
PREFAȚA 


Despre viaţa lui Decimus Iunius Iuvenalis, marele poet satiric 
roman, avem puţine date sigure. Ele provin fie din ceea ce autorul 
însuşi ne comunică în Satirele sale - din păcate, aceasta se întâmplă 
foarte rar - fie dintr-o notiţă biografică de pe un manuscris al operei 
de la finele secolului al IV-lea sau începutul celui de-al V-lea, săracă, 
mult discutată şi încă discutabilă în privinţa valorii informațiilor, 
reluată de alte variante discordante între ele, fie din cele trei 
epigrame (VII, 91; VII, 2 şi XII, 18), pe care i le trimite confratele lui 
mai vârstnic, poetul Marţial. 

După notiţa biografică la care ne referim, luvenal a fost, nu se știe 
sigur, fiul unui libert bogat sau crescut de acesta, s-a ocupat până pe 
la mijlocul vieţii cu declamaţia, mai mult de plăcere decât 
pregătindu-se pentru cariera de dascăl sau de orator în for; a scris o 
satiră în puţine versuri contra lui Paris, pantomimul!. Totuși multă 
vreme n-a îndrăznit să dea la iveală nimic, nici chiar unui auditoriu 
restrâns. Apoi, apărând în public cu două-trei producţii, s-a bucurat 
de un succes deosebit de mare... Ca urmare, poetul ajunsese să fie 
suspectat că sub aparenţa înfierării trecutului stigmatizează 
prezentul şi de aceea a fost trimis, în bătaie de joc, deşi avea vârsta 
de optzeci de ani, în prefectura unei cohorte din Egipt, unde a şi 
murit repede „de chin şi scârbă”. Aceste sărmane rânduri au fost 
interpretate în toate felurile, dând naștere la o întreagă literatură a 


1 Era favoritul lui Domițian, împăratul roman între anii 81-96 e.n. 


chestiunii; informaţia privitoare la originea poetului ca fiu de libert 
sau, și mai mult, aceea a exilului în Egipt ca tribun militar la vârsta 
de optzeci de ani sunt cele mai discutabile. 

Data naşterii lui luvenal, și ea mult discutată, ar fi probabil în 
jurul anului 60 e.n. Locul nașterii este Aquinum, un orășel din 
sud-estul Laţiului, în ţinutul hernicilor. Umbricius, personajul care 
părăsește Capitala în care un om cinstit şi sărac nu mai poate trăi, 
spune la finele Satirei a III-a, luându-și rămas bun de la prietenul 
său luvenal: 

„Cu bine deci, nu mă uita! Și de câte ori, grăbit de-a te întrema, 
Roma te va reda dragului tău Aquinum, smulge-mă și pe mine de la 
Cumae către Ceres Helvina și Diana voastră. Voi veni în acest ţinut 
răcoros ca auditor al Satirelor tale, dacă ele nu se rușinează de mine, 
încălțat în ciubote”. Acolo va fi fost casa părintească a poetului, 
provincial venit la Roma. 

A făcut aici, desigur, studii de gramatică și retorică, după 
sistemul de învățământ al timpului. O vedem din Satira I, în care 
luvenal ne spune de ce s-a hotărât să scrie satire. „Şi eu, vezi bine, 
mi-am tras mâna de sub nuiaua cu care eram bătut la palmă; și eu 
i-am dat lui Sulla sfatul ca, retras din viaţa, publică, să se pună 
zdravăn pe somn. (Aluzie la exerciţiile practicate în școlile de 
retorică, dezbateri pe teme imaginare propuse elevilor, cum le 
vedem în opera lui Seneca Retorul - „Controversiae et Suasorine”). 

luvenal a început să scrie, mai bine zis să publice, relativ târziu 
satire, şi anume după asasinarea lui Domițian (18 sept. 96 e.n.). 
Moartea acestuia a fost momentul descătușării spiritelor oprimate 
de o grea tiranie, cu consecințe asupra carierei literare a celor mai 
însemnați scriitori ai epocii: Tacit, Pliniu cel Tânăr, luvenal. După 
ani de tăcere, Tacit îşi reia ocupațiile de tinereţe și în anul 98 e.n., cu 
puţin timp după venirea împăratului Traian la conducerea supremă, 
publică „Viața lui Iulius Agricola”. Câteva rânduri din cunoscuta 

introducere a acestei lucrări ne pot da o imagine a atmosferei: „Am 
dat, de bună seamă, o mare dovadă de răbdare; și precum vechea 
epocă a văzut extrema limită a libertăţii, noi am văzut-o pe cea a 
sclaviei, după ce ni s-a răpit prin iscoade chiar şi putinţa de a vorbi 
între noi şi de a auzi. Am fi pierdut chiar și memoria odată cu 
vorbirea, dacă ar fi fost în puterea noastră de a uita tot pe atâta cât 
ne-a fost de a tăcea. Acum, în sfârşit, sufletul renaşte... Totuşi, prin 
natura infirmității omului, leacurile acționează mai încet ca bolile. Şi 
precum corpurile noastre cresc încetul cu încetul, dar repede se 
sting, tot așa mai ușor poţi înăbuși talentele și studiile decât să le 
reînvii; căci se strecoară în sufletele noastre un fel de dulceaţă a 
inerției și delăsarea, la început urâtă, până la urmă place”. 

Dar luvenal era un nume cunoscut chiar înainte de a fi publicat 
satire, dacă Marţial, poet reputat (născut cam prin anul 40 e.n. şi 
mort în anul 104 e.n., deci cu vreo douăzeci de ani mai vârstnic) îi 
adresează, pe la finele anului 92, când se fixează obişnuit cronologia 
cărții a VII-a a operei lui, trei epigrame, într-una (VII, 91), de patru 
versuri, care însoțesc, zice el, un mic dar de sărbătoarea Saturnalelor 
(niște nuci de pe mica lui proprietate, scuzându-se că nu-i poate 
trimite şi alte poame, fiindcă dezmăţatul Priap le-ar fi dăruit pe 
toate fetelor sprinţare) i se adresează lui luvenal cu formula: facunde 
Iuvenalis. Facundus (în latină: „meşter în arta vorbirii, elocvent”) este 
un epitet ce se aplică obișnuit unui orator, mai rar unui poet. Se va fi 
referit Marţial la succesul lui luvenal cu lecturile publice 
(recitationes), unde un scriitor își citea părţi din opera lui şi căuta 
succesul, o modă a timpului, la care erau invitaţi iubitorii de 
literatură, confrați, amici, rude, prieteni etc., sau mai degrabă la 
discursuri în for, în calitate de avocat, care-i procura de bine, de rău 
mijloacele de întreţinere? În orice caz, aceste lecturi publice nu 
hrăneau pe nimeni, ci dimpotrivă dădeau numai bătaie de cap cu 
închiriatul sălii, al estradei şi al băncilor, al oamenilor care să le care, 

a celor angajaţi să aplaude (vezi exemplul lui propriu în Sat. VII v. 
39-47). A doua epigramă (VII, 24), tot din anul 92, este adresată, zice 
Marţial, unui intrigant care ar fi vrut să-i strice prietenia lui cu 
luvenal. Amândouă se termină în notă licenţioasă, către care ambii 
erau înclinați, ceea ce între bărbaţi era un semn de familiaritate. 

Având în vedere talentul său oratoric (facundia), educaţia sa 
retorică, informaţiile pe care ni le furnizează în câteva locuri din 
Satirele sale asupra condiţiilor de viaţă ale avocatului fără avere sau 
strămoși de seamă, luvenal va fi practicat, cel puțin pentru o vreme, 
avocatură. În satira a VII-a, de exemplu, în care vorbeşte de viața 
strâmtorată, dacă nu mizeră şi umilitoare, a omului de carte (poet, 
istoric, avocat, profesor de retorică şi gramatic) din vremea lui, el 
spune: „Să ne punem nădejdea în arta oratorică? Nimeni nu i-ar da 
azi lui Cicero nici două sute de sesterți, dacă pe degetu-i n-ar 
scăpăra un inel deosebit de mare. Împricinatul ia seama mai întâi 
dacă ai opt sclavi şi zece clienţi, dacă în urma ta e-o lectică și la 
picioare cetățenii în togă. De aceea, când Paulus pleda, închiria un 
onix sardonian și de aceea pleda mai scump ca Gallus și ca Basilus. 
Elocinţă în haine ponosite e lucru foarte rar... Cată-ţi refugiul în 
Galia, sau mai degrabă în Africa, ţinut de hrană-dătător al avocaţilor, 
dacă vrei să fixezi tu răsplata cuvenită elocinţei”. Cunoştinţe 
juridice se văd la luvenal în satira a IX-a cu privire la dreptul de 
moștenire asupra „bunurilor caduce” (v. 88-89) sau în satira a XVI-a 
v. 51-54 privitor la „dreptul acordat militarilor de-a face testamente, 
când tatăl lor e-n viață”. Căci după lege, continuă luvenal, „averea 
dobândită de soldat, în vreme ce-i la oaste, nu-i socotită în corpul 
bunurilor de care părintele dispune în întregime”. Apoi, marea și 
variată sa experiență de viață, cunoașterea atâtor tipuri din cele mai 
deosebite straturi ale societății timpului, justeţea cu care le descrie 
presupune un contact direct cu tot felul de oameni, material de 
observaţie pe care avocatura îl oferă din belșug. 


Într-o a treia epigramă (XII, 18) pe care Marţial i-o trimitea lui 
luvenal pe la finele anului 101 e.n. sau la începutul lui 102 de la 
Bilbilis, locul lui natal (în Spania taraconeză), unde se retrăsese 
scârbit şi el de-o viață de treizeci de ani la Roma, ducând acum o 
viaţă simplă şi tihnită la ţară (tablou idilic), acesta își reprezintă de 
la distanţă prietenul și felul lui de viaţă în Capitală: „în vreme ce tu, 
luvenal, neliniștit, cutreieri Suburra zgomotoasă? sau baţi colina 
stăpânei Diana, în vreme ce pe la pragurile mărimilor îţi faci vânt 
cu toga leoarcă de sudoare și te snopeşti de oboseală cu cursele pe 
Caelius cel mare și cel mic?.” Sunt curse în calitate de client? (cliens) 
al unor personaje, unor oameni bogaţi sau sus-puși (potentes), 
patronii săi (domini, reges), cum le spune uneori poetul. 

Prima satiră a lui luvenal este scrisă, sau publicată, după anul 100 
e.n. după cum rezultă din citarea în Satira I (v. 45-50) a lui Marius 


Lungă arteră comercială, foarte frecventată în Roma. 

3 Aventinul, colină în sudul Romei. 

+ Coline în sud-vestul Romei, departe de centru. 

5 Clientela era o veche instituție de drept familial. Ea consta din raporturi 
reciproce de fidelitate, sprijin și protecţie între un patron de neam patrician şi un 
client (omul său) de condiţie mai modestă. Patronul datora ajutor clientului la 
diferitele nevoi ale vieţii acestuia (susţinerea lui la judecată, ajutor la completarea 
dotei fetei, sprijin acordat copiilor lui etc.). Clientul, la rândul lui, datora respect 
patronului, sprijin la alegeri, îl însoțea în for, îi făcea diferite servicii. Pentru 
aceasta se prezenta în fiecare dimineaţă la locuința patronului ca să-l salute 
(salutatio), stându-i la dispoziţie. El primea într-un coşuleţ (sportula) merinde sau 
o sumă mică de cheltuială. Cu timpul, mai ales în vremea imperiului, clientela 
deveni un mijloc umilitor de întreţinere a celor săraci, care puteau avea mai mulți 
patroni, şi era un mijloc de satisfacție a vanităţii celor bogaţi. Cu cât mai mulți 
clienți aşteptau la uşa lor să le vină rândul dimineaţa, cu atât prestigiul lor social 
era mai mare. Condiţia umilitoare a clientului era prea bine cunoscută lui luvenal, 
căci și el practicase clientela, ca atâţi cetăţeni (unii foşti pretori, tribuni, alții bogaţi 
ei înșiși), cum vedem și din satirele poetului. 

Priscus, proconsul al provinciei Africa în anii 98-99, personaj faimos 
prin abuzurile sale, acuzat de Pliniu cel Tânăr și condamnat cu 
exilul pentru stoarcere de bani. Data morţii poetului, ca şi a naşterii 
de-altminteri, nu ne este cunoscută; în orice caz ea este după anul 
127, căci în satira a XV-a (v. 27-28) luvenal ne spune că „va înfățișa 
întâmplări uimitoare într-adevăr, dar petrecute de curând pe 
vremea consulului luncus (miranda quidem, sed nuper consule lunco 
gesta... referemus): în anul 127 consulii erau L. Aemilius luncus și 
Sext. lulius Severus. Producţia sa literară, judecând după cele 16 
satire pe care le avem (ultima incomplet) s-ar întinde pe o perioadă 
de aproximativ 30 de ani. 

Dacă știrile sigure privitoare la viaţa lui luvenal sunt puţine, 
opera lui este tabloul cel mai larg cuprinzător al societăţii epocii, 
privită fireşte de un poet satiric, ultimul mare poet roman căci 
secolul al II-lea, „secolul de aur al Antoninilor”, este complet steril 
în ce priveşte poezia, semn grav - prevestitor al crizei ce mina 
rezistența forțelor morale ale imperiului, iar secolul al III-lea cu 
anarhia lui militară, cascada de împărați, luptele de apărare ale 
frontierelor, tulburările în interior şi ruina economică, nu putea să 
creeze nimic de seamă. Spiritul creator roman în poezie sfârşeşte, 
fapt semnificativ, prin forme literare care ridiculizează sau 
stigmatizează societatea contemporană: epigrama și satira. Acestea 
îşi definesc de-abia acum caracteristicile lor particulare, aşa cum le 
înțelegem azi. Nu este numai o chestiune de evoluţie a genurilor și 
speciilor literare aici. Fenomenul este doar efect, nu cauză. 

Oricât de greu este să dăm un titlu orientativ fiecărei satire, o 
vedere de ansamblu a temelor tratate este necesară. Am putea astfel 
intitula Satira I: „De ce scriu satire? Ticăloșia moravurilor la Roma”; 
satira a II-a: „Filosofii ipocriți, rafinațţii și invertiţii”; satira a III-a: „În 
Roma nu mai e de trăit”; satira a IV-a: „Consiliul imperial convocat 
de Domițian spre a se hotărî cum să fie gătit calcanul uriaș”; satira a 

V-a: „Condiţia umilitoare a clientului”; satira a Vl-a: „Vrei să te 
însori? lată femeia!” sau „Contra femeilor”; satira a VII-a: „La Roma 
cultura nu are nici un preţ”; satira a VIII-a: „Nobleţea adevărată e 
meritul”; satira a IX-a: „Jalnica soartă a lui Naevolus”; satira a X-a: 
„Dorinţele nesăbuite ale părinţilor pentru copiii lor”; satira a XI-a: 
„Setea ruinătoare de plăceri şi plăcerea vieții cumpătate”; satira a 
XII-a: „Jertfă de mulțumire adusă zeilor pentru salvarea unui 
prieten dintr-un naufragiu; ce-ar face azi «prietenii», vânătorii de 
testamente?” ; satira a XIII-a: „Durerea pentru o pagubă suferită să 
nu fie mai arzătoare decât trebuie, căci vinovaţii îşi au pedeapsa 

lor”; satira a XIV-a: „Copiii moştenesc viciile părinţilor. Să 
respectăm copiii; satira a XV-a: „Fanatismul religios şi nebunia 
războiului”; satira a XVI: „Nedreptele avantaje ale carierei militare”. 
Cele 16 satire formează cinci cărţi: Cartea I-a cuprinde satirele I-a - 
V-a; cartea a Il-a, satira a VI-a (cea mai lungă, 660 de hexametri); 
cartea a III-a, satirele a VII-a — IX-a; cartea a IV-a, satirele a X-a - 
XII-a; cartea a V-a, satirele a XIII-a - XVI-a. Un reputat filolog din 
secolul trecut, Otto Ribeck, declanșase o adevărată bătălie, 
susținând, într-un studiu care a făcut senzaţie: Der echte und der 
unechte luvenal, Berlin 1865, că numai satirele I-a - IX-a și a XI-a sunt 
autentice, pe când satirele XII-XVI şi a X-a ar fi opera unui 
declamator vulgar, a unui impostor ce maschează printr-un torent 
de cuvinte lipsa de talent. După înfruntări crâncene, lucrurile s-au 
potolit. Azi, nimeni nu mai împărtășește această părere. 

În cartea a X-a a operei sale „Formarea oratorului (Institutio 
oratoria) Marcus Fabius Quintilianus (cam 35-95 e.n.) renumitul 
profesor de elocință, punând în paralelă pe cei mai mari scriitori 
greci cu cei romani a căror studiere este indispensabilă educaţiei 
oratorului, spune cu oarecare mândrie: Satura quidem tota nostra est 
(Satira însă este în întregime romană). 

Câteva cuvinte despre nașterea şi evoluţia genului sunt, cred, 

utile. Cuvântul însuși (satura) e latin: înseamnă un fel de fiertură de 
orz, amestecată cu stafide, migdale, sâmburi de rodie şi altele, 
stropite cu vin şi cu miere; În limbajul religios satura lanx (lanx 
însemnând tavă) era o ofrandă de diferite trufandale ale recoltei, 
adusă zeilor la anumite sacrificii; înțelesul în ambele cazuri cade pe 
ideea de „amestec“, „talmeş-balmeș”; expresia per saturam (la 
Sallustius, De bello lugurthino 29, 5) înseamnă, când e vorba de 
votarea unei propuneri, decizie „în bloc”, nu articol de articol. Cel 
dintâi poet roman care a scris „saturae” sau „poemata per saturam”, a 
fost Q. Ennius (a trăit între 239- 169 î.e.n.), poezii pe teme diferite și 
în metri diferiți (ideea de amestec), care nu cuprindeau atacuri la 
adresa moravurilor cuiva sau ale societății epocii. „Inventatorul” 
satirei însă, cum îi spune Horatius (Sat. I, 10, 48) este Caius Lucilius, 
născut cam pe la anul 180 și mort prin 102 î.e.n. la Suessa Aurunca 
în Latium. Acesta a publicat între anii 137-107 î.e.n. treizeci de cărți 
de saturae. Caracterul lor specific este libertatea de vorbire şi 
vehementa atacurilor contra moravurilor vremii, a modelor 
timpului și chiar împotriva unor persoane ale epocii. Versul folosit 
în cele mai multe cărți este hexametrul, care de-atunci încolo a 
devenit metrul obișnuit al satirelor. Din păcate, dintr-această atât de 
bogată şi interesantă operă nu ne-au rămas decât aproape o mie de 
versuri sau mici fragmente citate de autori târzii. 

Mai târziu, în epoca de maximă înflorire a poeziei sub Augustus, 
Q. Horatius Flaccus a scris între 37-30 î.e.n. două cărţi de satire. El 
afirmă (Sat. II, 1, 62) că Lucilius a fost primul care a îndrăznit să 
compună poezii satirice şi care „a luat la refec fruntașii poporului şi 
poporul trib după trib” (Sat. II, 1, 69). Deşi recunoaşte calitățile 
deosebite ale înaintaşului său și se declară, din respect, fireşte, 
inferior aceluia (Sat. I, 10, 56: inventore minor), adăugând că „n-ar 
îndrăzni să smulgă de pe capul lui cununa cu glorie purtată”, îi 
reproşează însă „lipsa de scrupul artistic, versurile aspre, neşlefuite 

și grabă cu care compunea.” Acesta îi era păcatul: „adesea dicta pe 
ceas 200 de versuri, stând doar într-un picior; mare ispravă! 
Deoarece acestea curgeau ca un torent milos, era de șters cât vrei 
din ele; îi plăcea sporovăiala și era leneş a se înhăma la truda 
scrisului; că a scris mult, eu nu zic ba”. Și reluând reproşul (Sat. I, 10, 
69): „Dacă (Lucilius) ar fi trăit în vremea aceasta a noastră, ar şterge 
singur multe, ar tăia tot ce se întinde peste ce s-a încheiat și, 
compunându-și versul, s-ar scărpina de multe ori în cap şi şi-ar 
roade unghiile până în carne vie”. Scrisul artistic era o lege a 
timpului și vechii scriitori nu mai puteau impune. 

Pe lângă aceasta însă, între satirele lui Lucilius şi ale lui Horatius 
deosebirea este mare. Satirele lui Horatius, Sermones (Conversaţii), 
cum le spune el, sunt observaţii morale şi conversații asupra 
năravurilor oamenilor, fiinţe bizare, ilogice şi urmărind cu pasiune 
himere. Pornind de la ideea că nimeni nu se naște fără vicii, el 
analizează tipuri sau descrie scene reprezentând o manie sau alta, 
de-altminteri obișnuită, şi ne convinge cât de ciudat animal e omul 
și cât de nesăbuit. Păcatul cel mare al oamenilor, crede Horatius, 
este că nu reflectează asupra lor, că nu ţin seama de experienţa vieții, 
de ce le dictează simţul comun și nu văd că „este o măsură în 
lucruri”; pentru ei nimic nu e mult (nil multum). Spirit bonom și 
indulgent, interesat şi distrat de spectacolul lumii din jur, el ne 
înfățișează tipuri și scene amuzante, în care de multe ori ne 
recunoaştem și zâmbim înşine de ceea ce descoperim la alții şi la noi. 
Discuţia e naturală, vioaie, inteligentă, ușor ironică, pe tonul bunei 
dispoziţii, fără un plan riguros (sau mai degrabă unul subtil, pe care 
e o plăcere să-l descoperim) și cel care-o conduce nu se plasează 
nicicând în rolul cuiva care ne-ar da lecţii sau ne-ar mustra. Scopul 
este să ne facă să ne înțelegem „scrântelile” şi să le limităm efectele. 
Fără prejudecăţi filosofice, folosind gluma care distrează fără să 
rănească, tonul amical al gânditorului ne face să privim în noi și la 

semenii noștri și să tragem învățăminte asupra unei posibile „arte a 
vieţii”. 

În vremea lui Nero, unui alt poet satiric, Aulus Persius Flaccus 
(34-62 e.n.), i s-a publicat după moarte, la vârsta de 28 de ani, un 
volumaş cuprinzând şase satire. Prea tânăr, lipsit atât de experiența 
vieții cât şi de un real talent poetic, stăpânit de ideile predicii morale 
stoice, dominantă în epocă, şi pătruns mai mult de cât citise decât de 
cât trăise în cercul lui restrâns de rude şi prieteni distinși. Persius nu 
avea suflul trebuitor care să susțină o creaţie valoroasă. Satirele lui, 
prin dificultatea exprimării, prin lipsa de claritate și cursivitate a 
succesiunii ideilor, prin forma lor chinuitor căutată, sunt pentru 
cititorul modern o probă de răbdare. 

Aceasta era, pe scurt, moştenirea literară a genului satiric căruia i 
se dedica luvenal. S-a apucat târziu să scrie satire, cam pe la 
mijlocul vieţii, se spune în nota biografică de care am pomenit; până 
atunci s-a ocupat cu declamațţii. Chiar la începutul Satirei I-a el ne 
înfăţişează planul activităţii sale literare: reacțiune împotriva 
literaturii de prelucrare la nesfârșit, în lungi epopei și drame, a 
temelor mitologice banalizate cu zeii și eroii lor cu tot, poveşti de 
toată lumea cunoscute, şi întoarcere spre realitatea din jurul lui prin 
biciuirea moravurilor ticăloşite ale contemporanilor. Această 
societate este atât de viciată, zice el, încât „este greu să nu scrii 
satire” (v. 30 difficile est saturam non scribere); îşi va alege acelaşi gen 
de poezie ca și Lucilius. Subiecte de inspiraţie sunt destule, căci 
„când a fost o mai mare abundență de vicii ca acum?” „Posteritatea 
nu va avea nimic de adăugat la stricăciunea moravurilor noastre; 
urmașii vor face ca şi noi şi vor avea aceleaşi pofte; orişice viciu şi-a 
atins culmea. Ar trebui să fie cineva de fier ca să poată răbda acest 
oraș al nedreptățţii, stăpânindu-şi mânia”. Când își reprezintă atâția 
ticăloşi de toate felurile pe care-i „vede” şi îi înşiruie, „furia îl arde 
şi-l seacă la ficat”. „Crimelor lor le datorează aceștia, parcurile, 

palatele, mesele, argintăria şi pocalele. Cinstea e lăudată şi tremură 
de frig” (v. 74 Probitas laudatur et alget). El se va aşeza la răspântie 
şi-şi va umple tăbliţele cu note despre tot ce vede trecând pe stradă; 
plastograful, ajuns bogat printr-o simplă iscălitură, otrăvitoarea 
soțului, socrul ce şi-a sedus nora, logodnica depravată, jucătorul la 
jocuri de noroc, clienţii stând la ușa patronului, aşteptându-și la 
rând sportula din care se întrețin, convoiul de înmormântare al unui 
bogătaş, zgârcit, mort de indigestie etc. „Tot ce fac oamenii de la 
potop încoace,” zice poetul, „dorinţe, temeri, mânie, voluptate, 
bucurii, agitaţie, în fine tot acest amestec este materia cărții mele”. 
„Dar de unde talentul?” se întreabă el. Ei bine, „dacă talentul din 
născare nu te-ajută îţi face versul indignarea, aşa cum poate ea, cum 
îl fac eu sau Cluvienus*” (poet necunoscut, desigur mediocru). 
Mărturisire, fireşte, de simulată modestie, dar într-un fel 
semnificativă. luvenal nu a scris decât satire. El este atât de marcat 
de ce a trăit în prima parte a vieții şi mai ales sub Domițian, încât 
numai satire ar fi putut scrie. Către sfârşitul satirei I, luvenal 
introduce un interlocutor fictiv care mai potoleşte avântul 
înfierbântat al poetului ce declarase că nu va cruța pe nimeni. 
Interlocutorul îi propune atunci să-şi ia drept „erou” pe Tigellinus, 
faimosul prefect al pretoriului sub Nero, unealta principală a 
crimelor acestuia; îi atrage însă atenţia că va arde ca o torţă și leşul 
lui va fi târât prin nisipul din arenă. ÎL invită în același timp să 
observe că poezia pe teme mitologice acordă siguranță poetului, 
ferindu-l de primejdii: „Ahile, străpuns de moarte, n-a pricinuit 
nimănui vreun necaz”. De altminteri, ticăloşiile fiind mereu aceleaşi, 
efectul biciuirilor va fi același: „Când Lucilius (modelul său ca poet 
satiric) freamătă, arzând de mânie de parcă şi-ar fi scos sabia, 


6 v. 79-80 Si natura negat, facit indignatio versum qualemcumque potest, quales ego vel 
Cluvienus... 

ascultătorul, căruia îi îngheaţă inima de câte crime a făcut, roșeşte şi 
pieptul îi asudă de vina tăinuită”. Poetul, convins de sfatul cuminte 
al povăţuitorului, promite că va încerca să nu vorbească în satire 
decât de morţii a căror cenuşă odihneşte sub pământ de-a lungul 
căilor Flaminia și Latina. Într-adevăr unele personaje ale satirelor lui 
aparțin epocii lui Domițian, dar cititorii vor înţelege, crede el, că 
biciul său lovește în contemporani, adică cei din epoca lui Traian și 
Hadrian. Preferă această soluţie decât să scrie poeme mitologice. 

Unii cercetători s-au mirat că el atacă moravurile romane într-o 
epocă de reînflorire a imperiului. În fapt, dacă administraţia lui 
Traian, „optimus princeps”, şi tot astfel a lui Hadrian nu se pot 
compara cu tirania lui Domițian, procesul degenerării forțelor 
morale era un proces adânc, lung şi complex, pe care nu-l putea opri 
o întâmplare fericită ca succesiunea la conducerea supremă a celor 
doi împărați. luvenal, spirit cultivat și talentat, un intelectual, am 
zice azi, mândru, şi cinstit, revoltat de tot ce vede în jurul lui: 
parveniţi ce-şi etalează bogăţia, răsplată a ticăloşiei lor, codoşi şi 
vânători de testamente, plastografi, delatori, nobili degenerați, 
orgolioși și risipitori, femei dezmăţate, invertiți sexual de ambele 
sexe, depravare generală la bărbaţi, femei, copii, luxuria sub orice 
formă, străinii - grecii în special şi orientalii - unelte ale desfrâului, 
sclavii obraznici ai stăpânilor etc., îşi descarcă furia şi-şi găseşte un 
fel de satisfacție, scormonind şi demascând aspectele, obscene 
uneori, ale desfrâului general al epocii. O indignare obsesivă a unui 
spirit nervos, continuu excitat, îl face să nu mai poată suferi o lume 
în care tot ce-i ales și nobil este disprețuit, apăsat şi umilit. 

De fapt acest sentiment al mersului spre prăpastie era de multă 
vreme împărtășit şi exprimat de unii scriitori ce reflectaseră asupra 
procesului de decădere a moravurilor. Lăsând de-o parte scriitorii 
din timpul republicii (un Cato Maior, un Sallustius, un Cicero în 
momentele lui de amărăciune), Titus Livius își îndeamnă cititorul, 

în introducerea la grandioasa lui operă asupra istoriei romane „De 
la întemeierea Romei” până în vremea sa „să-și încordeze atenţia și 
să vadă care a fost modul de viață (al romanilor din trecut), prin ce 
bărbaţi şi prin ce mijloace, atât în timp de pace cât şi în război, a fost 
creat și sporit imperiul, apoi, disciplina morală destrămându-se 
puțin câte puţin, să urmărească cu mintea lui moravurile mai întâi 
clătinându-se oarecum, apoi cum au alunecat din ce în ce mai mult 
și după aceea s-au prăvălit cu totul, până ce s-a ajuns la aceste vremi, 
în care nu mai putem suporta nici viciile noastre, nici remediile lor”. 
Pagini de laudă a vechilor virtuţi şi de condamnare a moravurilor 
prezentului găsim la atâţia scriitori din epoca principatului; aceștia 
le observă, le descriu, unii le combat în genul predicii morale stoice 
şi al diatribei. Nemulțumirea este aproape generală. Tacit, cu 
atitudinea lui aristocratică, îşi exprimă prin câte o reflexie de adâncă 
pătrundere psihologică şi printr-o formulare concentrată disprețul 
lui amar asupra ticăloșiei vremii. Marţial se distrează cu spectacolul 
viciilor contemporanilor şi prin Epigramele sale își invită cititorii să 
râdă și ei de ele. luvenal clocoteşte de mânie şi se complace în a-şi 
descărca în valuri furia. Nu este atât de filosof ca să poată crede în 
fericirea înțeleptului ce se ridică deasupra nebuniei lumii, ca stoicii; 
se pare, de altminteri, că nu s-a ocupat prea mult cu filosofia și, dacă 
vorbeşte despre ea cu reverență, el crede că mai mult folosesc lecţiile 
din experienţa proprie: „E mare într-adevăr filosofia (e vorba de 
filosofia morală - sapientia), zice el (Sat. XIII, 19), ce dă precepte în 
cărțile divine şi soarta o învinge, dar eu socot că-s fericiți şi-aceia 
ce-au învăţat din ce-i învăţa viaţa (vita magistra) să sufere necazurile 
vieții, să nu-i arunce jugul”. Şi apoi, falşii filosofi, „stoicizii” cum le 
zice în ironie, „care pozează în Curii şi-o ţin în bachanale” (Sat. II, 
31) îl revoltă. „Acum trăim o epocă şi timpuri mai grele decât cele 
din epoca de fier, ticăloșiei cărora natura nu le-a găsit nici ea un 
nume” (Sat. XIII, 28). „Înţelege dar pe cei doi filosofi: Democrit, de 

câte ori ieșea în lume se strica de râs, iar Heraclit plângea” (Sat. X, 
34). 

Credinţă în vechii zei, ca şi majoritatea contemporanilor, poetul 
nu are și aproape totdeauna când îi invocă, îi citează în mod 
ireverenţios şi-i persiflează. Despre credința în infern şi-n 
supraviețuirea sufletelor spune (Sat. II, 149-152): „Că există mani 
(suflete ale morţilor) şi regate subpământene și vâsla lui Charon şi 
broaștele negre din balta Styxului și că trec apa atâtea mii de suflete 
cu o singură luntre, nici copiii n-o cred, afară de cei ce nu plătesc 
când merg la baie” (cei mai mici de patru ani). Indignat, văzând că 
zeul Marte nu porneşte înarmat contra ticăloşiilor şi nici măcar nu 
se plânge lui Iupiter de ce vede la Roma, poetul îl somează să 
părăsească Câmpul lui Marte (Sat. II, 26-32). În satira a VI-a (v. 
392-395) se adresează vechiului zeu, lanus, care asistă nepăsător la 
tot ce vede: „Spune-mi tu, rogu-te, spune-mi tu, cel mai vechi dintre 
zei, răspunzi la toate astea, tată lanus? Mult timp liber mai au zeii în 
cer! Nu este, precum văd, nu este de lucru pe la voi”. lar în altă 
parte (Sat. XIII, 38 şi urm.), către un naiv care crede că în temple 
sălăşluieşte o putere divină ce pedepsește vinovaţii, spune: „Cu 
astfel de credinţe trăiau odinioară băștinașii, mai înainte ca Saturn, 
fugind și părăsindu-și diadema, s-apuce secera ţăranului, pe vremea 
când Iuno era fetiță (virguncula) şt Iupiter, copil ca orişicare, trăind 
în grota de pe Ida, când pe deasupra norilor nu se dădeau banchete 
de-ale zeilor..., când fiecare zeu mânca la el acasă şi nu era atâta 
mulțime de zei ca azi, iar bolta înstelată a cerului, mulțumindu-se cu 
câteva divinități, era o mai mică povară pe umerii bietului Atlas, 
când nu trăsese nimeni la sorți domnia tristului regat al adâncului, 
nu se ştia de fiorosul Pluto cu soţia lui siciliană”, de Furii, de stânca 

sau de pedeapsa vulturului negrut, iar în infern umbrele erau 
voioase fără regi”. 

Ca și majoritatea contemporanilor însă, el respectă tradiția 
cultului religios roman și vorbește cu pietate despre ritualul familial 
al jertfelor aduse zeilor. În scenele de viață simplă, sobră, 
păstrătoare a obiceiurilor din strămoși ele își au locul cuvenit (vezi 
de ex. începutul satirei a XII-a); precum condamnă, din acelaşi 
motiv, ritualul orgiastic al cultelor orientale (al Cybelei, al Isidei) și 
preoţii lor, şarlatani care speculează superstiţiile celor naivi, de 
obicei femeile, şi-şi râd pe ascuns de ele și templele lor, localuri de 
întâlniri amoroase. Scenele de viață simplă, cumpătată sunt opuse 
prezentului, corupt de pofta de averi și de luxuria pe care banul 
nerușinat şi funest (obscaena pecunia, funesta pecunia) o întreţine. 
Acesta era un loc comun des folosit în poezie și-n declamațiile 
retorice. De asemenea, evocarea trecutului eroic roman, de obicei 
doar prin citarea marilor figuri din istoria Romei, (Curii, Decii, Fabii, 
Fabricii, Marcelli, Scipionii etc.) servește să pună în lumină, prin 
contrast, gradul de decădere morală a timpului său; refugiul în 
trecutul ideal era, de asemenea, un loc comun al declamaţiilor și-al 
predicii morale stoice. 

Ar fi vrut poate luvenal să trăiască în acele vremuri de viață 
primitivă? Nu se poate crede. Câteodată singur ironizează tabloul 
său idilic, folosit doar ca procedeu literar. Un exemplu, la începutul 
satirei a Vl-a: „O peşteră răcoroasă adăpostea o mică locuinţă şi 
cuprindea laolaltă în întunecimea ei şi vatra, şi zeul Lar, și pe 
stăpânii lor, pe vremea când nevasta, o munteancă, așternea patul 
făcut din lemn de la pădure, cu frunze, cu paie și cu pieile fiarelor 
de prin împrejurimi. Nu semăna nicicum cu tine Cynthia și nici cu 

tine Lesbia’, pe-ai cărei ochișori ți i-a înroșit plânsul de moartea 
vrăbiuţei. Ea da copiilor ei dolofani să sugă ţâţele ei mari, mai 
neîngrijită adesea ca soţul ce râgâia de ghinda ce-o mâncase”. 

Era luvenal un spirit republican, un adversar al sistemului politic 
al principatului instituit de Augustus? Fără îndoială, nu. Trecutul 
roman de glorie era ireversibil. Ceea ce ar fi dorit, ca şi Seneca ori 
Tacitus, era o conducere înțeleaptă, o societate morală care respectă 
virtuțile şi meritul, în care omul să nu fie oprimat de spectacolul 
atâtor crime și atâtor ticăloşii şi nedreptăţi. Deși ţinta de predilecție 
a atacurilor poetului sunt nobilii decăzuţi, parveniţii ce îl 
dispreţuiesc şi bogătașii ce nu se mai satură de averi, nici mulțimea 
de rând nu e cruţată. Înfăţişând în satira a X-a prăbuşirea marelui 
Seianus, prefectul pretoriului sub Tiberius și „cea de-a doua figură 
de pe întreg pământul”, convorbitorul fictiv întrebând care e reacția 
poporului, poetul îi răspunde: „Se supune ca totdeauna soartei și 
huleşte pe cei condamnaţi. Acelaşi popor, dacă bătrâneţea tihnită a 
împăratului ar fi fost curmată prin înăbușire, l-ar proclama împărat 
pe Seianus”. Şi, ironic, continuă: „Încă demult, de când nu ne mai 
vindem voturile nimănui, poporul s-a descărcat de griji, căci el, care 
acorda odinioară putere, fasce, legiuni și totul, acuma se abţine şi 
două lucruri numai dorește îngrijorat: pâine şi spectacole de circ 
(panem et circenses).” 

De fapt, pe luvenal totul îl dezgustă. Viaţa la Roma, metropola 
lumii, este pentru omul cinstit şi fără avere mare expusă tuturor 
primejdiilor și necazurilor (vezi faimoasa Satiră a III-a): „Îmi vine să 
fug”, - zice la începutul Satirei a Il-a - „dincolo de ţara sarmaților și 
de Oceanul îngheţat”. Dar era luvenal un om atât de sărac? 
Cercetători migăloşi ai satirelor găsesc că în privința stării materiale 


” Iubitele cântate, prima de poetul Propenţiu, a doua de poetul Catul. 

poetul avea o situaţie de mijloc, căci inventariindu-i, după ceea ce el 
declară în versurile sale, bunurile, el poseda o casă părintească la 
Aquinum (v. Sat. III), o altă proprietate la Tibur (Sat. a XI-a), unde-l 
invită pe amicul său Persicus și-l ospătează „fără să dea un ban la 
piaţă” şi, în plus, casa lui (proprie?) la Roma. Se conchide dintr-asta 
că nu avea motive să fie revoltat. Versurile scriitorului sunt înțelese 
ca și cum ar fi declaraţii de notariat. Aceste bunuri sunt considerate 
ca fiind posedate continuu viaţa întreagă. În fine, nu se ia seama că 
nu atât situația materială proprie îi dictează lui luvenal versurile, ci 
umilitoarea situație a omului nevoiaș, condamnat a fi un „nimeni” 
în societatea vremii. Despre mizeria morală a unor asemenea 
oameni e mai cu seamă vorba în satirele sale și despre nedreptatea 
socială a epocii. Când omul sărac şi cinstit este propus ca martor la o 
judecată „prima întrebare - zice poetul - va fi despre averea lui și 
ultima, despre moralitatea lui. Câte iugăre de pământ are?... Câţi 
bani are în ladă, atâta crezare are. Poţi jura pe altarele samotracilor 
şi pe-ale noastre, un sărac, îşi zic ei, disprețuiește fulgerele zeilor şi 
chiar zeii nu-l iau în seamă pentru asta. Ce să mai zic că dacă 
mantaua îi e murdară şi sfâșiată, dacă toga e cam pătată, dacă un 
pantof îi e spart, căci pielea i s-a rupt sau, după ce „rana” s-a cusut, 
un şir de „cicatrici” ţi-arată firul gros şi proaspăt al cârpelii, un 
asemenea om oferă subiect și prilej de glumă tuturor. Afurisita 
sărăcie prin nimic altceva n-apasă mai greu oamenii decât că-i face a 
fi de râsul lumii” (Satira III, v. 140 şi urm.) Acest om aspru are 
cuvinte mișcătoare despre cei care se zbat cu nevoile vieţii de toate 
zilele: în satira a VII-a, oamenii de litere, în satira a VIII-a popoarele 
„aliate”, supuse de romani, jefuite de ei şi-aduse în stare de mizerie. 
De asemenea, este de remarcat simţirea lui delicată față de copii, ale 
căror suflete sunt corupte de viciile transmise de părinţii lor (Sat. a 
XIV-a). Spirit mândru, spre deosebire de scriitori contemporani, 
ceea ce izbește la luvenal este că lipsesc din opera lui înjositoarele 

adulaţii aduse împăratului sau puternicilor zilei, așa cum vedem la 
Marţial, la Statius şi chiar la Quintilian. Introducerea la satira a 
VIII-a prin care se adresează Cezarului (mai probabil Hadrian decât 
Traian) este mai mult o invitaţie făcută acestuia de a ajuta talentele 
copleşite de nevoile vieţii zilnice, amenințate să se piardă. 

luvenal nu este pomenit de nici un scriitor din vremea lui, afară 
de Marţial, după cum am văzut. Pliniu cel Tânăr, care aminteşte de 
atâţia în Epistulele sale, nu-l pomenește. Se pare că firea lui nu-l 
făcea să fie sociabil şi că puţine erau relaţiile lui cu societatea 
cultivată și aleasă a vremii; probabil că dispreţuia conveniențele 
sociale. Cu o mentalitate provincială, el seamănă într-un fel cu Cato 
Maior; aceeași asprime a firii, același limbaj direct şi caustic, aceeaşi 
mândrie națională a italicului şi aceeași pornire contra grecilor. 

Era un xenofob? Răspunsul trebuie să fie nuanţat: ura pe greci, 
detesta pe egipteni, pe sirieni și pe orientali în genere, ironiza la 
evrei obiceiurile lor rituale, credințele şi particularismul lor. Roma, 
devenită metropola lumii, era invadată de străinii veniţi din orient. 
Poetul îi socotește unelte ale corupției moravurilor romane şi de 
aceea îi detestă. Dar grecii sunt în primul rând cei care-l indignează. 
Umbricius, prietenul care părăseşte scârbit Roma, spune (Sat. III.): 
„Neamul cu cea mai mare trecere la bogătaşii noștri, cel de care eu 
fug îndeosebi, vreţi să ştiţi care-i? Vă voi spune pe dată, n-am să mă 
ruşinez. Nu mai pot suferi, cetățeni o Romă grecizată... Mintea li-e 
ageră, îndrăzneala nebună, vorba ușoară şi mai turuitoare ca a lui 
Iseu... El ne aduse aici pe maestrul în tot ce vrei: gramatic, retor, 
geometru, pictor, masor sau augur, dansator pe sârmă, medic sau 
vrăjitor; un grec flămând la toate se pricepe; la cer de-ai porunci să 
urce, se va duce... Naţia lor întreagă e de comedianţi. Tu râzi? 
Grecul se strică de râs, hohotind și mai şi. Își vede amicul 
lăcrămând? El plânge de-a binelea, dar nu-i de loc îndurerat. Ceri să 
ți se facă pe vreme rece un pic de foc? El îmbracă un suman mitos. 

Dacă tu zici „e cald”, pe el îl trec sudorile. Nu ne putem deci măsura 
cu €i.... Pe lângă această la ei nimic nu-i sfânt, nimica nu-i ferit de 
pofte desfrânate, nici stăpâna casei, nici fata ei fecioară, nici 
logodnicul imberb și nici băiatul mai înainte pudic”. 

luvenal a scris doar satire. Dar genul este ingrat; indignarea care-l 
alimentează nu poate dura prea mult fără să cadă în monotonie; de 
aici deosebirea care s-a observat între primul grup de satire și cele 
din urmă. Autorul este același, dar tensiunea și vigoarea ultimelor 
satire este scăzută, iar tonul lor este didactic, mai mult moralizator. 
„Este greu să nu scrii satire”, declara luvenal. Dar, aș adăuga, este 
greu să scrii doar satire. Dacă prin conţinutul scrierilor - viața din 
jurul lui, realismul tablourilor, păcatele morale ale timpului - el rupe 
cu poemele pe teme mitologice, mijloacele literare sunt însă cele ale 
declamaţiei retorice, comune stilului epocii. Atâta timp cât exprimă 
încărcătura spiritului său arzător, ele dau scrisului vigoarea, forța de 
expresie unică ce-l caracterizează. Când această ardoare slăbeşte, ele 
servesc unor dezvoltări retorice care apar ca artificiale. luvenal nu e 
preocupat totdeauna de unitatea compoziţiei, uneori pare că şi-a 
întrerupt scrisul şi că, atunci când îl continuă, nu-și dă silința să lege 
natural părţile între ele. La această neglijență se adaugă abundența 
numelor mitologice, istorice, nume de ţări, localități, popoare etc., o 
erudiție literară moștenită şi ea din şcoala de retorică; se credea că 
aceasta sporea prestigiul scriitorului cultivat. (Satira a VIII-a este un 
exemplu elocvent; în ea găsim vreo 90 de nume proprii, pentru ca în 
275 de versuri poetul să dezvolte tema, banalizată prin predica 
stoică mai ales: „singura nobleţe este meritul”. 

Altminteri însă, tonul excitat al discursului, verva, interogația 
retorică repetată şi gradaţția ascendentă, apostrofa, vivacitatea 
dialogului, interlocutorul fictiv care, întrerupând sporeşte și 
alimentează cu idei, stimulând, ardoarea autorului, ironia, 
sarcasmul, parodierea limbajului epic solemn, anecdota, sentenţiile 


22 


bătute în metal, ca o încheiere a vreunui pasaj (cele mai multe au 
devenit proverbe) etc., dar mai ales descrierile de scene, de persoane, 
tablouri de neuitat prin plasticitatea reprezentării lor te fac să simţi 
pe dată forța poetică a marelui scriitor, cel mai mare poet satiric 
latin în înţelesul actual al cuvântului. Tablourile în serie din Satira a 
VI-a (împotriva femeilor), dar mai ales al Messalinei, tabloul 
reacțiilor mulțimii după condamnarea la moarte a lui Seianus (în Sat. 
a X-a), al masacrului iscat de cele două triburi de antropofagi 
egipteni (în Sat. a XV-a), al consulului Lateranus (în Sat. a VIII-a) şi 
al tavernei syrofenicianului în care doarme printre declasaţii de 
orice gen ai Capitalei, portretele marilor personaje din jurul lui 
Domițian, chemate să-și dea părerea asupra modului de a găti 
calcanul uriaş (Sat. a IV-a), portretul lui Crispinus parvenitul, fost 
sclav și vânzător de peşte în Canopul egiptean (în Sat. I-a şi a IV-a) 
și atâtea altele nu au egal în literatura genului la romani. Indignarea 
și ura lui luvenal se descarcă în plăcerea răzbunătoare de a dezgoli 
și zugrăvi în culori tari pe condamnații satirelor sale. Pentru aceasta 
nu se dă înapoi de la nici un spectacol al viciului, oricât de obscen și 
respingător ar fi. 
Boileau îl caracterizează fericit în L'art poetique (Il): 


Iuvenal, élevé dans les cris de l'ecole, 

Poussa jusqu’à l'excès sa mordante hyperbole, 
Ses ouvrages, tout pleins d'affreuses vérités, 
Etincellent pourtant de sublimes beautés: 

Soit que, sur un écrit arrivé de Caprée 

Il brise de Séjan la statue adorée; 

Soit qu'il fasse au conseil courir les sénateurs, 
D'un tyran soupçonneux pâles adulateurs; 
Ou que, poussant, à bout la luxure latine, 

Aux portefaix de Rome il vende Messaline, 

Ses écrits pleins de feu partout brillent aux yeux. 


Dacă în timpul său pe luvenal, afară de Marţial, nimeni dintre 
contemporani nu-l aminteşte şi tot astfel în sec. al II-lea şi al III-lea 
e.n., poetul nostru este cunoscut și citat de o seamă de scriitori din 
secolul al IV-lea. Istoricul Ammianus Marcelinus (n. cca. 330 și mort 
după 391) ne spune într-o frază din opera sa „Istoria romană” (28, 4, 
14): „Unii detestând toate învăţăturile ca pe nişte otrăvuri, citesc cu 
mai mult interes pe luvenal şi pe Marius Maximus” şi nu pun 
mâna, în lenea lor adâncă, pe nici un fel de cărți afară de acestea”. 
Scriitori creştini îndeosebi, care găseau în operă lui o mină de 
exemple ale moravurilor corupte ale păgânilor și un sprijin în 
predicarea noii credinţe, îl citeau: Lactantius îi citează într-o operă a 
sa (Divinae institutiones) ultimele două versuri din Satira a X-a; poeţii 
Ausonius și Claudius Claudianus îl cunosc şi îl imită; Sidonius 
Apollinaris face aluzie la pretinsul exil al lui luvenal și-l compară cu 
al lui Ovidius. În evul mediu, opera lui s-a bucurat de mare cinste, 
având un loc însemnat printre poeţii studiaţi în şcoli. Manuscrisele 
operei lui sunt copiate cu zel; se cunosc mai mult de 100 de copii din 
epoca carolingiană. 

În Renaștere, Dante ni-l citează în Purgatoriu, Petrarca îl admiră. 
„În versurile sale, zice el, vorbeşte experienţa care nu obișnuiește să 
mintă, vorbeşte adevărul care nu poate să mintă... vorbeşte cel mai 
mare cunoscător al unor astfel de lucruri, luvenal, care cunoaște în 
cel mai profund mod moravurile oamenilor (Fam. 3, 15). De atunci 
el este un nume în literatura universală; Dryden, poetul satiric 
englez, Fr. Schiller, Byron, Victor Hugo și alți mari scriitori moderni 
îl admiră şi-i omagiază talentul. 


10 Istoric a cărui operă s-a pierdut. 

O explicaţie asupra acestei versiuni în proză a operei lui luvenal 
este, credem, necesară. Textul „Satirelor” lui a fost tradus la noi, 
fragmentar său integral, mai mult în versuri. Prima și singura 
traducere integrală în proză este cea a lui Anghel Marinescu, 
publicată în anul 1916 în editura „Casa Școalelor” și republicată 
apoi, traducere directă, se vede lămurit, dar greoaie, uneori neclară 
și mai ales lipsită de talent. Textul lui luvenal este un text greu: el 
cere o mare familiaritate cu textele latine în general, cunoașterea 
adâncită a limbii şi stilului autorului, o mare strădanie de redare în 
româneşte și îndemânare în arta de a traduce. Și cu toate acestea, 
cine poate spune vreodată că a reușit îndeajuns? Traducerile în 
versuri moderne, deseori, pot fi mai degrabă prelucrări decât 
traduceri, îmbrăcate în forme de versificaţie, străine autorului latin, 
de dragul cărora se sacrifică prea mult din opera autorului și i se 
pune în seamă prea mult din ce este al traducătorului. 

Horatius, înaintașul lui luvenal, spunea în satira prin care 
mulțumește lui Maecenas că-i împlinise dorința cea mai mare, 
dându-i o moșioară la ţară, în ţinutul sabin: 

„Ce-aş putea cânta mai întâi în satirele mele şi în versul lor 
pedestru?” 1" Și în alt loc: „Mai întâi eu mă voi scoate din rândul 
celor cărora le acord titlul de poet; căci n-ai putea să spui că-i de 
ajuns să încheie cineva măsura unui vers şi nici să socoteşti că, dacă 
vreunul ar scrie ca şi mine, mai aproape de felul obişnuit de a vorbi, 
acesta e poet.” 


u Hor. Sat. II, 6, v. 17: Quid prius illustrem satiris Musaque pedestri? 
12 Hor. Sat. 1, 4, 39-42: Primum ego me illorum, dederim quibus esse poetis,/ 

Oricât aceste declaraţii sunt dictate de o modestie mai mult 
formală, nu-i mai puţin adevărat că ele exprimă o bună parte de 
adevăr: dintre toate formele de poezie satira este poate cea care se 
apropie mai mult de proză. 

Revenind acum la luvenal, tonul predominant al indignării ce se 
revarsă în valuri, mai ales în prima parte a operei, tablourile de 
neuitat, portretele odioase sau groteşti, ironia, sarcasmul, caricatura, 
parodierea stilului înalt etc., redată în stil emfatic deseori, cu 
mijloacele pe care i le punea la dispoziţie arsenalul retoric al vremii, 
se împacă foarte greu, sau mai bine zis respinge constrângerile pe 
care versificaţia modernă le impune. Am crezut că o proză literară 
poate urmări mai de aproape, mult mai exact, discursul scriitorului 
şi da o imagine mai veridică a originalului. Traducându-l pe luvenal 
în proză, puteam respecta mai bine recomandările lui Al. Odobescu 
de-acum mai bine de-o sută de ani, valabile şi azi, făcute 
traducătorilor din autorii greci și latini, din care îmi permit să citez 
măcar un pasaj: „Mai întâi (trebuie) ca ei să se pătrunză bine de 
înțelesul autorului ce le stă în faţă, fără ca să nesocotească nici una 
din nuanțele, uneori foarte delicate, ale cuvintelor și frazelor. Apoi, 
ca ei să se silească a reprezenta pe românește, în mod clar și cu 
fidelitate, atât înțelesul general al frazelor şi al cuvintelor, cât şi 
toată acea minunată varietate de nuanţe care este podoaba cea mai 
admirabilă a frumoaselor și măiestritelor limbi antice, în fine ca ei să 
nu piarză şi să nu risipească cu totul, în acea strămutare a materiei şi 
a impresiunilor străine pe românește, caracterele care constituie 
însăşi originalitatea limbii noastre”. Condiţii greu de atins, dar 


Excerpam numero: neque enim concludere versum/ Dixeris esse satis; neque siqui 
scribat uti nos/ Sermoni propiora, putes hunc esse poetam. 
133 Al. Odobescu „Condiţiunile unei bune traduceri din autori elini și latini”, Opere 
complete vol. II, ed. Minerva, 1908, pg. 384. 

care trebuie să fie o ţintă permanentă. Cât voi fi reușit să îndeplinesc 
din ele în această nouă „strămutare” a lui luvenal în româneşte, va 
judeca cititorul interesat de autorul nostru. 


G. GUŢU 

SATIRA I 


Tot auditor am să fiu eu, într-una? Niciodată oare n-am să i-o 
plătesc răgușitului Cordus, după ce m-a năucit de-atâtea ori cu 
Theseida lui'5? Fără nici o pedeapsă îmi va fi recitat cutare togatele 
lui!e, cutare elegiile? Fără nici o pedeapsă îmi va fi mâncat ziua 
uriașul Telephus sau Oreste”, scris până sus, ba şi pe marginea 
volumului, pe față și pe dos şi tot neterminat? Nu își cunoaște 
nimeni mai bine casa lui decât cunosc eu crângul lui Marte și 


1 Lecturile publice (recitationes) făcute de autorii înșiși ai operelor, în săli anume 
închiriate, cu invitaţi, cunoscuți și necunoscuți, devenise în această vreme o modă 
dăunătoare. Scriitori de toate genurile, in căutare de aplauze și de publicitate, 
exhibau o producţie literară contrafăcută prin tratarea unor teme răsuflate, adesea 
mitologice, pe care căutau să le facă interesante prin artificii retorice. „Niciodată 
Roma n-a avut mai mulți poeți. În toată luna lui Aprilie (a anului 97 e.n.), aproape 
n-a fost zi în care să nu recite cineva” (Plin. lun. I, 13), literatori căzuți mai toți în 
uitare. 

15 Cordus, poet necunoscut, autor al unei epopei având ca subiect isprăvile 
eroului mitic Theseu, un al doilea Hercule. 

16 Togatele (fabulae togate) sunt comedii cu subiect roman la care actorii purtau pe 
scenă toga. 

17 Telephus, rege legendar al Mysiei, ale cărui peripeții, asemănătoare cu cele ale 
lui Oedip, au alcătuit subiectul unei drame tratate de Eschil, Sofocle și Euripide la 
greci, prelucrată la romani de Ennius și Accius; Orestes, erou al Orestiei, subiect 
de asemenea deseori tratat. 

peştera lui Vulcan, vecină cu hrubele lui Eoli's. Ce fac vânturile în 
pornirea lor, ce umbre ale infernului munceşte Eac”, de unde-aduce 
un altul aurul pielcelii de furat?, ce arbori mari aruncă în zbor 
Monychos?! - iată despre ce-ţi vuiesc într-una platanii lui Fronton”, 
pereții de marmură zguduiţi și columnele sparte de vocea lectorului 
ce nu mai contenește. Aşteaptă-te la aceleași poveşti de la poetul cel 
mai mare și până la cel mai mic! 

Şi eu, vezi bine, mi-am tras mâna de sub nuiaua cu care eram 
bătut la palmă, şi eu i-am dat lui Sulla sfatul? ca, retras din viața 
publică, să se pună zdravăn pe somn. Când dai pretutindeni peste 
atâți poeţi, este-o prostie să-ţi fie milă de hârtie și s-o cruţi, sortită şi 
aşa să piară. De ce mi-ar plăcea totuşi să mă avânt mai bine pe 
terenul pe care ilustra odraslă a Auruncăi* și-a mânat caii, de 
n-aveţi altă treabă şi-mi ascultați binevoitori motivele, vă voi spune. 

Când un scopit firav îşi ia nevastă, iar Maevia, cu țâța goală şi 


18 Subiecte de descrieri mitologice în epopei: crângul lui Marte se găseşte, în 
legătură cu legenda Argonauţilor, şi la poetul Valerius Flaccus din generaţia 
anterioară lui Iuvenal; atelierul lui Vulcan şi hrubele lui Aeolus, zeul vânturilor, 
apar deseori, de ex. în Eneida lui Vergilius. 

1 Aeacus (Eac), fiu al lui Zeus, rege al Eginei, judecător în infern. 

2 Este vorba de Iason, conducătorul expediției Argonauţilor care, ucigând 
balaurul din poveste prin farmecele Medeei, îi răpi lâna de aur; subiect banal, 
de-aceea luvenal nu-i mai notează eroul. 

21 Centaur de care pomenesc și alți poeţi (Ovidius, Lucanus). 

2 Poate T. Catius Fronto, consul în 96 e.n. sau altă persoană din aceeași familie, 
un fel de Mecena care puse la dispoziția poeţilor săraci un peristil cu pereţi de 
marmură. 

3 Aluzie la viaţa de şcolar și la compoziţiile pe care le făceau elevii în şcolile de 
retorică. 

2 E vorba de Caius Lucilius (aprox. 180-103 î.e.n.), născut la Suessa Aurunca, 
localitate în Campania, primul autor de satire la Roma. 

ținând în mână țăruşi de vânătoare, străpunge un mistreţ etrusc”, 
când pe patricienii toți îi întrece-n bogăţie un ins care, răzându-mă, 
îmi hârşea în tinereţe barba aspră, când o odraslă-a plebei niliace, un 
sclav de-al Canopului?, Crispinus”, dându-și pe spate cu umărul 
uşoara mantie de purpură tiriană, îşi face vânt răcorindu-și aurul 
inelului de vară din degetele asudate, neputând suporta o 
nestemată mai mare-n greutate - e greu să nu scrii satire. Căci cine 
e-atât de răbduriu la nedreptăţile orașului acestuia şi-atât de fără de 
simţire, încât să-și ţină firea, când apare lectica cea nouă a lui 
Matbo%, plină de persoana lui, iar după el delatorul? unui amic 
ilustru, căruia îi va răpi în curând tot ce rămâne dintr-o nobleță 
ruinată, omul de „care se teme Massa%, pe care-l atinge cu cadouri 
Garus*! și căruia Latinus%?, tremurând de frică, i-o trimete în ascuns 
pe-a lui Ihymele? Când te dau la o parte cei ce câştigă moşteniri 


% La spectacolele din circ apar acum în arenă și femei. Aci Maevia, în costum de 
amazoană, se luptă cu un mistreţ, animal renumit prin mărime şi violență. 

% Oraș la gurile Nilului, rău famat prin destrăbălarea locuitorilor lui. 

27 Favorit al împăratului Domițian, probabil prefect al pretoriului pentru puţină 
vreme, fost vânzător de peşte in Canop (Egipt), ajuns cavaler roman, având case 
şi parcuri la Roma şi ducând o viaţă de lux obraznic. Iuvenal îl aminteşte de mai 
multe ori cu dispreţ In Satirele lui. 

25 Avocat ce-și etala bogăţia spre a-și spori clientela. 

% Delator neidentificat de pe timpul lui Domițian; se presupune că e vorba de M. 
Aquilius Regulus, despre care Pliniu cel Tânăr spune că era „cel mai ticălos dintre 
toţi bipezii” (Ep. I, 5, 14). 

30 Baebius Massa, unul din cei mai odioşi delatori din vremea lui Domițian, 
procurator al Africei și apoi proconsul al Beticei (Spania), acuzat de Pliniu cel 
Tânăr și de Herennius Senecio şi condamnat. 

51 Alt delator vestit. 


32 Actor, şef al unei trupe de pantomimă, favorit al lui Domițian; Thymele, colegă 
sau amantă a lui Latinus. 

prin truda nopţilor și-i ridică la cer calea cea mai sigură azi a 
înaintării la marile onoruri, vulva unei babe bogate? Proculeius se 
alege cu o biată douăsprezecime, Gillo % în schimb cu unsprezece 
douăsprezecimi, moștenitor fiecare pe măsura bărbăţiei lui! 
Primească-şi deci răsplata sângelui vărsat şi îngălbenească-se ca cel 
ce calcă cu piciorul gol un şarpe, sau ca retorul ce are să vorbească 
în faţa altarului de la Lugdunum*. 

Ce să mai spun ce furie mă arde și mă seacă la ficați, când 
jefuitorul ăsta al unui minor silit să se prostitueze îmbrânceşte 
lumea cu droaia lui de clienţi şi, tot astfel, acest condamnat printr-o 
sentință neluată în seamă. În adevăr, ce mai înseamnă dezonoarea, 
când banii sunt salvați? Marius exilatul* se pune pe băut de la a 
opta oră din zi% şi se bucură că zeii-s mâniați, iar tu provincie, ce-ai 
câştigat procesul, jeleşti. Şi să nu cred c-aceste ticăloşii sunt vrednice 
de lampa venusină”? Să nu mă ating de ele? Dar despre ce ar fi mai 
bine să scriu? Despre Heracleide sau despre Diomedees, despre 
mugetul Labirintului, despre marea în care s-a prăvălit tânărul Icar 


33 Proculeius și Gillo - persoane necunoscute. 

ii Împăratul Caligula instituise concursuri de elocință greacă şi romană la 
Lugdunum (azi Lyon). Cei învinși, ne spune Suetonius, erau obligați să compună 
elogii, ca premiu, în cinstea învingătorilor; cei care se prezentaseră mai rău erau 
siliți să şteargă cu buretele sau cu limba compoziția, iar uneori erau bătuți cu 
vergi sau aruncați în fluviu (Rhône). 

3 Marius Priscus, proconsul abuziv al provinciei Africa în 98-90 e.n.; acuzat de 
Pliniu cel Tânăr şi de Tacitus de stoarcere de bani și condamnat (100 e.n.) cu exilul, 
o ducea într-o petrecere; cei jefuiți fuseseră despăgubiţi doar de formă. 

36 Romanii numărau orele de la răsăritul soarelui; a opta oră este aproximativ pe 
la prânz. 

37 Aluzie la satirele poetului Horaţiu născut la Venusia, și analogie cu lampa lui 
Diogene. 

38 Poeme epice ai căror eroi ar fi Herakles (Hercule) și Diomede. 

şi despre meşterul zburător%, când codoşul de bărbat, dacă 
nevasta-i n-are drept de moștenire, primește darurile amantului, 
ştiind prea bine să privească-n bagdadie şi să sforăie, treaz fiind, cu 
nasul într-un pahar? Când cel ce şi-a tocat averea cu grajdurile de 
curse şi nu mai are nimic de la părinţi, crede că e îndreptăţit să spere 
a căpăta comanda unei cohorte, de vreme ce - tânăr Automedon“ - 
străbate-n zbor cu carul Via Flaminia“? E drept, el însuși ţinea 
hăţurile, când se lăuda astfel iubitei de alături, bărbătește îmbrăcată. 

Nu e mai bine oare să-ți umpli tăblițele larg cuprinzătoare, stând 
la mijlocul răspântiei când apare în văzul tuturor, purtat de şase 
sclavi pe umeri, într-o lectică aproape goală, de parcă ar fi un 
Mecena tolănit, plastograful unei semnături, ajuns bogat și fericit 
printr-o simplă iscălitură pe un act şi prin aplicarea sigiliului său 
umezit? lată acum că-ţi iese în față o nobilă matroană: având să-i 
ofere bărbatului ei însetat o cupă de vin uşor de Cales”, amestecă 
într-însa venin de broască-râioasă; întrecând pe Locusta%, ea şi-a 
învăţat rudele nepricepute să-şi ducă la groapă bărbații învinețiți, 
fără să ţie seama de ce ar zice lumea. De vrei să fii ceva, îndrăzneşte 
ceva demn de mica Gyaros “ sau de pușcărie! Cinstea e lăudată, 
dar tremură de frig. Crimelor lor le datorează aceștia parcurile, 
palatele, mesele, argintăria veche şi pocalele cizelate cu tap în relief. 
Pe cine-l lasă să doarmă liniștit socrul ce își seduce nora lacomă de 
bani, logodnicele ticăloșite și adulterul în pretextă%? Dacă talentul 


3 Dedal. 

4 Vizitiul carului lui Ahile; aluzie mitologică. 

“1 Drum de ieşire din Roma spre nord-est, oare pornea din centrul Romei şi ducea 
până la Ariminum (Rimini). 

2 Localitate în Campania la nord-vest de Capua, renumită prin viile sale. 

3 Faimoasa otrăvitoare de profesie la curtea lui Nero. 

« Una dintre insulele Ciclade, loc de deportare. 

3 Toga tivită cu purpură pe care o purtau copiii până pe la 15-16 ani. 

din născare nu te-ajută, îţi face versul indignarea, aşa cum poate ea, 
cum îl fac eu sau Cluvienus*. Tot ce fac oamenii de când, ploile 
umflând apele mării, Deucalion s-a urcat cu luntrea pe muntele 
Parnas, a consultat oracolul şi puțin câte puţin pietrele se încălziră 
muindu-se de suflul vieţii, şi de când Pyrrha puse în faţa băieților 
fetele goale“, dorințe, temeri, mânie, voluptate, bucurie, agitaţie, în 
fine tot acest amestec este materia cărții mele. De altminteri, când a 
fost o mai mare abundență de vicii ca acum? Când lăcomia şi-a 
deschis mai larg sânul? Când mania jocului de noroc a fost mai 
furioasă? Lumea nu vine azi la masa de joc cu o pungă; miza este 
caseta de bani pusă jos. Ce bătălii grozave vezi acolo, când muniţia 
o împrospătează casierul! Este vorba doar de-o simplă sminteală să 
pierzi o sută de mii de sesterți și să nu dai sclavului tău, care 
tremură de frig, o cămaşă? Care dintre strămoşi a înălțat atâtea vile? 
Care dintre ei cina de unul singur, servit cu șapte feluri de mâncare? 

Acum o sportulă* amărâtă e pusă jos chiar la intrare, spre-a fi 
înşfăcată de gloata îmbrăcată-n togă. Patronul totuşi ia mai întâi 
seama la faţa fiecăruia, temându-se să nu vii cumva în locul altuia și 
să ceri sub nume fals. Dacă ești recunoscut, o vei primi. El 
poruncește pristavului să cheme chiar și urmaşi de-ai familiilor 
troiene*, căci şi aceștia tocesc pragul palatului împreună cu noi - 
„Dă-i pretorului, apoi tribunului”. Dar un libert* o ia înainte, „Eu 
sunt mai înainte, zice. De ce să mă tem sau să şovăiesc a-mi apăra 


46 Poet necunoscut. 

+ Aluzie la legenda creării, după potop, a noii generații de oameni prin singurii 
supraviețuitori: Deucalion şi Pyrrha, soţia lui; v. Ovidius, Metamorfoze, cartea I-a. 
438 Un paneraș cu de-ale gurii, pe care patronul i-l dădea clientului său care venea 
să-l salute dimineaţa; mai târziu, în paneraş se punea doar o mică sumă de bani. 

2 Descendenții însoţitorilor lui Eneas la venirea lui în Italia; la figurat, urmașii 
vechilor familii nobile romane. 

50 Libertul era un sclav liberat. 

locul, chiar dacă sunt născut pe malurile Eufratului? Și chiar dacă aș 
tăgădui-o, m-ar da de gol găurile moi ale cerceilor la urechi". Dar 
cele cinci prăvălii îmi aduc patru sute de mii de sesterţi pe an. De 
ce-ar fi de dorit mai mult laticlava*?, dacă Gorvinus* paşte pe 
simbrie oile altuia în ținutul Laurentului*, pe când eu am mai multă 
avere decât Pallas” şi decât Licinii5%?” Aștepte dar tribunii! Mai 
presus de toate să fie bogăţia! Cel venit în acest oraş cu picioarele 
albite de cretă” n-are de ce da rând onorurilor sacre, căci mai sacră 
decât orice la noi e maiestatea averii, chiar dacă Banul, funesta 
zeitate, nu-şi are templul lui şi nu am ridicat altare paralelor, aşa 
cum venerăm Pacea și Cinstea, Victoria, Virtutea și Concordia, al 
cărei lăcaş răsună de clămpănitul berzei ce îşi salută cuibul". 

Dar dacă la sfârşitul anului un înalt demnitar calculează cât îi 
aduce sportula şi cât contribuie ea la bugetul lui, ce-or face atunci 
clienţii, cărora dintr-asta le iese toga, dintr-asta încălțămintea, 
pâinea şi lemnele să-şi facă foc acasă? Un lung şir de lectici se 
înghesuie să ceară cei 25 de ași; câte-o soție bolnavă sau gravidă își 
urmează soțul, făcându-și rândul. lată unul, care-și pricepe bine 
meseria, cere şi pentru consoarta lui absentă, arătând în locul ei 
lectica goală şi închisă: „E Galla, nevastă-mea, dă-mi mai repede! 
Stai la îndoială?... Scoate, Galla, capul!... N-o mai chinui, doarme!” 


51 Orientalii purtau cercei în urechi. 

5 Banda de purpură lată a togii senatorilor; la figurat, rangul de senator. 

55 Urmaş din vestita familie a lui Valerius Messala Corvinus, acum sărăcit. 

54 Străvechi oraş în Laţium, la sud-est de Ostia. 

5 Puternicul şi bogatul libert al împăratului Claudiu. 

5 Licinius, fost sclav, libert al lui Iulius Caesar, apoi procurator în Gallia, vestit 
pentru bogăţia lui. 

57 Sclavilor expuși spre vânzare li se albeau picioarele cu cretă. 

58 Erau mai multe temple ale Concordiei la Roma; pe unul îşi făcuse cuibul o 
barză. 

Întreaga zi îţi e împărțită printr-o minunată ordine a lucrurilor; 
sportula, apoi forul şi Apollo, cunoscătorul într-ale dreptăţii”, 
statuile triumfătorilor, printre care nu știu ce egiptean și pe 
de-asupra Arabarch“ a cutezat să-şi aibă inscripția; pe statuia lui 
poți nu numai să urinezi, dar și mai mult. Vechii clienţi, obosiţi, 
pleacă părăsind vestibulul şi-şi alungă speranţele, deşi cea mai 
lungă speranţă a bietului om este prânzul: nefericiții trebuie să-şi 
cumpere legume și lemnele de foc. 

În vremea asta patronul lor va înghiți bunătăţile pădurilor şi ale 
mării şi pe sofaua goală va sta întins doar el. Căci dintr-atâtea 
frumoase și largi și atât de vechi platouri ăştia mănâncă la o singură 
masă averi întregi. - Foarte bine! Nu vor mai exista paraziți! - Da, 
dar cine ar putea suporta această calicenie a risipei dezmățate? Cât 
de mare e lăcomia bârdâhănosului care-și aduce la masă mistreți 
întregi, animal destinat de natură pentru ospeţele între prieteni? 
Pedeapsa totuși vine pe loc, când tu, îmbuibat, îţi lepezi veșmintele 
și duci cu tine în baie păunul nemistuit. Dintr-asta, morţile subite 
ale bătrânilor ce mor fără să-şi facă testamentul, de-aici povestea 
nouă, dar nu tristă, ce face înconjurul banchetelor. Amicii furioși îl 
duc pe răposat într-un convoi funebru de-ți vine să aplauzi. 

Posteritatea nu va avea nimic de adăugat la stricăciunea 
moravurilor noastre, urmașii vor face ca şi noi şi vor avea aceleași 
pofte; orice viciu şi-a atins culmea. Pânzele sus! Desfă-le pe toate în 
bătaia vântului! Vei zice, poate: „De unde talentul pe măsura 
materiei? De unde acea sinceritate a înaintașilor noștri de a scrie cu 


5 Statuia de fildeş a lui Apollo din forul lui August, unde se ţineau zilnic 
procesele; de aceea Apollo devenise „jurisconsult“. 
6 Seful impozitelor şi vămilor la evrei; epitetul se referă probabil la Tib. Iulius 
Alexander, evreu renegat, fost procurator al ludeei (prin 46 e.n.) şi apoi prefect al 
Egiptului (până după 67 e.n.). 

sufletul înfocat, despre tot ce le plăcea sau doreau?” - Există nume al 
vreunuia pe care eu nu îndrăznesc să-l spun? Ce-mi pasă dacă 
Mucius €! îmi iartă versurile sau nu?” - „Scrie atunci despre 
Tigellinus*: vei străluci ca o torţă vie în care ard în picioare cei care 
fumegă cu pieptul pironit la stâlp; apoi, cadavru târât prin mijlocul 
arenei, ai să laşi brazdă lată în urma ta”. - „Aşadar unul care a dat 
otravă celor trei unchi ai lui să fie dus în lectică pe perne de puf una 
peste alta şi să ne privească de-acolo cu dispreţ?” - „Când te vei 
încrucișa cu el în drum, strânge-ți buzele cu degetul: de vei zice 
«ăsta e», ți l-ai făcut acuzator. Poţi fără grijă să pui să lupte pe Enea 
cu vajnicul rutuls; Ahile, străpuns de moarte, nu-i o primejdie 
pentru nimeni şi nici mult căutatul Hylas“, dus după urna lui. De 
câte ori însă Lucilius freamătă arzând de mânie, de parcă și-ar fi 
scos sabia, ascultătorul căruia îi îngheaţă inima de câte crime a făcut, 
roșeşte şi pieptul îi asudă de vina tăinuită. De aicea, furie și lacrămi. 
De aceea, chibzuieşte bine la ce ţi-am spus, mai înainte de-a răsuna 
trompetele; după ce ţi-ai pus coiful pe cap, te căieşti prea târziu că ai 
pornit la luptă. „- Voi încerca atunci să spun ce este voie în contra 
celor a căror cenușă odihneşte sub pământ pe căile Flaminia şi 
Latina”. 


& P. Mucius Scaevola, consul în 133 î.e.n. şi adversar al Scipionilor. 

& Sofonius Tigellinus, atotputernicul favorit al lui Nero și prefectul pretoriului, 
figură odioasă. 

& Turnus, regele rutulilor, nefericitul adversar al lui Eneas în Eneida. 

& Tânăr frumos, iubit de Hercule şi răpit de nimfe, când se ducea să scoată apă cu 
o urnă. 

6 Citat ca reprezentant al satirei la romani. 

s Despre Calea Flaminia vezi nota 28; Calea Latina (Via Latina), drum de ieşire 
din Roma care se desprindea din Via Appia spre sud-vest. 

SATIRA A II-A 


De câte ori cei care pozează în Curii“” şi-o țin în bacanale 
îndrăznesc să spună ceva despre moravurile de azi, îmi vine să fug 
de-aicea dincolo de țara sarmaților şi de oceanul îngheţat. Mai întâi, 
sunt nişte ignoranţi, deși în toate casele lor ai să găsești bustul în 
gips al lui Chrysippus“. Cel mai de seamă dintre ei e totuși cel 
care-și cumpără un chip de-al lui Aristotel sau de-al lui Pittacos“ şi 
ţine ca etajera lui să aibă portrete originale - de-ale lui Cleanthes”. 
Nu trebuie să te iei după aparenţe. Ce cartier nu-i plin de neruşinați 
cu mutre grave? „Tu, tu biciuieşti ticăloşiile, când printre fătălăii 
socratici”! eşti cea mai cunoscută bortă? Membrele-ţi păroase şi 
țepoasele smocuri de pe braţe arată, e drept, un spirit sever 
nevoie-mare, dar la fundul tău depilat medicul îți operează negii 
mai mari decât smochina. Au vorba rară dumnealor și mare plăcere 
de-a tăcea, iar părul de pe cap le e mai scurt decât sprâncenele”. 
Peribonius”% încaltea e mai cinstit şi-o face mai pe faţă: prin chipul și 


Familia Curiilor, exemplu de cinste, simplitate a vieţii şi severitate a 
moravurilor, 

6 Filosof stoic (sec. III î.e.n.), autor a peste 700 de lucrări și discipol al lui 
Cleanthes. 

© Unul din cei șapte înţelepţi ai Greciei. 

7 Conducător, după Zenon, al școlii stoice. 

7 Homosexuali ce-și luau aere de filosofi. 

72 Stoicii purtau barbă mare și părul tuns scurt. 

73 Şef al unui colegiu de preoți ai zeiței Cybele, care se castrau. 

prin mersul lui, omul îşi mărturiseşte beteşugul şi eu îl pun pe 
seama soartei; sinceritatea lor îţi face milă, patima lor furioasă îi 
scuză. Mai păcătoşi sunt însă cei ce se năpustesc asupra unor 
apucături de-acestea cu vorbele unui Hercule” şi-ţi vorbesc de 
virtute, fâţâindu-şi dosul. „M-oi teme eu de tine, Sexte?, un fâţâit 
ce-ţi legeni coapsele?” zice ticălosul Varillus. - Cu cât sunt mai 
stricat ca tine?” De un picioare-strâmbe, bine! să râdă unul drept de 
tot, și de-un etiopian un alb. Dar cine ar răbda pe Gracchi 
plângându-se de răzmerițe? Cine ar mai deosebi cerul de pământ și 
marea de cer, dacă un hoț n-ar fi pe placul unui Verres”, un ucigaș 
pe al lui Milo, dacă Clodius i-ar acuza pe muieratici şi Catalina pe 
Cethegus”, dacă cei trei discipoli” ar vorbi împotriva proscripțiilor 
lui Sulla? La fel fu mai deunăzi cu preacurvarul”, mânjit de un 
incest ca-n piesele de teatru, care, când Iulia îşi slobozea fecunda-i 
vulvă cu-atâtea leacuri de avort şi da afară golomoaţe ce semănau 
cu unchiul ei, tocmai atunci reînvia legile dure pentru toți, de 
care-ar fi trebuit să se teamă chiar Venus și cu Marte®. Nu au tot 


74 Prototip al virtuţii la stoici. 

75 Personaj necunoscut, ca şi Varillus. 

76 Faimosul propretor al Siciliei, acuzat de Cicero și condamnat pentru abuzurile 
lui la conducerea provinciei. 

77 Titus Anius Milo, apăr:at de Cicero pentru uciderea demagogului Clodius: 
Cethegus, complice al lui Catalina. 

% Antonius, Octavian şi Lentulus, membri ai celui de-al doilea triumvirat şi care, 
ca şi Sulla, au practicat proscrierea adversarilor învinși. 

7 Aluzie la împăratul Domițian. 

s Legea Iulia, dată de August împotriva adulterelor și desfrâului, a fost reînnoită 
şi aplicată cu mare strictețe de către Domițian, deşi el trăia în concubinaj cu 
nepoata lui, Iulia, fiica fratelui său, împăratul Titus, căreia îi va pricinui moartea, 
după ce o sili să ia leacuri anticoncepţionale. 

s1 Aventura comică a zeiței Venus, surprinsă în flagrant-delict cu Marte de soțul 
ei, Vulcan, e înfăţişată de Homer în Odiseea, cartea a VIII-a. 

dreptul, deci, chiar cei mai vicioşi să dispreţuiască Scaurii 8 
prefăcuți şi, biciuiţi, să muşte și ei la rândul lor?” 

Laronia8 n-a mai răbdat pe-un ins dintr-ăia care striga într-una: 
„Unde dormi, lege Iulia? şi, surâzând, îi zise: „O, fericite timpuri ale 
noastre, care te scot în calea moravurilor stricate! Să-și aibă în fine 
Roma cinstea ei, căci ne-a căzut din cer al treilea Cato. Dar totuşi, 
de unde cumperi asta, pomada zic, ce-ţi parfumează gâtul tău 
păros? Nu te sfii, indică-mi patronul prăvăliei. lar dacă se trezesc 
legi şi edicte, întâi de toate să se pună-n mișcare legea Scantinias; 
priveşte mai întâi şi cercetează bărbaţii care fac mai multe decât noi. 
Pe ei însă îi protejează numărul, falangele unite scut de scutt. E 
mare armonie între netrebnici! N-ai să găseşti la sexul nostru 
exemplu atâta de urât. Media n-o linge pe Cluvia, nici Flora pe 
Catulla“; pe când Hispo se pune la bătaie tinerilor și se ofileşte şi 
de-o boală şi de cealaltă. Pledăm noi în procese? Cunoaştem noi 
dreptul civil sau facem noi vreun zgomot în forurile voastre? Puţine 
femei luptă-n arenă, puţine mănâncă chiftelele de carne ale 
gladiatorilor. Voi toarceţi lână și la sfârşit aduceţi înapoi în 
coşulețe gheme pe măsură; voi răsuciți mai bine decât Penelopa şi 


s Urmaşi ai unei vechi familii cu un trecut onorabil. 

3 O femeie de moravuri libere, care se plânge că legea Iulia se aplică doar 
femeilor, nu și bărbaţilor. 

După Cato Maior Censorul și Cato Uticensis din vremea republicii, vestiți prin 
austeritatea moravurilor. 

s Lege împotriva homosexualității. 

s Uniţi între ei precum soldaţii din falangele macedonenilor, formațiuni strânse 
de luptă. 

s7 Probabil nume de femei depravate. 

s Mâncare preferată de gladiatori. 

mai uşor decât Arachne* fusul umflat de firul cel subțire, aşa 
precum îl face ibovnica stăpânului, sclavă acum în zdrenţe, legată 
de-un butuc”. Se ştie bine de ce Histro” și-a umplut testamentul 
doar cu numele libertului şi de ce, cât trăia, i-a făcut tinerei lui 
neveste atât de multe daruri: una care doarme ca a treia într-un pat 
mare se va îmbogăţi la sigur. „Tu, fată, mărită-te şi taci; secretele 
dau femeii pietrele nestemate. Și după toate astea, noi suntem 
condamnatele? (Cenzura voastră iartă corbii și prigonește 
porumbeii.” 

Fugiră care încotro ai Porticului fii? de gura celei ce grăia un 
adevăr ştiut de toată lumea. Căci ce era neadevărat în ce spunea 
Laronia? Și ce n-ar face alţii, când tu, Cretice, te-îmbraci cu voaluri 
transparente” și, în timp ce lumea se minunează de-acest vestmânt, 
tu perorezi contra unora ca Procula și Polita? - „Fabulla e-o stricată; 
să fie condamnată!” - „Dacă vrei, tot așa și Corfinia. Condamnata 
n-ar îmbrăca o asemenea togă.” - „Dar Iulie pârjoleşte şi mă coc de 


17 


căldură!” - „Pledează despuiat: nebunia ar fi mai puțin ruşinoasă. 


lată o ținută în care poporul, curând după victorie, cu rănile încă 
proaspete, şi mulțimea de munteni, părăsindu-și plugurile, te-ar 
asculta propunând legi şi edicte. Ce ai mai protesta, dacă ai vedea 
acest vestmânt pe trupul unui judecător! Întreb dacă voalurile stau 
bine unui martor. Te străvezi tot, Cretice, amarnic și neînduplecat 


s Aluzie la personaje mitologic-literare: Penelopa, soția lui Ulise, îşi trecea timpul, 
în lipsa soțului ce nu mai venea de la Troia, torcând și țesând; Arachne, o tânără 
lidiană care, prin măiestria ţesăturii ei, provoacă mânia zeiței Atena; aceasta o 
transformă în păianjen. 

% O sclavă, fostă concubină a soțului; din răzbunare acesta o leagă de-un butuc 
şi-o pune să toarcă. 

% Necunoscut. 

% Partizanii şcolii stoice. 

% Membru al unei familii nobile, acuzator în procese de moravuri uşoare. 

predicator al libertăţii! Molipsirea a dus la această depravare și ea se 
va întinde la și mai mulţi, precum la ţară o turmă întreagă se 
prăpădeşte de râia sau de chelbea unui singur porc și precum un 
ciorchine se înnegreşște văzând un alt ciorchine”. 

Vei îndrăzni într-o zi un lucru și mai urât decât această 
îmbrăcăminte. Nimeni n-a ajuns ticălos la culme dintr-odată. Cu 
încetul, cei care acasă își leagă lungi panglici pe frunte, îşi umplu 
gâtul tot cu coliere și potolesc Buna Zeiță“ cu-un uger de purcică 
şi-un vas mare de vin, te vor primi în rândurile lor. După un obicei 
pe dos, alungată departe, femeia nu le poate trece pragul: altarul 
zeiței se descoperă numai bărbaţilor. „Plecaţi de-aici, profanelor, le 
strigă ei, aici nici o flautistă nu-și face flautul să geamă din cornetul 
lui.” Orgii de astea au practicat la lumina torței misterioase bapţii”, 
care-ajunseră s-o scârbească pe Cotyto din orașul lui Cecrops. Unul 
îşi lungește sprânceana cu-un ac îndoit muiat în negru de fum şi-şi 
machiază, ridicându-și, ochii care clipesc într-una; altul bea dintr-un 
priap% de sticlă și-și umple fileul aurit cu coama lui enormă, 
îmbrăcat într-o mătase azurie în carouri sau într-o țesătură ușoară, 
verde-pal; sclavul care-l slujește se jură pe Junona stăpânului”. Altul 
ţine în mână o oglindă, arma famenului Otho, pradă răpită lui 


% La sărbătorile Bunei Zeiţe (Bona Dea), nu era permis să ia parte decât femeile; 
acum însă femeile sunt alungate de homosexualii pasivi. 

% Cotyto, zeiță tracă a unui cult orgiastic; participanţii la mistere se numeau 
bapţi; acest cult s-a întins apoi și la Atena, cetatea întemeiată după legendă de 
Cecrops. 

% În formă de falus. 

% Geniul lui protector nu este un bărbat, ci o femeie; doar sclavele unei matroane 
jură pe Iunona. 

% Favorit al lui Nero, uzurpator al împăratului Galba şi timp de vreo trei luni 
împărat. 

Actor Auruncul”, în care acela se privea-înarmat, când poruncea să 
se ridice steagurile de luptă; lucru demn de amintit de noile anale şi 
de istoria recentă: o oglindă între efecte la un război civil! Nu-i de 
mirare: e datoria unui mare comandant să-l ucidă pe Galba și să-şi 
îngrijească pielea; e tărie de caracter a unui mare cetăţean să aspire, 
pe câmpiile bedriace!%, a face din Palatin prada sa şi a-şi întinde pe 
față miez de pâine presată cu degetele, ceea ce n-au făcut nici 
faretrata Semiramidă!"! în imperiul ei asirian, nici trista Cleopatra!* 
pe corabia de la Actium. Aici nici o rușine la vorbă, nici un respect 
al mesei rituale; aici, dezmăţul cultului Cybelei, libertatea de a vorbi 
cu voce pițigăiată de scapet şi un bătrân fanatic cu părul alb, mai 
marele misterelor, rară și memorabilă probă de mâncău, de să-l 
angajezi cu plată ca maestru. Ce mai aşteaptă, totuşi, aceşti oameni? 
Căci era doară timpul să-și taie, după obiceiul frigian!%, bucata de 
carne de prisos! 

Patru sute de mii de sesterțţi i-a dat ca dotă Gracchus unui cornist, 
de nu cumva acesta era un trompetist; s-au semnat actele, li s-au 
urat mirilor „fiți fericiți”, numeroşii oaspeţi şed la masă, iar noua 
„căsătorită” stă tolănită la sânul mirelui. O, iluștrilor, avem nevoie 


% Erou troian pe care Turnus, regele rutulilor, îl ucisese în luptă, răpindu-i ca 
trofeu lancea: ecou al unui vers din Eneida (cartea XII, 91). 

10 Localitate între Cremona și Verona, unde trupele lui Otho au fost învinse de 
Vitellius, devenit şi el împărat timp de câteva luni, până la victoria lui Vespasian, 
cu care se încheie acest an (69 e.n.), al celor trei împărați. 

101 Semiramida, reprezentată cu o tolbă de săgeți (pharetra) în spate, ca o 
amazoană. 

1% Regina Egiptului care l-a însoțit pe Antonius în lupta de la Actium, al cărei 
sfârşit îl prevedea şi după care s-a sinucis. 

103 Preoţii zeiței frigiene Cybele se castrau. 

de censor sau de-un haruspice?1%. Te-ai îngrozi poate mai mult și-ai 
socoti drept minunea cea mai mare, de-ar naște o femeie un vițel 
sau o vacă un miel? Un om care a asudat purtând ancilele, scuturile 
sfinte clătinându-se prinse-n cureaua lor magică!%, se gătește acum 
cu garnituri, cu lungi veştminte, cu vălul roşu de mireasă. O, părinte 
al Romei!%, de unde atâta ticăloşie la foștii păstori din Laţium, de 
unde, Gradive!, această mâncărime ce-a dat peste nepoţii tăi? Un 
bărbat vestit prin obârşie şi avere se dă unui bărbat! Și tu nu-ţi 
scuturi coiful, nu zgudui pământul izbind cu lancea ta şi nu te 
plângi tatălui tău? Du-te atunci, renunţă la iugărele câmpului de 
aspre exerciţii!%, de care nu-ți mai pasă. „Mâine, de-ndată ce răsare 
soarele, am treabă în valea lui Quirinus, îmi spune unul - „Ce fel de 
treabă?” - „Vrei să ştii? Se mărită un amic al meu; n-are mulţi 
invitați*1. Numai să avem zile, astfel de nunţi s-or face, fii sigur, în 
văzul tuturor şi ăștia vor dori ca ele să fie înscrise în acte oficiale. 
Până atunci un mare necaz îi chinuie pe cei ce se mărită: nu pot face 
copii şi, născând, să îşi păstreze soții. Dar e mai bine; natura nu lasă 
minţilor ăstora nici o putere asupra trupurilor lor: mor sterpi; Nu le 
e de nici un folos grăsana Lyde cu cutioara ei de leacuri!* și nu 


104 Censorul ar pedepsi viciile, haruspicele care consultă măruntaiele păsărilor, ar 
indica cum trebuie să fie potolită mânia zeilor prin jertfe purificatoare. 

15 Aluzie la ceremoniile scuturilor (ancilae) căzute, zice-se, din cer în vremea 
regelui Numa; a fost creat un colegiu de preoți (Salii), aleşi numai dintre 
patricieni; aceştia, odată pe an, în luna Martie, scoteau scuturile din lăcașul sfânt 
unde erau păstrate, la o sărbătoare însoţită de cântece și dansuri. 

10 Este invocat Romulus. 

107 Epitet al zeului Marte, al cărui tată era Iupiter. 

10 Câmpul lui Marte din Roma. 

1 Probabil o doftoroaie care prepara leacuri contra sterilității femeilor. 

le-ajută la nimic să întindă palmele lupercului ce trece-n goană!. 

[Dar tridentul lui Gracchus în tunică a întrecut și minunea asta: 
gladiator, a străbătut în goană mijlocul arenei, el care e mai de neam 
decât Capitolinii și Marcellii, decât urmașii lui Catulus şi ai lui 
Paulus, decât Fabii și decât toți spectatorii de la balustradă!, chiar 
dacă-ai adăuga acestora pe cel ce dădea jocurile în ziua când 
Gracchus arunca plasa!?.] 

Că există mani!” şi regate subpământene şi vâsla lui Charon şi 
broaștele negre din balta Styxului și că cu o singură luntre trec apa 
atâtea mii de suflete, nici copiii n-o cred, afară doar de cei ce nu 
plătesc când merg la baie”. Dar să presupunem că-i aşa. Ce simte 
Curius şi ambii Scipioni, ce zice Fabricius şi ce zic manii lui 
Camillus"*5, ce simte legiunea de la Cremera'!* şi tinerimea ce-a 
pierit la Cannae și sufletele celor căzuți în atâtea războaie, atunci 
când vine la ei o astfel de umbră de pe-aici? Ar dori, cred, să se 
purifice printr-o slujbă, dacă ar avea pucioasă la îndemână şi torţe şi 
un sfeştoc de laur muiat în apă. Acolo noi, nenorociţii, defilăm prin 
fața lor dispreţuiți. Ne-am purtat, e drept, armele dincolo de 
țărmurile Ivernei!”, de Orcadele mai deunăzi cucerite!!8 şi de 


10 La sărbătoarea Lupercaliilor (15 Februarie), preoţii zeului Faunus, lupercii, 
străbăteau în goană străzile orașului; dacă o femeie întâlnită în cale era lovită cu 
cureaua lor din piele de țap, se zicea că va rămâne gravidă. 

1 Pe un podium din jurul arenei din amfiteatru şedeau senatorii. 

12 Aluzie la Nero. 

u3 Spirite ale morţilor. 

14 Copiii mici nu plăteau taxă la baia publică. 

u5 Personaje istorice. 

u6 Localitate pe râul Cremera la nordul Romei, unde cei 306 luptători din familia 
Fabia, care-şi asumaseră războiul cu cetatea Vei, fură încercuiți și uciși până la 
unul. 

u7 Numele vechi al Irlandei. 


m 

britanii care-au parte de cea mai scurtă noapte. Dar ce se face acum 
în capitala poporului învingător, nu fac aceia pe care i-am învins. 
Doar despre un armean, Zalaces, unul singur, cel mai păcătos dintre 
efebi, se zice că i-a făcut voia unui tribun înflăcărat. lată la ce duc 
schimburile între neamuri; venise ca ostatec; aici ei devin oameni. 
Căci dacă aceşti copii au parte de-o mai lungă ședere la Roma, de 
multe ori le va lipsi iubitul“*?. Li s-or trimite-n dar nădragi, pumnale, 
frâie, biciuri și astfel duc cu ei la Artaxata!” năravurile băiețandrilor 
noștri în pretextă!?. 


118 Insule din norul Britaniei. 

119 Sens : Roma a ajuns să întreacă în depravare chiar și pe tinerii orientali formați 
aici. 

120 Capitala Armeniei. 

121 Până la 17 ani tinerii romani purtau togă pretextă (tivită cu o bandă de 
purpură). 

SATIRA A III-A 


Deși sunt tulburat de plecarea vechiului meu prieten, îl felicit 
totuşi că s-a decis să se stabilească la Cumae, pustie azi, și să-i aducă 
în dar Sibilei măcar un cetățean!?. Localitatea este o poartă a Baiei!%, 
o coastă plăcută, de încântătoare viață mai retrasă. Cât despre mine 
prefer Suburrei!* până şi Prochyta!%. Căci ce loc nenorocit și ce 
pustietate pe lume se poate compara cu groaza ce te-apucă văzând 
aici incendiile, desele prăbușiri de case şi alte o mie de primejdii ale 
unui oraș hain, iar pe de-asupra poeții recitindu-şi versurile în luna 
lui August? 

Cum toată casa însă i se încărca într-o singură căruţă, amicul meu 
se opri la bătrânele arcade ale Porții Capene, veșnic umede!?. Aicea 
unde Numa dădea întâlnire noaptea prietenei sale, acuma crângul 
sacrului izvor și sanctuarele sunt închiriate evreilor; tot calabalăcul 
lor este un coș cu mâncare și fân, căci orice arbor a fost impus a plăti 
taxă Visteriei și această pădure, din care Camenele au fost gonite, 
acum cerşeşte!. Coborâm în valea Egeriei şi-n peşterile ce nu 


122 Vechi oraş în Campania, la vest de Neapole, acum părăsit; acolo îşi avea un 
templu profeteasa lui Apollo, Sibylla. 

123 Vestită localitate balneară situată în golful Neapole. 

124 Cartier din Roma cu multe prăvălii și mare circulație. 

1%5 Insulă mică vulcanică pe coasta Campaniei. 

126 La ieşirea căii Appia din Roma, unde se afla un apeduct. 

127 În dumbrava din apropiere, Numa Pompilius, al doilea rege al Romei și 


organizatorul cultului roman, se întâlnea noaptea, zice legenda, cu nimfa Egeria, 

seamănă cu cele naturale. Cât de mult nu ne-ar fi mai prezentă 
divinitatea acestei ape, dacă pajiştea de iarbă cu marginea ei verde 
i-ar zăgăzui undele și dacă lespezi de marmoră n-ar pângări piatra 
mâncată de vreme, natural”. 

Atunci Umbricius zise către mine: „Fiindcă în Roma nu mai e loc 
pentru meseriile cinstite şi truda muncii n-are nici un preţ, fiindcă 
puţinul ce-l ai azi e mai mic decât cel de ieri și ziua de mâine îţi va 
mai ştirbi ceva dintr-asta, m-am decis să mă duc unde şi-a desprins 
Dedal aripile obosite!%. Abia începui să încărunţesc câtă vreme 
bătrâneţea mi-e în putere şi trupul drept, câtă vreme Lăchesis1% mai 
are destul ce toarce şi mă mișc pe picioarele mele, nesprijinindu-mi 
dreapta pe-un toiag, e timpul să părăsesc orașul meu natal. 
Trăiască-aici Artorius și Catulusi%, rămâie cei care fac din negru alb, 
cărora li-e ușor să ia în antrepriză repararea unui templu, taxele 
transportului pe fluvii şi în porturi, secarea băltoacelor, căratul 
cadavrelor la ruguri și să ofere sclavi de vânzare la licitație. Cornişti 
care altădată-șşi făceau veacul pe lângă vreo arenă municipală, buci 
de suflători cunoscute prin toate oraşele, acum dau jocuri publice și, 
când mulțimea ordonă moartea aplecându-şi degetul, ei ucid 


sfătuitoarea lui; aici era şi lăcaşul Muzelor, cu numele lor latin Camenae. În locul 
lor acum erau evrei care cerșeau; în coșul lor acoperit cu paie se păstra mâncarea 
şi apa, căci în ziua de sabat le era oprit să gătească; evreii plăteau un impozit 
special tezaurului public. 

128 În valea Egeriei se construiseră bazine cu lespezi de marmoră. 


129 Prietenul lui Iuvenal, Umbricius, se strămută la Cumae, acolo unde după 
legendă aterizase Dedal, primul aeronaut. Acesta, scăpând din Labirintul din 
Creta, unde îl închisese regele Minos, își făcu lui și fiului său Icar, aripi de şindrilă 
și zbură ajungând la Cumae. 

130 Una dintre cele trei Parce („ursitoarele”) care torceau firul vieţii muritorilor. 
131 Parveniţi de pe urma afacerilor de tot felul. 

oameni ca să devină populari!?. Plecând de-acolo, iau în antrepriză 
latrinele publice şi, de ce nu?, când ei sunt dintr-aceia pe care 
Norocul, ori de câte ori vrea să glumească, îi ridică de jos în vârful 
piramidei? 

Ce să fac la Roma? Să mint, nu ştiu. O carte, dacă-i rea, nu pot s-o 
laud, nici cere s-o citesc. Mișcările astrelor! nu le cunosc; să-i 
promit cuiva moartea tătâne-său, nu vreau și nici nu pot. Măruntaie 
de broaște n-am cercetat vreodată!**. Să transmit unei femei măritate 
ce-i trimite ibovnicul şi ce-i comunică, e treaba altora. Nu voi fi 
niciodată unealta unui hoț şi de aceea nimeni nu mă ia pe lângă el 
ca însoțitor, ca şi cum aş fi ciung sau damblagit de mâna dreaptă, un 
trunchi de nimica bun. Cine e curtat azi afară de complicele, căruia 
sufletul îi clocoteşte de câte-ascunde și de cât trebuie să tacă 
întruna? Cine te face părtaşul unui secret cinstit, crede că nu-ţi 
datorează nimic și niciodată n-o să-ți dea ceva. Unui Verres!% îi va 
fi drag un om care ar putea acuza pe Verres în fiecare clipă. Nisipul 
tot al Tagului umbros şi aurul pe care-l poartă el în mare să nu 
prețuiască în ochii tăi atâta cât să-ți pierzi liniştea somnului, să 
capeți întristat răsplata la care va trebui odată să renunți, să fii 


132 În luptele de gladiatori din Circ, la care adesea asista și împăratul, gladiatorul 
căzut la pământ, care putea fi ucis de adversar, ridica mâna şi implora mila 
spectatorilor. Dacă aceştia, apreciind felul cum gladiatorul luptase, deşi fără 
succes, ridicau degetul în sus, învinsul era iertat și ieșea viu din arenă. Adeseori 
însă împăratul şi mulțimea însetată de sânge apleca degetul în jos şi gladiatorul 
învins era ucis de învingător sub ochii și spre satisfacția spectatorilor. 

13 E vorba despre astrologi, care preziceau viitorul după steaua sub care omul se 
naște. 

134 Prezicerea viitorului după măruntaiele animalelor. 

15 Faimosul propretor, acuzat de Cicero pentru abuzurile de orice fel în 
conducerea provinciei, condamnat și exilat. Împotriva lui a rostit Cicero celebrele 
discursuri de acuzare numite „Verrine”. 


48 


mereu temut de un amic puternic. 

Neantul cu cea mai mare trecere la bogătaşii noștri şi cel de care 
eu fug îndeosebi, vreţi să ştiţi care-i? Vă voi spune pe dată, n-am să 
mă ruşinez. Nu mai pot suferi, cetățeni, o Romă grecizată. Deşi, la 
drept vorbind, a câta parte din drojdia asta este aheică?1% E mult de 
când sirianul Ororite!” s-a revărsat în Tibru și ne-a adus cu el și 
limbă, și moravuri, şi, odată cu flautistul, coardele oblice ale 
țimbalei, tamburinele şi „fetele” puse să vâneze clienți pe lângă circ. 
Daţi fuga toţi cei cărora vă plac târfele străine cu turban bălțat. O, 
Quirine!%, țăranul tău de-odinioară încalță acum săndăluțe greceşti 
şi pe gâtul lui uns cu pomezi poartă medalii de victorii atletice!%. 
Părăsindu-şi unul înalta Sicyonă, altul venind din Amydon, unul 
din Andros, şi celălalt din Samos, altul din Tralles sau din 
Alabanda'*... toți dau năvală asupra Esquilinului şi a colinei ce și-a 
luat numele de la vimen!, ca să devină sufletul și stăpânii de mâine 
ai marilor familii. Mintea li-e ageră, îndrăzneala nebună, vorba 
uşoară și mai turuitoare ca a lui Iseu!2. Spune-mi ce crezi că este un 
asemenea ins? El ne-aduse aici pe maestrul în tot ce vrei: gramatic, 
retor, geometru, pictor, masor sau augur, dansator pe sârmă, medic 
sau vrăjitor; un grec flămând la toate se pricepe; la cer de-ai porunci 


15% Proveniţi din aheeni, vechii greci. 

137 Cel mai mare fluviu al Siriei; aluzie la invazia orientalilor la Roma, consideraţi 
ca un factor de stricare a moravurilor. 

15 Quirinus e numele lui Romulus, fondatorul Romei, apoteozat. 

139 În locul medaliilor victoriilor în război din trecut, acum medalii de victorii la 
Circ. 

10 Localități din Grecia, din insulele greceşti şi de pe coasta Asiei Mici. 

11 Esquilin şi Viminal, două din cele șapte coline ale Romei; vimen înseamnă în 
latineşte „răchită”. 

12 Retor celebru de origine siriană, cu mare talent de improvizație; a trăit pe 
vremea împăratului Traian. 

să urce, se va duce. La urma urmei, cel care și-a pus aripi!* nu era 
nici maur, nici sarmat, nici trac, ci se născuse în mijlocul Atenei. 

Şi să nu fug de vestmintele de purpură ale acestora? Să semneze 
mai înaintea mea și să se lungească pe sofa pe-un loc mai bun!“ 
unul adus la Roma de vântul ce ne-aduce aici prunele și 
smochinele?1% Până într-atât să nu însemne nimic că în copilărie 
ne-am bucurat de cerul Aventinului!** și ne-au hrănit măslinele 
sabine? Ce să mai spun că acest neam, foarte iscusit în arta lingușirii, 
laudă stilul unui incult, figura unui amic slut, compară gâtul lung al 
unui jigărit cu grumazul lui Hercule, ţinând în brațe pe Anteu 
ridicat mult de la pământ!”, şi admiră o voce slabă ca a găinii 
cârâind, când este ciocănită în cap de soţul ei. Există actor mai bun 
decât un grec, când joacă el pe Thais sau rolul de soţie, sau pe 
Doris!%, fără umbră de vestmânt pe dânsa? Îţi pare că vorbeşte chiar 
o femeie, nu actorul; ai zice că tot spaţiul din josul pântecului e gol 
şi neted, străbătut doar de o uşoară crăpătură. Şi totuşi n-ai de 
admirat acolo pe un Antiochus sau Stratocles sau pe Demetrius şi pe 
lascivul Haemus!%. Naţia lor întreagă e de comedianți. Tu râzi? 
Grecul se strică de râs hohotind și mai şi. Îşi vede amicul 


13 Aluzie la Dedal. 

14 La semnarea unui act sau la aşezarea la masă exista o anumită ordine după 
rang. 

15 Prunele de Damasc și smochinele mici siriene erau transportate la Roma pe 
mare prin Alexandria Egiptului. 

16 O altă colină a Romei. 

17 Anteu, unul dintre giganţi, fiu al Geei (pământul) şi al lui Poseidon (zeul 
mării). Era de neînvins cât timp se sprijinea cu picioarele pe pământ, de unde îi 
venea puterea; Hercule l-a ridicat în aer și l-a sugrumat. 

148 Roluri în comedie; Thais e curtezană, iar Doris e sclavă. 

19 Antiochus, actor necunoscut, Stratocles şi Demetrius, actori celebri în vremea 
lui Domițian, ca şi Haemus care juca în roluri de femeie. 

lăcrămând? Plânge de-a binelea, dar nu-i de loc îndurerat. Ceri să ţi 
se facă pe vreme rece un pic de foc? El îmbracă un suman miţos. 
Dacă tu zici „e cald”, pe el îl trec sudorile. Nu ne putem, deci, 
măsura cu ei. Cel care mereu, zi şi noapte, poate să-și compună 
figura după fața altuia, care e gata să-şi ridice mâinile, 
minunându-se, şi să-şi laude amicul dacă a râgâit bine, dacă a urinat 
cum trebuie și dacă auritul vas de noapte a răsunat, când clapa din 
fundul lui s-a închis la loc - îţi e superior. 

Pe lângă aceasta la ei nimic nu-i sfânt, nimica nu-i ferit de pofte 
desfrânate, nici stăpâna casei, nici fata ei fecioară, nici chiar 
logodnicul imberb şi nici băiatul mai înainte pudic. În lipsa ăstora, 
răstoarnă cu fața-n sus bunica prietenului său: vor să afle tainele 
familiei şi - astfel s-ajungă a fi temuți. 

Şi fiindcă tot fu vorba despre greci, treci peste gimnasiile tinerilor 
şi ascultă isprava ticăloasă a unui mare filosof. Stoicul, devenit 
delator, om bătrân, crescut pe țărmul pe care a căzut o pană a 
calului Gorgonei!%, l-a ucis pe Barea™!, prietenul şi discipolul lui. 
Nu mai e loc pentru-un roman aici unde domnește un Protógenes 
sau Diphilus sau Hermarchust*? care, după-un nărav al neamului, 
niciodată nu-și împărțeşte cu altul amicul; îl ține numai pentru el. 
Căci de-îndată ce-a picurat într-o ureche lesne încrezătoare cât de 
puțin din veninul firii şi naţiei lor, eşti dat pe uşă-afară; anii de 


15 Este vorba de P. Egnatius Celer, filosof stoic, fost client, prieten și profesor al 
lui Barea Soranus; se născuse la Tarsos, oraș pe malul râului Cydnus unde, după 
legendă, se prăbușise Bellerophon și calul său înaripat, Pegas, născut din capul 
unei Gorgone, monstru înfricoşător. 

151 Barea Soranus, fost consul în anul 52 e.n. și mai târziu proconsul al provinciei 
Asia, victimă în anul 66 a lui Nero, în pornirea dementă a acestuia de suprimare a 
tuturor celor ce i-ar fi putut deveni adversari, pe baza unei mărturii false a lui 
Egnatius Celer, fostul profesor. 

15 Nume obișnuite greceşti. 

lungă slugăreală nu mai contează; nicăieri alungarea unui client nu-i 
pagubă mai mică. Ce înseamnă aici - să nu ne amăgim! - bunele 
oficii, sau ce merit are un sărac dacă se străduie s-alerge de cu 
noapte, îmbrăcat în togă, când un pretor îşi zoreşte lictorul şi-i dă 
poruncă să meargă fuga la văduvele lipsite de urmași, de mult treze, 
ca nu cumva colegul să salute mai înaintea lui pe-Albina și pe 
Módia?!5 Aici, un fiu de oameni liberi e un ins care încheie suita 
sclavului unui bogat. Un altul oferă Calvinei sau Catienii!%* cât 
primeşte ca soldă un tribun de legiune, ca să gâfâie odată sau de 
două ori deasupra ei; iar tu, de-ţi place chipul unei „fete” îmbrăcate, 
stai locului şi șovăi s-o faci pe Chione!% să se coboare de pe jilțul ei 
înalt. 

Adu ca martor la Roma un om tot pe atât de cinstit ca gazda 
zeităţii Idei!%, vie în faţa judecătorilor Numa sau cel care-a salvat-o 
pe Minerva înfricoșată din templul în flăcări": prima întrebare va fi 
despre averea lui şi ultima despre moravurile lui! „Câţi sclavi 
întreține? Câte iugăre de pământ are? Câte feluri de mâncare are la 
masă și cât de mari sunt porțiile? Câţi bani are cineva în ladă, atâta 


15 Femei bătrâne şi bogate, fără urmaşi, curtate de vânătorii de moşteniri. 
15 Nobile depravate. 


155 Curtezană mai curățică, nu ca cele de bordel, care se expuneau goale. 

15 În anul 204 î.e.n. la porunca oracolului de la Delfi, soli romani au adus la Roma, 
ca proteguitoare, piatra neagră de la Pesinunt (Frigia), care simboliza divinitatea 
de pe muntele Ida, zeița Cybele (Magna Mater). Oracolul poruncea ca ea să fie 
găzduită de omul cel mai cinstit al Romei; fu desemnat de senat P. Cornelius 
Scipio Nasica. 

157 L, Caecilius Metellus, care în anul 241 î.e.n. era pontifex maximus, salvă paladiul 
Minervei din templul Vestei care luase foc, în care împrejurare și-a pierdut 
vederea. 

crezare are. Poţi jura tu pe-altarele samotracilor!i5 şi pe-ale noastre, 
un sărac, îşi zic ei, disprețuiește fulgerele zeilor și chiar zeii nu-l mai 
iau în seamă. Ce să mai zic că dacă mantaua îi e murdară sau 
sfâşiată, dacă toga e cam pătată, dacă un pantof îi e spart, căci pielea 
i s-a rupt sau, după ce „rana” s-a cusut, un şir de „cicatrici” ți-arată 
firul gros şi proaspăt al cârpelii, un asemenea om oferă subiect și 
prilej de glumă tuturor. Afurisita sărăcie prin nimic altceva n-apasă 
mai greu oamenii decât că-i face a fi de râsul lumii. Afară cu el, de 
are un pic de rușine!, zice unul; să se scoale de pe banchetele 
rezervate cavalerilor cine n-are averea cerută de lege?” - „Prea bine, 
să şadă aici fiii codoşilor, născuți în vreun bordel; să aplaude aici 
băiatul pristavului spilcuit, printre feciorii fercheşi ai gladiatorului, 
sau tinerii dresori de circ. Aşa a vrut-o neghiobul de Otho, care ne-a 
repartizat pe clase deosebite. Ce ginere aici, cu o avere mai mică şi 
mai puţine boarfe decât fata, avut-a vreo cătare? Care sărac e-nscris 
moștenitor într-un testament și când e el consultat de edili? De mult 
quirițiii* nevoiaşi trebuiau să plece-n masă de aici. Cu greu se 
ridică cei a căror stare modestă de acasă stă-n calea meritelor, dar la 
Roma o astfel de încercare e și mai grea. 

O locuinţă păcătoasă costă; burţile sclavilor costă; un prânz frugal 
costă. Ţi-e ruşine să mănânci în vase de lut; n-ai zice că-i ruşine, 
dacă-i fi transportat de-odată în țara marsilor sau la o masă sabină!!, 


15 Samothrace este o insulă din Marea Egee pe coasta Traciei, în faţa gurilor 
râului Hebrus (Marița) la vărsarea în mare. Acolo, se practica cultul Cabirilor, 
mistere cam de aceeaşi importanţă ca misterele eleusine. 

15 După legea tribunului L. Roscius Otho din anul 67 î.e.n., primele 14 rânduri de 
bănci la teatru erau rezervate cavalerilor, cetăţeni romani care aveau o avere de 
cel puţin 400.000 de sesterți. 

160 Quirites era denumirea solemnă și oficială a cetățenilor romani. 

161 Marsii şi sabinii, neamuri italice la estul și nord-estul Romei, care duceau o 
viață modestă. 

mulțumindu-te acolo c-o glugă vineţie de lână aspră. Într-o mare 
parte a Italiei, de e să spunem adevărul, nimeni nu poartă togă decât 
când este mort. Chiar atunci când se celebrează într-un teatru plin 
de iarbă o zi de mare sărbătoare şi, la sfârşit, revine pe scenă o 
cunoscută farsă populară!? - când pruncul ţăranului de la sânul 
mamei se sperie de gura larg căscată a măştii - vei vedea acolo că 
îmbrăcămintea e la fel, aceeaşi în orchestră și la mulțimea 
spectatorilor; ca vestmânt de mare cinste înalții edili se mulțumesc 
doar cu tunici albe. Aici însă splendoarea veştmintelor depășește 
puterile, aici e o întrecere fără măsură în toate, iar uneori cumperi 
din caseta altuia. Păcatul este-al tuturor; așa trăim cu toţii într-o 
fudulă sărăcie. Ce s-o mai lungesc? Totul la Roma e pe bani. Cât dai 
ca să-l saluţi în fine pe Cossus sau ca Veiento!* să-şi arunce, cu 
buzele strânse, privirea lui spre tine? Își rade unul barba? 1% 
Sărbătoreşte altul tăierea buclelor iubitului? Casa e plină de 
plăcinţele de vânzare: „poftim banii și păstrează aluatul ăsta pentru 
tine”16%. Noi, clienţii, suntem siliți să plătim tributul (ca să putem 
intra) şi să sporim averea sclavilor spilcuiți. 

Cine se teme sau s-a temut vreodată de prăbușirea casei sale în 
răcorosul Praeneste, sau la Volsinii cel așezat între coline 


162 Așa-numitele fabulae Attelanae, reprezentații populare mai ales la ţară, într-un 
teatru de scânduri improvizat; în colonii sau municipii, edilii erau autoritățile 
locale cele mai înalte și aveau la aceste reprezentații locuri speciale care formau 
ceea ce luvenal numește orchestra. 

163 Nume ale unor membri ai unor familii de vază: senatorul Fabricius Veiento, 
amintit și altă dată de luvenal, avea mare trecere pe lângă împăratul Domițian. 

164 Prima tăiere a bărbii unui tânăr (depositio) se făcea cu o ceremonie anume, ca 
eveniment important într-o familie; prin analogie, la fel se sărbătorea, odată cu 
pervertirea moravurilor, și tăierea buclelor unui iubit. 

165 Este răspunsul clientului invitat, care trebuia să cumpere de la sclavii casei, ca 
preţ al onoarei ce i se făcuse, plăcintele care prisoseau. 

împădurite, sau în modestul Gabii, sau pe înălțimele Tibrului în 
pantă'ss? Noi trăim într-un oraş sprijinit în bună parte a lui pe nişte 
bârne subțiri, căci aşa ne fereşte administratorul să nu ne prăvălim 
şi, după ce-a acoperit spărtura vechii crăpături, ne spune să dormim 
fără de grijă, când clădirea e gata-gata să se năruie. Ar trebui, îmi zic, 
să trăim într-un loc unde nu sunt incendii, nu sunt temeri de noapte. 
Dar, iată, Ucalegon 17 strigă după apă, iată-l mutându-și 
calabalăcul; etajul al treilea e înecat de fum şi tu nu ştii nimic. Dacă 
toată lumea, pornind de la treptele de jos, e-n panică, ultimul, pe 
care-l apără de ploaie doar ţiglele sub care blânzi hulubi își depun 
ouăle, va arde de-a binelea. 

Codrus!“ avea un pat prea mic pentru Procula lui, șase mici 
urcioare de podoabă pe un bufet, mai jos un mic pocal cu toarte şi, 
culcat sub aceeași placă de marmoră, un Chiron.1%; într-o lădiță 
veche ţinea nişte volumaşe grecești: şoarecii, inculții, rodeau 
divinele poeme. Pe scurt, Codrus n-avea nimic; cine-ar tăgădui-o? Și 
totuşi, nefericitul, a pierdut tot acel nimic. lar culmea nenorocirii e 
că pe un om rămas gol şi care cere câteva bucăţi de pâine nimeni 
nu-l ajută cu mâncare, nimeni nu-l primeşte sub acoperișul casei lui. 
Dacă se prăbuşeşte însă casa cea mare a lui Asturicus!”, matroanele 
își uită de găteală, mărimile-s în doliu, pretorul amână termenele de 
judecată. Atunci, da, ne plângem de prăbuşirea clădirilor la Roma, 


16 Localități liniștite în apropiere de Roma. Praeneste (azi Palestrina), orășel în 
Laţiu la sud-est de Roma; Volsinii, vechi orășel în Etruria; Gabii, la sud-est de 
Roma; Tibur, azi Tivoli. 

167 Parodierea unui pasaj din Eneida (lib. II, v. 311): un biet chiriaş comparat cu 
Ucalegon, fruntaș al Troiei, pe-a cărui casă Eneas o vedea arzând de pe acoperișul 
casei lui, atunci când grecii incendiară Troia. 

16 Numele unui profesor sau poet sărac; soția lui e Procula. 

16 Centaurul și învățătorul lui Achile; aici, o statuetă care-l reprezintă. 

17 Porecla vreunui bogătaș. 

atuncea blestemăm incendiile. El arde şi iată că şi vine în goană 
cineva să îi dea marmora şi să contribuie la cheltuieli; unul îi va da 
statuete, nişte nuduri albe, altul vreo capodoperă de-a lui Eufrânor 
și de-a lui Polyclet!”; cutare, vechi podoabe din templele zeilor Asiei, 
cutare cărți şi rafturi şi o Minervă de pus la mijloc, cutare o baniță 
de bani. Încaltea Persicus, cel mai avut dintre bătrânii făr-de urmași, 
bănuit pe nedrept că şi-a dat singur foc casei, capătă în loc lucruri 
mai valoroase și mai multe. 

Dacă te-ai putea smulge jocurilor de circ, cu cât dai acum 
închiriind o chichineaţă întunecoasă, îți cumperi o casă foarte bună 
la Sora, la Fabrateria sau la Frusino!?. Ai acolo o grădiniţă și un put 
mic - n-ai nevoie să-l tulburi cu frânghia - apa se răspândeşte ușor, 
sorbită de fragede legume. Trăieşte îndrăgind hârlețul şi fă-te 
cultivatorul unei grădini îngrijite, din care poţi să ospătezi 
sărbătoreşte o sută de discipoli de-ai lui Pitagora!%! În orice loc, în 
orice ungher retras, e mare lucru să fi devenit stăpânul fie şi-al unei 
singure șopârle. 

Cei mai mulţi bolnavi mor aici de nesomn; dar sleirea puterilor o 
provoacă mai întâi mâncarea nemistuită ce zace în pântecele încins. 
Într-adevăr, ce odaie cu chirie cruţă somnul cuiva? La Roma trebuie 
să ai mare avere ca să dormi. Dintr-asta ni se trage mai cu seamă 
boala. Trecerea căruțelor pe la cotiturile strâmte ale străzilor şi 
ocările iscate de la o cireadă ce nu se mișcă din loc i-ar strica somnul 


171 Pictor şi sculptor, ambii celebri; copiile operelor lor erau foarte prețuite la 
Roma. 

172 Orăşele la sud-est de Roma, aproape de Aquinum, locul de naştere al lui 
Iuvenal. 

13 Adepții lui Pitagora erau vegetarieni. 

până şi lui Drusus™*, sau chiar focilor. Bogatul, de-l cheamă vreo 
treabă, va fi dus pe sus: mulțimea e dată în lături și el va înainta în 
goană pe  de-asupra capetelor noastre într-o mare  lectică 
liburniană'%; înăuntru, pe drum, el poate citi sau scrie sau dormi: o 
lectică cu ferestrele închise te trage într-adevăr la somn. Va sosi 
totuşi înaintea ta. Nouă, când ne grăbim, ne stă în față valul celor 
dinainte, iar gloata mulțimii care vine din urmă ne stâlceşte șalele; 
unul mă loveşte cu cotul, altul tare cu o scândură, ăsta mă izbeşte-n 
cap cu o grindă şi celălalt cu un chiup mare de ulei. Picioarele-mi 
sunt pline de lut gros, de-oriunde sunt călcat de-o talpă mare și un 
cui dintr-o ciubotă soldățească mi se înfige într-un deget. 

Nu vezi ce-nghesuială și cât fum e în jurul sportulei!” aceleia? O 
sută de invitaţi la împărţeală şi fiecare cu bucătăria lui. Corbulo'” 
cu greu ar fi putut duce atâtea blide mari şi-atâtea hârburi puse pe 
capul lui; cu grumazul încordat, nefericitul sclav le poartă pe toate 
şi, mergând fuga, întețește focul. Tunica, de curând cârpită ţi-e 
sfâşiată; o droagă venind din potrivă hâltâcăne niște brazi lungi; alte 
căruţe cară pini care se clatină în aer şi ameninţă lumea. lar dacă se 


14 E vorba de împăratul roman Claudiu (Tiberius Claudius Drusus), renumit 
pentru somnul lui adânc după masă: nu se trezea nici dacă comesenii aruncau în 
el cu sâmburi de măsline sau cu smochine. 

175 Liburnia era un ţinut în Iliria, între Istria şi Dalmația; corăbiile liburnice erau 
nave ușoare de luptă; prin analogie, aici e vorba de o lectică ce seamănă cu o 
asemenea navă. 

17 La propriu, sportula e coşulețul cu care clientul venea să-și salute patronul și în 
care-și primea porția de mâncare; apoi, ceea ce primea din partea patronului ca 
mâncare sau în bani; aici e vorba de o împărțeală la o sărbătoare a patronului la 
care clienţii vin cu vase de bucătărie și cu un cuptor aprins, care să păstreze 
mâncările calde. 

177 Cneius Domitius Corbulo, general vestit, comandant al armatei din Germania 
sub Claudiu şi al celei din Armenia sub Nero; era de o statură înaltă, 
impunătoare. 

rupe osia unei harabale ce cară blocuri de marmoră ligurică!* şi 
prăvăleşte peste gloata de oameni ditamai muntele care s-a 
răsturnat, ce mai rămâne din trupurile lor? Cine le mai găseşte 
mâinile, picioarele și oasele? Strivit, cadavrul omului de rând piere 
ca o suflare. În vremea asta, cei de-acasă spală liniștit farfuriile, ațâță 
focul suflând într-însul, fac mare zgomot cu răzuitoarele unse; 
sticluța cu ulei e plină, ei întocmesc prosoapele de in'?. lată la ce 
zoresc sclavii, fiecare cu altceva, pe când mortul șade acum pe malul 
Stixului şi, nou venit, tremură de frica fiorosului luntraș!%: n-are 
speranță, nefericitul, să-l ia în barcă peste vâltoarea mâloasă a apei 
şi nici sfertul de as, pe care să i-l întindă cu gura. 

la seama acum la alte şi felurite primejdii ale nopții: gândeşte ce 
distanţă e de la acoperișurile înălțate în văzduh, de unde o ţiglă te 
poate lovi-n cap, gândeşte de câte ori blide crăpate sau ciobite cad 
de la ferestre, cu câtă greutate izbesc şi lasă urme, stricând piatra 
pavelii. Ai putea trece drept tembel și imprudent față de accidente, 
dacă te-ai duce la o cină fără să-ţi fi făcut testamentul: ai tot atâtea 
şanse de-a muri câte ferestre luminate stau deschise, când treci pe 
lângă ele-n acea noapte. La urma urmei, ai putea să dorești şi să-ți 
urezi - o jalnică dorinţă - ca acestea să se mulțumească a-ți vărsa în 
cap doar niște lighene cu lături. Un beţiv pus pe ceartă, care 
întâmplător n-a snopit încă pe nimeni, își ispăşeşte această vină şi 
îndură o noapte ca cea a lui Ahile Peleianul când își jelea 
prietenul’: acum e întins cu fața în jos, îndată apoi pe spate, altfel 


17 În Liguria erau vestite cariere de marmură, lângă Pisa şi Luna (marmură de 
Carrara). 
17 Toate pregătirile pentru cină şi baie. 
18 Legendarul luntraș, Charon, care trece peste Styx sufletele celor morți; aceştia 
trebuie să plătească luntrașului bănuţul pus de rude în urna funerară. 
181 Aluzie la Ahile, care nu-și putea găsi liniștea, jelind moartea lui Patrocle, 
prietenul său cel mai bun (Iliada, XXIV). 

nu va putea dormi; unii n-au somn. Dar oricât de înfierbântat e 
ticălosul de anii lui cei tineri şi de vin, el nu se leagă de trecătorul a 
cărui mantă în roșu-stacojiu, alaiul nesfârșit de însoțitori şi 
numeroase torţe şi lampioane îi spun să se ferească. De mine însă, 
pe care de-obicei mă duce acasă luna sau lumina slabă a unui 
lămpuş pe-a cărui feştilă o tot măresc şi-o micșorez, nu are a se teme. 
Află acum preludiul nefericitei lupte, dacă se cheamă luptă, când el 
loveşte într-una și eu doar încasez. Mi se opreşte-n față şi-mi ordonă 
să stau pe loc: trebuie să ascult, căci ce poţi face, când te sileşte un 
nebun, care-i mai tare decât tine? „De unde vii?” îmi strigă. „Cu-a 
cui poşircă şi cu-a cui linte ţi-ai umflat burta? Ce cârpaci de cizmar a 
înfulecat cu tine arpagicul tocat și botul de berbece fiert? Nu-mi 
răspunzi nimic, hai? Vorbeşte sau... Na, un picior! Spune-mi unde te 
postezi în care sinagogă să te caut?”182 

De-încerci să spui ceva, sau te retragi tăcut, tot una e; ăștia te bat 
la fel şi, după aceea, furioşi, te mai și dau în judecată. Scăparea 
omului sărac aceasta e: bătut se roagă și stâlcit în pumni imploră să i 
se îngăduie a se întoarce acasă măcar cu câțiva dinți. 

Şi nu numai de asta ai totuşi a te teme. Căci te poți pomeni cu 
unul care să te jefuiască, după ce casele s-au încuiat și, obloanele 
trăgându-se iar crâşma zăvorându-se, e peste tot tăcere, ori apare și 
câte-un vagabond care mânuiește cuțitul. Când gărzile înarmate 
asigură pază în mlaștinile Pontine!% sau în pădurea Gallinaria'84, 
tâlharii toți aleargă aici la Roma ca într-o rezervaţie. La ce cuptor de 
fierărie, pe ce nicovală nu vezi făurindu-se cătușe grele? Aproape 


182 Prin preajma sinagogilor se aflau mulţi cerșetori. 

183 Tinut mlăștinos străbătut de calea Appia, unde hoţii puteau jefui pe călători, 
găsind locuri bune de ascuns. 

18 Pădure de pini la vărsarea Volturnului, aproape de Cumae, ascunzătoare a 
hoţilor. 

tot fierul ni se duce pe lanţuri, încât mă tem că n-om mai avea 
pluguri, că ne-or lipsi cazmalele şi hârlețele. Ferice de străbunii 
străbunilor noştri, ferice poţi să zici de vremile acelea, care 
odinioară, sub regi și sub tribuni, au văzut Roma mulțumindu-se cu 
o singură închisoare. 

La aceste motive de a pleca din Roma aş fi putut să înşirui şi mai 
multe, dar catârii mă cheamă și soarele se lasă. Trebuie să pornim, 
căci iată, de multă vreme catârgiul îmi face semne, agitându-și 
biciușca. Cu bine deci; nu mă uita! Şi de câte ori, grăbit de-a te 
întrema, Roma te va reda dragului tău Aquinum, smulge-mă şi pe 
mine de la Cumae către Ceres Helvina și Diana voastră!%&. Voi veni 
în acest ținut răcoros ca auditor al Satirelor tale, dacă ele nu se 
rușinează de mine, încălțat în ciubote”. 


1% In apropierea proprietăţii lui luvenal de la Aquinum era un templu închinat 
zeiței Ceres, numită Helvina, și Dianei. 

SATIRA A IV-A 


lată-l din nou pe Crispinus'%, pe care va trebui de multe ori să-l 
iau la refec, dihania asta ce nu-și răscumpără păcatele cu nici un 
merit, nevolnicul afemeiat, viteaz numai în pofte desfrânate; doar pe 
vădane le disprețuieşte adulterul!*. Ce interesează deci prin ce mari 
portice îşi snopeşte de oboseală caii, la umbra deasă a căror păduri e 
purtat în lectică, câte iugăre și câte palate aproape de for şi-a 
cumpărat? Nici un ticălos nu-i fericit şi cu atât mai puțin acest 
corupător şi pângăritor totodată, cu care mai deunăzi se culca 
preoteasa cu bentițe sfinte a Vestei!8%, menită a fi îngropată apoi de 
vie, 

Dar deocamdată, despre isprăvi mai mici. Şi totuși, dacă un altul 
ar fi făcut la fel, ar fi fost târât la judecata Censorului moravurilor!%. 
Căci tot ce pentru oamenii cumsecade, un Titus sau un Seius’, ar fi 
fost de ocară, lui Crispinus îi şedea bine. Ce să faci, când persoana 
este grozavă şi mai ticăloasă decât orice ticăloşie? A cumpărat un 


18 Vezi sat. I, n. 14. 


187 Ar fi o victorie prea uşoară. 
188 Semn distinctiv al Vestalelor. 


189 Este vorba de Marea Vestală Cornelia. Călcarea jurământului păstrării fecioriei 
era considerată ca incest; vinovata era îngropată de vie. 

19 Aluzie la împăratul Domițian însuşi, acuzat printre altele că trăise în 
concubinaj, după ce o divorțase de soțul ei, cu nepoata lui, Iulia, fiica fratelui și 
predecesorului lui la conducerea imperiului, Titus. 

191 Nume folosite de juriști spre a indica un cetățean oarecare. 


61 


barbun cu șase mii de sesterți, câte o mie de sesterţi exact o livră, 
precum spun cei care vorbesc de lucruri mari, făcându-le şi mai 
mari încă. Aș lăuda planul pişicherului, dacă printr-un dar atât de 
mare ar fi reuşit să fie înscris pe prima pagină a testamentului unui 
bătrân fără copii sau, alt motiv, de-ar fi trimes peștele unei prietene 
din lumea mare, plimbată într-o lectică închisă cu largi geamuri. Nu 
te-aştepta la așa ceva: şi-a cumpărat barbunul pentru sine. Multe 
mai vedem astăzi pe care săracul și cumpătatul Apicius!*? nu le 
făcea! Şi-una ca asta o faci tu, Crispine, care-altădată te încingeai 
c-un șorț de trestie în ţara ta?™ Nişte şolzi, pe un preț ca ăsta? Ai fi 
putut probabil cumpăra mai ieftin pescarul decât peştele. Cu prețul 
ăsta se vând pământuri în provincie, iar în Apulia ele sunt chiar mai 
mari. Ce ospeţe o fi înghițit Măria sa Împăratul, când un Crispinus, 
măscăriciul îmbrăcat în purpură al Marelui Palat, azi fruntea 
cavalerilor, el, care altădată striga cât îl ţinea gura, vânzând cu 
bucata peşte sărat în orașul lui, înfulecă acum atâtea mii de sesterți 
pentru o mică porţie, luată pe marginea unei mese modeste? 

Începe, o Caliope. Putem să și ședem; n-avem de intonat un 
cântec epic; e vorba de o întâmplare-adevărată. Povestiţi, copile 
Pieride!!% Să-mi fie cu noroc că v-am numit „copile”! 

Pe când ultimul dintre Flavii!% sfârteca imperiul pe jumătate 
mort și Roma era roaba Neronelui cel Chel, în fața templului Venerii, 
ridicat pe spatele doricei Ancone!”, a căzut în laţ un ditamai 


12 Un mare mâncău, amintit de Seneca, vestit pentru cheltuielile lui cu mesele. 

1% Egipt. 

14 Parodiere a unei formule de invocaţie în epopee; Calliope era zeița epopeei. 

15 Alt nume al Muzelor, după numele muntelui Pieros in Beoţia, unde se credea 
că locuiesc. Se continuă tonul parodiei. 

196 Împărații din dinastia Flaviilor sunt: Vespasian, Titus și Domițian, acesta din 
urmă fiind numit de luvenal Nero cel Chel. 

157 Oraş de pe coasta Mării Adriatice, colonie dorică. 

calcanul, uimitor de mare, la fel cu cei pe care-i acoperă gheaţa 
Meotidei!% şi îi revarsă, ruptă în sfârşit de zilele cu soare, greoi de 
cât şezură și grași de cât zăcură o lungă iarnă, spre gurile Pontului!” 
năvalnic. Mai marele luntrii şi al năvodului rezervă acest monstru 
Pontifului Suprem?%. Căci cine-ar îndrăzni să-l pună în vânzare sau 
să-l cumpere, când până şi țărmurile sunt pline de-atâția delatori? 
Ai algelor inspectori%!, postați din loc în loc, i-ar găsi pricină 
luntrașului cel gol, neşovăind să spună că-i vorba de peştele fugar, 
hrănit mult timp în heleșteul Cezarului şi că, scăpat de-acolo, el 
trebuie să se întoarcă la vechiul lui stăpân. De e să dăm crezare lui 
Palfurius sau lui Armillatus??, orice e mai de seamă și mai frumos, 
oriunde-ar înota pe tot întinsul mării, e bun imperial. Spre a nu fi 
pierdut, calcanul va fi, deci, dăruit. 

Toamna se retrăgea acum din faţa zloatei, bolnavii sperau că vor 
mai apuca febra quartană?%, vântul nesuferit al iernii șuiera și păstra 
proaspătă captura. Totuşi pescarul se grăbeşte, ca și cum l-ar mâna 
din spate Austrul?%. Când lacurile-i fură la picioare, acolo unde, 
deși-n ruină, Alba păstrează focul de la Troia cinstind pe mica 
Vesta’, mulțimea minunându-se l-a împiedicat o clipă la intrare. 


18 Azi Marea de Azov. 

1% Pontul Euxin e numele vechi al Mării Negre: gura lui către Marea de Marmara 
este strâmtoarea Bosforului. 

2% Începând cu Augustus, împăratul era și Pontif Suprem. 

201 Ironic, despre gardienii țărmului mării. 

22 Palfurius Sura, jurist şi delator pe vremea lui Domițian; probabil că tot astfel şi 
Armillatus. 

23 Febra din patru în patru zile (quartana) era socotită de medicii timpului ca 
semn de însănătoșire. 

204 Vânt cald și umed de sud-est (azi sirocco). 

25 Lacurile Alban și Noemi, în apropiere de Alba Longa, cetatea întemeiată de 
Ascanius, fiul lui Aeneas, şi distrusă apoi de romani, unde se păstrase focul veșnic 

Când ea se dădu în lături, canaturile uşilor se deschiseră larg în 
ţâțânile lor ascultătoare. Senatorii, ținuți încă afară, privesc la 
peştele ospăţului, admis să intre. Se merge, la Atride?%. „Primeşte, 
zise atuncea picentinul?%, ceva prea mare pentru vatra unor oameni 
simpli. Ziua aceasta să fie sărbătoarea geniului tău; grăbeşte să-ţi 
goleşti pântecele încărcat şi consumă acest calcan hărăzit erei tale. El 
însuși a vroit să fie pescuit.” Ce linguşire mai pe față ca aceasta? Şi 
totuşi împăratul se umflă-n pene, ridicându-și creastă; nu-i lucru pe 
care să nu-l creadă despre dânsul, el - o putere cu a zeilor egală. 

Dar peştele n-avea o tavă mare pe măsura lui. Sunt chemaţi, deci, 
la sfat fruntaşii statului, pe care împăratul îi ura şi pe-ale căror fețe 
stăruia paloarea fricii pe, care i-o pricinuia augusta şi nefericita lor 
prietenie. Când liburnul?% strigă: „Daţi fuga, Cezarul a deschis 
acum şedinţa”, cel dintâi care-aleargă înhăţându-și mantia era 
Pegasus, numit mai deunăzi vechilul Romei uimite 2%. Erau 
pe-atunci prefecţii altceva? Dintre aceştia el era totuşi cel mai de 
seamă cunoscător al legilor şi cel mai cinstit, deşi socotea că, în acele 
cumplite vremi, totul trebuie să fie tratat cu o justiţie care nu supără 
pe nimeni. lată-l şi pe Crispus venind? bătrân plăcut şi fire blândă, 


adus de la Troia și unde era un templu al Vestei celei Mici, spre deosebire de cel 
mare de la Roma. 

26 Agamemnon, fiul lui Atreu, comandantul suprem al grecilor în războiul troian. 
Nume dat în batjocură, spre a parodia stilul epopeei, lui Domițian, având în 
vedere orgoliul acestuia, asemănător cu al legendarului erou. 

27 Ancona era în ținutul Picenum; pescarul era un picentin. 

28 Liburnia, regiune din Iliria de unde, probabil, se alegeau slujitorii împăratului 
care introduceau pe invitaţii la consiliul imperial. 

29 În batjocură, pentru a numi pe prefectul orașului Roma, numit de curând în 
funcţie. 


210 Vibius Crispus, fost proconsul al Africii sub Vespasian; în anul 83 e.n. era 
consul a treia oară împreună cu Fabricius Veiento; Tacit spune despre el: „prin 

ale cărui moravuri erau ca și vorbirea. Pentr-un stăpân al mărilor, 
pământurilor, popoarelor, ce sfetnic mai folositor ca el, dacă ar fi 
putut, sub urgia şi pacostea aceea, să condamne cruzimea, să dea un 
sfat cuminte? Dar ce era mai primejdios decât urechea unui tiran cu 
care, când cineva îi vorbea de ploi, de secetă, de primăvara 
noroasă?!!, îşi punea în joc capul? Crispus, așadar, n-a întins 
niciodată braţele contra curentului; nu era cetățeanul care să poată 
spune liber ce-avea pe suflet, jertfindu-și viaţa de dragul adevărului. 
Astfel, a văzut multe ierni şi optzeci de solstiții de vară: cu-aceste 
arme a fost la adăpost chiar și în acel palat. Venea zorind îndată 
după el Acilius”? bătrân de aceeași vârstă, însoțit de un tânăr, pe 
care-l aştepta, fără de vină, o moarte atât de crudă și-atâta de grăbită 
de sabia stăpânului! De multă vreme însă, la cei din nobilime, 
bătrâneţea este de-a dreptul o minune; iată de ce aş vrea mai bine să 
fiu frățiorul unui gigant?5. Aşadar, nu i-a folosit nimic nefericitului 
că, vânător fără armură, străpungea în lupta corp la corp urșii 
numidici în arena din Alba. Căci cine n-ar pricepe azi abilităţile 
patricienilor? Cine mai admiră, Brute, vechea ta istețime? Este ușor 
lucru să-nşeli un rege bărbos?!î. Fără a avea o față mai voioasă, 


averea, puterea și inteligenţa lui trecea mai de grabă printre oamenii vestiți decât 
printre cei cumsecade” (Hist. 2, 10). 

21 Aluzie ironică la Domițian. 

212 M. Acilius Glabrio, tatăl şi fiul, aparţineau unei vechi familii vestite. Fiul, fost 
consul în anul 91, sub Domițian, fu obligat să lupte în arenă cu fiarele; mai târziu, 
fu acuzat de înaltă trădare şi condamnat la exil; în cele din urmă fu executat. 

23 După legendă, giganţii, erau fiii Pământului. „A fi fiu al pământului” se zicea 
despre cineva care se trăgea dintr-un tată ce nu se făcuse cunoscut prin nimic 
deosebit. 

24 L, Iunius Brutus, primul consul al republicii romane și vărul lui Tarquinius 
Superbus, ultimul rege roman, s-a prefăcut că e nebun ca să nu fie bănuit de 
acesta că l-ar putea răsturna din domnie. 

măcar că nu era de neam, venea după aceea Rubrius, acuzat altă 
dată de o jignire ce trebuia să fie tăinuită?* şi, totuşi, un ticălos mai 
mare decât un pederast ce-ar scrie satire. lată și pe pântecosul de 
Montanus”, greoi la mers din cauza burţii, și pe Crispinus?, 
transpirând parfumul amomului cu care se dăduse dimineaţa, 
mirosind aproape cât două cadavre îmbălsămate, şi pe Pompeius”, 
mai crud decât Crispinus, când era vorba să le deschidă unora 
gâtlejul printr-o ușoară şoaptă, şi pe Fuscus?! care, antrenându-se 
la lupte în vila lui de marmură, îşi păstra măruntaiele drept hrană 
vulturilor din Dacia, şi pe prudentul Veiento?%, împreună cu 
dătătorul-de-moarte Catullus?1, care ardea de dragoste după o fată 
pe care n-o văzuse niciodată, monstru groaznic şi uimitor chiar în 
vremea noastră, adulator orb şi cumplit, meritând să cerşească, 
însoțind de la pod căruțele ce urcă spre drumul Ariciei??, și să facă 


215 Rubrius Gallus, comandant militar, fost consul sub Nero; trimis de acesta să 
lupte împotriva lui Galba, trecu de partea lui Otho şi, după eșecul acestuia, de 
partea lui Vespasian. Ar fi abuzat de fata împăratului Titus, Iulia, devenită apoi 
iubita unchiului său, împăratul Domițian: este secretul care trebuia să fie tăinuit. 
26 Probabil T. Iunius Montanus, consul în anul 81. 

27 Amintit şi în sat. I (nota 14); amomul este o plantă odoriferantă din care se 
pregătea un parfum pătrunzător, folosit şi la îmbălsămarea cadavrelor. 

218 Poate Cn. Pompeius Ferox Licinianus: „șoapta ușoară“ este rostirea sentinței 
de condamnare la moarte a acuzatului. 

29 Cornelius Fuscus, fost procurator în Panonia sub Galba și prefect al pretoriului 
sub Domițian; conduse a doua expediție împotriva dacilor, fiind învins și ucis în 
anul 88 e.n. 

22 A. Fabricius Veiento, amintit şi în Satira a Il-a (nota 45), fost delator şi consul 
sub Domițian. 

21 L. Valerius Catullus Messalinus, fost consul și delator odios sub Domițian; își 
pierduse vederea; Iuvenal îl compară cu un milog orb. 

222 Aricia era o localitate la sud-est de Roma, unde era un vestit templu al Dianei 
în jurul căruia erau mulți cerșetori. 

apoi bezele de mulțumire celor ce coboară. 

Nimeni nu s-a minunat mai tare de calcan. Întors spre stânga, el 
aducea cele mai multe laude, pe când peştoiul zăcea în dreapta lui. 
Tot astfel lăuda el luptele Cilicianului?%, loviturile lui, maşinile de 
ridicat şi scoborât decorurile la teatru şi pe copiii azvârliți de ele 
până la copertină?*. Veiento nu se lasă mai prejos ci, ca un apucat 
lovit de delirul inspirat de tine, o, Bellona?%, prevesteşte: „lată, zice, 
un strașnic semn al unui mare şi strălucit triumf! Vei captura un 
rege sau Arviragus?% va cădea din carul lui breton. Peștele vine de 
departe. Îi vezi solzii ridicaţi pe spate? Nu mai lipsea decât ca 
Fabricius?” să spună locul de naştere al calcanului și vârsta. „Deci, 
ce crezi? Îl tăiem?” - „Departe de el ocara asta”, zise Montanus. „Să 
se pregătească un vas adânc de lut şi mărginit, cât e de mare, jur 
împrejurul lui de un perete mic. Pentru tavaua asta e nevoie s-avem 
pe dată un mare Prometeu?%. Grăbiţi cu lutul şi cu roata; chiar din 
acest moment o, Cezar, olarii să însoţească al tău cantonament”. 
Propunerea aceasta, demnă de-un astfel de bărbat, a biruit. El 
cunoscuse vechiul desfrâu imperial, petrecerile lui Nero până la 
miezul nopţii și pofta reînnoită de mâncare a oaspeţilor, când 
Falernul?2 le încingea plămânii. Nimeni, pe vremea mea, nu a știut 
mai bine să mănânce. Din prima mușcătură putea să îşi dea seama 


2% Gladiator originar din Cilicia, provincie a Asiei-Mici. 

24 Vara, amfiteatrul era acoperit cu o pânză (velarium), care apăra de soare pe 
spectatori. 

25 Zeiță a unui cult orgiastic oriental; în stare de exaltare preoții și preotesele 
zeiţei făceau profeţii. 

226 Şef britan necunoscut; britanii luptau şi din care de luptă. 

227 E vorba de personajul citat mai sus (nota 35). 

28 Un olar tot atât de meşter ca Prometeu, care a făcut omul din lut și a furat focul 
din cer. 

2% Cel mai renumit vin italian şi cel mai des pomenit de poeți. 

dacă stridiile provin de la Circei, de pe stâncile Lucrinului, sau din 
ținutul rutupin şi dintr-o ochire îţi spunea țărmul de unde vine 
ariciul de mare. 

Toţi se ridică și, consiliul sfârşindu-se, fruntaşii pe care Marele 
Comandant îi adusese spăimântațţi, siliți să se grăbească în citadela 
lui din Alba, de parc-ar fi avut să le spună ceva de catti și de 
sicambrii fioroşi?, sau parc-ar fi sosit din capătul celălalt al lumii 
vreo depeșă de rău prevestitoare şi neliniștitoare, sunt invitați să se 
retragă. 

Ce bine ar fi fost dacă el și-ar fi cheltuit mai mult cu aceste 
fleacuri tot acel timp de sălbatică cruzime, în care a răpit Romei 
oameni de seamă și iluştri, fără vreo frică de pedeapsă şi fără ca 
cineva să îi răzbune. El n-a pierit însă decât după ce începuse să fie 
de temut cârpacilor. Asta-i veni de hac celui stropit de sângele unor 
Lamii?%?. 


230 Circei, oraş pe un promontoriu din sudul Laţiului; Lucrinum, golf între Cumae 
şi Neapollis; Rutupiae, localitate şi port în sud-estul Britaniei. 

231 Popoare germanice pe Rin, contra cărora Domițian comandase expediții. 

232 Familie nobilă romană, din care unii membri au fost victime ale lui Domițian. 
Măscărici ai lui August şi ai lui Maecenas. 

SATIRA A V-A 


Dacă zici că nu ţi-e încă rușine de hotărârea ta și stărui în ideea că 
binele suprem e să mănânci din pâinea altuia, dacă poți suferi 
jignirile pe care nici Sarmentus, nici fleacul cel de Gabba?% nu le-ar 
fi îndurat la mesele umilitoare ale lui August, nu-mi vine să te cred, 
chiar dac-ai declara-o sub jurământ. Să zicem însă că tu n-ai nici 
măcar atâta cât e destul să-ți umpli burta goală. Nu-i nici un loc 
liber pe chei? Nu-i nicăieri un pod? şi-un capăt de rogojină, mai 
mic de-o jumătate? Atât de mult preţuieşti tu o cină plină de jigniri? 
Ţi-e foamea atâta de cumplită, când ar fi mai frumos să tremuri 
acolo şi să muști dintr-o mizerie de pâine de dat la câini? 

Mai întâi, vâră-ţi în cap că, atunci când ești poftit la masă, tu 
capeți răsplata întreagă a vechilor servicii. Folosul unei „mari 
prietenii” este mâncarea; pe-aceasta patronul ţi-o pune-n socoteală, 
şi oricât de rar se-întâmplă, totuşi ţi-o pune-n socoteală. Astfel, dacă 
după două luni îi vine gust să-şi invite clientul dat uitării, pentru că 
a treia pernă de pe sofaua care mai are un loc liber să-și aibă și ea 
rost, „Să fim împreună” îţi zice el. Ti se împlineşte dorința cea mai 
mare. Ce mai vrei?” Are acum de ce să-și strice somnul Trebius; 


233 Măscărici ai lui August și ai lui Maecenas. 

2334 Locuri unde cineva putea cerși. 

235 Romanii cu stare şedeau culcaţi la masă câte trei pe o sofa și cu cotul sprijinit 
pe o pernă. În cazul de față un loc era liber, fiindcă un invitat lipsea; de aceea 
fusese chemat clientul Trebius, căruia îi este adresată această satiră. 

să-şi lase nelegate șireturile-încălțărilor, îngrijorat ca gloata întreagă 
de salutatori să nu-și fi sfârşit rondul, la vremea când stelele încep 
să scapete, sau carul friguros al leneşului Bootes 2 mai face ocolul 
lui pe cer. 

Ce fel de masă, totuși! Un vin pe care lina soioasă a oilor nu l-ar 
putea răbda ?7; în loc de oaspeţi, vezi niște Corybanţi?:. Preludiul îl 
fac ocările; îndată după asta arunci cu paharele şi, rănit, îţi ştergi 
rănile cu fața de masă înroşită de sânge, ori de câte ori între voi, 
clienţii, şi cohorta liberţilor se încinge bătaie la toartă cu ulcele de 
Sagunt?%. Patronul însă bea vin tras în amforă pe timpul vreunui 
consul pletos?2* şi-şi păstrează pentru el rodul strugurilor călcați pe 
vremea războiului cu aliaţii 21, dar nu va-ntinde nicicând un 
păhărel prietenului bolnav de stomac. Mâine va bea o probă din cel 
de pe colinele albane sau setine 22, pe a cărui obârşie și etichetă i-a 
şters-o stratul gros de mâzga depusă pe vechea carafă - un vin de cel 
pe care-l beau altădată, încununaţi cu ghirlande, Thrasea şi 
Helvidius la aniversarea zilelor de naştere a Brutiilor și a lui 


2336 Carul-Mare, care apune după celelalte stele. 

237 Lâna îmbibată de sudoare și murdărie a oilor de curând tunse se spăla cu vin 
oţetit. 

238 Corybanţii erau preoții zeiței Cybele; la serbările orgiastice ale zeiţei, 
străbăteau beţi străzile jucând în sunete de țimbale, parcă cuprinși de furii. 

2% Luptă între rivali: clienții invitaţi şi oamenii casei, sclavii şi liberţii; armele sunt 
vasele de lut pentru oaspeţii de rând; Saguntul, oraş pe coasta estică a Spaniei, la 
nord de Valencia. 

20 Romanii notau anul prin numele consulilor din acel an. In vremile vechi 
aceștia purtau părul mare. 

21 Războiul cu aliaţii italici (socii), cărora nu li se recunoscuse dreptul de 
cetăţenie romană, avu loc între anii 91-88 î.e.n. 

22 Alba şi Setia, localităţi în Laiu, producătoare de vinuri alese. 

Cassius?®. Virro ţine în mână cupe mari de chihlimbar, lacrămile 
Heliadelor?*, încrustate cu smaragde; ţie nu ţi se pune înainte nimic 
de aur sau, dacă ţi se servește vreodată, un paznic pus să-i numere 
pietrele scumpe și să-ți pândească unghiile ascuţite nu se mișcă de 
lângă tine. lartă-l: splendidul matostat e admirat de toată lumea. 
Căci Virro 2%, ca mulți alții, își mută acum din degete pe cupe 
nestematele pe care tânărul războinic, preferat gelosului Iarbas 2%, 
și le încrusta de obicei pe mânerul săbiei. 

Tu vei goli o ceașcă cu patru ciocuri, din cele ce-şi trag numele de 
la cizmarul din Benevent?, crăpată şi având nevoie de o reparaţie 
cu pucioasă pentru sticla ei spartă. 

Dacă stăpânul are arsuri la stomac de-atâta vin şi de-atâta 
mâncare, i se aduce apă fiartă înainte, mai rece decât zăpezile getice. 
Mă plângeam adineauri că nu vi se servesc aceleași vinuri; dar şi 
apa pe care-o beţi nu e la fel. Tie îți va întinde paharul vreun curier 


23 Paetus Thrasea, senator, adept al filosofiei stoice şi admirator al lui Brutus şi 
Cassius, autorii conspirației împotriva dictaturii lui Caesar, s-a sinucis după ce 
fusese condamnat la moarte de Nero care-i îngăduise să-și aleagă felul morții; 
Helvidius Priscus, ginerele lui Thrasea, exilat de Nero și condamnat la moarte de 
Vespasian. 

24 Fiicele lui Helios (Soarele) și surorile lui Phaeton, metamorfozate în plopi, care 
lăcrămează, plângând moartea fratelui lor; - după legendă, lacrămile lor au dat 
naştere chihlimbarului. 

25 Virro, patronul care-l invitase la masă pe Trebius, despre care e vorba și în Sat. 
IX. 

26 Nestematele care altădată ornau mânerul săbiilor vitejilor, ca cea a lui Eneas, 
alesul Didonei, regina Carthaginei, în locul lui Iarbas, regele Numidiei, serveau 
unui bădăran îmbogăţit ca Virro la ornatul cupelor şi ca podoabă degetelor. 

27 Aluzie la Vatinius din Benevent, crescut în dugheana unui cârpaci, fabricant 
de pahare şi apoi favoritul lui Nero şi delator odios. Un fel de cupe de rând se 
numeau Vatinii. 

getul?*5, sau mâna osoasă a vreunui maur tuciuriu; n-ai dori să-l 
întâlneşti pe la miezul nopții, când te întorci acasă pe lângă 
mormintele de pe povârnita Via Latină 2%. Înaintea lui Virro stă un 
sclav tânăr, floarea Asiei, cumpărat cu o sumă mai mare decât 
averea războinicului Tullus şi a lui Ancus 2% şi - ce s-o mai lungesc 
- mai scump decât toate nimicurile regilor romani. Fiindcă așa stau 
lucrurile, când ţi-o fi sete întoarce-ţi, te rog, ochii la Ganimedele 
getul t. Cumpărat cu atâtea mii, băiatul ăsta nu ştie să le 
potrivească unor săraci băutura??; mândreţea chipului şi tinerețea 
lui, în schimb, sunt demne de aerele ce-și dă. Când mai ajunge el la 
tine? Când vine la chemarea ta, el, paharnicul de apă caldă și apă 
rece? Este jignit, vezi bine, că trebuie să servească pe-un vechi client, 
că-i ceri ceva, că şezi culcat, pe când el stă-n picioare. Toate casele 
mari sunt pline de sclavi înfumurați. 

lată un altul! Cu câte bombăneli îți mai întinde pâinea pe care cu 
greu a frânt-o, bucăţi mucegăite de făină împietrită, în care-ţi rupi 
molarii şi tot nu-o poți mușca! Pâinea cea proaspătă și albă, făcută 
din făina cea mai fină e rezervată doar stăpânului. la seama şi ține-ți 
mâna acasă; fii respectuos cu jimbla coaptă-n tavă. Fă-te totuşi că 
ești puțin mai al naibii; se va găsi acolo cine să te silească s-o pui la 
loc. „Nu vrei, oaspete neruşșinat, să-ți umpli burta din coșulețele 


28 Getulii, neam din Africa in nord-estul Libiei, la sud de mauri şi numizi: 
exemple de oameni de culoare. 
2 Via Latina se despărţea, înainte de ieșirea spre sud din Roma, de Via Appia, 
străbătea Laţiul întreg și se unea iar cu via Appia puţin mai înainte de Capua. 
230 Tullus Hostilius și Ancus Martius, al treilea și al patrulea din cei șapte regi ai 
Romei. 
2351 Ganimede, tânăr foarte frumos și de aceea răpit de Zeus și făcut paharnicul 
zeilor. 
232 Romanii nu beau obișnuit vinul curat, ci-l amestecau cu apă caldă şi rece, 
potrivindu-l după gust. 

obișnuite şi să cunoşti odată culoarea pâinii tale?” - Va să zică 
pentru asta urcam eu în goană, plecând adesea de lângă nevastă, 
colină-n pantă, rece a Esquilinului?, când primăvara Iupiter îi 
trăgea o răpăială de grindină grozavă şi măntăluța-mi șiroia de 
ploaie? 

Priveşte cu ce piept mare langusta onorează tava ce se-aduce 
stăpânului, cu ce sparanghel încinsă împrejur disprețuiește coada-i 
comesenii, când apare ea purtată pe sus de mâinile unui sclav 
măreț! Ţie însă ți se pune înainte pe o farfurioară un rac zgârcit şi-o 
jumătate de ou, ca o pomană de înmormântare. Virro își scaldă 
peştele în ulei de Venafru?%, pe când varza asta veştedă ce ți se 
aduce ţie, nefericitule, miroase a opaiţ în sosierele voastre se pune 
uleiul pe care-l aduce vreo luntre de trestie cu prora ascuţită de-a 
urmașilor lui Micipsa %%; tocmai de aceea la Roma nimeni nu se 
îmbăiază împreună cu Boccar %6; uleiul lui te fereşte chiar și de 
mușcătura de șerpi negri. Stăpânul va avea un barbun pe care ni-l 
trimete Corsica sau stâncile Taorminei, fiindcă întreaga mare a 
noastră %” a fost dată gata şi nu mai are nimic, de când bântuie 
nebună lăcomia; piața îi face pe pescari să vânture neîncetat cu 
năvoadele apele din apropiere şi peşte tirenian nu mai lăsăm să 
crească. Provincia, deci, ne dă ce să punem la foc; de-acolo vine 
peştele pe care are să-l cumpere Laenas, vânătorul de testamente, și 


2353 Cartier nobil. 

24 Venafrum, vechi oraş al samniţilor în Campania, vestit prin uleiul de măsline. 
2355 Micipsa, rege al Numidiei între anii 148-118 î.e.n. şi aliat cu romanii după 
distrugerea Cartaginei; urmașii lui Micipsa, zice luvenal, sunt numizii; uleiul lor, 
adus pe mare la Roma, era de foarte proastă calitate. 

2356 Probabil, numele unui prinţ numid care trăia în mizerie la Roma. 

237 Romanii numeau Marea Mediterană şi „marea noastră” (mare nostrum) sau 
„marea interioară" (mare internum). 

are să-l vândă Aurelia %8. 

Lui Virro i se dă barbunul cel mai mare ce vine din strâmtoarea 
Siciliei; căci câtă vreme austrul e potolit, cât timp el şade locului, 
uscându-şi penele umede în peștera lui Eol, plasele îndrăzneţe 
înfruntă Charybda până la jumătate?%. Pe voi v-așteaptă un țipar, 
rudă cu năpârca cea lungă sau tiberinul, peştele pătat de gheaţă, biet 
indigen născut sub malul râului, îngrăşat din scursorile în valuri ale 
cloacei și pătrunzând adesea în canalul subteran din mijlocul 
Suburrei “2. 

Acestui Virro, aş vrea să-i spun câteva vorbe, dacă ar voi să-şi 
plece urechea către mine. „Nimeni nu-ţi cere darurile pe care Seneca, 
pe care bunul Piso, pe care Cotta %! le trimiteau prietenilor cu o 
stare mai modestă; căci altă dată fala dărniciei era mai prețuită ca 
titlurile strămoşilor şi rangurile puterii. Un singur lucru-ți cerem: 
când ne inviți la masă, puțină politețe. Fă asta și fii, ca mulți astăzi, 
fii zic, bogat doar pentru tine, sărac pentru prieteni!” 

Înaintea stăpânului, iată aburește un ficat mare de gâscă, o găină 
cât un gâscan de mare şi un mistreţ demn de săgeata blondului 


238 Popilius Laenas, un vânător de testamente (captator), care curta prin daruri pe 
văduva Aurelia, ca să fie trecut în testamentul ei. Aceasta primea însă atât de mult 
peşte de calitate atât de la Laenas cât și de la alţii, încât vindea ce-i prisosea. 

259 Sens: cit nu bate austrul, vântul cald și umed de sud. luvenal, ca de multe ori, 
parodiază stilul epopeei. Aici e vorba de peștera în care Eol, regele vânturilor, le 
ţine închise și le dă drumul numai la ordin. Scylla și Charybda sunt cele două 
stânci mari din strâmtoarea Messinei, reprezentate prin doi monștri. 

26 Peștele tiberin, numit astfel după numele râului Tibru; Suburra cartier în Roma, 
aproape de For, cu multe prăvălii și mare circulaţie. 

261 E vorba probabil de Seneca filosoful; C. Calpurnius Piso este capul conspirației 
din anul 65 e.n. împotriva lui Nero și a fost silit să se sinucidă; Cotta, probabil 
Aurelius Cotta, fiul lui M. Valerius Messala Corvinus, om bogat care și-a risipit o 
frumoasă avere moștenită. 

Meleagru?%?. Au să vină apoi trufele, dacă a dat în primăvară şi dacă 
tunetele ploilor dorite au făcut masă mai bogată. „Păstrează-ți 
pentru tine grâul Libie”26%, zice Alledius?*%; „dejugă boii, numai 


că | 


trimete-ne trufe”! În vremea asta, pentru ca nici un motiv de 
indignare să nu-ţi lipsească, privește la sufragiul mesei cu mișcări 
de dansator, jonglând cu cuțitul mânuit artistic, până când 
împlineşte tot ritualul învăţat de la maestrul lui, căci nu e deloc mică 
deosebirea între gestul cu care se taie iepurele sau gâsca. Dacă vei 
încerca cumva să scoţi și tu o vorbă, ca unul ce ai trei nume 2%, vei fi 
tras de picioare și vei fi scos afară, întocmai ca şi Cacus izbit de 
Hercule 2%. Când oare Virro dă „noroc” cu tine şi când soarbe 
dintr-un pahar atins de buzele tale? Care din voi e atât de nesocotit 
şi cine e atâta de nerușinat să-i zică stăpânului său „bea”?2 Sunt 
foarte multe lucrurile pe care omul cu haina ruptă nu îndrăzneşte să 
le spună. Hei, dacă vreun zeu sau vreun muritor asemenea cu zeii, 
mai bun decât a fost cu tine soarta, ti-ar da 400.000 de sesterţi?e:, ce 
mare, din nimic, ce mare prieten al lui Virro ai ajunge! „Dă-i lui 
Trebius, serveşte-l pe Trebius. Vrei, frate-meu, o bucăţică de fudulii 


22 Meleagru, fiul unui rege din Calidon, capitala Etoliei, ucise un mistreț uriaș, 
trimes ca pedeapsă locuitorilor de zeița Diana, ca să le pustiască ogoarele. 

263 Provincia Africa alimenta în bună parte nevoile de grâu ale Romei. 

264 Poate Alledius Severus, un cavaler roman de pe vremea lui Claudius. 

25 Sens: ești om liber, cetățean romani Cetăţeanul roman avea trei nume: cel de 
familie (nomen, precedat de cel personal (praenomen) şi urmat de supranume sau 
poreclă (cognomen). 

26 Jarăşi aluzie la personaje mitologice din epopee: monstrul Cactis, care 
îngrozise lumea prin cruzimea lui, furase boii lui Hercules şi-i ascunsese într-o 
peşteră. Hercules le descoperi urmele, dărâmă peştera și ucise pe răufăcător, 
târându-l de picioare afară. 

267 Semne de prietenie între băutori. 

268 Averea estimată a unui membru al clasei cavalerilor. 


75 


pe cinste?” - Oh, banilor, vouă vă face el această cinste; voi sunteți 
fraţii lui. Dacă vrei totuşi să devii pe dată stăpân, ba chiar patron 
stăpânului, să n-ai nici un micuț Eneas jucându-se în casa ta 2% şi 
nici vreo fetiță mai dulce încă decât el; o nevastă stearpă ţi-l face pe 
prieten plăcut şi scump. În schimb, amanta ta Mygale să-ți nască şi 
să-i verse în poală tatălui şi trei copii deodată: Virro va fi încântat de 
cuibul cela gureș, va porunci să li se aducă pieptăraș verde și alune 
și bănuţii de care l-au rugat, atunci când pruncii parazitului îi vin la 
masă 2%. 

Amicilor de rând li se pun înainte ciuperci suspecte, stăpânului 
însă mânătărci dintr-acelea pe care le mânca Claudiu mai înainte de 
a fi fost gătite de soția lui şi după care n-a mai mâncat nimic?!. Virro 
va porunci să i se aducă lui și celorlalți Virroni, mere - doar de 
mirosul lor ai parte - cum producea eterna toamnă a feacilor??; le-ai 
putea crede că-s șterpelite de la surorile africane”. Tu ai parte de-o 
scârbă de măr, ca cel pe care-l roade, pe vechiul zid al Romei”, 


2% Parodierea unui vers din Eneida lui Vergilius (IV, 328): Didona, părăsită de 
Aeneas, regretă că n-a avut măcar un copil cu acesta, care să semene cu tatăl lui și 
să-i mai aline durerea. 

270 Mygale nefiind soţie legitimă şi copiii rezultați din această însoţire neavând 
drept de moștenire, dreptul de moștenire al patronului asupra bunurilor 
clientului său fără copii, aci Trebius, nu era în nici un fel primejduit. 

21 Împăratul Claudiu a fost otrăvit de soția sa, Agrippina, cu ciuperci. 

272 Aluzie epic-mitologică la celebra descriere din Odiseea: Feacii locuiau în insula 
Corcyra, aproape de coasta Epirului; acolo poposise, după grele peripeții, Ulise şi 
fusese primit şi cinstit cu cea mai aleasă ospeţie de regele Alkinoos. 

23 Altă aluzie mitologică: „surorile africane” sunt Hesperidele care păzeau 
grădina tatălui lor, Hesperos, fiul lui Atlas, într-un ţinut luxuriant de la capătul 
pământului, de unde, Hercule, învingând pe Atlas și omorând balaurul ce le 
păzea, furase merele de aur care creșteau acolo. 

274 Vechiul zid al cetăţii, înălţat de regele Servius Tullius, se stricase şi devenise 
chiar din vremea lui August loc de plimbare și de distracţii populare; aici, un 

maimuța care, echipată cu platoşă şi coif, temându-se de bici, învață 
să arunce la țintă lancea de pe o capră zbârlită. 

Oi crede, poate, că Virro îşi cruță punga. Aş! El face asta, ca să te 
vadă suferind. Căci ce comedie, ce mim mai bun decât al unui lacom 
care plânge? Totul se face, de vrei s-o ştii, spre a te sili să îți faci fiere 
plângând şi să scrâşneşti din dinţi, de mult ce strângi din ei. Te crezi 
om liber şi invitatul unui „rege” 2%; el te consideră robul aromelor 
bucătăriei lui. Și socoteală lui nu-i rea. Căci ce om i-atâta de pârlit, 
dacă-n copilărie avut-a parte de-o bulă de aur etrusc sau măcar de-o 
curea înnodată la gât şi de-o capsulă de piele?%, ca să-l poată 
suporta de două ori? Speranţa unei mese bune vă momeşte. „Ne va 
da acum, să vedeţi, un iepure mâncat doar jumătate, un rest de 
pulpă de mistreţ şi vine îndată și o găină ceva mai mică”. După asta, 
cu pâinea pregătită, neatinsă și gata de atac, tăceți cu toții. Are 
dreptate cel care se poartă astfel cu ţine. Dacă poţi suporta totul, 
înseamnă că o meriti. Într-o bună zi, cu creștetul ras?7, îţi vei întinde 
capul, ca să fii pălmuit, şi nu te vei da în lături să înduri 
usturătoarele lovituri de bici, demn de acest ospăț și de un aşa 
prieten. 


spectacol improvizat: o maimuţă costumată militar şi cocoțată pe o capră face 
trageri la țintă cu lancea. 

275 Nume dat patronului de către client: „stăpân” sau „rege“. 

276 Copiii de nobili sau de cetățeni liberi avuţi purtau la gât o bulă de aur; cei de 
liberți sau de plebei, o bulă de piele. 

277 Actorul care într-o pantomimă juca rolul prostului sau parazitului apărea pe 
scenă ras în creştetul capului. 

SATIRA A VI-A 


Cred că Rușinea”8 rămase pe pământ cât rege a fost Saturn 2” şi 
multă vreme ea s-a mai văzut, cât timp vreo peşteră răcoroasă 
adăpostea o mică locuinţă şi cuprindea laolaltă în întunecimea ei şi 
vatra, şi zeul Lar 2, şi oile şi pe stăpânii lor, pe vremea când soţia, o 
munteancă, aşternea patul făcut din lemn de la pădure, cu frunze, 
cu paie şi cu pieile fiarelor de prin împrejurimi; nu semăna nicicum 
cu tine, Cynthia’. și nici cu tine, Lesbia%2, pe ai cărei ochișori ți i-a 
înroşit plânsul de moartea vrăbiuţei; ea da copiilor ei dolofani să 
sugă ţâţele ei mari, mai neîngrijită adeseori ca soţul ei ce râgâia de 
ghinda ce mâncase. 

Într-adevăr, pe-atunci pe când pământul era nou și cerul încă 
proaspăt, oamenii trăiau altfel: născuţi din stejarii despicaţi sau 
plămădiţi din lut?%, ei n-avuseseră părinți. Multe urme ale Rușinii 


27% Zeița Pudicitia. 

279 Vechiul zeu italic al semănăturilor, identificat mai târziu cu zeul Cronos al 
grecilor, şi prin aceasta tată a lui Iupiter; sensul: în vremurile primitive, 
considerate, idilic, drept epoca de, aur. 

2% Zeul ocrotitor al căminului. 

%1 Iubita cântată sub acest nume de poetul Propertius: numele ei adevărat era 
Hostia. 

282 lubită a poetului Catullus, pe numele ei adevărat Clodia; aluzia se face la o 
poezie a acestuia. Lesbia plânge îndurerată moartea unei vrăbiuțe, dragostea ei; 
poetul încearcă s-o facă a înceta cu plânsul, ca să nu-şi înroșească ochișorii. 

23 Legende asupra originii omului, ironizate de luvenal. 

de-altă dată, sau poate doar vreunele, or mai fi rămas şi sub Iupiter, 
dar pe vremea când Iupiter nu avea încă barbă 2%, când grecii nu 
erau gata să jure pe capul semenului lor, când omul nu-şi temea 
legumele și poamele de hoţi și trăia fără a-și îngrădi grădina. După 
aceea, încet-încet Astreea?%5 s-a retras la zeii cerului și, Ruşinea 
însoţind-o, cele două surori fugiră împreună. 

E de demult şi vechi năravul, Postume?, să hâţâni patul altuia şi 
să batjocoreșşti sfințenia unui cămin neprihănit. După aceasta, vârsta 
de fier aduse orice alt fel de crime; dar primii adulteri se iviră din 
vârsta de argint. Şi totuși, în vremea noastră tu pregătești vederea, 
învoiala și logodna, te piepteni la cel mai bun frizer şi poate i-ai şi 
pus fetei în deget inelul ca zălog. Te știam în toate minţile. Îţi iei 
nevastă, Postume? Spune-mi ce Tisiphone? te-urmăreşte, ce vipere 
te muncesc? Poţi oare să te bagi la stăpân, când ai la îndemână 
atâtea frânghii, când atâtea înalte și ameţitoare ferestre îţi sunt larg 
deschise, când podul Emilius 28 din vecinătate îţi stă la dispoziție? 
Şi dacă dintr-atâtea feluri de-a sfârși nici unul nu te-atrage, nu crezi 
că e mai bine că doarme acum cu tine un pici? Piciul nu se ceartă 
noaptea cu tine, nu-ți cere, culcat acolo lângă tine, mici cadouri, nu 
se plânge că îţi cruţi şalele şi nici nu îţi ordonă cât să gâfâi. 


24 În epoca de argint, când domnea Iupiter, și anume la începutul ei, când Iupiter 
era doar un copil; urmează apoi, după legendă, vârsta de aramă și cea de fier, din 
ce în ce mai imorale. 

285 Fiica lui Iupiter şi zeița Dreptății. 

286 Persoană cărei luvenal imaginează că i se adresează In această satiră. 

287 Furiile (Eriniile), în număr de trei (Megera, Alecto și Tisifone), divinități 
înfricoșătoare ale Infernului, având șerpi în păr și arme în mină, răzbunau marile 
crime luând minţile vinovatului, ca în legenda lui Oreste, înnebunit de Tisifone, 
fiindcă-și ucisese mama. 

288 Pod de piatră peste Tibru în apropierea Forului roman, construit de M. 
Aemilius Scaurus. 

„Ei, dar lui Ursidius 2% îi place legea Iulia. El se gândește să-şi 
facă un moştenitor drăguţ şi-i hotărât să se lipsească-n viitor de 
turturele mari, de crește de barbuni, de toate bunătăţile din piaţă cu 
care e momit.” 

Ce să mai zici că nu se poate-n lume, dacă-o femeie se mărită cu 
Ursidius? Dacă cel mai vestit cândva dintre adulteri își întinde botul 
lui cel prost căpăstrului însurătoarei, el care a fost scăpat de-atâtea 
ori de lada lui Latinus 2%, ajuns la un pas de moarte? Ce să mai 
spun că-și căuta-o femeie ca cele de pe vremuri? Deschideţi-i, voi 
doctori, vâna mediană?! Ce caraghios! Dacă vei avea parte de-o 
femeie cinstită, închină-te la pragul templului lui Iupiter Capitolinul 
şi jertfeşte-i lunonei o junincă cu coarnele aurite. Atâta de puţine 
sunt vrednice să atingă bentițele Cererii?*? şi de-ale căror sărutări să 
nu se teamă tatăl lor! Du-te dar, împodobeşte ușile cu cununi şi 
presară pe pragul casei buchetele de flori! 2 Îi e de-ajuns 
Hiberinei?* un singur bărbat? Mai iute-ai face-o să se mulțumească 
cu-un singur ochi - Totuşi multă lume vorbeşte de bine de cutare 
care trăieşte la ţară la tatăl ei. - De-o trăi ea la Gabii, de-o trăi la 


: Nume al unui celibatar convins, curtat până atunci, neavând copii, de 
vânătorii de testamente prin diferite daruri și convertit subit la ideea căsătoriei. 
Legea lulia din anul 13 e.n., dată de August pentru combaterea scăderii 
numărului nașterilor, prevedea anumite avantaje pentru cei însurați. 

0 Actor care în pantomime juca rolul amantului surprins de soț și scăpa de la 
moarte ascunzându-se într-un cufăr. 

21 Spre a-i lua sânge. 

22 La procesiunea anuală în cinstea zeiței Ceres, când chipul ei, împodobit cu 
panglici, era purtat în cortegiu, numai femeile cinstite puteau să participe şi să 
atingă bentiţele zeiței. 

2% Obiceiuri tradiționale la nuntă 


24 Nume al unei femei faimoase prin numărul amanților. 

Fidenae 2%, aşa cum a trăit la țară, sunt gata să renunţ la bucata de 
pământ ce mi-a rămas de la părinţi. Cine totuși te-asigură că nu s-a 
întâmplat nimic prin munții şi prin peșterile acelea? Îmbătrânit-au 
oare până într-atâta Iupiter şi Marte 2%? Ti se iveşte prin porticele 
noastre 2” vreo femeie demnă de ce îţi dorești tu? De-ai lua la rând 
toate şirurile de bănci la teatru, vezi oare vreo ființă pe care s-o 
iubeşti fără de grijă şi apoi s-o poți alege de nevastă? Când 
langurosul Bathylus dansează-n rolul Ledei cu gesturile lui lascive 
28, Tuccia nu-şi mai ţine beșica, Apula geme ca sub o îmbrăţișare şi 
Thymele 2 - de mirare! - priveşte lung; chiar Thymele, simțindu-se 
novice, atunci învață. Altele însă, întristate, când cortinele puse la 
păstrare se odihnesc, când, teatrul fiind gol şi închis, doar forurile 
huiesc, iar de la jocurile plebeiene e mult până la Megalesiene %%, se 
mângâie cu masca de actor, cu tirsul şi chilotul lui Accius 3%, 
Urbicus, imitând gesturile Autonoei, stârneşte râsul în farsa atelană 
de încheiere. Aelia, fiind săracă, pe-acesta îl iubeşte. Trebuie bani 


2 


RA 


5 Orășele în Lațiu. 
2 


pA 


6 Zeități luate în derâdere de luvenal pentru isprăvile lor amoroase din tinerețe. 
27 Locuri de plimbare. 

28 Bathylus din Alexandria (actor de pantomimă pe vremea lui August şi favorit 
al lui Mecena) juca rolul Ledei, soţia regelui spartan Tyndareus, sedusă de Iupiter 
ce luase înfățișarea unei lebede; același nume îl purta şi un alt actor pe vremea lui 
Domițian. 

29 Tuccia şi Apula, necunoscute; Thymele însă este o celebră dansatoare în mimi. 
3% Jocurile plebeiene durau de la 4 până la 17 noiembrie, iar cele Megalesiene, de 
la 3 până la 23 aprilie. Iarna nu se dădeau jocuri, iar vara și toamna alte jocuri se 
succedau la intervale destul de scurte. 

31 Numele unui actor jucând de obicei roluri de bacantă; în absenţa lui, 
adoratoarele se mulţumeau cu tot ce-aveau de la el. 

302 O farsă atelană, piesă populară, putea încheia la Roma un spectacol serios. Aici 
Urbicus, parodiind pe Autonoe, fiica regelui Kadmos şi sora Agavei; ambele în 
delir bahic sfâșie pe Penteu. 

ca un comediant să-şi desfacă fibula pentru ele. Altele-i interzic lui 
Chrysogonus să cânte, Hispulla se fericeşte cu un actor de tragedie. 
Te-ai aștepta să-l iubească poate pe Quintilian 2? Îţi iei nevastă pe 
una cu care citaristul Echion sau Glaphyrus şi Ambrosius flautistul 
ar putea deveni tată. Să ridicăm deci lungi estrade pe străzile 
înguste, să împodobim ușile și intrarea cu ramuri mari de lauri, ca 
sub rețeaua leagănului încrustat cu fildeş nobilul tău prunc, Lentule, 
să semene leit cu Euryalus rețiarul sau cu un mirmilon 3. 

Eppia%5, soție de senator, a însoţit o trupă de gladiatori până la 
Pharos*%, până la Nil şi până la faimoasele ziduri ale lui Lagos’; 
chiar şi Canopul% condamna scandaloasele moravuri ale Romei. 
Uitându-și de casă, de bărbat şi de sora ei, n-a mai ținut seama de 
patrie, şi-a lăsat, ticăloasa, copiii plângând şi, ca să te minunezi mai 
mult, a părăsit spectacolele publice și pe actorul Paris%%. Deşi, 
crescută într-o casă cu multă avere, dormise când era micuță într-un 
leagăn de puf împodobit cu panglici de purpură şi aur, ea înfruntă 
acum marea; înfruntase de mult şi bunul nume, a cărei pierdere e 


3% Chrysogonus, citarist renumit și profesor de citeră, scump plătit; se credea că 
abuzurile amoroase slăbesc capacitatea artistului. M. Fabius Quintilianus, 
faimosul profesor de retorică și orator, autor al lucrării în 12 cărți -,„Formarea 
oratorului” (Institutio oratoria). 

34 Lentulus, membru al unei familii nobile vestite; rețiarul era un gladiator ușor 
înarmat, prevăzut cu o plasă cu care încerca să prindă pe adversar, ca apoi să-l 
omoare; mirmilonul era gladiatorul prevăzut cu toată armătura: sabie, platoșă, 
coif, scut. 

305 Poate soţia lui Fabricius Veiento. 

3% Pharos, mică insulă aproape de coasta Alexandriei din Egipt, legată printr-un 
dig de port; acolo se afla celebrul turn. de semnalizare pentru navigatori, de unde 
şi numele de far. 

37 Faraonul Ptolemeu Lagos făcu din Alexandria Egiptului capitala sa. 

38 Canop, oraș la gurile Nilului, faimos prin libertinajul locuitorilor lui. 

3% Numele unui pantomim vestit sub Domițian. 

pentru jețurile capitonate o nimica toată. A suportat, așadar, cu 
inimă neînfricată talazurile tireniene şi valurile ionice huind până 
departe, deşi avea să schimbe marea de-atâtea ori. Când femeile au 
motiv îndreptățit şi onorabil de-a se primejdui, se tem, le îngheață 
inima de frică şi, tremurând, nu se pot ţine pe picioare; curajul şi-l 
arată doar când vor să se ticăloşească. I-e tare greu să urce într-o 
corabie, dacă i-o cere soţul: atunci apa murdară de pe fundul navei 
îi face greață, atuncea tot cerul se învârte cu dânsa. Dacă-și urmează 
amantul, are stomacul tare. În primul caz își spurcă bărbatul, 
vomând pe el; în celălalt prânzește printre mateloţi, aleargă-n toate 
părţile pe pupă şi-i fericită că pune mâna, trăgând la funiile grele ale 
vasului. Totuşi, de ce mândreţe de bărbat s-a aprins Eppia? Ce 
tinerețe-a cucerit-o? Ce a văzut la el, de-a suportat a fi numită 
„gladiatoarea”? Căci Sergiulică* al ei începuse deja să-și radă 
barba“! şi, cu brațul mutilat, să spere a se retrage din arenă. Pe 
lângă asta avea o față sluțită tare, o cocoaşă mare pe mijlocul 
nasului, roasă de coif, şi un beteşug afurisit la un ochişor ce lăcrăma 
într-una. Ei, dar era gladiator şi asta-i face pe aceia ca niște Hiacinţi 
312, Asta a preferat ea copiilor şi patriei, surorii și bărbatului. Fierul 
săbiei îl iubesc ele. Același Sergius, de-ar fi primit bastonul de 
retragere %5, ar fi început să-i pară un Veiento 31. 


310 Sergius este numele gladiatorului pe care Eppia îl însoțea, mângâiat cu un 
diminutiv (Sergiolus) de Eppia. 

su Până pe la 40 de ani romanii doar își tundeau barba; după aceea o rădeau. 
Sergius împlinise deci această vârstă. 

312 Hyacinthos, fiul unui rege spartan, tânăr foarte frumos și iubit de Apollo; 
acesta îl ucise din greşeală la o întrecere cu discul; din sângele lui se născu o 
frumoasă floare, Hyacinthus orientalis, rom. zambilă. 

13 Gladiatorii scoși din serviciu primeau ca semn al sfârșirii carierii un baston de 
lemn. 

34 Poate urâciosul delator și consilier al lui Domițian, Fabricius Veiento. 

Eşti curios să ştii ce-au făcut cei ai casei, nişte particulari, şi ce a 
făcut Eppia? Priveşte la rivalii zeilor şi-ascultă ce-a păţit Claudiu’®. 
Îndată ce nevasta îl simțea că doarme, Augusta prostituată 316, 
îndrăznind să-şi pună pe ea o pelerină cu glugă și să prefere patului 
de pe Palatin o rogojină, își părăsea bărbatul, însoțită numai de-o 
slujnică. Ascunzându-și părul ei negru cu o perucă blondă, intra în 
lupanarul înăbuşitor, cu draperii uzate, şi-n cămăruţa liberă, numai 
a ei: apoi goală, cu sfârcul sânilor într-o reţea de fire aurite, se punea 
la dispoziție sub numele de Lycisca, dezgolindu-și pântecele care 
te-a zămislit pe tine, nobile Britannicus*”; primea ademenitoare pe 
cei care intrau şi le cerea banii. Apoi, când patronul îşi trimetea 
acasă „fetele”, pleca tristă, închizându-și totuși ultima - e tot ce 
putea face - cămăruța; arzând încă de mâncărimea vulvei rigide, 
obosită de bărbaţi, dar nesătulă, se retrăgea; urâţită, cu obrajii 
pământiii, mânjită de fumul lămpii, aducea în patul imperial 
duhoarea lupanarului. Să mai vorbesc de hipoman*5, de descântece, 
de-otrava pregătită și dată fiului ei vitreg? Fac ele blestemăţii mai 
mari, mânate de pornirea dominatoare a sexului; desfrânarea le este 
păcatul cel mai mic. 

De ce atunci Cesenia, cum spune chiar bărbatul său, e o soție 
minunată? - l-a dat ca zestre un milion. La așa preţ el spune că-i 
cinstită. Nu tolba cu săgeți a Venerei îl face slab şi nu din cauza 
făcliei lui Cupidon se aprinde, prăpădindu-se. Săgeţile provin din 
dotă și tot dintr-asta ard şi torțele. Libertatea femeii se cumpără. 
Poate atunci să facă pe față semne amantului sau să-i răspundă la 


315 Împăratul roman (41-54 e.n.). 

316 E vorba de Valeria Messalina, a treia soție a împăratului Claudiu. 

317 Fiul lui Claudiu și al Messalinei, otrăvit mai târziu de Nero care vedea în 
acesta o piedică. 

318 Excrescenţă pe fruntea unui mânz, din care se pregăteau otrăvuri. 

scrisori: soția bogată ce se mărită cu-un lacom de avere e liberă ca o 
vădană. 

De ce Sertorius e îndrăgostit foc de Bibula? - De vrei să afli 
adevărul, el iubeşte chipul frumos al ei, și nu soţia. Apără-i numai 
trei zbârcituri pe față şi pielea uscată înceapă a se încreți, 
înnegrească-i-se puţin dinţii şi ochii să i se micească: „Fă-ţi bocceluța, 
îi va zice libertul, și pleacă. Nu te mai suferim și prea-ţi ştergi mereu 
nasul. Pleacă mai repede și şterge-o: vine o alta căreia nu-i curge 
nasul”. Până atunci sita e nouă, ea e stăpâna, cere bărbatului păstori 
și oi de Ganusiums, vii cu viţă de Falern*% - nimica toată, nu-i aşa? 
- numai sclavi tineri şi ergastule*?! întregi; ce n-are ea acasă, dar are 
vreun vecin, trebuie să i se cumpere. Chiar şi în luna decembrie, 
când lason*%, devenit negustor, stă închis în casă, iar bojdeucile 
înzăpezite țin locului corăbierii lui gata de treabă, ei i se-aduc 
cristaluri, cele mai mari murine?” şi, până la urmă, vestitul diamant, 
devenit şi mai preţios în degetul Berenicei%%; e cel pe care un barbar 
35 l-a dăruit altdată unei incestuoase, cel dăruit de Agrippa soră-sii, 


3» “Tinut în Apulia, bogat în pășuni. 
320 Localitate în Campania cu vii vestite. 
31 Ergastul e un atelier în care sclavii erau ținuți închiși și păziți, spre a lucra 
pentru stăpânul lor. 
32 Un negustor de pietre prețioase comparat, pentru îndrăzneala lui în căutarea 
nestematelor, cu legendarul Iason, fiul lui Aeson, regele Tesaliei, care a pornit pe 
mare pe corabia Argo cu tovarășii săi, argonauții, ca să aducă pielea berbecului cu 
lâna de aur, şi a înfruntat o mulțime de primejdii. 
33 Probabil vase de jad. 
32 Berenice, fiica lui Agrippa, rege al ludeei, măritată întâi cu unchiul ei Herodes, 
după moartea căruia deveni soția fratelui ei, Herodes Agrippa, și apoi amanta 
împăratului roman Titus. 
35 Pentru romani, barbar este cel care nu e nici grec, nici roman; aici e vorba 
despre regele ludeei, Herodes Agrippa. 

în ţara unde regii ţin sărbătorile sabatului % în picioarele goale și 
mila lor străveche lasă porcii să moară de bătrâneţe 37. 

Nici una dintr-atâtea cârduri de femei nu-ţi pare potrivită? - Fie 
ea frumoasă, atrăgătoare, bogată, puioasă, etaleze prin portice vechi 
chipuri de strămoși, fie ea mai cinstită decât sabinele 328 
care-alergară cu părul despletit şi-au despărțit pe cei încăieraţi în 
luptă - pasăre rară pe pământ, asemeni unei lebede negre de-ar fi - 
cine-ar putea să sufere o soție desăvârşită-n toate? Vreau mai 
degrabă, vreau, zic, o femeie din Venusia% decât pe tine Cornelio3%, 
mama Gracchilor, dacă pe lângă marile tale virtuți, îmi vii cu figura 
ta înțepată şi-mi socoteşti la dotă triumfurile strămoşilor. 
Slăbeşte-mă, te rog, cu Hanibal, cu Sifax învins în al său lagăr, şi 
du-te cu întreaga Cartagină cu tot. „Cruţă-i, te rog, Peane și tu, zeiță, 
lasă săgețile! Copiii nu sunt vinovaţi, pe mama lor străpungeţi-o”, 
strigă Amfion. Dar Pean își încordează arcul. Astfel Niobe şi-a 
îngropat tot cârdul de copii cu tatăl lor cu tot, fiindcă se credea mai 
nobilă decât neamul Latonei*! și fusese mai puioasă decât scroafa 


I udeea. 

37 Aluzie la unele prohibiţii de ritual la evrei în acea vreme, între care 
interzicerea de a intra încălțat în templu şi abţinerea de la carnea de porc. 

3238 Aluzie la răpirea sabinelor, luate ca soţii de către romani pe vremea lui 
Romulus: spre a împiedica războiul dintre părinți și soţi, femeile sabine aleargă și 
despart pe luptători. 

329 Orăşel în Apulia, locul de naştere al lui Horaţiu; ca şi alte dăți la Iuvenal, o 
amintire literară. 

530 Fiica lui P. Cornelius Scipio Africanus, învingătorul lui Hannibal la Zama şi al 
lui Syphax, regele Mauretaniei. 

31 Pean, alt nume al lui Apollo. Aluzie la legenda Niobei, soția lui Amphion, 
regele Thebei, şi mama a şapte băieți şi şapte fete. Mândră de originea ei - se 
trăgea din Iupiter, bunicul ei e Atlas şi tatăl ei Tantal - de frumusețea și de copiii 
ei, se considera mai demnă de venerat decât Latona, mama lui Apollo și a Dianei, 
şi încercă să abată pe cei care veneau să se închine la altarul rivalei. Jignită, Latona 

cea albă din legendă. Ce virtute și ce frumuseţe merită atâta, ca să 
ți se scoată într-una ochii cu ele? Farmecul rar și fără preț al 
calităților acestora dispare, când, stricat de trufie, aduce mai multă 
fiere decât miere. Cine-i atâta de robit unei femei, încât să nu se 
scârbească și să nu blesteme câte şapte ore din zi pe aceea pe care o 
ridică în slavă, lăudând-o? 

Alte păcate sunt mai mici, într-adevăr, dar de nesuferit pentru 
bărbaţi. Căci ce este mai dezgustător decât aceea că nici una nu se 
crede distinsă, dacă nu s-a făcut din toscană grecoaică și din 
sulmoneză % curat ateniană? Totul, doar pe grecește; deşi rușinea 
şi mai mare e c-ale noastre nu mai știu latinește. În grecește își 
exprimă temerile, în limba asta mânia, bucuriile și grijile, în limba 
asta își descarcă toate tainele inimii. Ce să mai zic? În pat... tot pe 
grecește. Ai trece totuși peste asta la nişte femei tinere. Dar și tu, 
căreia îţi bate la ușă al optzecişișaselea an, tot pe greceşte...? Unei 
babe această limbă nu-i stă bine. O tot ţii într-una cu vorba ceea 
aţâțătoare: zoe kai psihe 3%*. Se poate oare să foloseşti în lume 
cuvinte lăsate adineaurea sub plapumă? Într-adevăr, pe cine nu-l 
excită vorba asta zgândăritoare şi păcătoasă? Parcă are degete, nu 


se plânge copiilor ei şi cere răzbunare: Apollo ucide, săgetându-i, pe cei șapte 
băieți şi Diana pe cele şapte fete. Amphion, soțul ei, se sinucide de durere. 
Supravieţuiește doar Niobe, ca să-și plângă păcatul. În sfârșit, zeii o transformă 
într-o stană de piatră din care curge de-a pururi un izvor: lacrămile căinții. 

32 Aluzie la altă legendă și amintire literară (Verg. Aen. 3, 294 și urm.). În 
rătăcirile sale în căutarea Italiei, Eneas ajunge la Buthrotum, insulă aproape de 
coasta Epirului. Acolo domnea Helenus, fiul lui Priam, care se căsătorise cu 
Andromaca, fosta soţie a lui Hector. Helenus, întrebând oracolul, vesteşte lui 
Eneas că va ajunge la țărmul Italiei și că va întemeia un oraș (Alba Longa) pe locul 
unde el va găsi o scroafă albă cu treizeci de purcei. 

33 Din Sulmona, orășel în Ţara sabină, locul de naștere al lui Ovidiu. 

34 „Viaţa și sufletul meu 


“y 

altceva. Dar cum se mai pleoşteşte îndată tot avântul! Poţi s-o 
rosteşti mai voluptuos ca Haemus şi Carpophorus 3%, fața ta ţine 
socoteala anilor. 

Dacă nu-ţi vei iubi nevasta cu care te-ai înțeles şi te-ai legat cu 
acte în regulă, n-ai de ce te însura, nici de ce pierde banii cu masa de 
nuntă şi cu dulciurile în must, pe care va trebui să le oferi la finele 
ceremoniei invitaţilor ghiftuiți şi tot ce se dă în dar de prima noapte, 
când pe tava încărcată strălucește chipul imprimat în aur al lui 
Dacicus și al lui Germanicus 56. 

Dacă însă ești un simplu soț legat la ochi şi sufletul ţi l-ai robit 
unui singur stăpân, apleacă capul şi suportă jugul, întinzând singur 
gâtul. N-ai să găseşti nici una care să-şi cruțe bărbatul ce-o iubeşte. 
Oricât s-ar prăpădi de dragoste, îi place să-şi chinuie iubitul şi să îl 
jefuiască. Prin urmare, dacă-i om bun şi cumsecade, cu atât mai 
mult nu are nevoie de nevastă. Nu poți dărui nimic cuiva fără voia 
soției, nu poţi vinde nimic, dacă ea se opune, nimic nu ai să cumperi, 
dacă ea nu vrea. Ea îţi va impune și prieteniile: bătrânul tău prieten, 
pe care uşa ta-l vedea pe când avea tuleie-n barbă, trebuie să nu-ți 
mai calce-n casă. Patronii de bordeluri şi maeştrii gladiatorilor sunt 
liberi să lase averea moştenire oricui vor și același drept îl au și 
luptătorii din arenă: ție nevasta-ţi va dicta ca moştenitori o droaie de 
rivali de-ai tăi. - „Pe sclavul ăsta răstigneşte-l!” „Ce crimă-a făcut 
sclavul să merite tortura? Ce martor e de faţă? Cine l-a denunţat? 
Ascultă-mă. Când e vorba de moartea unui om, nici o așteptare nu-i 


85 Actori, jucând roluri de femei. 

3 Obiceiuri la ospățul de nuntă: la finele mesei erau oferite invitaţilor niște 
prăjituri fierte în must; noii căsătoriți primeau cadouri şi bani de aur; un „dacic" 
este o monedă de aur cu efigia lui Traian, bătută în amintirea victoriei lui asupra 
dacilor, un „germanic” este, probabil, una cu efigia lui Domițian, dacă nu 
amândouă poartă chipul lui Domițian pentru pretinsele victorii ale acestuia 
asupra germanilor şi dacilor. 

prea lungă”. - „O, nebunule! Dar sclavul este om? Să zicem că n-a 
făcut nimic. Așa vreau eu și așa ordon. Drept explicaţie ajungă-ţi 
hotărârea mea”. Ea-i este, deci, stăpâna bărbatului. Dar repede își 
părăseşte regatul, îşi schimbă casa şi-şi calcă în picioare vălul de 
nuntă, apoi îşi ia şi de acolo zborul și se întoarce spre patul 
disprețuit; dar părăseşte ușile împodobite puţin timp mai înainte 
vălurile atârnând prin toată casa și ramurile verzi încă de pe prag. 
lac-așa creşte numărul bărbaţilor, aşa se fac opt soți în răstimp de 
cinci toamne, lucru demn de a fi înscris pe epitaful ei. 

Dacă-ţi trăieşte soacra, ia-ți orişice nădejde de înțelegere în casă. 
Ea-şi sfătuieşte fata să se bucure de jefuirea soțului rămas fără avere, 
ea o învaţă să răspundă gentil și cu abilitate la bileţelele amantului, 
ea înşeală păzitorii sau i-mblânzeşte cu bacşișuri. Atunci, deşi 
fiică-sa e sănătoasă, cheamă pe doctorul Archigenes% și-aruncă la o 
parte cearșafurile apăsătoare. În vremea asta amantul, ascuns de ea, 
stă pitulat și, nemaiputându-se ţine de-atâta aşteptare, nu scoate o 
vorbă şi-şi face treaba singur. Te aştepţi oare ca mamă-sa să îi 
transmită fetei moravuri cinstite, altele decât ale ei? Unei babe 
ticăloase până la urmă îi foloseşte să-și facă fata o stricată. 

Aproape că nu este proces în care litigiul să nu-l fi provocat 
femeia. Dacă Manilia nu e pârâtă, acuză ea. Ele singure îşi adună 
actele şi-şi întocmesc dosarele, gata să-i dicteze lui Celsus 338 
introducerea și punctele principale. 

Cine nu cunoaște halatele lor tiriene*% și pomada de atlet pentru 


337 Archigenes din Apameea (în Siria), medic vestit pe vremea lui Traian; numele 
lui deveni sinonim cu „doctor mare“. 

38 Aluzia se referă la P. luventius Celsus, jurist renumit sub Domițian, sau la A. 
Cornelius Celsus, autor al unei vaste enciclopedii, în care intra şi un tratat ide 
retorică. 

3 Tir, oraş maritim din Fenicia, vestit prin purpura ce se producea acolo. 

femei? Sau cine n-a văzut „rănile” stâlpului pe care-l borteleşte cu 
dese împunsături de spadă, îl loveşte cu scutul și execută toate 
regulile exerciţiului, ea, matroana cea mai vrednică a participa la 
jocurile Florale* în sunete de trâmbiţă, dacă nu plănuieşte ceva 
mai mult în mintea ei și nu se pregăteşte pentru-o arenă veritabilă? 
Ce rușine mai poate-avea femeia cu coif pe cap, care s-a îndepărtat 
de sexul ei? Adoră forţa; și totuşi ea n-ar vrea să fie bărbat, căci cât 
de mult ţine la noi plăcerea? Câta onoare pe tine, dacă s-ar face o 
licitaţie cu lucrurile nevestei: o leduncă, manșetele de scrimă, 
egretele și-o jambieră mică de la piciorul stâng; sau ce fericire 
pentru tine, dacă, trecând la alte feluri de luptă, tânăra ta soţie și-ar 
vinde singură pulparele! Altminteri, ele sunt acelea care asudă sub o 
cămașă ușoară, şi o ştofuliță de mătase le arde pielea delicată. Uite-o 
cu ce răcnet aplică adversarului loviturile învăţate, sub ce coif greu 
se îndoaie, cum se lasă pe vine, ce fașă de scoarță tare-i încinge 
gleznele și râzi când, punându-și jos armele, înhaţă repede ţucalul. 
Spuneţi voi, nepoate ale lui Lepidus sau ale orbului Metellus, ale lui 
Gurgeis sau ale lui Fabius“, ce nevastă de gladiator a mai apărut 
cu-o astfel de ţinută şi când oare femeia lui Asylus*? icneşte, 
sforțându-se în faţa stâlpului? 

Patul conjugal este tot timpul loc de certuri și de ocări de 
amândouă părțile; foarte puțin poate dormi omul într-însul. Atunci 
e amarnică cu soțul, atunci e ea mai rea decât tigroaica despărțită de 
puii ei, când, ştiindu-se vinovată de vreo faptă ascunsă, se preface 
că geme sau se înfurie pe copii sau, născocindu-ți vreo amantă, 


30 Jocuri în cinstea zeiței Flora (Floralia), care aveau loc între 28 aprilie și 3 mai, la 
care participau doar femeile; în vremea lui luvenal aceste jocuri degeneraseră în 
spectacole deşănţate; la reprezentațiile scenice apăreau şi femei goale. 

31 Nume de familii ilustre din trecutul Romei. 

32 Numele unui gladiator. 


90 


plânge vărsând șiroaie de lacrămi, totdeauna gata la comandă, 
așteptând doar să le ordone cum să curgă. Tu crezi atunci că e din 
dragoste, eşti încântat de tine, nătărăule, și-i sorbi cu buzele 
plânsoarea. Ce scrisori și câte bilețele ai mai citi, de ţi-ar deschide 
cineva caseta geloasei adultere! În schimb, ea se culcă atât cu sclavii 
cât şi cu cavalerii. „- Arată-i, arată-i, rogu-te, Quintiliane*%, vreun fel 
de motivare în apărare.” - „Sunt tare încurcat. Să vorbească ea 
singură”. „- Odinioară, zice ea, noi convenisem ca tu să faci ce vrei 
şi eu asemenea să îmi pot face gusturile. Poţi să ţipi şi să amesteci 
marea cu cerul, sunt şi eu om”. Nu există mai mare îndrăzneală ca a 
femeilor prinse asupra faptului: furia și curajul li-l dă vinovăția. 

De unde vin aceste ticăloșii, mă întrebi, și care li-e izvorul? Traiul 
modest al lor le făcea altădată pe femeile latine a fi cinstite. Muncă, 
somnul puțin şi mâinile crăpate, bătătorite de lâna etruscă, Hanibal, 
ajuns la porţile oraşului și bărbaţii, făcând de strajă-n turnul Porții 
Coline 3%, nu îngăduiau viciilor să le întineze micile lor cămine. 
Acum noi îndurăm bolile unei lungi ere de pace; dezmăţul, mai rău 
decât războiul, s-a abătut asupra noastră și răzbună pământu-întreg 
pe care-l învinsesem. De când sărăcia romană a dispărut, nu ducem 
lipsă de nici o crimă, de nici o ticăloşie a desfrâului. De-atunci şi-au 
revărsat scursorile peste colinele acestea ale noastre Sybaris, Rhodos, 
Miletul, Tarentul încununat și dezmăţat și înecat în vin. Banul 
făr-de-rușşine ne-aduse mai întâi moravurile străine; averile 
moleşitoare și luxul depravat ne-au distrus truda veacurilor. 

De ce mai ţine seama amorul la beţie? Femeia care chiar și la 
miezul nopții muşcă din stridiile mari, când parfumurile vărsate 
spumegă în vinul de Falern?®, când lumea toată bea din scoici%€, 


33 Numele unui gladiator. 
34 La nord-estul Romei, de unde Hannibal ameninţa să intre în Roma. 
345 Se vărsau în vin nu numai aromate, ci și uleiuri scumpe, ca cel de nard. 

când i se pare că tavanul se învârte și masa că se înalță cu lumânări 
dublate, nu mai e-n stare să distingă între sex și cap. Haide acum, 
mai îndoiește-te de ce mutră grețoasă face Tullia 3%, când soarbe 
aerul, de ce îi spune Maura, sora de lapte a faimoasei Maura, când 
trece pe lângă vechiul altar al Pudiciţiei*. Aici în nopțile lor își pun 
jos lecticele, aici urinează şi inundă statuia zeiței cu o nesfârşită 
șuruială, se călăresc una pe alta, îşi fac poftele în văzul Lunii şi se 
întorc apoi acasă; la revărsatul zorilor, când pleci să îţi saluți „marii 
prieteni”, % tu calci prin udul soaţei tale. 

Sunt cunoscute misterele „Bunei Zeiţe” 3%, când flautul le-aţâţă 
şalele, când duse de sunetul cornului și tot pe-atât de vin, cuprinse 
de delir îşi rotesc pletele și urlă, menade ale lui Priap%!. Ce dor 
atunci de împreunare în acele minţi, ce chiote când pofta se 
dezlănţuie, ce valuri de vin vechi le scaldă-atunci picioarele! Saufeia 
5, punând jos o coroană,*%, provoacă la întrecere fetele de bordel şi 
dobândeşte premiul. La rândul ei adoră ondulaţia ritmică a 
şoldurilor Medullinei. Victoria se împarte între cele două matroane: 
măiestria le e egală cu noblețea nașterii. Nimic nu e acolo imitație în 
joacă; tot ce se face e-atât de-adevărat, că s-ar putea aprinde chiar 
Priam cu simțurile înghețate de anii bătrâneţii şi Nestor cu hernia 


346 Cupe mari în formă de scoică. 

347 O nobilă. 

38 Zeița pudoarei feminine la romani. 

3% Patronii pe care clientul (aici Postumus căruia îi este adresată satira), era 
obligat să-i viziteze și să-i salute în fiecare dimineaţă. 

30 Misterele Bunei Zeiţe (Bona Dea), la care participau altădată numai femeile 
caste din clasa nobililor, se sărbătoreau în casa consulului, pretorului sau marelui 
pontif; acestea degeneraseră acum și deveniseră prilej de orgii. 

31 Bacante ale lui Priap, zeul fecundaţiei vegetalelor și al copulaţiei. 

32 Soţia unui fost consul. 

53 Ca premiu, oferit învingătoarei la întrecere. 

lui cu tot. Atuncea ațâțarea nu se mai poate ţine, atuncea îți apare 
femela adevărată. Din toată bolta, același strigăt de toate repetat: 
„Acuma e permis. Las-să intre bărbaţii!” Dacă amantul doarme, ea 
poruncește ca junele să-şi pună o pelerină pe el şi să grăbească. Dacă 
nu se găseşte niciunul, se porneşte în grabă după sclavi. Dacă nici 
de sclavi nu-i nădejde, „să vie un sacagiu, tocmit pe bani”, va zice; 
iar dacă acesta e căutat degeaba, în lipsă de bărbaţi, nu șovăie o 
clipă să-şi pună fundul sub un măgar, urcat de-asupra ei. 

Şi dacă datinile din trecut și măcar sfintele ceremonii publice ar 
rămâne nepângărite de-asemenea ticăloșii! Dar maurii toți şi 
indienii ştiu de așa zisa flautistă%* care-a intrat, cu un penis mai 
mare ca cele două suluri ale Anticatonilor*” lui Cezar, acolo de 
unde şi-un șoarece, ştiindu-se bărbat, o ia la fugă, şi unde orice 
tablou care imită vreun chip de-al sexului opus e-acoperit cu pânză. 
Care dintre oamenii de-atunci ar fi disprețuit divinitatea? Cine-ar fi 
îndrăznit să râdă de ceaşca și de strachina cea neagră a lui Numa 
sau de farfuriile de pământ din lutul de pe Vatican?’ lar azi, la 


34 Exemplu de bătrâni venerabili din epopeile homerice: Priam, fiul lui 
Laomedon, regele Troiei și Nestor, regele înțelept şi sfătos, care s-a bucurat de o 
lungă viață. 

35 Popoare depărtate din răsărit şi din apus. 

35 Aluzie la scandalul din vremea lui Cicero (în anul 60 î.e.n.): tribunul P. Clodius 
Pulcher, travestit în flautistă, pătrunsese în casa lui C. Iulius Caesar, pe atunci 
mare pontif, pe când se țineau serbările Bunei Zeiţe; descoperit, i se făcu un 
proces de profanare a misterelor; Clodius fu achitat, dar Caesar îşi repudie soţia, 
pe Pomponia, bănuită de incorectitudine. 

37 Cicero scrisese, după ce Cato s-a sinucis la Utica, un elogiu al eroismului moral 
al acestui adversar neînduplecat al lui Caesar. La aceasta Caesar răspunse prin 
două lucrări polemice, Anticatones, care nu ni s-au păstrat. 

% Numa Pompilius, al doilea rege al Romei și organizatorul cultului religios 
roman. 

35 Colină în afara Romei. 

care-altar nu vezi un Clodius? 

Aud sfatul ce-mi dați de multă vreme, vechi prieteni: „Pune 
zăvorul şi opreşte-o să iasă!” Dar păzitorii cine-i va păzi? Muierea e 
precaută, cu ei face începutul. 

Azi, desfrânarea e la fel şi la cele de sus și la cele de jos: pe a care 
toceşte cu piciorul pavajul negru nu-i mai cinstită decât cea purtată 
în lectică pe umerii unor lungani de sirieni. 

Ca să privească jocurile la teatru, Ogulnia % închiriază o haină 
şi îşi plăteşte însoţitoarele, jeţul, pernița, prietenele, doica și fata 
blondă care să-i stea la dispoziție. Aceasta, totuşi, dăruieşte atleților 
pomădaţi ce-a mai rămas din argintăria părintească până la ultimele 
vase; multe însă o duc greu acasă, dar nici una nu se rușinează de 
sărăcie și nu ia-n seamă limita pe care aceasta le-a permis-o şi le-a 
fixat-o. Bărbaţii, e drept, mai văd câteodată ce este de folos şi până 
la urmă unii, luând pildă furnica, se sperie de frigul și foamea ce-i 
aşteaptă; femeia risipitoare nu simte cum se duce averea. Ca și cum 
banul ar face mereu pui în lada lor golită şi ele ar lua tot timpul din 
grămada întreagă, nu se gândesc o clipă cât le costă plăcerile. 

Sunt unele cărora le plac grozav castraţii gingași, sărutările lor 
moi ce nu le-nţeapă: nu au teamă de barbă și nici de avort nu au 
nevoie. Plăcerea lor e totuși deplină, fiindcă pe mâna doctorilor se 
dă o bărbăţie în lege, încinsă de focul tinereţii și-umbrită de păr 
negru. Așadar Heliodor% taie, și asta doar spre paguba frizerului, 
nişte testicule ce şi-au făcut mai înainte proba şi-au fost lăsate să 
crească în voie, până ce au ajuns de două livre**? în greutate. 
Atrăgând privirile tuturora și tuturora cunoscut, cel pe care stăpâna 
sa și l-a făcut eunuc intră în baie şi fără îndoială ar putea desfide pe 


3% O nobilă risipitoare. 
31 Un chirurg. 
36 O livră cântărea cam 350 grame. 

Priap, paznicul viei și-al grădinii. Culce-se dară cu stăpâna lui! Dar 
tu, Postume, nu-i încredința acestui eunuc pe Bromius % al tău ce 
nu mai e copil şi căruia vă trebui în curând să îi tai buclele. 

Dacă femeii îi place cântul, fibula nici unui ins ce-și vinde 
pretorilor vocea nu rezistă 3%. În mâinile ei mereu doar instrumente 
muzicale; pe toată lira scânteiază șiruri de nestemate; vibrează în 
tact coardele de plectrul tremurător cu care gingașul Hedymeles 3% 
îşi execută piesele; pe-acesta-l ține-n mână, cu el se consolează şi lui, 
plectrului drag, îi dedică ea sărutările. Una din neamul Lamiilors6, 
care purta şi numele lui Appius, aducând ofrande de făină şi de vin, 
consulta zeul Ianus şi pe Vesta, dacă Pollio 3%7 putea să spere şi să 
promită citarei lui cununa de stejar la întrecerile capitoline 38. Ce-ar 
fi făcut mai mult dacă bărbatul i-ar fi fost bolnav, sau dacă doctorii 
ar fi fost îngrijaţi de soarta băiețelului? A stat în faţa altarului şi n-a 
socotit că-i ruşinos să-și pună văl pe cap pentru-o citară, ci a rostit 
formulele dictate, cum este obiceiul, şi a pălit la spintecarea mioarei. 
Spune-mi acum, rogu-te, spune-mi tu, cel mai vechi dintre zei, 
răspunzi la toate acestea, tată lanus? Mult timp liber mai au zeii în 
cer! Nu este, precum văd, nu este de lucru pe la voi. Una te consultă 
despre comedianţi, alta vrea să-ți recomande-un actor de tragedie: 


36 Un efeb. 

36 Pretorii, în sarcina cărora era pregătirea jocurilor publice, se îngrijeau de 
angajarea actorilor şi cântăreților. 

55 Citarist căruia patronul i-a pus acest nume grecesc („cântec dulce"). 

366 Familie dintre cele mai nobile și care purta numele de Appia, al cărei strămoș 
fusese Appius Claudius Caecus, de care se leagă și numele Căii Appia. 

37 Renumit citarist și profesor de citară. 

368 Concursuri pe Capitoliu, la care învingătorul primea o cunună din frunză de 
stejar; fuseseră instituite de Domițian și se țineau din patru în patru ani. 

haruspicele va face, la sigur, varice la picioare 3%. 

Dar mai bine să cânte decât să vânture întreg oraşul, să se vâre 
fără sfială în vorbă cu bărbaţii şi să discute în prezenţa soțului, cu 
capul sus şi fără ca sânii să-i transpire, cu generalii în ținută de 
campanie. Ea ştie ce se întâmplă pe tot pământul, ce fac serii” şi 
tracii, ce legături tainice are cutare mamă vitregă cu fiul ei, ştie cine 
e amorezat, ce amant i se fură alteia, îţi poate spune cine a lăsat-o 
însărcinată pe cutare văduvă şi în a câtea lună e, cu ce giugiuleli se 
culcă fiecare cu bărbatul ei și în câte feluri. Ea vede cea dintâi 
cometa ce ameninţă pe regele armenilor sau parţilor, ea prinde chiar 
la porțile orașului veșştile și zvonurile proaspete; pe unele le 
scorneşte singură: Nifate %1, povesteşte ea la orişice răspântie 
şi-orcui îi iese-n cale, s-a revărsat peste popoare întregi, toate 
ogoarele sunt acoperite acolo de un potop grozav, oraşele se clatină, 
pământul se scufundă. 

Şi totuşi acest cusur nu e atât de nesuferit ca al femeii care-şi 
înhaţă vecinii, oameni nevoiaşi şi, fără îndurare, îi snopește cu biciul 
în bătaie. Căci dacă e trezită din somnul ei adânc de nişte lătrături: 
„Aduceţi-mi mai iute vergile”, strigă ea (vai de cine-i stă-n cale: e 
groaznică la față) și poruncește sclavilor să bată mai întâi stăpânul 
câinelui şi după aceea câinele. 

La baie ea se duce noaptea; noaptea ordonă ea să se mobilizeze 
flacoanele cu ulei și tot dichisul; în zarva asta mare îi place să asude; 
când braţele îi cad obosite de grelele haltere, masorul o apasă cu 
degetul la locul cu pricina şi face să-i trosnească stăpânei sale șalele. 


3 Este vorba de haruspicele care prezicea viitorul după măruntaiele animalului; 
fiind atât de solicitat, putea să facă varice de mult ce stătea în picioare, ocupat 
fiind cu operaţiile rituale și cu tălmăcirea semnelor ce se arătau. 

3% Popor îndepărtat în răsărit (chinezii sau tibetanii). 

37 Numele unui râu din sudul Armeniei. 

Nefericiţii oaspeţi se luptă în vremea asta cu somnul și cu foamea. 
În sfârșit, iat-o că vine, cam roșie la faţă și atât de însetată de-ar 
înghiţi și amfora adusă la picioare - e plină ochi c-o urnă*? de vin - 
din care trage înainte de masă şi-al doilea sextar, ca să-i facă o poftă 
turbată de mâncare; vomează apoi stropind pământul, şi-şi spală 
astfel stomacul. Pe marmura mesei şiroiesc râuri-râuri, ligheanul 
aurit miroase a Falern, căci, ca un şarpe lung ce-ar fi căzut într-un 
butoi adânc, ea bea și varsă. Soțului i se face greață şi, cu ochii 
închiși, îşi ţine cu greu fierea. 

Dar şi mai nesuferită este totuşi femeia care, cum începe a se 
aşeza la masă, laudă pe Vergiliu, o iartă pe Didona ce s-a decis să 
moară, pune în paralelă poeţii și-i compară, atârnă în balanță pe 
Maro?” într-o parte și-n cealaltă pe Homer. Gramaticii se dau bătuţi, 
retorii depun armele și toată lumea tace; nici avocatul, nici crainicul 
şi nici altă femeie nu mai vorbeşte: atât potop de vorbe îi ies din 
gură, de-ai zice că-i un tam-tam de lighene pocnite şi de zurgălăi. Să 
nu se mai obosească nimeni cu trompetele și nimeni cu alămurile: ea 
singură va putea veni în ajutor Lunii în suferință %1. Omul înțelept 
pune măsură, chiar lucrurilor frumoase. De fapt, femeia care prea 
doreşte să pară învățată și elocventă ar trebui atuncea să-şi sumeață 
tunica până la mijlocul piciorului, să înjunghie porcul în cinstea lui 
Silvan şi să se îmbăieze pe un sfert de as%%. Soţia care doarme 


372 O urnă = cam 13 litri; 1 sextar = cam jumătate de litru. 

37% Același P. Vergilius Maro. 

374 Exista superstiţia că vrăjitoarele prin farmecele și descântecele lor pot face luna 
să coboare de pe cer. Astfel se explicau popular eclipsele. Spre a o ajuta în această 
„suferință”, oamenii băteau din alămuri şi lighene, ca luna să nu mai poată auzi 
chemările vrăjitoreșşti şi astfel să-şi revină. 

375 Sensul: femeile ar trebui atunci să se îmbrace ca bărbaţii şi să facă aceleași 
munci ca ei; ele purtau tunica până la glezne, nu tăiau animale de jertfă de ex. 

alăturea de tine nu trebuie să aibă ce se numește „stil” sau să-ţi 
arunce un entimem?™, artistic întocmit, și nici să știe toate istoriile 
din lume; ba unele lucruri din cărți ar putea chiar să nu le înțeleagă. 
Urăsc femeia care reia și cercetează întruna „Metoda lui 
Palaemon”%7, respectând mereu logica şi regulile vorbirii; care, 
versată în vechii autori, îmi citează versuri necunoscute mie și care 
reproşează prietenei inculte greșeli de exprimare chiar de neluat în 
seamă de către un bărbat. Să-i fie permis soţului să facă un 
solecism*8. 

Nu-i lucru pe care să nu și-l îngăduie femeia, nimic nu-i de ruşine 
pentru ea când își pune la gât un colier de smaralde și-și atârnă în 
urechile alungite perle mari: nimic nu-i mai nesuferit ca femeia 
bogată. Urâtă la vedere și ridiculă, faţa îi e umflată de stratul gros 
de pâine sau exhală mirosul pomezii Popeiene?”: într-astea se 
năclăiesc buzele nefericitului soț. În faţa amantului vin cu faţa 
spălată. Când oare vrea femeia să arate frumoasă acasă la ea? Uleiul 
de nard e doar pentru amanți, pentru ei cumperi tu parfumurile ce 
ne trimiteţi voi aici, zvelți indieni. În fine îşi şterge faţa, înlătură 
prima tencuială și-ncepi s-o recunoşti; se oblojeşte apoi cu acel lapte 
pentru care, de-ar fi trimisă în exil la polul hiperborean, și-ar lua cu 
ea, ca însoțitoare, măgărițele. Dar oare ce spoieşte ea cu mereu alte 
dresuri? Tot ce-oblojeşte ea cu cataplasme de făină fină, coaptă şi 


porcul în cinstea zeului Silvan, protector al câmpurilor şi al pădurilor, şi, cele 
bogate nu se duceau la baie publică plătind o mică taxă, zice- luvenal. 


376 Un anumit fel de silogism. 


377 Q. Remmius Palaemon, gramatic şi retor vestit , în timpul lui Tiberius şi al lui 
Claudius, profesorul lui Quintilian. Opera, lui s-a pierdut. 

378 Greşeală de gramatică. 

3% Poppaea Sabina, a doua soție a lui Nero, ale cărei oblojeli și pomezi erau atât 
de vestite, încât îi purtau numele. Despre ea se spune că se îmbăia în lapte de 
măgăriță, ca să-şi păstreze frăgezimea pielii. 

bine umezită, poţi zice că e faţă sau buboi? 

Merită să-ți dai silința și să cunoşti mai bine ce fac, cu ce se-ocupă 
ele toată ziua. Dacă noaptea soțul a dormit cu spatele la ea, apoi 
îngrijitoarea s-a dus pe copcă, garderobierele își lasă jos tunicele 38%, 
liburnuls e învinuit c-a întârziat şi trebuie să plătească pentru 
somnul stăpânului; pe spatele unui sclav se rup nuielele, altul are 
pielea înroșită de harapnic şi ăstălalt de bice. Sunt unele stăpâne 
care-angajează schingiuitori cu anul „Bate-l”, zice, şi-n vremea asta 
îşi spoieşte faţa, ascultă ce-i spun prietenele sau examinează tivul lat 
cu fir de aur al unei stole brodate: „trage-i”, zice, şi revede totalurile 
unei lungi liste de socoteli din acea zi şi iar „Irage-i”, până ce 
schingiuitorii obosind, „ieşi”, urlă îngrozitor. S-a terminat ancheta. 

Conducerea acestei case nu e mai blândă ca a palatului tiranilor 
Siciliei’. Dacă şi-a fixat o întâlnire şi doreşte să se gătească mai 
frumos ca de obicei, dacă-i grăbită şi este aşteptată în vreun parc sau 
mai degrabă în capela Isidiei, zeiţa codoșlicurilor3, nefericita Psecas, 
cu părul smuls, cu umerii şi sânii goi, îi aranjează coafura. „De ce 
bucla asta e mai sus?” ; şi-o vâna de bou pedepseşte pe dată vina și 
crima fiongului rău ondulat. Ce-a greşit oare Psecas? Ce vină are 
într-asta, dacă ție nu-ţi place nasul tău? Din stânga, altă sclavă îi 
perie părul, îl piaptănă şi-l răsucește în cârlionţi. Se face un consiliu 
la care participă și vechea sclavă a maică-si, trecută acum la furcă, 
după ce şi-a câștigat merite în slujba ei cu acul. Ea-și dă întâi 


380 Sens: spre a fi bătute. 

3831 Liburnia, regiune din Iliria între Istru şi Dalmația; sclavii liburni erau folosiți la 
căratul lucrurilor, la purtatul lecticei, etc. 

52 Aluzie la Phalaris, fost tiran al Siciliei, care-și pedepsea duşmanii vârându-i 
într-un cuptor aprins, anume construit. 

383 Cultul zeiței egiptene Isis era răspândit la Roma. Templele şi capelele erau 
deservite de preotese, care se ocupau şi cu mijlocirea de legături amoroase, zice 
luvenal. 

părerea; după ea şi-o vor spune cele mai mici ca vârstă şi mai puţin 
versate, ca şi cum ar fi în joc onoarea și viața stăpânei: atât de mare e 
grija de a părea frumoasă. Ce caturi suprapuse, ce îmbinări măiestre 
îi fac un cap înalt! Din față de-o priveşti, o vezi pe Andromaca5%; 
din spate e mai mică, ai crede că-i o alta. Spune-mi la ce serveşte 
arhitectura aceasta, dacă ea a avut parte de o talie mică şi pare mai 
scurtă ca o fată de pigmeu, când, scoțându-şi coturnii care o ajutau, 
ea trebuie să se înalțe ușoară în vârful picioarelor după sărutări! 

În vremea asta, de bărbat nici o grijă; de pagubă cu cheltuielile, 
nici vorbă. Trăieşte ca o vecină a soțului, mai aproape de el doar 
prin aceea că-i urăște prietenii și sclavii și că-i încarcă socotelile. 

Dar iată intră-n casă corul preoţilor Bellonei furibunde și-ai 
Mamei zeilor*, şi o namilă de eunuc, o faţă venerabilă pe lângă 
scârbele mai mici din jur, ce şi-a tăiat de mult fuduliile fleșcăite cu 
un ciob de oală; ceata răgușită se dă în lături, tot astfel şi 
tamburiniştii; şi el îşi pune tiara frigiană ce-i îmbracă cu panglici 
obrazul lui plebeu. Prezice lucruri mari și-i spune stăpânei să se 
teamă de începutul lui septembrie și de austru, dacă nu se curăță de 
păcate, dându-i o sută de ouă și niște haine vechi de culoarea 
frunzei veştede, pentru că primejdia neașteptată şi mare ce-o 
aşteaptă să se ducă în hainele acelea şi-astfel să ispășească odată 
pentru un an întreg. Iarna, spărgând gheaţă, femeia se va vâri în râu, 
se va afunda de trei ori dimineaţa în Tibru şi-şi va cufunda capul, 
oricât s-ar sfii, în valurile lui; apoi, goală şi dârdâind de frig, se va 
târî cu genunchii însângeraţi tot câmpul lui Tarquinius Superbul?86, 


34 După tradiţia literară, Andromaca, soţia lui Hector, eroul troian, era de statură 
înaltă. 

5 Bellona, zeița capadociană, şi Cybele erau slujite de preoți castrați. 

3% Câmpul lui Marte la Roma, odinioară proprietate a regelui Tarquinius 
Superbul, unde se afla acum un. templu al zeiţei Isis. 

De-i va porunci albă lo 37, va merge pân-la capătul Egiptului şi va 
aduce de la Meroe cea caldă 3% apă de stropit în templul Isidei, care 
se află aproape de vechiul țarc de oi%*: e încredințată că însuşi glasul 
zeiţei o îndeamnă. lată cu ce fiinţe și cu ce minți zeii pot sta de vorbă 
noaptea! Prin urmare, cea mai de seamă și cea mai mare cinste o 
merită acest ins care, înconjurat de-o ceată de preoți învestmântați 
în in şi rași în cap, străbate în goană orașul sub masca lui Anubis, 
râzându-şi de mulțimea care plânge*%. El e acela care cere iertare 
pentru nevastă-ta, de câte ori ea nu se abţine să se culce cu bărbatul 
în zilele sfinte ce trebuiesc ţinute: mare pedeapsă merită, 
pângărindu-și cearșaful; s-a văzut doar cum șarpele de-argint și-a 
mișcat capul*!. Lacrămile preotului și mormăielile lui fățarnice face 
ca Osiris, înduplecat c-o gâscă mare şi-o mică prăjitură, să nu refuze 
a ierta greşeala. 

El n-apucă să iasă, şi-n locul lui o evreică, ce şi-a lăsat coşul cu fân, 
vine să cerşească şoptindu-i tainic la ureche: este tălmăcitoarea 
legilor Ierusalimului, e marea preoteasă a copacilor*%?, vestitoarea 
fidelă a poruncilor din înaltul cerului. Şi-aceea pleacă cu mână plină, 


37 Io, fiica regelui Inachus, rege în Argos, fu iubită de Iupiter. Ca s-o scape de 
gelozia lunonei, furioasa lui soţie, acesta o metamorfoză într-o vacă albă. 
Urmărită de Iunona, lo ajunse în Egipt, recapătă formă omenească și se căsători 
cu zeul egiptean Osiris. Prin aceasta a fost identificată cu Isis. 

38 Localitate în sudul Egiptului, pe malul Nilului. 

3% Vechiul țarc de oi pe vremea lui Romulus (Ovile), a devenit apoi locul de 
votare la Roma. 

5% Anubis, fiul lui Osiris şi al Isidei, era reprezentat ca având un cap de șacal. La 
procesiunile în cinstea zeului, unul dintre preoţi purta masca lui Anubis, sub care, 
zice poetul, râdea de prostia mulţimii superstiţioase 

31 În temple, Isis era reprezentată ca purtând in păr şi pe braţe un șarpe; 
credincioasei i s-a părut că șarpele se mișcă, semn că rugăciunile preotului au fost 
ascultate şi că ea a fost iertată. 

32 La Roma, mulți evrei săraci trăiau în „crângul Camenelor“ din valea Egeriei. 

dar cu mai puţin: evreii vând tălmăcirea oricăror vise vrei pe câţiva 
bani. 

Haruspicele armean sau comagen*, după ce-a cercetat plămânul 
cald încă al unui porumbel, îi garantează un amant tinerel sau 
moștenirea straşnică a unui bogătaș fără copii; altminteri, el îți poate 
spinteca şi inimi de pui şi măruntaie de câini, ba câteodată chiar şi 
de copil: face tot ce ar putea el însuși denunța. 

În chaldeeni* au ele însă încredere mai mare: tot ce le spune 
astrologul cred că vine de la izvorul însuşi al lui Amon %%, căci la 
Delfi oracolele au amuţit şi drept pedeapsă neamul omenesc nu mai 
străpunge ceața ce învăluie viitorul. Totuşi cel mai de seamă 
dintr-aceştia e cel care-a fost de mai multe ori exilat, cel prin 
prietenia căruia şi prin horoscopul vândut de el pe bani a pierit 
marele cetățean temut de Otho%. Dacă i-au zăngănit cătușele la 
amândouă mâinile, dacă a stat multă vreme într-o carceră militară, 
atunci arta lui are crezare: un astrolog neosândit înseamnă că nu are 
talent; dar dacă era cât pe ce să piară, dacă cu greu avu norocul să 
fie trimes în Ciclade şi dacă până la urmă a scăpat de mica insulă 
Seriphos*”, e altceva. Doar atunci nevastă-ta, adevărată Tanaquil’, 
îl consultă despre moartea prea înceată a maică-si ce are gălbinare - 


3% Commagene, o parte a Siriei între muntele Aman şi Eufrat. 

34 Astrologii se numeau și chaldeeni sau babilonieni. În timpul imperiului, 
influenţa lor asupra marelui public era foarte mare, de aceea au fost de multe ori 
pedepsiţi şi exilați de autorități. 

35 Oracolele zeului egiptean Amon de la templul lui din oaza Siva erau vestite 
atât la greci cât şi la romani. 

3% E vorba de astrologul care a profetizat uciderea împăratului Galba („marele 
cetățean") de către Otho, succesoral la conducerea imperiului. 

3% Insulele Ciclade, Serifos etc., locuri de exil. 

38 Tanaquil, ambiţioasa soţie a regelui Tarquinius Priscus, care practica arta 
divinației. 

mai întâi îl consultă totuși despre tine - despre ziua când va duce la 
groapă pe sora ei şi unchii, şi dacă amantul îi va supravieţui: ce i-ar 
putea da zeii mai mult decât atâta? 

Femeile acestea cel puţin nu știu cu ce nenorociri le amenință 
constelația lui Saturn și în conjuncţie cu ce astru Venus vine cu 
noroc, care lună e spre pagubă şi care sunt bune de câştig. 

De aceea însă pe care-o vezi că ţine-n mână un zodiac lustruit ca 
boabele grase de chihlimbar, care nu consultă pe nimeni, ci ea e 
consultată, care nu-și însoțește bărbatul nici când îl cheamă tabăra și 
patria, fiind ţinută-n loc de calculele lui Thrasyllus?” cată să te 
fereşti şi chiar să-i ieşi în cale. Dacă dorește să se plimbe-n lectică 
doar până la prima piatră miliară, ora de plecare și-o ia din carte; de 
cumva coada ochiului o mănâncă de mult ce l-a frecat, cercetează 
horoscopul şi cere apoi colirul. Chiar de-ar zăcea bolnavă, nici o oră 
de masă nu-i pare atât de potrivită ca cea pe care i-a fixat-o Petosiris 
400, De e mai sărăcuță, va străbate toată lungimea circului dintr-o 
parte într-alta cătând un ghicitor, va trage la sorți, va întinde fruntea 
și mâna prezicătorului care-i cere să plescăie des din limbă 41. Celor 
bogate le va da consultaţii un mag din Frigia, adus pe bani de-acolo, 
cunoscător al astrelor şi-al cerului, sau vreun bătrân care îngroapă 
tot ce-i lovit de trăsnet. Soarta unei femei de rând se află la Circ 
sau pe Zidul ce-nconjoară cetatea. Cea care îşi arată pe gâtul gol un 
lung colier de aur întreabă ghicitorii din fața turnurilor şi 


39 Astrolog renumit pe vremea lui Tiberiu, consultat cu încredere de acesta și 
admis printre intimii lui. 

40 Astrolog; egiptean. 

1 Mijloace folosite de fisiognomiști, de ghicitori în palmă ş.a. 

42 Trăsnetele erau considerate ca semn al mâniei cerului; obiectele sau ființele 
trăsnite erau de aceea îngropate cu un ritual de expiere pe care-l indica un 
haruspice etrusc numit și fulgurator. 

columnelor delfinilor dacă să se mărite cu vânzătorul de mantale, 
lăsându-l pe hangiu. 

Acestea totuşi se supun primejdiei la naştere şi, împovărate de 
nevoi, suportă toate necazurile cu creşterea copiilor; într-un pat 
aurit însă cu greu ai să vezi zăcând o lăuză, atâta e de mare puterea 
procedeelor şi leacurilor celei care le face sterpe şi se angajează să 
ucidă pe bani oameni în pântecele mamei. Bucură-te, nenorocitule, 
şi dă-i să bea tu singur nevestei tale orice-ar fi; altminteri, dacă ea ar 
vrea să-și facă burtă mare şi să se chinuie când plodul mișcă 
într-însa, te poţi trezi tatăl unui etiopian şi apoi un moştenitor 
oacheș, de să nu-l vezi vreodată la lumina zilei, ar figura singur în 
testamentul tău. 

Trec cu vederea copiii, bucurii şi dorinţe adesea înșelate, culeşi de 
pe la locurile spurcate şi puşi pe seama ta, din care vor ieși pontifici 
și preoți salieni“*, purtând printr-o înşelătorie numele Scaurilor. 
Soarta, pezevenghea, stă noaptea lângă ei, surâzând pruncilor ăşti 
goi, îi încălzeşte la sân şi îi înfofoleşte, îi vâră apoi în marile palate 
şi-şi pregăteşte astfel secreta comedie; pe-aceştia îi iubește, pentru ei 
se expune și-i scoate mereu în față ca pe copiii ei. 

Un şarlatan i-aduce nevestei descântece de vrajă, altul îi vinde 
farmece tesaliene prin care poate să zdruncine mintea bărbatului și 
să-l bată la spate cu papucul; dacă aiurezi, dintr-asta ţi se trage, 
dintr-asta vine înceţoşarea minţii și marea uitucenie, de nu știi ce-ai 
făcut cu o clipă înainte. Totuşi şi asta s-ar mai trece, de n-ai începe 
să turbezi ca faimosul unchi al lui Nero, căruia Caesonia“%5 i-a dat să 
bea un hipoman întreg de mânz abia născut, ce nu se ținea bine pe 


403 Indicaţii care desemnează cartierul Circului. 
104 Colegiu de preoți instituit de regele Numa Pompilius în cinstea zeului Marte, 
din care nu puteau face parte decât membri ai clasei senatoriale. 


45 Unchiul lui Nero este împăratul Caligula a cărui soție era Milonia Caesonia. 

picioare. Ce femeie nu face ce face soața împăratului? Imperiul 
întreg ardea și, întocmirile frângându-se, se prăvălea-n ruină, ca şi 
cum luno şi-ar fi înnebunit bărbatul“. Ciuperca Agripinei“” va fi 
fost deci mai puţin vătămătoare, dacă n-a tăiat suflarea decât unui 
bătrân, făcându-l să coboare... în cer4%, cu capul lui bâţâitor şi buzele 
tot timpul îmbălate. Băutura Caesoniei face pe om să caute sabia şi 
focul, să pună la tortură, să sfâşie pe senatorii ce zac în sânge de-a 
valma cu cavalerii. Câtă nenorocire de pe urma unui mânz și a unei 
otrăvitoare! 

Femeile îţi urăsc copiii făcuţi cu ţiitoarea; nimeni nu ar putea să 
se opună, nimeni să le oprească: acuma li-i permis să își ucidă 
copilul vitreg. Vă sfătuiesc, băiețași, care aveţi o avere mai mare, 
păziţi-vă viaţa şi nu vă încredeți în nimic ce-i pus la masă: gogoşile 
negricioase au fost fierte în venin de mama voastră. Să muşte mai 
întâi altcineva din tot ce vă oferă aceea care a născut și ea copil; 
pedagogul fricos să soarbă mai înainte din pahar. Născocesc eu 
toate acestea? Satira mea încalță, poate, coturnul cel înalt și, 
depăşind limita şi legea înaintaşilor, închipui eu în delir o operă 
măreaţă de sofocleică inspiraţie, necunoscută încă munților rutuli“* 
și cerului latin? O, de-ar fi totul numai nălucire! Dar Pontia 40 
strigă: „- Eu sunt făptaşa, mărturisesc; am pregătit copiilor mei 
otrava găsită asupra mea, pe care o vedeţi; crima întreagă eu am 


4% Pe Jupiter, așa cum făcuse Caesonia cu soțul ei, Caligula; ironie, ca adeseori, la 
adresa zeilor. 

407 Agrippina este sora lui Caligula şi a patra soţie a unchiului ei, împăratul 
Claudius; ea şi-ar fi ucis soţul, dându-i să mănânce ciuperci otrăvite. 

40% Ironie la adresa obiceiului apoteozării împăraților. 

4 Rutuli, străvechi neam din Latium, cu care a avut de luptat Enea când a ajuns 
în Italia. 


+10 Autoarea unei pruncucideri cunoscută în acel timp. 


105 


săvârşit-o” „- Doi copii, viperă sălbatică, doi copii la o singură 
masă?” „- Și şapte, dacă aș fi avut șapte”. Să credem de aceea tot ce 
ne spun tragicii de crunta Colchidiană“! şi de Procne“?; nimic nu 
încerc să neg. Şi acelea îndrăzneau să facă mari grozăvii în vremea 
lor, dar nu pentru parale. Ar trebui să ne minunăm mai puţin de 
cele mai mari blestemăţii. Atunci când furia împinge la crimă acest 
sex, turbarea, aprinzându-le ficatul, le târăşte în prăpastie, ca nişte 
stânci desprinse de pe creste: muntele se surpă sub ele şi coasta cu 
vârful abrupt se trage înapoi. Ceea ce nu pot eu să sufăr este femeia 
care calculează și săvârşeşte cu sânge rece crima. Ale noastre privesc 
la teatru pe Alcesta, luând asupră-și soarta bărbatului“, şi ele, de li 
s-ar da putinţa unei asemenea înlocuiri, ar prefera să își salveze 
cățelușa cu prețul vieţii soțului. Ai să întâlneşti în cale dimineața 
multe Belide “+ şi multe Erifile 45; nu-i cartier să n-aibă 


+11 Medeea din Colchida, părăsită de Iason, soţul ei, şi-a ucis, ca să se răzbune pe 
el, ambii copii. 

42 Procne, soţia regelui Tereu, furioasă pe dânsul fiindcă necinstise pe Philomela, 
sora ei, ucise pe fiul lor Itys. Zeii transformară pe Procne în rândunică și pe 
Philomela în privighetoare. 

+15 Alceste era soția regelui Admet al Tesaliei. Acesta, îmbolnăvindu-se, obținu 
încuviințarea Parcelor de-a fi salvat de la moarte, dacă tatăl sau mama lui s-ar 
oferi să moară în locul lui. Părinţii refuzară. Se oferi în locul lor Alceste și fu pusă 
în mormânt, de unde zeii o readuseră la viață. Legenda a fost tratată de Euripide 
în drama cu același nume. 

+14 Belidele sau Danaidele, cele cincizeci de fete ale regelui Danaos, şi-au ucis, 
afară de una, soţii în noaptea nunții. Cele patruzeci şi nouă au fost condamnate să 
care veșnic în infern apă în butoaie fără fund. 

“5 Erifile, soţia lui Amphiaraus, rege în Argos, a trădat, în schimbul unor daruri, 
ascunzătoarea unde se ascunsese soțul ei ca să nu participe la o luptă în care, 
după prezicerea oracolului, ar fi fost sortit să moară. Fiul ei o ucise, pedepsind 
trădarea. 

Clitemnestra“1* lui. Deosebirea e numai că faimoasa Tindaridă, o 
necioplită şi o proastă, ţinea cu amândouă mâinile o secure, pe când 
acuma treaba se face cu un micuț plămân de broască“. Uneori, 
totuși, şi cu pumnalul, dacă vreun Atride grijuliu va fi băut mai 
înainte leacurile pontice ale regelui pe care l-am învins a treia 
oarăt!s, 


416 Clitemnestra , fiica lui Tindar, ucise, împreună cu iubitul ei Egist, pe 
Agamemnon la întoarcerea acestuia acasă din războiul traian. 


417 Prin otrăvire. 


418 Aluzie la Mitridate Eupator, regele Pontului, care, devenit precaut prin 
exemplul lui Agamemnon (fiul lui Atreu, Atride), spre a se feri de moartea prin 
otrăvire lua doze mici de otravă ca antidot. Învins în trei războaie conduse de 
Sulla, Lucullus şi Pompeius; la sfârşit voi să se sinucidă cu otravă, dar nu mai 
reuşi ; recurse de aceea la pumnalul său. 

SATIRA A VII-A 


În Cezar“ doar mai speră literele noastre şi-şi pot găsi o rațiune; 
doar el şi-a întors ochii spre tristele Camene*” în vremurile acestea, 
când mari şi reputați poeţi încercau unii să ia în arendă vreo mică 
baie publică la Gabii?! sau vreun cuptor de pâine la Roma, când 
alții socoteau că nu-i o înjosire şi nici o ruşine să se facă pristavi şi 
când Clio“?, părăsind înfometată văile Aganipei“%, se refugia în 
sălile de licitație. Căci dacă la umbra peşterii Pieride-lor ** nu ți 
se-arată nici un sfert de as, fii mulțumit cu numele şi felul de trai al 
lui Machera “% şi vinde mai degrabă ce ţi s-a dat să vinzi la licitaţie 
celor din jur: un vas de vin, trepiede, dulapuri, lăzi, Alcitheon-ul lui 
Paccius şi Thebaida sau Tereul lui Faustus **. 

Mai bine așa, decât să zici în fața judecătorului: „Am văzut” ce 
n-ai văzut”, oricât ar face asta cavalerii din Asia, din Cappadocia şi 
din Bitinia, și cei pe care cealaltă Galie îi trimete la noi cu călcâiele 


+ Cezarul de care e vorba este considerat a fi împăratul Hadrian. 
20 Numele Muzelor la romani. 

421 Orășel în Laţiu. 

“2 Numele unei muze; aici, muză în general. 


“3 Izvor la poalele muntelui Helicon în Beoţia, unde locuiau Muzele. 
4 


N 


4 Fiicele lui Pieros, muzele. 

425 Necunoscut; probabil un vânzător la licitații. 

“26 Paccius şi Faustus, poeţi necunoscuți; Alcitheon, o tragedie a celui dintâi, 
Thebaida şi Teren, opere ale lui Faustus. 

27 Meseria de martor mincinos. 

goale %. Nimeni în viitor nu va mai fi silit să se înhame la vreo 
muncă nevrednică de studiile noastre, din cei ce strunesc vorbirea 
lor sonoră în măsuri armonioase și au gustat din laurul inspirației"?. 
Curaj, băieți! Conducătorul nostru vă priveşte, vă-ncurajează și 
caută prilej de a-şi arăta bunăvoința. 

Dacă tu crezi, Telesine 4%, că trebuie s-aștepți de-altundeva vreun 
sprijin la lucrările tale și de aceea umpli foile de pergament galben 
ca şofranul, caută cât mai repede ceva lemne de foc şi dăruiește 
soțului Venerei %! ceea ce compui, sau încuie manuscrisul, 
punându-l la păstrare spre a fi mâncat de molii. Frânge-ţi, 
nefericitule, pana și şterge luptele muncite nopţi“? în şir, tu care faci 
poezie înaltă într-o mică odăiţă, spre a te face vrednic de-o cunună 
de iederă şi de un bust cu chipul tău sfrijit*. O altă speranţă în altă 
parte nu-i: bogătașul zgârcit nu ştie altceva decât s-admire și să 
laude oamenii talentaţi, așa cum fac copiii cu pasărea Iunonei**. În 
vremea asta, anii în care puteai să înfrunți marea, să porţi coiful şi să 
ţii spadă-n mână“, se duc ca apa. Atunci sila de toate ți se 
strecoară-n suflet şi bătrânețea ta, meşteră în vorbire dar mizeră, se 


23 Este vorba despre cei veniţi la Roma „cu picioarele goale“ din provinciile Asiei 
Mici (Capadocia, Bitinia), care se îmbogăţeau aici intrând în clasa cavalerilor, 
având deci o avere mai mare decât 400.000 de sesterţi; „cealaltă Galie“ este 
Galatia, de asemenea provincie din Asia Mică. 

129 Se credea că frunzele de laur, mestecate, dau inspiraţie poeţilor. 

%0 Numele persoanei căreia îi este adresată satira, probabil poet epic. 

431 Soţul Venerei este Vulcan, zeul focului, aici citat metonimic (= focul). Sensul: 
„pune pe foc!“ 

%2 Un poem epic. 

433 Busturile poeţilor, reprezentaţi cu o cunună de iederă pe cap, simbol al 
nemuririi, ornau bibliotecile publice. 

44 Păunul. 

435 Sens: să-ți faci vreo meserie lucrativă. 

urăşte pe sine şi pe a sa Terpsihoră %*. 

Află acum șiretlicurile ăstora. Ca să nu-ți dea nimic, după ce ţi-ai 
părăsit templul Muzelor şi al lui Apollo, cel pe care tu-l cultivi, face 
și el versuri și zice că nu se închină decât în fața lui Homer, și asta 
pentru cei o mie de ani ai lui. lar dacă, aprins de dulcea dorinţă a 
gloriei, ai vrea să te produci în public, el îți oferă un local murdar. 
Îţi pune la dispoziţie o casă de mult timp zăbrelită cu fiare, a cărei 
intrare seamănă cu porţile unui oraş asediat. El poate să-ți mai dea 
liberţii lui, care să stea la fiecare cap de rând și să-ţi aranjeze în 
puncte diferite cetele de clienți cu voci răsunătoare. Nici unul dintre 
patroni nu-ţi va da însă cu ce plăti cât costă scaunele şi treptele pe 
căpriorii luați cu plată şi estrada cu jilțurile, pe care apoi trebuie să 
le cari înapoi. Noi totuși mergem înainte, noi tragem brazde în 
pulberea măruntă şi răsturnăm cu plugul nisipul de pe țărm, fără 
folos. Dacă ai vrea să te lași, te ţine în laţ obişnuinţa cu boala asta 
setoasă de aplauze; mânia iremediabilă a scrisului stăpâneşte pe 
mulți și ea durează și la bătrâneţe în sufletul bolnav. Dar pe marele 
inspirat“ care are o vână poetică ieșită din comun, care făurește 
ceva ce nu s-a mai spus încă și care nu bate într-una tiparul monedei 
calpe al unui cântec de răspântie, pe-un astfel de poet cum eu nu-l 
pot descrie, ci doar îl simt, îl face un spirit lipsit de griji, la adăpost 
de orice-amărăciuni, dornic de crânguri verzi şi putând să bea în 


436 Numele unei muze; aici, muză în general. 

437E vorba de lecturile publice, o modă care a bântuit în vremea imperiului la 
Roma şi a dăunat mult sincerităţii inspirației și firescului exprimării prin căutarea 
efectelor și goana după succes: scriitorii, poeți sau prozatori, îşi citeau operele în 
public; făceau în acest scop invitații, închiriau săli, îşi pregăteau cete de 
aplaudatori. 

48 Lat. vates. 

voie din izvorul Aeonidelor*%. Căci nu poate cânta la umbra peşterii 
Pieridelor * şi nici atinge tirsul “1! poetul sărac și trist, lipsit şi zi 
şi noapte de banii trebuitori pentru nevoile trupeşti; era sătul 
Horaţiu când exclamă „Euhoe”+2. Se poate însemna talentul, dacă 
sufletele voastre nu se frământă doar cu poezia - căci două feluri de 
griji ele nu pot să aibă - și dacă nu-s răpite de Apollo şi de Bacchus, 
ai Cyrrhei şi ai Nysei stăpânitori 4%. Doar unui spirit mare, 
neobişnuit cu grijă de a-şi face rost de o pătură, îi este dat să vadă 
carul şi caii şi feţele zeilor şi cum Erinia“* îl scoate din fire pe rutul. 
Căci dacă Vergilius n-ar fi avut un sclav şi-o locuință potrivită, 
Furiei i-ar fi căzut din păr toți şerpii și buciumul de luptă, amuţit, 
n-ar fi gemut cu sunetul lui grav. Pretindem ca Rubrenus Lappa“% 
să nu fie mai prejos, decât vechii poeţi tragici, dar „Atreul” lui îl face 
să-și amaneteze și blidele şi mantaua. Numitor, bietul de el, n-are 


439 Aeonidele sunt muzele, numite astfel după ţinutul Aeonia din Beoţia, unde se 
află muntele Helicon. 

44 Vezi nota 6. 

41 O vargă încinsă cu iederă și viță de vie, având în vârf un fruct de pin coconar, 
pe care bacantele, la procesiunile în cinstea lui Bacchus, o purtau în mână, 
agitând-o; simbol al inspiraţiei. 

42 Fuhoe, chiotul bacantelor în delir. 

43 Cyrrha este portul orașului Delfi, consacrat lui Apollo, iar Nysa, oraș în Tracia, 
consacrat lui Bacchus. 

+4 Numele uneia dintre Furii, ființe legendare; aluzie la un pasaj din Eneida lui 
Vergiliu (Aen. VII, v. 323-406): Iunona, furioasă pe troienii care în pofida ei au 
reușit să ajungă în Italia, recurge la ajutorul „Vrajbei", cea mai hidoasă dintre Furii 
- purta şerpi veninoși în păr - spre a scoate din minți pe Amata, soția regelui 
Latinus, și pe Turnus, regele rutulilor, și să işte astfel războiul împotriva 
troienilor. 

+5 Poet necunoscut azi, autorul unei tragedii întitulate „Atreu”. 

+ Un nobil îmbogăţit prin jefuirea provinciilor administrate de el, care se plânge 
de sărăcie și refuză să-și ajute prietenul. 

ce să trimeată unui prieten, Quintillei“” însă are din ce să-i facă 
daruri și avu din ce să-i cumpere un leu domesticit ce trebuie să fie 
hrănit cu multă carne: dihania, pesemne, îl costă mai puţin, iar 
pântecele unui poet înghite mai mult. Lucanus“5, mulțumindu-se cu 
faima, se lăfăieşte întins în parcul lui cu statui de marmură; pentru 
Serranus însă şi pentru săracul Saleius“* ce înseamnă gloria, oricât 
de mare ar fi, dacă numai de glorie e vorba? Aleargă o lume după 
vocea încântătoare a lui Statius %% şi după poezia Thebaidei 
îndrăgite, atunci când el, spre marea bucurie a oraşului, îşi 
programează ziua; cum farmecă el inimile răpite, cu ce mare plăcere 
e ascultat de toți! Dar după ce cu recitarea versurilor a făcut să se 
rupă scaunele sălii, el n-are ce mânca, dacă nu-și vinde lui Paris 
tragedia „Agave”, nepublicată încă. Acesta le dă multora până și 
ranguri militare şi pune-n degetul poeţilor inelul de aur al unui 
tribun semestrial*!. Ceea ce nu îţi dau mai marii noștri, are să-ți dea 


447 QOuintilia, amanta lui Numitor, necunoscută altminteri. 

+5 Poetul M. Annaeus Lucanus (a. 39-65 e.n.), autorul epopeii „Războiul civil”, 
s-a bucurat mai întâi de favorurile împăratului Nero; apoi, implicat în conspirația 
lui Piso, a fost executat. 

4% Serranus, poet sărac în vremea lui Nero; Saleius Bassus, poet talentat, lăudat 
de Quintilian şi de Tacitus, şi ajutat de împăratul Vespasian. 

430 P, Papirius Statius (aprox. 40-96 e.n.), cel mai de seamă poet din vremea lui 
Domițian, autor al unei epopei, Thebaida, al operei intitulate Silvae (improvizații), 
poezii ocazionale, al altei epopei, Ahileida, dedicată lui Domițian, al unei 
pantomime, Agave, vândută actorului Paris, favorit al împăratului, mai târziu 
executat fiindcă era în grațiile soţiei lui Domițian. Lingușelile lui Statius la adresa 
lui Domițian și stilul căutat, care se bucura de mare succes la publicul literar al 
vremii, nu i-au asigurat o viață lipsită de griji materiale. 

31 La intervenţia lui Paris, unii poeți obțineau de formă rangul de tribun militar 
pe şase luni și inelul de aur purtat de cei aparţinând clasei cavalerilor. 

un histrion. Cultivi pe Camerini, pe Barea*?, ești om de casă mare al 
unor nobili? Aici o Pelopee îţi face prefecţi și o Filomelă tribuni’. 
Totuşi să nu ţii de rău poetul pe care îl hrăneşte scena teatrului. 
Cine îți va fi un Mecena, cine în vremea de azi îţi va fi un 
Proculeius sau un Fabius? Cine va fi un al doilea Cotta și cine un alt 
Lentulus*5:? Pe-atunci răsplata era pe măsura talentului; pe-atunci 
mulți tineri aveau de ce să se ofilească studiind și să nu se-atingă de 
vin toată luna decembrie“. 

E munca voastră mai rentabilă, istorici? La voi se pierde mai mult 
timp şi mai mult ulei încă. Fără nici o măsură, vă ridicaţi cu toţii la 
mia de pagini şi ele cresc întruna, făcându-vă doar pagubă cu atâta 
papirus. 

— Aşa impune, ziceți, numărul mare de fapte şi legea acestui fel 
de scrieri. - Ce recoltaţi dintr-asta, și care vi-i folosul c-aţi desțelenit 
terenul? Cine-i va da istoricului atât cât i-ar da cineva celui care-i 
citeşte din gazetă“ noutăţile? 

— Dar ăștia sunt un soi de oameni trândavi, cărora nu le place 
decât patul şi umbra. - Spune-mi atunci ce le-aduc avocaţilor 
serviciile făcute cetăţenilor și teancul de dosare ce-i însoțesc? Fac 


“2 Membri ai unor familii nobile, căzuţi în dizgrație și deveniți victime ale lui 
Nero. 

433 Pelopeea, Filomelă, numele unor pantomime; aici, mimii care jucau roluri de 
femeie în aceste piese populare, parodii ale legendelor mitologice; prefecţii sunt 
comandanţi ai cohortelor de trupe auxiliare, tribunii sunt comandanţi de legiune. 
34 Exemple de protectori ai poeţilor: Maecenas, prietenul și colaboratorul lui 
August; C. Proculeius, fratele Terentiei, soția lui Maecenas; Q. Fabius Maximus, 
consul în 11 î.e.n. și protector al poetului Ovidius; Valerius Cotta Messalinus, 
căruia Ovidius îi cere să intervină pentru el; Cn. Cornelius Lentulus, consul în 18 
î.e.n., lăudat de Tacitus. 

455 Când toată lumea bea și mânca, sărbătorind Saturnalele (17-23 decembrie). 

4356 Gazeta Romei (Acta Urbis) se afişa zilnic. 

gură mare dânșii, mai ales când îi aude creditorul, sau dacă pe 
vreunul îl loveşte în coastă un client şi mai amarnic, ce vine cu 
registrul de comerț pentru o creanță dubioasă. Atunci foalele 
găunoase ale plămânilor împroșcă minciuni grozave şi pieptul le e 
tot una de salivă. De vrei poate să afli câștigul adevărat al lor, pune 
în balanţă într-o parte averile a o sută de avocați și într-alta doar 
pe-a lui Lacerta, cel din partida roşilor*”. Şefii s-au aşezat; tu, palid 
Aiax, te ridici având să pledezi într-o cauză îndoielnică de eliberare 
a unui sclav; judecător ţi-e un văcar*8. Rupe-ţi, nefericitule, ficatul 
umflat-piatră, ca, după ce te-ai zdrobit de oboseală, să ţi se înfigă la 
casă - fală scărilor - niște ramuri de palmier. Și răsplata vocii tale 
care-i? O bucăţică de jambon uscat, un vas cu pălămidă sau niște 
cepe vechi, porţie p-o lună pentru nişte sclavi mauri, sau cinci 
ulcioare de vin adus pe Tibru. Dacă ai pledat de patru ori, dacă s-a 
întâmplat să primeşti un aureus, dintr-asta ţi se scad procentele 
datorate după învoială jurisconsulților. Lui Aemilius’ însă i se va 
da maximum permis de lege, deşi noi am pledat mai bine decât el; 
căci în vestibulul casei lui vezi un car de luptă de aramă cu patru cai 
înalți şi el însuşi, reprezentat călare pe-un mândru bidiviu, 
ameninţă de departe cu lancea lui curbată; statuia lui chitește c-un 
singur ochi lovitura în lupta-i cu dușmanul. De aceea dă faliment 


457 La alergările de care de la Circ existau mai multe partide: vizitiii fiecăruia se 
deosebeau după îmbrăcăminte: albii, roşii, albaștrii, verzii. 

4358 Juvenal prezintă aici o şedinţă a unui proces: şefii sunt membrii consiliului de 
judecată; avocatul e palid ca Aiax din legendă, când avea să înfrunte pe Ulise în 
cearta pentru armele lui Ahile. 

% Tipul avocatului de familie nobilă care vrea să impună clientului, spre a fi bine 
plătit, prin interiorul pompos al casei sale; legea limita onorariul avocaţilor până 
la 10 000 de sesterți, sumă egală cu o sută de bani de aur (aurei). 

Pedo, se ruinează Matho; acesta e sfârșitul lui Tongilius4s pe care-l 
vezi adesea la baie c-un mare corn de rinocer“, îmbrâncind lumea 
cu șleahta lui de nespălați și apoi purtat prin for de nişte tineri mezi 
într-o lectică cu braţe lungi, vrând, chipurile, să cumpere sclavi, 
argintărie, vase murine, ferme: purpura lui făţoasă, din fir tirian 
țesută, este o garanţie. Și totuși aceasta le este de folos: purpură şi 
hainele în culoarea ametistului îi urcă avocatului valoarea. Îi place 
să trăiască făcând zgomot în jur şi să dea aparenţa unui venit mare. 
Risipitoarea Romă nu pune nici o stavilă la cheltuieli. 

Să ne punem nădejdea în arta oratorică? Nimeni nu i-ar da azi lui 
Cicero nici două sute de sesterți, dacă nu i-ar scânteia pe deget un 
inel deosebit de mare. Împricinatul ia seama mai întâi dacă ai opt 
sclavi şi zece clienți, dacă în urma ta e-o lectică şi la picioare zece 
cetățeni în togă. De aceea când Paulus pleda, închiria un onix 
sardonian, şi de aceea pleda el mai scump decât Gallus şi decât 
Basilus. Elocinţă în haine ponosite e lucru foarte rar. Când oare i se 
îngăduie lui Basilus să aducă în fața instanţei o mamă care plânge? 
Cine ar suporta un Basilus mare orator? Cată-ţi refugiul în Galia sau 
mai degrabă-n Africa“, ținut de hrană dătător al avocaţilor, dacă 
vrei să fixezi tu răsplata ce se cuvine elocinţei. 

Predai arta retoricii? Ce inimă de fier ai, Vettius+%, când clasa 
numeroasă extermină tiranii cruzi! Căci toate cele citite adineauri de 
elevul şezând, el le va recita aidoma stând în picioare şi le va relua 
cu-aceleaşi măsuri ritmice de frază. Pe dascăli varza asta, de-atâtea 


45 Pedo, Matho, Tongilius, exemple de avocaţi care, spre a impresiona pe clienți 
şi a-și spori onorariul, duceau o viață de lux cu mult peste veniturile lor. 

461 Vas de corn de rinocer în care se păstrau pomezi. 

462 Galia şi Nordul Africii aveau renumite şcoli de retorică, mai ales în sec. II şi III 
e.n.. 

463 Profesor de retorică. 

ori încălzită, îi omoară. Ce înseamnă „culoare” a stilului, care e 
genul unei cauze, unde este punctul fundamental al ei*t, ce 
contra-argumente ar putea aduce adversarul - aceste lucruri toți vor 
să le știe, dar nimeni să plătească. 

— „Vorbeşti de plată? Dar ce ştiu, eu?” - „Este, fireşte, vina 
dascălului că sub ţâța stângă a tânărului arcadian“ nu tresare 
nimica și că la fiecare şase zile groaznicul său Hannibal îmi împuie 
nefericitu-mi cap cu tot ce chibzuiește acela, fie să se îndrepte spre 
Roma după Cannae, fie, devenit prudent după atâţia nori și fulgere, 
să facă stânga împrejur cu cohortele lui umede de ploaie. 
Fixează-mi ce preţ vrei şi ţi-l plătesc pe loc. Cât să dau ca să-l audă și 
taică-său tot de atâtea ori ca mine?” 

Aşa strigă într-un glas alți şase retori, ba încă şi mai mulți. 
Lăsând la o parte „răpitorii”, ei încep să pledeze procese adevărate: 
„otrăvurile vărsate” încetează şi tot astfel „soțul necinstit şi ingrat” 
sau „leacurile care redau vederea orbilor bătrâni”4. 

Aşadar, dacă sfaturile mele îl vor influenţa, retorul va renunţa la 
cariera lui şi va porni pe altă cale a vieţii, coborând din umbra școlii 
de retorică la luptele din for, ca să nu piardă mica sumă cu care se 
vinde un biet bon de grâu: de fapt asta-i răsplata cea mai bună. 


46t Termeni teoretici de retorică: „culoare” e tonul general al discursului; 
discursurile sunt de trei genuri (genul cauzei): deliberativ, judecătoresc şi 


demonstrativ. 


465 „arcadian” este aici sinonim cu „necioplit, incult”. 


466 Exemplu de temă de declamaţie, aceasta de caracter istoric. 

467 Teme mitologice în școlile de retorică; „a răpirii femeii iubite” (de ex. Paris 
răpeşte pe Elena, soţia regelui Menelaus, sau Iason pe Medeea), „a otrăvirii 
soţului necinstit” etc. 

48 La Roma, începând cu vremea Grachilor, se făceau distribuții gratuite de grâu 
săracilor; cei care aveau acest drept primeau niște „bonuri” (de lemn sau de 

Întreabă numai cu cât dă lecţii copiilor mărimilor Chrysogonus sau 
Pollio** şi ai să rupi în bucăţi „Metoda” lui Theodorus+%. Baia îl 
costă pe stăpân şase sute de mii, iar porticul în care să se plimbe cu 
trăsura, când plouă, și mai mult. Ai vrea poate s-aștepte să se 
însenineze și să-şi stropească animalele cu noroi proaspăt? Aici mai 
bine, căci aici copita catârcei lustruite străluceşte! De cealaltă parte 
el trebuie să-şi înalțe o sufragerie sprijinită pe lungi columne de 
marmură de Numidia, care să primească soarele pe vreme rece. 
Oricât l-ar costa casa, se mai adaugă la asta un sufragiu care să 
alcătuiască savant menu-ul şi-un bucătar care să pregătească gustos 
mâncările. După atâtea cheltuieli, lui Quintilian”! îi sunt de-ajuns 
cel mult două mii de sesterţi; nimic nu-l costă mai puţin pe-un tată 
ca fiul lui. „- De unde are atunci Quintilian atâtea proprietăţi la 
ţară?” „- Treci peste exemple de destine recente! Omul norocos este 
şi frumos şi ager la minte, e înțelept, nobil şi generos şi-şi ţese la 
pantofii negri semiluna de senator'?; norocosul e cel mai mare 
orator şi cel mai bun avocat şi, chiar de-i răguşit, el cântă minunat. 
Important e ce astre te primesc, de îndată ce scoţi primele scâncete, 
încă roşu, de-abia ieşit din maică-ta. Dacă va vrea Norocul, vei 
ajunge din retor consul şi de-asemenea de va vrea el, din consul 
retor. Ce-ţi dovedește Ventidius*%* şi ce Tullius”? Oare altceva 


plumb) cu care se prezentau la hambarele publice, spre a-și ridica rația; la caz de 
nevoie, le vindeau altora, avocatului, profesorului ş.a. 

%9 Chrysogonus și Pollio, dascăli de muzică, scump plătiți. 

+7 Theodor din Gadara, vestit retor pe vremea lui Tiberius, autor al unui manual 
de retorică. 

471 Vezi Sat, VI, nota 26. 

472 Senatorii aveau ca ornament la încălțăminte o semilună ţesută; sensul: omul 
norocos poate ajunge și senator. 

+5 P, Ventidius Bassus, adus la Roma ca prizonier de Pompeius Strabo, tatăl lui 
Cn. Pompeius, apoi rândaș de catâri şi vizitiu de căruță, cunoscându-l pe C. Iul. 

decât steaua lor şi puterea uimitoare a tainelor destinului? Soarta dă 
sclavilor regate și celor înrobiţi triumfuri. Omul norocos e mai rar 
totuși decât un corb alb. Mulţi s-au căit că au ales catedra, deșartă şi 
sterilă, precum o dovedește sfârşitul lui Lisimah *% şi-al lui 
Secundus Carrinas“6; pe-acesta l-ai și văzut, Atenă, trăind în sărăcie 
şi n-ai ştiut să-i dai decât cucuta ce îngheaţă omul. O, zei, 
strămoșilor care voiau ca dascălul să le fie copiilor ca un părinte 
venerat faceţi-le țărâna uşoară şi fără să-i apese; miresme de șofran 
şi primăvară veşnică să fie-n urna lor! Ahile, băiat mare, ştia de frica 
vergii, când învăţa să cânte prin munţii țării sale, şi coada 
citaredului, dascălul său, nu-i stârnea râsul“”, iar pe Rufus ca și pe 
alții îl stâlcesc tinerii lui elevi, Rufus, căruia de multe ori îi zic 
„Cicero Alobrogul” %8. 

Cine îi vâră în pungă lui Celadus+” sau lui Palaemon% atât cât 
merită munca de grămătic? Şi totuşi din suma asta, atât cât e, în 
orice caz mai mică decât primeşte-un retor, prostălăul de pedagog“! 


Caesar şi însoţindu-l în Galia unde i-a fost om de încredere, a ajuns tribun al 
poporului, pretor şi în fine (43 î.e.n..) consul; în anul 38 a învins pe parți și a 
repurtat triumful. 

+74 E vorba de Servius Tullius, regele Romei, fiu de captivă adusă la Roma. 

7% Numele unui retor care s-ar fi sinucis. 

+75 Retor şi sofist atenian, exilat de Caligula fiindcă declamase contra tiranilor; a 
murit otrăvindu-se. 

+7 După legendă, Ahile a avut dascăl la muzică pe centaurul Chiron; centaurii 
aveau cap, braţe şi piept de om, iar restul trupului de cal. 

478 Retor de fel din Galia de sud, născut în ţinutul locuit altădată de alobrogi. 

419 Celadus, un grămătic necunoscut azi. 

480 Q, Remmius Palaemon, vestit gramatic din vremea lui Nero. 

Pedagog era sclavul care-l supraveghea pe copil, îl conducea la şcoală și-l însoțea 
la plimbare. 

mai ciupește o parte, iar cel ce face plățile“ mai rupe şi el ceva. „- 
Cedează, Palaemon, şi mai lasă şi din asta, că vânzătorul de pături 
de iarnă sau de groase cuverturi de in, numai să nu-ţi fie degeaba 
cât ai stat de la miezul nopții cu şcolarul, de când n-ar sta la lucru 
nici fierarul, nici cel ce-arată altuia să dărăcească lâna; de te-ai alege 
măcar cu ceva, c-ai înghiţit mirosul atâtor opaițe câți şcolari stăteau 
la lecţie, pe când toate versurile lui Horaţiu nu se mai vedeau de 
fum şi pe-ale lui Vergiliu se lipea strat de funingine neagră! Şi aşa e 
rară plata pentru care să nu fie nevoie de anchetă tribunalului. În 
schimb voi, părinți, impuneţi-le dascălilor condiţiile voastre: 
profesorul să fie deplin stăpân pe regulile vorbirii, să știe istorie, să 
cunoască toți autorii, cum își cunoaște unghiile și degetele, să-ți 
spună, dacă întâmplător l-ai întreba, când se îndreaptă spre terme 
sau spre baia publică a lui Phoebus*%, cine-a fost doica lui Anchise, 
care-i numele şi locul de naștere al mamei vitrege a lui Anchemolus, 
să-ți spună câţi ani a trăit Acestes şi câte vedre de vin sicilian le-a 
dat sicilienilor“%; mai cereţi-i să modeleze firele maleabile, așa cum 
face sculptorul când modelează cu degetul cel mare chipul cuiva în 
ceară; cereţi-i să fie un tată pentru adunătura asta de copii, ca ei să 
nu se joace spunând porcării şi să nu și le facă unul altuia. „- Nu-i 
lucru uşor, zici tu, să supraveghezi mâinile atâtor copii și ochii ce le 


482 Sclavul care ţinea socotelile cheltuielilor în casa stăpânului făcea plăţile 
(dispensator). 

483 Se făceau adesea şicane la plata salariului şi grămăticul trebuia să recurgă la 
autorități. 

48t Probabil grec, patronul unui stabiliment de băi. 

485 Explicații pe care grămăticul trebuia să le dea la discutarea textelor din 
Vergilius: doica lui Anhise se numea Tisifone! Anchemolus era un tovarăş al lui 
Turnus, regele rutulilor, iar mama lui vitregă se numea Cesperia; Aceste era rege 
în Sicilia, care a primit bine şi a ospătat pe Eneas şi pe tovarăşii lui. 

tremură, clipind când au sfârşit.” „- Asta e treaba ta”, îți zice, iar la 
sfârşit de an primeşti tot atâția bani cât cere mulțimea să se dea 
învingătorului la cursele de care. 

SATIRA A VIII-A 


La ce bun arborele tău genealogic, Pontice45? Ce-ţi foloseşte să 
poţi număra un lung şir de strămoşi, să expui chipurile pictate ale 
înaintaşilor, statuile Emilieni-lor+ în picioare în carele lor triumfale, 
Curii“ mutilați pe jumătate, pe Corvinus cu umerii ciuntiți şi pe 
Galba, fără nas şi fără urechi*%? Ce rost are să te fălești cu un 
Corvinus în marea cadră a neamului tău şi-apoi să arăţi altora, c-o 
vargă lungă, magiștrii cavalerilor înnegriţi de fum cu dictatorul lor, 
dacă sub ochii Lepidilor se duce o viaţă ticăloasă? La ce bun 
chipul atâtor războinici, dacă jocul de zaruri, în faţa biruitorilor 
Numanţiei, ţine noaptea întreagă, dacă începi să dormi în zori de 
ziuă la ceasul când aceia, comandanţi de oști, înălțau steagurile şi 
ridicau taberele? De ce un Fabius*', născut dintr-o familie ce se 
trage din Hercule, s-ar mândri cu gloria Alobrogicilor şi cu marele 


486 Numele unui nobil: căruia i se adresează luvenal în această satiră. 

487 Descendenții lui P. Cornelius Scipio Aemilianus, cuceritorul Cartaginei și al 
Numanţiei. 

4% Familie veche și vestită, ilustrată mai ales prin M. Curius Dentatus, 
învingătorul lui Pyrrhus. 

489 M. Valerius Corvinus, fost de şase ori consul și de mai multe ori dictator, 
învingător al galilor (349 î.e.n.); P. Sulpicius Galba, consul care a luptat contra lui 
Hannibal. 

4% Familie vestită. 

*1 Familia Fabiilor se trăgea, după legendă, din Hercule însurat cu fiica lui 
Evandru. Acestei familii aparţinea şi consulul Q. Fabius Maximus, învingător al 
alobrogilor (din Gallia Narboneză) în 121 î.e.n., şi numit de aceea Allobrogicus. 

altar*?, dacă e un apucător, un mincinos şi mult mai moleşit ca o 
oiță euganee*%, dacă, depilându-și dosul delicat cu piatră ponce de 
Catina+%, face de râs țepoşii lui strămoși şi, cumpărând otrăvuri, îşi 
pângăreşte neamul nefericit cu un bust ce va trebui să fie făcut 
țăndări? Chipurile de ceară pot să-ți împodobească peste tot atriul 
întreg; virtutea este singura şi unica nobleţe. Fii un Paulus, un 
Cossus sau un Drusus‘ prin calitățile morale; pe-acestea pune-le 
mai presus decât portretele strămoșilor; ele să treacă chiar şi-naintea 
fascelor, dac-ai fi consul. Întâi de toate trebuie să-mi arăţi bunele 
însușiri ale sufletului. Meriţi prin fapte, prin vorbe să fii socotit un 
om curat şi statornic păstrător al dreptăţii? Te recunosc ca nobil. Te 
salut, Getulice sau Silane; din orice neam te-ai ridica, rar şi strălucit 
cetățean al țării în sărbătoare, sunt fericit să exclam ce strigă şi 
mulțimea când îi găseşte pe Osiris*%. Cine oare ar putea zice că-i de 
neam un ins nedemn de neamul lui, deosebit de ceilalți numai prin 
numele vestit ce poartă? Pe piticul cuiva îl numim „Atlas”*; pe-un 
etiopian îl numim „lebădă”; pe-o fată strâmbă şi pocită, „Europe”*%; 
unor câini leneși, chelboșiți de-un vechi rapăn şi lingând marginea 
unui opaiţ în care uleiul a secat, le zicem „leoparzi, tigri, lei”, sau 
oricum am mai numi vreun animal pe lume care urlă mai tare. 


2 Pe care, după legendă, l-ar fi ridicat la Roma Hercule în forum boarium. 

%% Euganeii sunt pretinșii locuitori ai regiunii veneţilor de mai târziu; înălțimile 
euganee ar fi în regiunea Padovei, vestită pentru lâna oilor. 

194 Localitate în Sicilia în apropierea vulcanului Etna. 

%5 Figuri de bărbaţi iluştri, din familii vestite prin virtuțile lor. 

4% Zeu al rodniciei, despre care egiptenii credeau că a fost ucis de fratele lui; el s-a 
întrupat însă într-un bou, numit Apis. Când boul îmbătrânea, era înecat în Nil și 
preoții căutau alt Apis; la găsirea lui mulțimea jubila de bucurie. 

1% Titanul care, se credea, ține pe umerii lui pământul. 

% Frumoasa fiică a regelui fenician, răpită în Creta şi sedusă de Iupiter, mamă a 
lui Minos, Radamante și Sarpedon. 

Păzeşte-te și teme-te să nu-ţi zicem și ție tot de aceea „Creticus” sau 
„Camerinus”*”, 

Pe cine-l sfătuiam cu aceste vorbe? Cu tine vorbesc eu, Rubellius 
Blandus*%. Eşti plin de îngâmfare, mândrindu-te cu vechiul neam al 
Drusilor, de parc-ai fi făcut tu însuți ceva spre a fi nobil, ca să te 
zămislească urmașa strălucită din sângele lui Iulius şi nu vreo 
femeie ce țese pentr-un ban la picioarele zidului bătut de vânturi al 
cetăţii. „Voi sunteți oameni de rând, zici tu, drojdia plebei noastre; 
din voi nici unul nu mi-ar putea spune locul de baștină al lui 
taică-său; pe când eu..., eu sunt un Cecropid”50. Să trăieşti şi să ai 
nesfârșite bucurii de pe urma acestei origini! Totuși în cea mai de jos 
plebe ai să-l găsești pe cetățeanul stăpân pe arta elocinţei; el 
pledează de-obicei procesele nobilului incult; din plebea cetățenilor 
provine omul capabil să dezlege dificultăţile juridice și enigmele 
legilor; de-aci porneşte spre Eufrat și spre acvilele ce veghează 
asupra batavuluis? îngenunchiat tânărul zelos în mânuirea armelor. 
Tu însă nu ești nimic altceva decât un Cecropid, asemănându-te în 
totul cu un trunchi de Hermes5%; prin nimic altceva tu nu eşti mai 
presus decât că acela are-un cap de marmoră, iar tu ești o statuie vie. 
Spune-mi, odraslă a troienilor, despre animalele necuvântătoare 
cine ar zice că unul e de rasă, dacă nu are vlagă? Într-adevăr, 
lăudăm calul care zboară ca vântul, acela pentru care lumea îşi 
înfierbânta mai mult palmele aplaudând, pentru care circul strigă 


% Nume de familii vestite, purtate de descendenţi degenerați. 

5% E vorba de C. Rubellius Plautus, unul din cei doi fii ai unei Iulia, strănepoata 
lui Tiberiu. Prin ascendență se înrudea atât cu August cât şi cu Nero. 

51 Urmaş al lui Cecrops, întemeietorul Atenei; aici cu sens figurat: descendent 
dintr-un neam de veche nobleţe. 

5 Batavii, neam germanic din ţinutul de la gurile Rinului (Olanda de azi). 

55 Un stâlp, terminat în partea de sus ca ornament cu un cap de Hermes; 
asemenea stâlpi se puneau la răspântii, în parcuri etc. 

până răguşeşte, sărind în sus de bucuria victoriei. E nobil acel cal, de 
pe orice pajişte-ar veni, care aleargă minunat, luând-o înaintea 
altora, ridicând primul norii de praf la curse pe întinderea arenei. 
Descendenții lui Corifeu șşi-ai lui Hirpinus* ajung mârţoage de 
vânzare, dacă victoria pogoară rar pe jugul lor. Acolo nu se ţine 
seama de strămoși și umbrele n-au nici o trecere: nepoţii sunt siliți 
să-şi schimbe stăpânii la preţ scăzut; trăgându-și greu picioarele, ei 
trag la harabale cu grumazul ros și-s buni doar să-nvârtească 
pietrele de moară. Deci, ca să te-admirăm pe tine, și nu ce ai de la ai 
tăi, fă o faptă de seamă care să fie a ta, pe care s-o pot grava pe o 
inscripţie, pe lângă onorurile pe care le acordăm și le-am acordat 
acelora cărora tu le datorezi totul. 

Sunt de ajuns acestea pentru tânărul de care lumea spune că e 
trufaş şi îngâmfat şi-i plin de el, fiindcă se-nrudea cu Nero. Simţul 
comun la cei de rangul lui e rar de obicei. Dar n-aş dori, Pontice, ca 
tu să fii prețuit după faima alor tăi, fără ca tu să faci ceva vrednic de 
faimă-n viitor. E jalnic lucru să te sprijini pe gloria altora, cu teama 
ca clădirea, rămasă fără stâlpii de susţinere, să nu se prăbuşească. 
Doar curpenul de viță, ce se târăşte pe pământ, râvneşte la ulmii 
lipsiţi de un tovarăş. Fii bun soldat, tutore bun, judecător cinstit; 
de-i fi citat vreodată martor într-o pricină îndoielnică sau nesigură, 
chiar dacă Falaris% ți-ar porunci să minţi şi ţi-ar dicta un jurământ 
fals cu taurul încins alăturea, socoteşte că nelegiuirea cea mai mare e 
să pui viața mai presus decât onoarea şi să pierzi, ca să trăieşti, 
orişice rațiune de a trăi. Un om vrednic să moară e ca şi mort, chiar 
de-ar mânca la cină o sută de stridii de Gaurus5% și s-ar cufunda cu 


54 Nume vestite de cai la cursele de care. 

55 Tiranul din Agrigent, care pedepsea pe condamnaţi vârându-i să ardă într-un 
taur de aramă încins de flăcări. 

506 Din lacul Lucrin la poalele muntelui Gaurus, aproape de Nepole. 

totul în vasul cu parfumuri al lui Cosmus*%. 

Fiindcă provincia pe care de mult o așteptai te primeşte în sfârșit 
drept conducător, pune un frâu şi măsură mâniei, la fel şi lăcomiei, 
aibi milă de bieţii noştri aliați: nu-s decât oase supte de măduvă, 
golite de tot ce aveau. Ţine seama de ce-ţi spun legile, de ce-ţi 
recomandă senatul, de ce răsplăți mari au parte oamenii cinstiți şi 
prin ce lovitură de trăsnet s-au năruit Capito şi Numitor", pirații 
cilicienilor condamnaţi de senat. Dar ce îţi folosește ţie condamnarea 
lor? Cată-ţi, Cherippe %%, un pristav să-ţi vândă zdrenţele, de vreme 
ce Pansa îţi răpeşte ce ţi-a lăsat Natta, şi ține-ți gura; e-o nebunie 
după toate astea să mai pierzi și banul de trecere peste apa 
Stixului5!. Nu erau atâtea gemete altădată și rana pentru pagubele 
suferite nu era atât de mare, când aliaţilor le mergea bine; erau doar 
de curând învinşi. Fiecare casă era plină pe-atunci: bani cu grămada, 
hlamide de Sparta, stofe de purpură de Cos şi alături de tablourile 
lui Parrhasius şi de statuile lui Myron, fildeșul plin de viaţă a lui 
Phidias şi creaţiile de multă migală ale lui Polyclet; rare erau mesele 
fără o operă a lui Mentor“. De acolo Dolabella, iar după aceea 
Antonius, de-acolo nelegiuitul Verres aduceau în adâncile corăbii 


57 Cosmetician renumit al vremii. 

508 Cossutianus Capito, ginerele lui Tigellinus, faimosul prefect al pretoriului sub 
Nero, guvernator al provinciei Cilicia, reclamat, ca şi Numitor, alt conducător al 
provinciei, de către cilideni şi condamnat. 

5% Numele unui cilician, jefuit de un Pansa, sau un Natta, instrumente ale 
spolierii provincialilor. 

5 E vorba de bănuţul de dat luntrașului Charon ca să treacă un mort peste apa 
Stixului în infern. 

51 Parrhasius din Efes, celebrul pictor grec din sec. IV. î.e.n.; Myron, vestitul 
sculptor grec (sec. V î.e.n.); Phidias, cel mai vestit dintre sculptorii greci, 
contemporan cu Pericle; Polyclet, sculptor și statuar vestit, autor al Doryforului; 
Mentor, cel mai vestit cizelator în aur și argint din antichitate. 

prăzi ascunse de împodobit mai multe triumfuri în timp de pace*?. 
Acuma aliaţilor, odată cu bucăţica de pământ, li se răpesc cele 
câteva perechi de boi, o mică stavă de iepe împreună cu armăsarul 
lor şi, până la urmă, chiar şi larii*5, dacă în micul lor sanctuar se află 
vreo statuetă mai de seamă, dacă mai e un singur zeu; acestea sunt 
pentru ei tot ce au mai de preţ, căci asta e ce au mai bun. 
Dispreţuieşti poate rodienii nevolnici în război și Corintul 
pomădat?!*. Dispreţuieşte-i, pe drept cuvânt. Ce-ţi pot face tinerii lor 
unşi cu răşină, un neam întreg ce-şi depilează membrele? De Spania 
cea țepoasă ferește-te, de cerul Galiei, de coasta ilirică; cruță-i de 
asemenea pe acei secerători care satură Roma, altminteri ocupată cu 
circul şi cu teatrul. Și-apoi ce folos mare ai trage dintr-o atât de 
blestemată faptă, când pe sărmanii africani i-a despuiat de curând 
Marius? Ai grijă în primul rând să nu împilezi prea mult pe cei 
viteji şi fără de noroc. Poţi să le iei tot ce au ei de aur sau de argint, 
dar să le lași scut, sabie şi suliță şi coif: celor ce-au fost prădaţi de 
orice avere le sunt de ajuns armele. 

Ce ţi-am spus adineauri, nu sunt doar fraze, ci numai adevărul, 
credeți-mă, eu vă recit oracolul Sibilei. Dacă ai în suita ta o mână de 
oameni de-o cinste exemplară, dacă nici un efeb cu păr buclat nu 
vinde sentințele de judecată, dacă soaţa ta e fără pată şi nu se 
pregăteşte să bată adunările şi toate orașele umblând ca o Harpie cu 


52 Dolabella, numele mai multor conducători de provincii, cunoscuţi prin 
rapacitatea lor; C. Antonius Hybrida, colegul lui Cicero la consulat (63 î.e.n.; C. 
Verres, faimosul propretor al Siciliei, acuzat de Cicero și condamnat la exil. 

513 Zeii protectori ai casei, ale căror statuete erau așezate într-o nișă şi cărora la 
anumite zile li se aduceau ofrande. 

514 Juvenal se adresează unui guvernator de provincie îngâmfat. 

55 E vorba de Marius Priscus, proconsulul provinciei Africa, acuzat de Pliniu cel 
Tânăr şi pedepsit pentru jafurile lui cu exilul si o amendă de 700 000 de sesterți, 
sumă neînsemnată în raport cu faptele. 

unghiile încovoiate după bani, atunci poţi să-ți înşiri strămoșii 
pornind și de la Picus, iar de te-ncântă numele ilustre, poţi pune 
printre străbunii tăi titanii toți ce s-au luptat cu zeii şi chiar pe 
Prometeu; ia-ți un strămoș din orice carte vrei. Dar dacă ambiția și 
poftele te mână târându-te în jos cu ele, dacă rupi vergile pe 
trupurile sângerânde ale aliaților, dacă te încântă să vezi securile 
tocite când lictorii obosesc, atunci va începe a se ridica în contra ta 
noblețea însăşi a părinţilor şi a pune în lumină cu facla lor 
strălucitoare nerușinarea ta. Un viciu își arată cu-atât mai izbitor 
ticăloşia, cu cât cel ce păcătuiește e socotit de-un neam mai mare. 
Ce-nseamnă asta pentru mine, când tu ai obiceiul să semnezi acte 
false în templul înălțat de moşu-tău sau înaintea statuii triumfale a 
lui taică-tău? La ce bun totul dacă, craidon de noapte, îți ascunzi 
tâmplele, acoperindu-le cu gluga unei pelerini santonice?5 
Grăsanul Lateranus! trece în goană pe lângă mormintele cu 
cenușa şi oasele strămoșilor” şi el însuși, consul și totodată 
catârgiu, frânează roata cu sabotul, noaptea, vezi bine, dar luna îl 
vede, iar stelele, martore, își ațintesc privirile spre el. Când se va fi 
încheiat termenul înaltei sale slujbe, Lateranus va înșfăca biciuşca 
ziua în amiaza mare și nu se va tulbura o clipă când va întâlni un 
vechi prieten, ba îl va saluta el mai întâi cu biciul, va dezlega 
purcoaiele de fân şi le va vărsa cailor obosiţi orzul. Până atunci, în 
vreme ce jertfeşte mioare și un tăuraș roșcat după datina rămasă de 


516 Străveche divinitate latină, după legendă fiul lui Saturn, tată a lui Faunus și 
bunicul lui Latinus. 

57 Făcute din lâna oilor din ţinutul santonilor, neam celtic din vestul Galiei. 

518 Probabil Plautius Lateranus, fost iubit al Messalinei, consul desemnat în 65 e. 
n., implicat în conspirația lui Piso împotriva lui Nero şi condamnat la moarte; casa 
şi grădinile i-au fost confiscate. Personaj faimos prin viața sa desfrânată și 
pasiunea pentru cursele de cai. 

59 De pe via Appia sau via Latina. 

la Numa, el jură, înaintea altarului lui Iupiter, doar pe Epona* şi 
pe chipurile zugrăvite în grajdurile puturoase. lar când îi vine chef 
să bată tavernele deschise toată noaptea, îi iese repede în 
întâmpinare un sirofenician întotdeauna proaspăt pomădat - 
sirofenicianul cela care-și are locanta la poarta Idumeei *2 - și îl 
salută cu voioşia unei gazde bune pe „stăpânul” lui, „regele” lui, 
însoțit de Cyane cu poalele sumese, ce-i dă pe bani butelca. Vreun 
binevoitor, ce vrea să-i scuze vina, îmi va spune: „Când eram tineri, 
făceam şi noi de astea”. „- O fi, dar te-ai lăsat, la sigur, şi nu ai mai 
ţinut la aceste rătăciri. Vremea isprăvilor de pomină să fie scurtă, pe 
unele chiar retează-le odată cu prima barbă a ta.” „- Fii îngăduitor 
cu niște copii tineri.” - Dar Lateranus se duce la faimoasele pocale 
de la terme şi la perdelele cu firmă, bărbat întreg şi tocmai bun de 
luptă pentru apărarea Armeniei și a Siriei, a fluviilor Rin și Istru. Un 
om la vârsta lui e-n stare să vegheze la siguranţa lui Nero. Trimite-l 
la Ostia, o, Caesar, trimite-l tu, dar caută-ţi legatul într-o tavernă 
mare; îl vei găsi zăcând alături de un cuțitar, laolaltă cu mateloţi, cu 
hoţi şi sclavi fugari, printre călăi și meşterii de năsălii şi printre 
tamburinele ce-au amuţit ale unui preot al Cybelei dormind cu 
fața-n sus. Acolo, aceeași libertate au cu toţii, paharele-s comune, nu 
are nimenea un pat al lui, nici masă mai aparte decât altul. Ce-ai 
face, Pontice, de-ai avea parte de-un sclav ca ăsta? L-ai trimite, sunt 
sigur, la lucani sau la ergastulele din Etruria*%?. Dar voi, urmaşi ai 
vechilor troieni, vă iertați totul și ce e de ocară pentru un papugiu 


50 Divinitate protectoare a cailor și catârilor precum și a vizitiilor de care de curse, 
rândașilor etc.; își avea statueta sau chipul zugrăvit prin grajduri. 

521 Cartier în Roma, locuit de mulți orientali. 

52 În Lucania, ţinut din sudul Italiei; ergastul este o cazarmă de sclavi puși la 
munci grele. 

stă bine, credeţi, Volesilor și Brutilor 58. 

Ce să mai zic că niciodată nu folosesc exemple atâta de urâte şi 
atât de ruşinoase, ca să nu mai rămână altele și mai şi. După ce ţi-ai 
mâncat averea, Damasippe*?, ţi-ai închiriat glasul scenei, ca să joci 
în tipetele lumii „Fantoma” lui Catullus. Pe Laureolus*% îl joacă 
sprintenul Lentulus și-l joacă atât de bine că, după-a mea părere, ar 
merita o cruce de-adevărat. Dar nici mulțimea nu este de iertat; 
neruşinarea mulțimii ăsteia, ce şade și priveşte arhibufoneriile 
patricienilor, ascultă Fabii jucând desculți şi poate râde de palmele 
primite de Mamerci”, e şi mai mare încă. Ce mai interesează pe cât 
îşi vând ei viața? Și-o vând fără a fi siliți de un Nero; nu şovăie să 
şi-o vândă chiar pentru jocurile date de-un pretor ce le prezidează. 
Presupune totuși că într-o parte ar sta săbiile și în cealaltă scenă: ce 
crezi c-ar fi mai bine pentru ei? S-a spăimântat oare de moarte 
cineva până într-atâta, încât să joace pe gelosul soț al Thymelei sau 
pe nătângul coleg al lui Corinthus?%% Un nobil pantomim nu-i 
totuşi lucru de mirare, când împăratul este un cântăreţ din citeră. 

Mai mult ca asta ce poate fi decât a fi gladiator la circ? Ei bine, şi 
într-asta vezi ticăloşirea Romei: un Gracchus care luptă nu cu 


53 Nume de vechi familii nobile: P. Valerius Poplicola, fiu al lui Valerius Volesus, 
şi Tunius Brutus au izgonit pe Tarquinii din Roma abolind regalitatea și instituind 
consulatul. Fiii lui Iunius Brutus, primul consul, au vrut să readucă la Roma pe 
Tarquinii şi să restabilească regalitatea; au fost prinși și pedepsiţi de tatăl lor cu 
moartea. 

524 Nobil degenerat, devenit actor. 

55 Laureolus, titlul unui mim în care actorul Lentulus, din neamul vestit al 
Lentulilor, joacă rolul unui bandit pedepsit să fie spânzurat pe cruce. 

526 Fabii, Mamerci: familii vestite în istoria Romei. 

57 Roluri în mimi. 

armele unui mirmilon*, nici cu un scut sau cu un pumnal curbat, 
căci el condamnă asemenea obiceiuri - le condamnă și le urăşte - și 
nici nu îşi apără faţa cu coiful, ci iată-l agitând tridentul şi, după 
ce-și aruncă plasa largă, cumpănind-o cu dreapta fără să nimerească, 
îşi înalță fața descoperită spre public spre a fi recunoscut și-o ia la 
fugă prin toată arena. Să credem ochilor văzându-i tunica, de 
gulerul căreia atârna un cordon aurit care flutură pe lunga platoșă a 
umărului. Adversarul sortit să lupte cu Gracchus suferă astfel o 
ruşine mai greu de îndurat ca orice fel de rană. 

Dacă s-ar da poporului libertatea alegerii, cine ar fi oare atât de 
ticălos, ca să mai stea pe gânduri dacă să îl prefere pe Seneca? lui 
Nero, acel Nero spre pedepsirea căruia nu ar fi fost de-ajuns doar o 
maimuţă, un şarpe şi doar un singur sac? Crima lui! a fost 


55 Un descendent al familiei Gracchilor ajuns gladiator. În luptele de gladiatori, 
mirmilonul se înfruntă fie cu un Thraex (trac), fie cu un retiarius (luptător cu 
plasa); mirmilonul avea armură completă; platoșă, coif, scut mare, sabie; Thraex 
era ușor înarmat, purtând un scut rotund, un fel de jambiere și un pumnal curbat; 
retiarius, fără cască, nici platoşă, era înarmat cu o furcă lungă cu trei dinţi (trident) 
și cu un pumnal; el avea o plasă în care căuta să prindă pe adversar şi să-l ucidă 
apoi cu furca. 

59 Lucius Annaeus Seneca, marele filosof stoic, preceptorul lui Nero şi 
conducătorul, împreună cu Burrhus, prefectul pretoriului, al imperiului în primii 
cinci ani de domnie a nevârstnicului împărat; căzut apoi în dizgrație și 
condamnat la moarte, se sinucide. 

530 Condamnaţii pentru crime de paricid erau mai întâi bătuţi cu vergile până la 
sânge, apoi cusuţi într-un sac de piele, împreună cu un câine, un cocoș, o viperă și 
o maimuţă, și aruncaţi în mare. 

51 Nero a ucis pe Agrippina, mama lui, pe Octavia și Poppaea, soțiile lui, pe 
Britannicus, fratele lui, şi încă alte rude. 

asemenea cu-a fiului lui Agamemnon”, dar motivul ei o face să fie 
altceva. 

Într-adevăr, Oreste, îndemnat de zei, răzbună pe tatăl său ucis la 
un banchet, printre pahare, dar nu s-a pângărit cu sugrumarea 
Electrei sau cu sângele unei soții spartane, n-a dat să bea o otravă 
niciunei rude de-a lui, nu a cântat pe scenă și nici n-a scris „Arderea 
Troiei”5. Ce altă ar fi trebuit să răzbune Verginius mai mult prin 
forța armelor, sau Vindex și cu Galba decât tot ce-a făcut într-o așa 
sălbatecă și crudă tiranie Nero?5%% Acestea-s faptele de seamă, 
acestea sunt talentele nobilului principe care era fericit să se 
prostitueze cu cântul lui înjositor pe scenele străine și să câștige 
telina unei cununi greceşti. Decorează statuile strămoșilor cu 
premiile vocii tale, depune la picioarele lui Domitius lungul 
vestmânt al lui Tieste, sau masca Antigonei ori a MelanipeiS, şi 


52 Oreste, fiul lui Agamemnon, a ucis, spre a-și răzbuna tatăl, pe mama lui, 
Clitemnestra, care împreună cu iubitul ei Egist, l-a ucis pe Agamemnon la 
întoarcerea acasă a acestuia din războiul de la Troia. 

53 Electra e sora lui Oreste; soția spartană este Hermiona, fiica Elenei și a lui 
Menelau; Nero, care se credea mare artist, a apărut pe scenă în anul 64. .Se crede 
că el a dat foc Romei spre a se inspira în compunerea poemului epic „Arderea 
Troiei“. 

534 Șefii celor trei armate care s-au răsculat împotriva lui Nero: L. Verginius Rufus, 
comandantul armatei din Germania Superioară, Iulius Vindex, comandantul 
armatei din Gallia Lugdunensis, care a făcut începutul răscoalei întregii Galii, și 
Serv. Sulpicius Galba, comandantul armatei din Spania, devenit după sinuciderea 
lui Nero (68 e.n.) împărat. 

55 Apăruse într-un spectacol la Neapole, oraş în care se aflau mulți greci; apoi la 
jocurile istmice și nemeene, unde fu premiat. 

56 Apostrofă adresată lui Nero, al cărui tată era Cn. Domitius Ahenobarbus; ca 
actor în roluri de tragedie Nero purta veștminte lungi și măști ale personajelor. 

atârnă-ți citera de colosul tău de marmură!” 

Cine-ar putea găsi, Catilina, ceva mai nobil decât obârşia ta şi-a 
lui Cethegus5%? Și totuși voi pregătiți arme şi torţe, ca să atacați 
noaptea casele şi templele, ca niște odrasle de gali nădrăgari**, 
urmași de-ai senonilor, pe-a căror îndrăzneală ar merita s-o 
pedepsim cu „cămaşa suferinței”5. Dar consulul?! veghează, vă 
ţine-n loc stindardele. Acest om nou, un arpinat, care nu-i nobil, ci 
cavaler municipal și de curând venit la Roma, așază peste tot străjeri 
cu coifurile de luptă, spre apărarea celor îngroziţi, şi e neobosit pe 
oricare colină a oraşului. Înăuntrul zidurilor Romei, el, cetățeanul în 
togă, a câştigat tot atâta renume și glorie cât a dobândit Octavius**? 
cu sabia udă de sânge în numeroasele masacre de la Leucade și pe 
câmpiile Tesaliei. Dar Roma, Roma liberă, pe Cicero îl numi părinte 
şi reîntemeietor al patriei. 

Alt arpinat** își câștigă simbria muncind frânt de oboseală cu 


57 Este vorba, probabil, de statuia colosală pe care Nero și-o ridicase în fața 
intrării „palatului de aur“ (domus aurea). 

58 L. Sergius Catilina, șeful conspirației din 63 î.e.n. ca şi Cethegus, erau nobili. 

5 Spre deosebire de romani care purtau togă, galii purtau un fel de cioareci 
(bracae); senonii erau gali din nord-estul Galiei. 

540 Incendiatorii erau îmbrăcaţi într-o tunică îmbibată cu materii inflamabile căreia 
i se dădea foc; vinovaţii ardeau de vii ca o torţă. 

541 Consul în anul 63 era M. Tullius Cicero; dintr-o familie din clasa cavalerilor, el 
se născuse la Arpinum, localitate din ţara volscilor, la sud de Roma; era deci un 
„om nou“ (homo novus). 

52 E vorba de Octavius, viitorul Octavian-August şi de victoriile lui, cea de la 
Philippi (din câmpiile Tesaliei) împotriva armatelor republicane, conduse de 
Brutus şi Cassius (42 î.e.n.) şi cea de la Actium împotriva lui Antonius și a 
Cleopatrei (31 î.e.n.). 

58 E vorba de Caius Marius, născut (156 î.e.n.) dintr-o familie de plebei săraci; 
mai întâi muncitor de pământ cu simbrie, intră în armată şi se distinge la asediul 
Numanţiei sub comanda lui Scipio; face apoi o carieră militară și politică 

plugul altuia pe coclaurile volscilor, iar mai târziu centurionul 
frângea o vargă de viță noduroasă de capul lui, dacă era prea-ncet 
când lucra cu securea la întărirea castrului; totuși aceasta a înfruntat 
pe cimbri, cele mai mari primejdii, şi singur el a apărat orașul ce 
tremura de frică; spre mormanele de cimbri doborâţi zburau apoi 
corbi ce nu ciuguliseră nicicând hoituri mai mari şi de aceea colegul 
lui, deşi nobil, fu încununat în urma lui cu lauri. 

Plebeie au fost sufletele Deciilor 5, plebeie le-au fost numele: 
aceştia totuși au fost destulă ispășire adusă zeilor Infernului şi 
Pământului-mamă în locul atâtor legiuni, a tuturor oștenilor aliați 
și-a întregului tineret latin, căci pentru ei Decii prețuiau mai mult ca 
tot ce ei salvaseră. 

Ultimul dintre regii noştri buni*% era copil de slujnică, dar el a 
dobândit și mantia de purpură şi diadema lui Quirinus 5%, şi fascele 
puterii. Cei care deschideau zăvoarele porţilor, trădând cetatea 
tiranilor exilați, erau chiar fiii-consulului*”, care s-ar fi căzut să facă 
vreo faptă de ispravă pentru libertatea în pericol, pe care s-o admire 
şi Mucius şi Cocles şi fata ce-a trecut înot Tibrul, hotarul stăpânirii 
noastre“; un sclav le-a denunţat ascunsele lor crime senatorilor și el 


excepțională. Între altele, în calitate de consul, învinse pe cimbri și pe teutoni, 
neamuri germanice de nord, împreună cu celălalt consul, Lutatius Catulus (101 
î.e.n.). 

54 Veche familie plebeie: în războiul cu latinii (343 î.e.n.) P. Decius Mus și-a 
sacrificat de bună voie viaţa, aruncându-se în luptă spre a potoli mânia zeilor și a 
salva prin moartea sa armata; fiul său, consul, a procedat la fel în războiul cu 
samniţii (295 î.e.n.). 

54 Servius Tullius. 

5 Numele lui Romulus după apoteozarea lui. 

547 Fiii consulului L. Iunius Brutus; v. nota 38. 

54 Figuri eroice de luptători din vechiul trecut al Romei: Horatius Cocles a oprit 
singur pe etrusci în fața podului peste Tibru până când romanii l-au tăiat, după 
care el a sărit în Tibru și s-a salvat înot; Mucius Scaevola a pătruns în tabăra 

e demn a fi jelit de matroanele noastre**; aceia însă primiră 
pedeapsa cuvenită: bicele şi prima lovitură de secure a legilor. 

Aş vrea mai bine ca Thersit?% să-ţi fie tatăl, numai să fii asemenea 
nepotului lui Eac şi-n stare a mânui armele făurite de Vulcan, decât 
să ai drept tată pe Ahile și să fii la fel cu Thersit. Şi totuşi, oricât de 
departe ţi-ai căuta în trecut numele neamului şi oricât de mult i-ai 
deşira firul, obârşia ţi-o tragi de la o nemernică ascunzătoare: 
primul dintre strămoșii tăi, cine-o fi fost acela, a fost fie păstor, fie 
altceva ce nu voiesc să spun. 


regelui Porsena spre a-l omori; fiindcă a fost prins, ca să se pedepsească, şi-a ars 
mâna stângă pe un jertfelnic ce ardea; Cloelia, luată ostatecă de Porsena, fugi 
într-o noapte trecând înot Tibrul. 

54 Sclavul se numea Vindicius. 

55 Personaj din Iliada, urât la chip, rău ide gură și nevolnic la luptă; fu ucis de 
Ahile, nepotul lui Eac. 


551 Hoţ sau criminal, fugind de urmărire. 

SATIRA A IX-A 


— Aş vrea să știu, Nevole? de ce, de câte ori ne întâlnim, ești 
trist, cu fața încruntată, de parc-ai fi un Marsyas învins? Ce-i cu 
figura asta a ta, ca a lui Ravola când fuse prins cu barba umedă 
făcând pe plac Rhodopei? Unui sclav ce linge prăjiturile îi dăm o 
palmă acolo și atât. Cu o față ca aceasta nici Creperius Pollio5 mai 
mare milă nu-ți inspiră când dă târcoale tuturor și-i gata să 
plătească dobânda întreită, dar nu-și găseşte proştii. De unde 
dintr-o dată atâtea zbârcituri? Mulţumindu-te ce-i drept, cu puţin, 
făceai pe cavalerul casei, oaspete plin de haz cu gluma mușcătoare, 
scânteietor prin spirite, cum sunt cele romane. Acuma toate-s altfel: 
o față întunecată, o hălăciugă de păr ţepos, neuns de-atâta vreme, pe 
toată pielea nicăieri luciul ce ţi-l dădea o cataplasmă cu vâsc cald 
adus din ţara Bruttilor*%, ci, părul năpădindu-te, tot trupul neîngrijit, 
jegos. Ce-i slăbiciunea asta ca de bătrân bolnav, pe care îl sleiește de 
mult o febră din patru-n patru zile cu care face casă? Putem ghici ce 
chinuri sufleteşti zac într-un corp bolnav, ca şi ce bucurii într-altul 


552 Satira toată este un dialog între poet și un oarecare Naevolus. 

553 Un satir, cântăreț din flaut, care provocând la întrecere pe însuşi Apollo, 
cântăreţul din citeră, fu învins de acesta şi pedepsit pentru îndrăzneală, fiind 
jupuit de pielea atârnată apoi într-un copac. 

554 Risipitor care-şi ruinase averea şi nu găsea nicăieri să se împrumute; dobânda 
oficială era de 12% pe an; el nu găsea creditori nici cu 36% pe an. 

555 Regiune în sudul Italiei. 

sănătos; după asta faţa omului ia un aspect sau altul. Îmi pare, deci, 
că ţi-ai schimbat felul propriu de viaţă și că mergi pe alt drum, cu 
totul diferit de cel mai dinainte. Căci până mai deunăzi, pe cât 
mi-aduc aminte, aveai nărav să pângărești, craidon mai cunoscut ca 
Aufidius 56, şi sanctuarul Isidei, și statua lui Ganimede din templul 
Păcii, misterele de pe Palatin ale Cybelei, adusă de departe, şi 
templul Cererii”” - dar în ce temple nu se ticăloşesc femeile? - ba 
chiar, ceea ce nu spui, puneai să se îndoiască înaintea ta bărbații 
însurați. 

— Așa este, şi acest fel de viaţă le folosește multora, dar eu 
dintr-asta cu nici o plată a trudei mele nu m-aleg. Primesc doar 
câteodată o manta groasă, de pus, ca apărare, peste togă, de-o stofă 
aspră, grosolană şi rău bătută cu spata de-un țesător din Galia, sau 
câte-un mic obiect de-argint de calitatea a doua. Pe oameni soarta-i 
stăpâneşte, iar părţile acelea pe care le ascund cutele togii își au şi 
ele soarta lor. Căci dacă astrele nu te ajută, degeaba lungimea fără 
seamăn a organului, oricât îi lasă gura apă lui Virro când te vede gol 
şi oricât de mult te cheamă el prin bileţelele dulci şi dese, căci „un 
drăguţ atrage de la sine un bărbat”. Dar e pe lume dihanie mai 
mare ca un „drăguţ” avar? „[i-am dat atât, apoi ţi-am dat atât, de 
curând ai primit şi mai mult”. El calculează și-și tot fâțâie dosul. „Să 
facem socoteala; să vină sclavii cu tăblița: în total ies cinci mii de 
sesterți”. Să socotim acum ostenelile mele. Este oare ușor și lesne să 
vâri un mădular în lege până-n măruntaie (...)? Un sclav care 
lucrează pământul e mai puţin nefericit ca cel ce își lucrează 
stăpânul. Dar, fireşte, tu te crezi gingaș, tânăr și drăgălaș şi demn 


56 Poate juristul Aufidius Chius din vremea lui Domițian. 
57 Locaşurile de cult, mai ales cele străine, erau adesea loc de întâlniri amoroase. 


558 Juvenal citează, parodiind, un fragment de vers al lui Homer din Odiseea. 

de-a fi paharnic în cer*%. Veţi acorda voi ceva vreodată unui umil 
însoțitor sau clientului vostru, când nici pentru meteahna voastră 
nu sunteți în stare să fiți darnici? lată, îmi zic, cui îi trimiţi o 
umbreluţă verde și perle mari de chihlimbar de ziua lui de naştere5, 
sau când începe primăvara umedă și, tolănit în jilțul lung cu perne 
aşternut, îşi mângâie cadourile trimise în taină la calendele 
femeilors!. Spune-mi, puişor, pentru cine păstrezi atâția munți, 
atâtea pământuri în Apulia, atâţia șoimi ce, obosiţi, nu pot să-ți dea 
de capătul păşunilor? Ţinutul trifolin 5? şi dealul ce-l vedem 
înălțându-se deasupra Cumei”* şi Gaurul5* pleșuv te-mbogăţesc 
cu viile lor rodnice, căci cine smolește mai multe butii de must 
menit să aibă o lungă viață? Ce-ţi era să răsplătești şi şalele 
clientului tău scurs de vlagă măcar cu câteva iugăre? Este mai bine 
oare ca băiatul ăsta de ţăran, cu maică-sa, cu micul lor bordei și cu 
cățelul ce se joacă cu ei, să fie lăsați prin testament unui „prieten” ce 
bate tamburina?5% „- Eşti un nerușinat, că-mi ceri”, îmi zice el, - Dar 
termenul de plată al chiriei îmi strigă „cere“; dar sclavul îmi 
pretinde; e singurul meu sclav, aşa cum Polifem% avea un singur 
mare ochi, de a putut scăpa - orbindu-l - şiretul de Ulise. Va trebui 
să cumpăr un al doilea, căci ăsta nu-mi ajunge, şi să-i hrănesc pe 


559 Ca şi Ganimede, efebul iubit de Iupiter, dus în cer şi devenit paharnic la 
ospeţele zeilor. 
560 Cadouri ca cele ce se trimit femeilor. 


561 Ziua de 1 Martie era sărbătoare a femeilor (Matronalia). 

562 în Campania, vestită prin viile ei. 

5 Vechi oraş în Campania. 

5* Munte între Cumae și Neapolis. 

5 Un preot al Cybelei; aluzie la procesiunile orgiastice ale acestora. 

5 Polifem, uriașul cu un singur ochi, în peştera căruia pătrunse Ulise care, spre a 
putea scăpa de moarte, îmbătă și orbi după aceea ciclopul. 

amândoi. Ce-am să mă fac când crivățul va bate? Ce, rogu-te, ce le 
voi spune spetelor și picioarelor goale ale sclavilor pe gerul lui 
decembrie? Pot să le spun: „Răbdaţi, aşteptaţi greierii?” 

Dar oricât te-ai preface că nu-nţelegi, oricât ai trece peste celelalte, 
la cât prețuieşti tu că, dacă nu-ţi eram supus şi devotat, soţia ta ar fi 
acuma fată mare? Ştii, fireşte, în câte feluri m-ai rugat de asta şi cât 
de des, şi tot ce mi-ai promis. Pe tânăra femeie, care voia să fugă 
adesea, am tinut-o înșfăcând-o în braţe: chiar actul de căsătorie cu 
tine îl rupsese şi tocmai semna altul; toată noaptea cu greu am 
aplanat acest conflict, pe când plângeai pe-afară; martor îmi e 
pătucul şi tu chiar ce-i auzeai de-acolo scârțâitul și gemetele 
stăpânei. În multe case amantul salvează o căsnicie ce se clătină, ce 
începuse să se strice şi-aproape se rupsese. Cum ai putea s-o întorci? 
Cu ce-ai putea să începi sau să sfârșeşti? N-am nici un merit eu, 
ingratule, perfidule, nici unul oare că băieţelul tău şi fata ta-s făcuți 
de mine? Într-adevăr, tu îi ridici de jos şi eşti tare bucuros că torni 
în acte dovezi peste dovezi de bărbăţie. Încununează-ţi uşa casei cu 
ghirlande! Eşti, iată, tată; ţi-am dat cu ce să astupi gura bârfitorilor. 
Ai drepturi de părinte şi datorită mie poți fi înscris moştenitor, poți 
căpăta orice legat și - ce plăcere! - chiar partea ce-ţi revine din 
bunurile caducest. lar dacă eu voi fi împlinit şi numărul legal de trei 
copii, multe alte avantaje se vor mai adăuga la bunurile caduce**. 

— E îndreptăţit motivul durerii tale, Nevole. Dar el ce spune 
totuși la acestea? 


57 Obicei roman, semn al recunoașterii de către tată a copilului său. 

5 Spre a încuraja naşterile, combătând celibatul, legile romane date de August 
prevedeau că celibatarii nu puteau moşteni nimic prin testament, iar bărbaţii 
însurați dar fără copii, doar jumătate dintr-un legat. Părţile de moştenire care 
deveneau libere (caduca) reveneau celor cu copii. 

56 Cei care aveau cel puţin trei copii se bucurau de anumite privilegii: prioritate 
la ocuparea unor funcții civile, unele scutiri de sarcini etc. 

— Nu le ia în seamă şi-și caută un alt biped. Toate acestea, pe 
care numai ţie ți le-am destăinuit, vezi să rămână între noi; păstrând 
tăcere, închide-n tine plângerile mele. Căci a avea duşman un ins 
ce-și lustruieşte cu piatra ponce pielea e o primejdie de moarte. 
Abia-ţi încredințează secretul lui şi-l vezi că se aprinde, te urăşte, 
parc-ai fi trădat ceea ce ştii. Nu șovăiește o clipă să pună mâna pe 
cuțit, să-ți crape capul c-un ciomag, sau să pună un şomoiog aprins 
sub ușa casei tale. Şi nu e lucru de nesocotit sau de disprețuit că 
pentru punga acestor oameni costul otrăvii nu-i nicicând prea 
scump. ine aşadar bine ascunse secretele, cum le păstra şi 
Areopagul?” la Atena. 

— O, Corydon, Corydon!*! Crezi că ceva de-al bogaţilor poate 
rămâne secret? Dacă sclavii lui ar tăcea, vorbesc atuncea caii lui, 
câinii lui, uşile și marmura pereţilor. Închide ferestrele, astupă 
crăpăturile cu draperiile, strânge bine ușile, să nu se culce nimeni în 
odăile vecine; totuși crâşmarul din apropiere va ști înainte de-a se 
crăpa de ziuă ce face stăpânul pe la al doilea cântat al cocoșului şi va 
auzi tot ce-au născocit laolaltă cofetarul, bașbucătarii și sufragiii. Ce 
crimă nu-s în stare să inventeze sclavii pe seama stăpânilor? De câte 
ori nu se răzbună ei prin zvonuri bârfitoare de loviturile cu 
cureaua? Ba câte unul, băut bine, te caută pe la răspântie şi-ţi 
asurzește, oricât nu vrei s-asculți, nefericitele urechi. Acestora, deci, 
cere-le ce-mi cereai mie puțin mai înainte, pe-aceștia fă-i să-și țină 
gura. Dar lor le place mai mult să dea pe față un secret, decât să 
sugă din Falernul șterpelit tot pe atât cât bea şi Saufeia 5? la 


5% Adunare politică și judiciară la Atena, ale cărei ședințe erau secrete. 
51 Amintire literară dintr-o bucolică a lui Vergilius, în care păstorul Corydon își 
exprimă iubirea arzătoare pentru Alexis, un alt păstor. 
572 Soţie de consul sau pretor; aluzie la desfrâul femeilor la sărbătoarea „Bunei 
Zeiţe“ (Bona Dea). 

sacrificiile aduse spre binele poporului roman. Trebuie să mergi pe 
drumul drept în viaţă, din foarte multe pricini, dar mai ales ca să 
nu-ți pese de limba sclavului. la-ţi, rogu-te, măsurile spre a putea 
dispreţui vorbele slugilor. Şi gura nu e partea cea mai rea la un sclav 
rău. Mai rău e totuși de cel care e la cheremul celor pe care-i 
întreține cu pâinea și cu banii lui. 

— Mi-ai dat un sfat folositor, dar bun pentru oricare. Pe mine, 
după atâta pierdere de timp și după atâtea speranţe înșelate, ce mă 
îndemni să fac? Căci fuge timpul, se trece iute floarea tinereţii, prea 
scurtă perioadă într-o viață strâmtorată și plină de necazuri; în timp 
ce bem, în timp ce vrem cununi, parfumuri, fete, făr-s-o simțim ne 
prinde bătrâneţea. 

— N-ai teamă, căci nicicând n-ai să duci lipsă de un „prieten”, cât 
timp colinele acestea5% vor sta în picioare, neatinse. De pretutindeni 
s-or aduna la ele, care-n căruţe, care pe corăbii, toți cei care se 
scarpină în cap c-un singur deget. O şi mai bună speranţă îți 
rămâne: tu mestecă numai muştarul cela alb. 

— Tine aceste îndemnuri pentru cei norocoși. Dar Clotho a mea şi 
Lachesis* sunt încântate dacă-mi scot întreținerea cu drăgostitul. O, 
larii mei sărmanii, pe care îi implor de obicei cu un grăunte de 
tămâie, c-o mână de făină albă și c-o modestă coroniță*”. Când oi 
vâna şi eu ceva, spre-a fi ferit la bătrâneţe s-ajung la rogojină şi 
toiag?” De-aș avea douăzeci de mii de sesterți, dați cu dobândă cu 
garanţie sigură, văsulețe de-argint necizelat, dar care-ar fi notate de 


57% Cele șapte coline ale Romei; deci Roma. 

57 Filfizonii care nu voiau să-şi strice cărarea părului pomădat; se pare că gestul 
avea şi o semnificație obscenă. 

575 Plantă care se credea că are proprietăţi afrodisiace. 

57% Două dintre cele trei Ursitoare (Parce): Clotho, Lachesis și Atropos. 

577 Ofrande modeste aduse zeilor casei, larii. 

578 Cerşetor. 


140 


cenzorul Fabricius’, și doi vlăjgani din ciurda mesienilor5% care, 
închiriindu-mi ceafa, să mă plaseze fără grijă în circul care urlă; pe 
lângă astea să mai am un sclav gravor, adus de spate, şi un altul 
ce-ţi pictează la iuțeală mulțime de figuri?!, acestea, cred, mi-ar fi 
de-ajuns. Ah, când am să ajung un om sărac?**? Dorinţă jalnică şi 
nici măcar speranţă de aceasta! Căci când invoc Norocul să m-ajute, 
el își astupă urechile cu ceară adusă de la nava-aceea care-a scăpat 
vâslaşii de cântecul sirenelor, pentru că nu-l mai auzeau. 


57 C . Fabricius Luscinus, tipul censorului aspru din vremile vechi; în anul 276 
î.e.n. el elimină din senat pe fostul consul P. Cornelius Rufus, fiindcă acela poseda 
10 livre de argintărie. 

5 Sclavi originari din Mossia. 

581 Sclavi care să-i poată aduce venituri; unul ca gravor, altul ca pictor. 


582 Un vis: săracul (pauper) tot are, în limite reduse, ce-i trebuie pentru traiul zilnic, 
pe când el nu are de nici unele (este un indigens). 

583 Aluzie la felul cum Ulise i-a apărat de cântecul sirenelor pe tovarășii săi, atunci 
când au trecut prin strâmtoarea Siciliei. Sirenele sunt divinităţi marine, închipuite 
ca niște păsări cu chip şi piept de fată. Cântecul lor armonios atrage pe navigatori 
pe care apoi îi omoară. Ca să scape de primejdie, Ulise a astupat cu ceară urechile 
vâslaşilor, iar el a fost legat cu o frânghie de catarg. 

SATIRA A X-A 


Pe tot pământul, de la Gades5 și până-n răsărit la Gange, puţini 
pot să distingă, îndepărtând negura amăgirii, bunurile adevărate de 
contrariile lor. Într-adevăr, de ce ne temem noi și ce dorim cu bună 
judecată? Ce plan atât de minunat concepi, ca să nu te căieşti că te-ai 
trudit cu el şi că ți s-a împlinit dorința? Binevoitori, zeii, făcându-le 
pe voie, au ruinat printr-asta familii pe de-a întregul. În togă sau în 
uniformă, cu toții alergăm spre ce ne va aduce doar necazuri. Darul 
unei vorbiri ce se revarsă-n valuri şi elocința lor e pentru mulți 
aducător de moarte; cutare a pierit fiind încrezător în forța lui și-n 
brațele de care toţi se minunau. Pe cei mai mulți însă îi sugrumă 
banul adunat cu prea mare lăcomie și averea care întrece tot pe atât 
moșiile tuturora pe cât balena britanică-i mai mare ca delfinii. În 
vremile de groază, din ordinul lui Nero, o cohortă întreagă 
înconjură casa lui Longinus5 şi marile grădini ale preabogatului 
Seneca 5%, şi împresură clădirea impozantă-a Lateranilor5%7; în 
cămăruțele de la mansardă rar intra, un soldat. 


584 Vechi oraș fenician pe coasta de sud-vest a Spaniei, azi Cadiz. 

5 C. Cassius Longinus, vestit jurist, pretor și consul, exilat în timpul lui Nero în 
Sardinia, fiindcă ar fi avut în casă portretul lui C. Cassius, cel care-l ucisese pe C. 
Tulius Caesar, de fapt însă pentru bogăţia și integritatea lui. 

586 Vezi Sat. VIII, nota 44. 

587 Plautius Lateranus participase la conspirația lui Piso împotriva lui Nero; casele 
şi parcurile îi fură confiscate. 

De ai avea cu tine, pornind la drum în timpul nopţii, chiar numai 
niște văsulețe de-argint necizelat, te-ai teme, cred, de sabie și de 
ţepuşă şi-ai tremura de umbra unei trestii ce se clatină în lumina 
lunii; drumețul fără ban în pungă va trece cântând prin faţa hoțului. 
Primele rugăminţi făcute zeilor şi cele mai obişnuite-n toate 
templele sunt să ne crească bogăţia şi averile, caseta noastră să fie 
cea mai mare din forul întreg. Nici un fel de otrăvuri nu ni se dă să 
bem în vasele de lut; numai atuncea teme-te, când vei lua în mână 
pocale încrustate cu pietre preţioase și-n vasul larg de aur va 
scânteia setinul*. Acuma înţelegi de ce unul dintre înţelepţi, de câte 
ori scotea chiar şi-un picior trecând pe pragul ușii, râdea** iar 
celălalt, din contră, scotea lacrămi?5% Dar mustrarea aspră a râsului 
în hohote e la îndemâna oricui; ce-i de mirare e de unde avea 
celălalt mereu în ochi atâtea lacrămi. Democrit își strică plămânii 
râzând fără încetare, deşi-n orașele acelea nu existau pretexte", 
trabee 5%, fasce, lectică sau estradă. Ce-ar mai fi fost de-ar fi văzut 
un pretor în picioare într-un car înalt, trecând măreț prin praful din 
mijlocul arenei, îmbrăcat în tunica lui lupiter, purtând pe umeri, 
mare cât o cortină de teatru, o togă brodată sarrană** și pe cap 
cercul unei coroane atât de mari, că un grumaz nu poate s-o 


5 Vinul de Setia, localitate în Laţiu pe colinele din jurul lacurilor pomptine, era 
renumit. 

5 E vorba de Democrit din Abdera (sec. IV î.e.n.). 

5% Heraclit din Efes. 

51 Togă albă, tivită cu o bandă de purpură pe care o purtau copiii de familii mai 
ridicate până la 16 ani, precum şi înalții magistrați la ceremoniile publice. 

52 Togă albă cu dungi roşii orizontale, purtată de regi la solemnităţi sau, pe 
vremea imperiului, în întregime de purpură roşie, purtată de împărați. 

5% Sarra e numele vechi al orașului Tyr. 

susțină. De fapt, un sclav public, numai sudori, i-o ţine şi, ca să nu 
se îngâmfe consulul, e dus și el în același car. Adaugă la asta acvila 
ce pare că-și ia zborul din vârful sceptrului de fildeş, apoi în partea 
aceea corniștii, iar în astălaltă, precedând carul triumfal, convoiul 
lung al oamenilor lui de casă și, la dârlogii cailor, în togă albă ca 
zăpada, cviriții** pe care sportula:”* vârâtă-n punga lor i i-a făcut 
prieteni. 

Dar chiar şi-n vremea lui filosoful grec găsea subiect de râs 
oricând se întâlnea cu oamenii’; înțelepciunea lui ne-arată că se pot 
naşte oameni de seamă, meniţi să ne dea pilde mari, chiar şi-n ţara 
berbecilor şi într-un aer greu. Râdea de grijile şi tot aşa de bucuriile 
prostimii, uneori chiar de lacrămile ei, fiindcă Soartei ce îl amenința 
el îi trimitea laţul să se spânzure sau îi dădea cu tifla. 

Deşarte lucruri, deci, sau chiar dăunătoare mai cer oamenii și 
pentru acestea se cade să păteze cu ceară genunchii zeilor*%. Pe 
unii-i prăvăleşte mărirea lor expusă invidiei altora, iar lunga și 
strălucita listă de onoruri îi afundă. Statuile coboară de pe soclu, 
târâte cu otgonul; securea izbită cu putere sparge apoi chiar şi roțile 
faetonului de curse și cailor nevinovaţi li se zdrobesc picioarele; 
pârâie acum focul aţâţat de foale şi arde-n cuptor capul slăvit de 


54 Descriere a pompei cu care pretorul sau consulul care dădea jocurile de circ 
deschidea spectacolul. 

55 Nume oficial sinonim cu „cetățeni” (Quirites); aci ironic folosit. 

5% Un mic paner de formă cilindrică cu care clienţii se prezentau dimineaţa spre 
a-şi saluta patronul, primind în schimb ajutoare în natură (alimente, mâncare); 
mai târziu o mică sumă de bani. 

57 E vorba tot de Democrit din Abdera, localitate în Beoţia; beoţienii nu erau 
socotiți prea inteligenţi, de aici „ţara berbecilor”. 

5 Ceara lumânărilor pe care credincioșii le ardeau la picioarele statuilor zeilor. 

toată lumea: marele Seian trosneşte*”; din cea de-a doua figură de 
pe întreg pământul se fac apoi ulcioare, lighene, tigăi, oale. 
Împodobește-ţi casa cu lauri și du pe Capitoliu un bou mare dat cu 
cretăs%: Seian e târât cu cangea în văzul lumii și toți se bucură. 

— Ce buze și ce față avea! Dacă mă crezi, nicicând nu mi-a plăcut 
omul acesta. Dar sub ce vină a căzut? Cine-o fi fost denunțătorul? 
Cu ce probe şi cu ce martor făcut-a el dovadă? - Nimic din toate 
astea. A venit de la Capreae o scrisoare cu multe fraze mari și tare 
lungă. 

— E clar. Nu mai întreb nimic. Dar mulțimea urmașilor lui 
Remus ce face?®1 - Se supune, ca totdeauna, soartei și huleşte pe 
condamnați. Același popor, dacă zeița Nortia l-ar fi ajutat pe 
etrusc“? și dacă bătrânețea tihnită a împăratului ar fi fost curmată 
prin înăbuşire, în ceasul ăsta l-ar proclama Augustus pe Seian. Însă 
de multă vreme, de când nu ne mai vindem voturile nimănui, 
poporul a scăpat de griji, căci el, care acorda odinioară putere, fascii, 
legiuni şi totul, acum se abţine și numai două lucruri doreşte 
înfrigurat: pâine şi spectacole de cires. - Aud că mulți alţii vor pieri. 
- Nu-i nici o îndoială; cuptorul este mare. - L-am întâlnit pe amicul 


5% L. Aelius Seianus, faimosul prefect al pretoriului şi omul cel mai de încredere 
al lui Tiberiu. Din anul 27 e.n., după retragerea împăratului la Capreae (azi Capri) 
toată conducerea imperiului era în mâna lui; printr-un şir de crime ale căror 
victime au fost chiar rudele apropiate ale împăratului, Seian își pregătea calea 
spre a îndepărta de la conducere pe Tiberiu. Planul fu adus la cunoștința 
împăratului. Seian este acuzat în Senat și arestat (31 e.n.), apoi condamnat la 
moarte; corpul lui a fost târât pe străzi; copiii, rudele și prietenii lui avură aceeași 
soartă; averile lor fură confiscate. 

60 Ceremonie de sărbătorire a unei victorii triumfale și a jertfei pe Capitoliu. 

61 Cetăţenii Romei, urmași ai lui Romulus și Remus. 

62 E vorba de Seian, născut la Volsinii în Etruria; Nortia, divinitate etruscă, 
precum era Fortuna la romani. 

63 Vestita formulare „panem et circenses (optat).“ 

meu Bruttidius*% la altarul lui Marte: era puţin cam palid. Tare mă 
tem că acest Aiax învins să nu se răzbune pe noi pentru că ar fi 
fost rău apărat. Să alergăm în goană şi să călcăm în picioare 
dușmanul împăratului, cât timp mai zace aruncat pe malul Tibrului. 
Dar să ne vadă şi sclavii, ca nu cumva vreunul să nege şi să-și 
târască apoi la judecată, punându-i mâna în gât, stăpânul 
tremurând de frică. lată ce se vorbea pe-atunci despre Seian şi ce 
șoptea în taină lumea. Vrei să fii salutat întocmai ca Seian, să ai 
atâția bani ca el, să dăruiești cutăruia cele mai înalte ranguri, pe 
altul să-l aşezi în fruntea oștilor, să fii considerat protector al 
împăratului ce s-a retras pe stânca îngustă de la Capreae cu ceata lui 
de-astrologi chaldei? În orice caz, vrei lănci, cohorte și mândri 
cavaleri: un castru în casa ta. De ce nu le-ai dori? Chiar cei ce n-ar 
voi să ucidă vreun ins, voiesc să poată numai. Ce strălucire însă şi ce 
prosperitate pot fi atât de mari ca noianul relelor ce-aduc cu ele să 
fie pe măsura mulțumirii? Vrei să îmbraci pretexta“* ăstuia care-i 
târât cu cangea, sau mai bine să fii o mărime la Gabii sau Fidenae“, 


64 Bruttidius Niger era edil sub Tiberiu; unealtă ambițioasă a acestuia, a fost 
acuzatorul lui C. Silanus, proconsulul Asiei, acuzat între altele de „violarea 
divinității lui August și de dispreţuirea maiestăţii lui Tiberiu”. 

65 Aiax, fiul lui Telamon, erou al grecilor în războiul troian, pretinse, după 
moartea lui Ahile, să i se dea armele aceluia, ca fiind al doilea în vitejie dintre 
greci. Fruntașii grecilor hotărâră însă să dea aceste arme nu celui mai viteaz, ci 
celui mai înțelept dintre ei, lui Ulise. Înnebunit de furie pentru nedreptatea ce i se 
făcuse, Aiax se repede la o turmă de oi pe care o măcelărește, crezând că sunt 
grecii pe care voia să se răzbune. Trezit din nebunia lui, se sinucide. Aluzia din 
text e la Tiberiu care, după descoperirea conspirației lui Seian, cuprins de furie că 
nu fusese apărat de primejdie, omoară în dreapta și în stânga mulți foști 
demnitari. 

6 Toga pretextă, tivită cu o bandă de purpură, era îmbrăcămintea purtată de 
magistraţii superiori. 

67 Orășele în Laţiu. 

să judeci neînțelegerile de la măsurători şi, edil zdrenţăros în pustiul 
Ulubrae €, să sfarmi de pământ vasele mai mici decât e drept ca să 
cuprindă? Recunoşti, prin urmare, că Seian n-a știut ce-i de dorit în 
viață. Căci el, care dorea prea mari onoruri şi umbla după prea mari 
averi, îşi ridica podele peste podele la un turn înalt, de unde căderea 
să-i fie mai de sus şi prăpastia ruinelor prăvălite să fie grozavă. Cine 
a răsturnat oare atâția Pompei, atâția de-alde Crassus şi pe-acela 
ce-a încovoiat supuşii cetățeni ai Romei sub loviturile de bici?%% 
Fără îndoială, rangul suprem, vânat prin orice mijloace, și marile lor 
dorinţi pe care răutăcioasele divinităţi li le-au îndeplinit. Puţini regi 
coboară la ginerele Cererii“! fără a fi fost ucişi sau greu răniți și tot 
aşa puţini tirani, răpuşi de-o moarte fără vărsări de sânge. 

Orice copil care-şi plăteşte cu un singur as modesta învăţătură, pe 
care-l însoţeşte la școală un sclav de casă ducându-i tașca mică, 
începe să viseze, şi-ntreaga vacanţă de quinquatrii“!! tot doreşte să 
dobândească elocvenţa şi faima lui Demostene și Cicero. Dar ambii 
oratori pieriră din cauza elocvenţei şi pe-amândoi i-a dus la moarte 
bogată vina a talentului ce se revărsa-n valuri. Din cauza talentului 
i-au fost tăiate unuia din eif? mâna şi capul; niciodată rostrele însă 
n-au fost udate de sângele vreunui avocățaş mărunt. „Ferice de tine, 


ss Mică localitate în Campania. 

69 Aluzie la C. Iulius Caesar, citat ca exemplu împreună cu ceilalți doi membri ai 
primului triumvirat (Pompeius şi Crassus). 

60 Sens: în infern; Pluto, zeul infernului răpise pe Proserpina, fiica zeiței Ceres, 
luând-o de soţie. 

61 Ouinguatrus (cvincvatriile mari) sunt sărbători în cinstea zeiței Minerva, 
celebrate primăvara de la 19-23 Martie, când şcolarii aveau vacanţă. 

62 Cicero fu ucis la Formiae de oamenii lui Marcus Antonius, care-i aduseră capul 
la Roma. Din porunca lui Antonius capul, fixat între cele două mâini, fu expus la 
tribuna din for de unde Cicero fusese de-atâtea ori admirat de către concetăţeni. 

Roma, renăscută sub consulatul meu!” 63 Dacă ar fi vorbit aşa 
întotdeauna, ar fi putut dispreţui pumnalele soldaţilor lui Antonius. 
Aş prefera ca el să fi scris nişte poezii ridicule, decât pe tine, divină 
Filipică de strălucită faimă, ce urmezi în serie îndată după prima“. 

La fel, o crudă moarte îl răpi și pe-acela pe care-l admira Atena, 
înflăcăratul orator“, care ţinea sub puterea cuvântului tot teatrul 
înțesat de lume. Se născuse în contra voiei zeilor, cu un destin 
prevestitor de rău, şi tatăl său, cu ochii chiorâţi de fumul de zgură 
înroşită de la cărbuni şi clești și nicovala pe care bătea săbii, de la 
cuptorul înnegrit, trimise pe copilul lui la retor. 

Armuri de duşmani învinși în războaie, o platoşă agăţată pe un 
trofeu trunchiat, o vizieră ce atârna de coiful spart al ei, un car de 
luptă cu oiștea ciuntită, pupa unei trireme cucerite şi-un chip de 
captiv trist în vârful unui arc de triumf - toate acestea, cred unii, 
sunt lucruri mai de preț ca orișice pe lume. La asta năzuiește un 
comandant de oști roman, sau grec, sau barbar, și asta-i pricina că 
înfruntă primejdie și trudă; în așa măsură oamenii sunt înșelați de 
glorie mai mult ca de virtute. Căci cine îmbrăţişează virtutea în ea 
însăși, de-i iei orice răsplată? Ba uneori setea de glorie a unora le 


63 Marele orator s-a încercat și în poezie, fără succes. Versul ciceronian la care 
luvenal se referă este: „O, fortunatam natam me consule Romam!“ vers ridiculizat 
atât pentru forma exagerată în care Cicero își face elogiul salvării Romei de 
conspirația lui Catilina, cât şi pentru cacofonia rezultată din ultimele două silabe 
din fortunatam, (-natam) şi natam, cuvâîntul următor. 

614 Împotriva încercării de instaurare a unei noi tiranii după asasinarea lui Iulius 
Caesar, Cicero a scris 14 discursuri împotriva lui Marcus Antonius numite Filipice, 
după numele discursurilor lui Demostene împotriva regelui Filip al Macedoniei. 
Cel mai apreciat dintre ele, care a fost doar scris și publicat dar nu rostit, este 
Filipica a doua, „divina Filipică de strălucită faimă“, cum zice luvenal. 

65 Demostene. Tatăl lui a avut un atelier de fierărie; a murit când copilul avea 
şapte ani. Versiunea lui luvenal este modificată, ca să fie de mai mare efect. 

ruinează țara și tot aşa dorinţa lor de laude și de titluri gravate pe 
pietrele ce le păzesc cenușa, pe care le poate nărui puterea 
blestemată a unui smochin neroditor, deoarece mormintele își au şi 
ele soarta lor. Cântărește cenuşa lui Hanibal‘! Câte livre ai să 
găsești la cel mai mare general? EI este acela pe care nu-l încăpea 
Africa bătută de Oceanul maur, învecinată cu Nilul cald și, mai 
departe, cu neamurile etiopilor şi cu ţinutul altor elefanți? Adaugă 
stăpânirii sale Spania şi el trece Pirineii. Natura îi pusese-n cale 
Alpii şi zăpezile: el sparge stâncile și-și taie drum prin munți, 
topindu-i cu oțet®”. lată-l ajuns, în Italia; totuşi el năzuiește să 
meargă mai departe. „N-am reuşit nimic, dacă soldaţii noştri nu 
sparg porţile Romei și eu nu înfig steagul în mijlocul Suburei”.*:5 Ce 
groaznic chip avea şi cât merită el să fie zugrăvit într-un tablou când 
matahala getulică“!” purta pe generalul chior!*% Şi pân-la urmă 
care-i fu sfârșitul? Vai, glorie! Este învins, fireşte, şi porneşte la fugă 
în pribegie; acolo şade, client de seamă, faimos în toată lumea, la ușa 
palatului unui rege, până ce tiranul bitinian s-o îndura să se 
trezească. Şi vieţii omului acestuia, care altădată a răsturnat lumea 
întreagă, i-a pus capăt, nu săbiile, nici stâncile şi nici săgețile, ci un 


66 Marele general cartaginez din al II-lea război punic, dușman de moarte al 
romanilor, care, după ce, pornind din Spania, trecuse Alpii în Italia, ajunsese la 
porţile Romei, coborî în sud, pricinuind romanilor cea mai mare înfrângere 
militară din istoria lor, cea de la Cannae, dar în cele din urmă fusese înfrânt la 
Zama (în Africa) şi se refugie în Orient, unde mai trăi vreo 20 de ani; urmărit de 
romani, se sinucise otrăvindu-se cu otrava păstrată sub piatra unui inel, pe când 
se afla la curtea regelui Bitiniei, Prusias. 

6&7 Metoda ne e descrisă de Titus Livius: se făceau mormane de arbori retezați, li 
se dădea foc și pe stâncile încinse se turna oțet; astfel ele se spărgeau mai ușor cu 
instrumentele de fier folosite. 

68 Cartier foarte frecventat din Roma. 

6 Elefant din Getulia, ţinut african, aproximativ Algeria de azi. 

6 Hanibal își pierduse un ochi în lupte. 

inel ce-a răzbunat înfrângerea noastră la Cannae și-atâta vărsare de 
sânge. Hai dar, nebunule, mai străbate în goană Alpii sălbateci, ca să 
uimeşti copiii şi să devii subiect de compoziţie școlară. 

O singură lume nu-i ajunge tânărului din Pella“2; se înăbușă, 
nefericitul, în hotarul strâmt al universului, ca și cum ar fi închis în 
stâncăraiele Gyarei și-n mică insulă Seriphus%; când însă va intră-n 
orașul cel întărit de olari‘, el se va mulțumi cu un sarcofag. Numai 
moartea arată cât de puţin înseamnă un biet corp omenesc. Credem 
că Athosul fu străbătut altădată cu pânze de corăbii” şi tot ce 
îndrăzneşte a născoci în istorie Grecia mincinoasă: că marea a fost 
acoperită de miile de corăbii şi, devenind solidă, roţile carelor 
trecură peste dânsa; că ape adânci scăzură, că medul la un prânz 
goli fluvii întregi şi tot ce ne mai cânta Sostrat*% cu aripile lui 
umede, ce şiroiesc de apă. Părăsind Salamina, cum se întoarse totuși 
mărețul Xerxe, barbarul ce biciuia pe Corus și pe Eurus - vânturi 
care nu înduraseră nicicând o astfel de pedeapsă în temniţa lui E016% 


&1 Alt exemplu celebru al zădărniciei gloriei militare: Alexandru cel Mare, fiul 
regelui Filip al Macedoniei, a cărei capitală era orașul Pella. 

62 Insule mici din arhipelagul Cicladelor, locuri de deportare, citate şi altădată de 
luvenal. 

63 Babilonul, construit de Semiramida, ale cărui ziduri erau întărite cu cărămidă 
arsă. În acest oraş a murit Alexandru cel Mare după o orgie (323 î.e.n.). 

64 După Hanibal şi Alexandru cel Mare, exemple de cum au sfârşit generali mari 
însetați de glorie, luvenal trece la Xerxes. Aluziile privesc etape ale expediției 
acestuia în al doilea război medic; podul de vase peste Helespont, înfrângerea de 
la Salamina și retragerea ruşinoasă. 

65 Poet grec necunoscut. 

66 Se povesteşte că, atunci când Xerxes a aflat că podul de vase peste Helespont a 
fost rupt de o furtună pe mare, a poruncit ca vânturile (Corus, vânt de nord-vest, 
şi Eurus, vânt de sud-est) să fie bătute cu 300 lovituri de bici şi în mare să se 
arunce lanţuri pentru a-l încătușa pe Neptun, zeul mării. 

- ba încă îl pusese-n cătușe pe Neptun!“ Bine că nu l-a socotit că 
merită să i se-aplice fierul roșu. (Ar vrea să slujească vreunul dintre 
zei unui asemenea stăpân?) Dar cum s-a întors el? Ei bine, pe-o 
singură corabie, pe valuri însângerate şi cu-o proră care-și tăia greu 
calea prin mulţimea de cadavre. lată pedepsele ce-aplică această 
glorie atâta de dorită. 

Dă-mi viaţă lungă, dă-mi, Iupiter, mulţi ani! Asta dorești, doar 
asta, şi când eşti sănătos şi când ești gălbejit de boală. Dar o 
bătrâneţe lungă de cât de neîntrerupte și grele suferințe nu e plină! 
Mai-nainte de toate chipul îţi e sluțit, urât, de nerecunoscut; în locul 
pielii fine, toval respingător, obrajii scofâlciţi şi nişte crețuri - 
priveşte! - ca cele pe care le scarpină, la gura ei zbârcită, o bătrână 
maimuţă de prin pădurile umbroase ale Tabracăi“%. La cei tineri 
deosebirile sunt foarte mari: acela-i mai frumos decât acesta și 
acesta decât altul, cutare e mai robust mult decât cutare. Bătrânii 
arată toți la fel: le tremură mădularele şi tot astfel vocea; capul li-i 
chel și nasul le curge ca la prunci, fără dinţi, nefericitul, trebuie să 
mestece pâinea cu gingiile; ajunge atât de grea povară pentru 
nevastă, copii şi pentru sine însuși, că și vânătorului de testamente, 
Cossus, i s-ar scârbi de el. Nu mai are aceeași plăcere de vin sau de 
mâncare, căci cerul gurii nu mai simte; de dragoste a uitat de mult şi 
chiar de-ar încerca, vâna lui zgârcită cu varicocelul ei e moartă şi 
moartă fi-va, oricât ar mângâia-o toată noaptea. Mai poate spera 
ceva vârsta înaintată a acestui organ neputincios? Ce să mai zic că 
este pe drept suspectă o poftă ce umblă după dragoste fără a avea 
putere? lată și-alt beteșug pe capul lui dintr-altă parte. Căci ce 
plăcere poate avea când cântă fie şi citaristul Seleucus, oricât e el de 


67 Regele vânturilor pe care, le ţinea închise într-o peșteră și le dădea drumul aşa 
cum poruncea Iupiter. 
68 Localitate pe coasta Numidiei (Algeria de azi). 

meşter, sau cei ce strălucesc în haine aurite?‘ Ce importă în ce 
parte a unui teatru mare şade, el care abia aude pe cornişti și 
acordurile trompetelor? Trebuie să strigi cât poţi, ca urechea lui să 
prindă numele aceluia ce sclavul anunţă c-a venit, sau să îi spună 
câte ceasuri sunt. Pe lângă asta, puţinul sânge din corpul îngheţat 
nu i se încălzește decât când are febră; tot felul de boli l-atacă 
deodată, sărind asupra lui. Al căror nume de vrei să le cunoşti, ţi-oi 
spune mai uşor câți amanți a avut Oppia, câți bolnavi a ucis 
doctorul Themison numai într-o toamnă, pe câți tovarăşi a înşelat 
Basilus şi câți pupili a tras pe sfoară Hirrus, câți bărbaţi sleieşte 
într-o zi lungana de Maura și câți şcolari încovoaie Hamillus; ţi-oi 
înşira, mai repede câte vile posedă astăzi cel care, răzându-mă, îmi 
hârşea în tinerețe barba aspră. Pe bătrânul cela-l doare umărul, 
pe-acesta îl dor șalele și pe-altul coapsa. Acela și-a pierdut ochii 
amândoi şi-invidiază acum pe chiori; buzele palide ale ăstuia 
primesc mâncarea din degetele altcuiva și la vederea bucatelor 
rânjeşte şi cască gura ca puiul de rândunică spre care zboară cu gura 
plină mama lui, lăsându-se flămândă. Dar paguba mai mare decât 
toate e că bătrânul își pierde minţile: nu mai cunoaște nici numele 
sclavilor, nici figura prietenului cu care a cinat noaptea trecută şi 
nici copiii pe care i-a făcut şi i-a crescut. Căci printr-un testament 
îngrozitor nu-i recunoaște ca moștenitori pe ai săi, ci-averea toată 
trece pe seama Fialei; atâta trecere are asupra lui duhoarea gurii ei 
experte: stătuse mulți ani închisă în cămăruța unui lupanar. 

Dar chiar dacă-și păstrează mintea-întreagă, totuşi va trebui să-şi 
ducă la mormânt copiii, să vadă rugul iubitei lui soţii și-al fratelui şi 
urnele pline cu cenușa surorilor. Pedeapsa la care sunt supuşi cei ce 
trăiesc prea mult aceasta e: fiindcă morţile vin una după alta într-o 
familie, să îmbătrânească în lungi jelanii, în continuă tristeţe şi în 


69 Cântăreţi din flaut ce acompaniau solistul. 

veşminte negre. Regele din Pylos*%, dacă e să credem pe marele 
Homer, a fost exemplu de viață lungă, aproape cât a ciorii. Ferice de 
el, vei zice: şi-a amânat atâta vreme moartea, îşi număra pe degetele 
mâinii drepte anii“ și a băut mustul cel nou de-atâtea ori. Te rog 
ascultă-l puţintel cât se plângea el însuşi de legile destinului, de firul 
prea lung al vieţii lui, când vedea arzând barba viteazului său 
Antiloche?, când întreba pe toți din preajma lui de ce-a mai apucat 
aceste timpuri, ce crimă a săvârșit care să merite o pedeapsă de-o 
viață atât de lungă. Și tot astfel Peleu‘, când îl jelea pe Ahile răpit 
dintre cei vii și celălalt bătrânt% a cărui soartă fuse să-l plângă pe 
Ulise care înota pe mare. Cât Troia era în toată a ei putere, Priam ar 
fi venit la umbrele infernului cu marea pompă a lui Assaracus$, 
Hector cu ceilalți fraţi ai lui purtându-i leșul pe umeri în plânsetul 
femeilor troiene; Cassandra ar fi început cea dintâi bocetul, 
urmată de Polyxena cu haina sfâşiată, dacă el s-ar fi stins în alte 
vremi, când Paris nu-ncepuse a-şi întocmi corabia îndrăzneață”. La 
ce i-a folosit c-a avut multe zile? A văzut toate năruindu-se și Asia 
pierind prin foc şi sabie. Atunci, scoțându-și tiara, apucă armele, 
soldat cu trupul tremurând, și se prăbuşi înaintea altarului Marelui 
Iupiter, ca un bou bătrân care, scârbit de plugul ce nu-l mai ascultă, 


60 Nestor, regele din Pylos din legendele troiene, renumit pentru viața lui lungă 
şi înțelepciunea lui. 

61 Cei vechi numărau anii pe degete: unitățile și zecile pe degetele de la mâna 
stângă, sutele pe cele de la mâna dreaptă. 

62 Fiul lui Nestor, ucis de Memnon, pe când își apăra în luptă tatăl. 

63 Tatăl lui Ahile. 

654 Laerte, tatăl lui Ulise. 

65 Strămoșul lui Priam, regele Troiei; Hector e fiul cel mai mare al lui Priam. 


Q 


6 Casandra şi Polyxena, fiice ale lui Priam. 
67 Aluzie la corabia cu care Paris, fiul lui Priam, a răpit-o pe Elena, soţia regelui 
Menelau. 

își întinde gâtul slab și jigărit cuţitului stăpânului. Acest sfârșit a 
fost oricum sfârşitul unui om, dar soaţa lui, care a trăit după aceea, 
lătra înfiorător cu-n rânjet de cățeass. 

Mă grăbesc să ajung la ai noştri; trec peste regele Pontului“* şi 
peste Croesus*®, pe care vorba minunată a dreptului Solon l-a făcut 
să se gândească bine la perioada ultimă a unei lungi vieţi. Exilul lui 
Marius", închisoarea, mlaștinile Minturnelor şi pâinea cerşită pe 
ruinele Cartaginei pe care-o învinsese, dintr-asta i s-au tras. Ce-ar fi 
creat mai fericit natura şi Roma pe pământ decât acest ilustru 
cetățean, de și-ar fi dat suflarea când voia să descindă din carul 
teutonic, înconjurat de şiruri de captivi și de toată pompa victoriei 
în războaie? Prevăzând viitorul, Campania îl fericise pe Pompei“? 


68 Hecuba, soţia lui Priam. Pe când era, după căderea Troiei, dusă în exil ca 
sclavă a lui Ulise, pe țărmul trac apăru umbra lui Ahile care ceru ca jertfă pe 
Polyxena. Astfel singurul copil ce mai rămăsese în viață era Polydor, trimis 
altădată de Priam spre a fi adăpostit de Polymestor, regele Ismarei. Acesta 
omorâse însă pe copil, spre a-l jefui de aurul pe care tatăl său i-l dăduse la 
plecarea de-acasă. Hecuba se răzbună pe ucigaș scoţându-i ochii; durerea se 
schimbase în ură. Ea fu metamorfozată într-o cățea furioasă. Toate acestea, 
nenorociri ale războiului troian. 

6 Mithridate, regele Pontului, silit să se sinucidă spre a scăpa de a fi luat 
prizonier de romani. 

640 Croesus, bogatul rege al Lydiei. Solon, înțeleptul atenian, îi spusese că nimeni 
nu se poate considera fericit până în ultima clipă a vieţii; Cyrus, regele Persiei, i-a 
cucerit regatul și Croesus fu dus în captivitate. 

&1 Caius Marius, învingător al teutonilor (102 î.e.n.) şi al cimbrilor (101 î.e.n.), 
după instaurarea dictaturii lui Sylla (88 î.e.n.) fugind din Roma se ascunde la un 
pescar de lângă Minturnae, orășel în Laţiu, şi apoi se exilează la Cartagina. 

6&2 Alt exemplu: în anul 50 î.e.n., pe când se afla în Campania, Pompei se 
îmbolnăvi de friguri şi zăcu grav bolnav la Neapole. Orașele din jur făcură 
rugăciuni pentru însănătoşirea lui și, doi ani mai târziu, în timpul războiului civil, 
Pompei înfrânt de C. Iul. Caesar la Pharsalus (august 48 î.e.n.) îşi căută scăparea 

cu o febră de tot dragul, dar rugăciunile publice ale multor orașe au 
învins-o. Soarta nefericită a lui și-a Romei i-a smuls celui învins 
capul, cruțat până atunci. Lentulus fu lipsit de acest chin şi de 
această pedeapsă, Cethegus a căzut neciopârţit şi Catilina se prăbuși 
în luptă, dar leșul îi fu întreg. 

Când vede templul Venerei, o mamă îi cere, atât de îngrijorată 
c-ajunge la rugăciuni prosteşti, frumuseţe pentru băieţii ei, șoptind 
încetișor, şi pentru fete, șoptind ceva mai tare. „Pentru ce, zicea ea, 
mă dojenești?” Și Latona se bucură că Diana-i frumoasă”. Da, dar 
Lucreția te-opreşte să dorești un chip așa frumos cum a avut ea, 
iar Verginia ar fi dorit să aibă cocoaşa Rutilei și să-i dea Rutilei 
frumuseţea ei. Iar un băiat cu trup frumos își face totdeauna părinții 
nefericiți și temători de grijă, căci rareori se împacă chiar într-atât 
frumusețea cuiva cu castitatea. Chiar dacă o casă de oameni foarte 
simpli, ducându-și viaţa ca sabinii din vechime, i-ar fi transmis 
băiatului moravurile lor severe şi dacă, pe deasupra, natura 
binevoitoare i-ar da din plin o fire curată şi o față ce s-aprinde 
roşind de-un pic de sânge - ce-i poate dărui mai mult natura, care-i 
mai tare şi decât pedagogul şi decât educaţia? - lui nu i se dă voie să 
fie un bărbat: ticăloşia corupătorului cu mâna largă e-n stare să 
ispitească şi părinţii; atât de mare-i încrederea în puterea darurilor. 


în Egipt, unde fu asasinat de oamenii regelui Ptolemeu; capul îi fu tăiat și adus ca 
trofeu învingătorului. 

&3 Lentulus şi Cethegus, partizani ai lui Catilina în faimoasa conjurație din 63 
î.e.n. înfrântă de Cicero, pe atunci consul; au fost condamnaţi și executați în 
temniţă; Catilina a căzut pe câmpul de bătaie în lupta de la Pistoia (Etruria). 

64 Zeița Latona, mama Dianei şi a lui Apollo. 

6&5 Lucreția, frumoasa soţie a lui Tarquinius Collatinus, necinstită de Sextus 
Tarquinius, fiul regelui Tarquinius Superbus, s-a sinucis de rușine; Verginia, fiica 
unui cetățean roman, a fost ucisă de tatăl ei ca s-o salveze de pornirile libidinoase 
ale lui Appius Clodius, unul din decemvirii Romei; Rutila, o necunoscută. 

Nici un tiran nu a scopit, în ticălosul lui palat, vreun efeb pocit, nici 
Nero n-a răpit vreun tânăr cu picioarele sucite, vreun scrofulos, 
unul cu burtă mare sau vreun cocoșat. Poftește-acum și te mai 
bucură de frumuseţea tânărului tău, pe care îl așteaptă primejdii și 
mai mari. Va ajunge amantul tuturor femeilor și va trăi cu frica în 
sân de răzbunările bărbaţilor, căci steaua lui n-o fi mai norocoasă ca 
a lui Marte, ca să nu cadă până la urmă în laţs*. lar durerea aceea 
aplică uneori vinovatului o pedeapsă mai mare decât vreo lege a 
îngăduit durerii: unul ucide cu sabia, altul snopeşte în bătăi până la 
sânge sau uneori le vâră în fund craidonilor un pește. Dar 
Endymion“” al tău, zici tu, va fi amantul unei femei pe care o 
iubește. Îndată ce Servilia îi va fi dat parale, va fi și-al ei, pe care n-o 
iubeşte, și o va deposeda de toate podoabele gătelii; ce-a refuzat 
vreuna îmbrăţișărilor unui amant vânjos, fie ea Oppia sau 
Catulla*? Chiar mai stricată dacă-ar fi, femeia într-asta-şi pune 
toată onoarea. „- Dar unui tânăr cast ce-i strică frumuseţea?” - Ce 
le-a folosit lui Hippolit* şi lui Bellerofon hotărârea lor neclintită? 


66 Zeul Marte fu prins în flagrant delict cu Venus, de soţul ei, zeul Vulcan. Acesta 
pregătise o plasă în care prinse pe îndrăgostiți și îi expuse astfel ca spectacol 
celorlalţi zei, spre a-i face de râs. 

67 După legendă, un tânăr păstor foarte frumos de care Diana, zeiţă a Lunii 
(Selene), se îndrăgosti; ea-l adormi pe veci, ca să-l păstreze tânăr și să-l poată 
contempla şi săruta. 

648 Servilia, tipul femeii urâte și bogate; Oppia, probabil o nobilă stricată, iar 
Catulla o prostituată. 

649 Hippolit, frumosul fiu al lui Teseu, a rezistat ademenirilor mamei sale vitrege, 
Phedra, fiica regelui cretan, Minos. Aceasta l-a pârât lui Teseu că ar fi vrut s-o 
siluiască. Teseu îl izgoni pe Hippolit şi rugă pe Poseidon, zeul mării, să-l 
pedepsească. La o vânătoare cu carul tras de doi cai, lui Hippolit îi ieși în față un 
monstru; caii se speriară şi răsturnară carul, iar stăpânul fu ucis. 

Fireşte, Fedra a roșit, ca una ce fusese disprețuită, fiind respinsă, iar 
Stenoboea nu s-a înfuriat mai puţin decât cretana Fedra şi 
amândouă s-au aprins de dorul răzbunării. Când ruşinea pățită îi 
întărâtă ura, femeia e mai crudă ca oricând. Spune-mi ce sfat, crezi 
tu, c-ar trebui să dai aceluia cu care soţia împăratului vrea să se 
mărite“? Cel mai ales și cel mai frumos tânăr de neam patrician 
este înșfăcat, nefericitul, şi condamnat să piară de ochii Messalinei. 
Ea şade, așteptându-l cu vălul de mireasă; în parc s-aşterne sub 
ochii tuturora patul nupţial şi, după vechiul obicei, se va înmâna ca 
dotă milionul de sesterți; va veni augurul şi martorii, ca să subscrie 
actul. Credeai că pregătirile acestea sunt secrete, destăinuite numai 
câtorva? Messalina nu vrea să se mărite decât cu formele legale. „Ce 
vrei mai bine? spune-mi’: Dacă nu vrei să te supui, va trebui să 
pieri înainte de-aprinsul lumânărilor; dacă săvârşești crima, vei avea 
parte de-o mică amânare, până ce fapta cunoscută de toată lumea 
din oraș s-ajungă la urechile împăratului. El va fi ultimul ce va afla 
ruşinea casei sale; în vremea asta supune-te poruncii ei, de ţii atât de 
mult să mai trăieşti câteva zile. Dar orice-ai socoti că-i mai uşor şi e 
mai bine, va trebui să întinzi săbiei gâtul aceasta frumos şi alb”. 

— „Nimic să nu-şi dorească atuncea oamenii?” - „De vrei un sfat, 
lasă pe seama zeilor să cântărească ce-i bine pentru noi şi ce-i 
folositor pentru ale noastre. În loc de ce ne place, zeii ne-or da tot 


60 Bellerofon, primit în gazdă de regele argivilor, Praetus, şi respingând 
ademenirile Antiei (Stenoboea), soţia lui Praetus, aceasta îl pâri soțului și făcu să 
fie trimis la socrul ei în Licia, unde și-a găsit moartea. 

61 În toamna anului 48 e.n., Messalina, a treia soţie a împăratului Claudiu, se 
căsători public în parcul lui Luccullus cu C. Suilius, consul desemnat în acel an. 
Messalina fu ucisă, de asemenea şi Suilius. Versiunea lui luvenal este deosebită de 
ce spun Tacit şi Suetoniu în această privință: după aceștia, C. Suilius urmărea 
detronarea lui Claudiu și dobândirea puterii supreme. 

62 Poetul se adresează lui Suilius. 

ce-i mai potrivit cu fiecare, căci omul li-e mai drag decât îşi e el sieși. 
Mânaţi de o pornire năvalnică a inimii şi de-o dorință oarbă, 
arzătoare, le cerem soţie şi copii, dar lor li-i cunoscut cum ne vor fi 
copiii şi soția. Dacă e vorba să le ceri ceva şi să le-aduci prinoase la 
altare măruntaie şi cârnăciori sfințiți de la purcel alb de lapte, 
trebuie să-i rogi să-ţi dea o minte sănătoasă într-un corp sănătos. 
Cere-le un suflet tare, netulburat de groaza morții, care să privească 
ultima parte a vieţii ca un dar al naturii, să poată suporta orişice 
chinuri, să nu se mânie de nimic, nimic să nu dorească, să fie 
încredințat că muncile lui Hercule şi strădaniile lui grozave sunt de 
preferat amorului, ospețelor şi pufului cel moale al lui Sardanapal“. 
Eu îți arăt ce chiar tu însuți îți poţi da. O singură cărare spre viața 
liniştită ne e deschisă: ea trece prin virtute. Nu ai, Norocule, nici o 
putere, dacă am fi înţelepţi. Noi, noi te facem zeu și te-așezăm în 
cer. 


63 Ultimul rege al Asiriei, proverbial prin viaţa lui de lux moleşitor; la aflarea 
veștii unei răscoale contra lui se aruncă pe-un rug aprins, arzând de viu cu tot 
seraiul lui. 

SATIRA A XI-A 


Dacă Atticuss are la masă mâncări alese, e socotit un om subţire, 
pe când Rutilus trece drept nebun. Cine-i întâmpinat în public cu 
mai mari hohote de râs decât un Apicius* ajuns în sărăcie? Toate 
întrunirile, termele, toate cercurile şi teatrul întreg vorbesc despre 
Rutilus. Se spune că e gata, şi fără a fi silit de vreun tribun“, dar 
nici împiedicat, să se angajeze în scris că se supune regulilor și 
ordinelor aspre ale maestrului de lupte atâta timp cât trupul lui 
tânăr, sănătos e-n stare a purta casca și cât timp sângele îi fierbe. Pe 
mulți din cei care alt rost al vieţii lor nu știu decât să-și 
mulțumească cerul gurii, îi vezi apoi cum creditorul, adesea înșelat, 
i-aşteaptă chiar în gura pieţii. Cel mai nenorocit dintr-ăștia - dar se 
va nărui în curând - o poţi vedea prin crăpăturile ruinei - e cel care 
mănâncă tot ce-i mai bun şi mai ales. În vremea asta caută 
pretutindeni tot ce le poate satisface gusturile; niciodată prețurile 
nu-i împiedică să-şi vadă de suflețelul lor; ba, dac-ai cerceta mai de 
aproape, ceea ce le place lor mai mult e ce se cumpără cu mai mulți 


64 Probabil Tib. Claudius Atticus, tatăl vestitului sofist Herodes Atticus, care se 
îmbogăţise prin găsirea unei comori într-una din casele sale; fusese de două ori 
consul și proconsul al provinciei Asia; aci, reprezintă tipul omului nobil și bogat, 
pe când Rutilus, altminteri necunoscut, pe cel al săracului risipitor care-şi dă aere 
de noblețe. 

65 Tipul bogatului lacom de mâncăruri bune. 

6 Cetăţeanul roman care voia să se angajeze ca gladiator trebuia să facă o 
declaraţie în acest sens și să obțină aprobarea tribunului. 

bani. Nu li-e de aceea greu s-adune o sumă de care praful se alege, 
punându-și amanet tablalele sau vreo frântură de-a statuii mamă-si 
şi cu 400 de sesterți să-și facă pofta cu o mâncare strașnică într-o 
strachină de lut; aşa făcând, ajung şi la tocana gladiatorului de circ“. 
Interesant e, deci, să vezi cine pune pe masă aceleaşi feluri de 
bucate: la Rutilus aceasta înseamnă risipă fără seamăn, la 
Ventidiuss5, dimpotrivă, capătă un nume demn de laudă ce-şi trage 
din avere faima. Pe drept cuvânt am să dispreţuiesc un ins ce ştie cu 
cât e mai înalt Atlas decât toți munţii Libiei, dar în acelaşi timp nu 
ştie câtă deosebire e între o pungă mică şi-o ladă de bani ferecată. 
Din cer ne-a venit vorba „cunoaște-te pe tine însuți!'*%, pe care 
întipăreşte-ţi-o şi rumeg-o mereu în minte, fie că-ți cauţi soață sau 
vrei să ajungi membru al măritului senat, - de altminteri nici 
Thersites nu cerea platoșa lui Ahile, cu care Ulise, arătându-se, 
făcutu-s-a de râs*“ - fie că ţii să aperi într-un proces o cauză în doi 
peri, foarte primejdioasă. Întreabă-te tu singur ce ești: un mare 
orator, sau un Curtius ori Matho, numai de gură buni? Să îţi cunoşti 
măsura și s-o ai în vedere în cele mai mari lucruri ca și-n cele mai 
mici, chiar când cumperi peşte, ca să nu pofteşti un barbun, când tu 
nu ai în pungă decât pentru o zvârlugă. Când punga-ţi se golește şi 
lăcomia de bunătăţi îţi creşte, când banii de la părinţi şi-averea s-au 
scufundat în burta-ţi în stare să înghită venitul capitalului, 
argintăria, turmele și pământul, mă întreb care-i sfârşitul ce 
te-aşteaptă? De la asemenea stăpâni, după toate acestea, ultimul 


67 Gătită cu bucăţi diferite de carne; hrană substanţială, necesară susţinerii 
eforturilor. 
68 Tip de nobil bogat. 
6 în text grecește: gnothi semiton; dicton înscris cu litere de aur la intrarea 
templului de la Delfi, atribuit de unii lui Socrate. 
60 Vezi Sat. a VIII-a. nota 65. 

care pleacă este inelul de aur“! şi Pollio“? cerşeşte fără nimic pe 
deget. 

Nu de cenușa rugului prematur și nici de-o moarte cruntă să se 
teamă desfrânaţii, ci de o bătrâneţe mai de temut ca moartea. 
Treptele decăderii sunt de-obicei acestea: banii luaţi cu împrumut 
sunt cheltuiţi la Roma sub ochii creditorilor; apoi când mai rămâne 
te miri ce şi creditorul se întunecă la față, ei își iau tălpăşița şi dau 
fuga la Baiae după stridii“. Căci a da faliment nu-i azi mai rușinos 
decât a te muta din forfota Suburrei pe Esquilin. Singura durere a 
fugarilor, singura lor tristețe este că un an întreg n-au parte de 
jocurile de circ. Pe-obrazul lor nici picătură de sânge nu se vedeee. 
Puţini mai ţin pe loc Rușinea, care a ajuns de râs şi caută să fugă din 
Oraş. 

Vei vedea astăzi, Persice€*, dacă îți dovedesc prin felul meu de 
viață şi prin fapte prea frumoasele vorbe ce le spun, sau dacă, 
chefliu pe-ascuns, eu laud păstăile şi-n fața altora îi comand 
sclavului coleașă, iar la ureche îi şoptesc „plăcinte”. Fiindcă mi-ai 
promis că vei veni să prânzim împreună, vei vedea-n fața ta un 
Evandru, iar tu vei fi primit ca Hercule, sau ca oaspetele mai mic 
fără îndoială ca acesta, dar și el înrudit cu zeii cerului, unul din ei 


&1 Un cavaler roman trebuia să aibă o avere de cel puțin 400.000 de sesterți și 
purta, ca semn distinctiv, un inel de aur. 

6&2 Probabil Crepereius Pollio, amintit în Sat. a IX-a (v. 6-9), cavaler ruinat prin 
datorii și neavând nici un credit pe piaţă. 

65 Stațiune luxoasă, de băi și agrement de pe coasta Campaniei în golful format 
de promontoriul Misenum; stridiile din lacul Lucrin erau foarte căutate. 

664 Sensul: nu roşesc niciodată. 

65 Prieten, altminteri necunoscut, al poetului, cu care acesta imaginează că 
dialoghează în această satiră. 


161 


înălțat la astre prin ape, iar celălalt prin flăcăris. Ascultă acum 
mâncările ce-ţi pregătesc fără să dau un ban la piață. De pe 
pământul meu de la Tibur*” îmi vine iedul cel mai gras și cel mai 
fraged din toată turma, un ied ce nu ştie ce-i iarba şi încă n-a 
îndrăznit să roadă vreo ramură de salcie plecată; are astfel mai mult 
lapte decât sânge; apoi niște sparanghel de munte, cules de soața 
vechilului după ce-și lasă fusul; pe lângă asta niște ouă mari, calde, 
din cuibul lor de fân, și odată cu ele și mamele lor; struguri apoi, 
păstraţi o bună parte a anului, așa cum erau ei când atârnau pe viță, 
pere de Signia şi pere siriene şi, în aceleași coşulețe, mere cu miros 
proaspăt ce se întrec cu cele de Picenum“, de care nu ai de ce te 
teme, căci toamna a fost uscată de frig și nu-i primejdie ca sucul 
le-ar fi acru. 

O asemenea masă odinioară era pentru senatul nostru curată 
desfrânare. Curius*” culegea însuși legumele din mica lui grădină 
şi le punea să fiarbă pe vatra lui îngustă; azi unui săpător murdar, 
cu grele cătușe la picioare“, îi e silă de astea, căci el are în minte ce 
gust are un uger de purcică într-o crâşmă încălzită. Era obicei 
altădată ca omul să păstreze pentru zile de sărbătoare o spată de 


6 Străvechiul rege legendar Evandru, renumit prin felul lui simplu de viață, 
adusese din Arcadia divinităţile greceşti pe Aventin la Roma, unde avusese ca 
oaspeți pe Hercule şi pe Aeneas. După legendă, Hercule s-a aruncat pe un rug 
aprins, nemaiputând suferi chinurile, căci ardea de viu, îmbrăcat în haina dată lui 
de Deianira, soţia sa, iar Eneas dispăru, fiind ridicat la cer în timpul unei furtuni, 
care făcuse să se reverse apele râului Numicius. 

67 Azi Tivoli, unde luvenal avea o fermă. 

668 Signia, localitate în Laţiu (azi Segni); perele siriene sunt perele de Tarent, soi 
adus din Siria; Picenum, localitate în sudul Italiei pe coasta Adriaticei. 

6% M. Curius Dentatus, consul în 290 î.e.n., învingătorul samniților și al regelui 
Pyrrhus al Epirului, model de energie și simplitate a vieții. 

67 Sclav. 

porc uscată ce atârna pe-o leasă cu ochiuri rare și, de ziua lui de 
naştere, să pună pe masă rudelor o bucată de slănină, la care adăuga 
şi ceva carne proaspătă, dacă mai rămânea din jertfa adusă zeilor. 
Vreo rudă de-a lui, fost consul de trei ori, conducător de oști în lupte 
şi dictator, venea la acest ospăț mai devreme decât de obicei, 
ducând cu el târnăcopul luat la spinare de pe dealul pe care-l 
răpusese. Pe vremea când oamenii tremurau de frica Fabiilor, de 
asprul Cato, de Scauri, de Fabriciu“!, când, în sfârşit, de severitatea 
cenzorului se temea chiar și colegul lui, nimeni nu socotea că trebuie 
să aibă grijă şi-e lucru serios de-a ști ce fel de broască țestoasă, 
înotând în valurile Oceanului, poate orna făcând vestit şi nobil un 
pat de-al urmaşilor troienilor*?. La pătucele lor, fără nici o podoabă 
pe laturi, puteai vedea doar un spătar de bronz ce-avea pe el un cap, 
rudimentar lucrat, al unui măgărușş încoronat, în jurul căruia se 
hârjoneau, poznaşi, nişte copii de ţară. Cum le era casa și mobila, tot 
aşa şi mâncarea. Pe-atunci, soldatul necioplit şi necunoscător al 
artelor grecești, spărgea cupele găsite, după dărâmarea oraşelor, în 
partea lui de pradă, opere ale unor mari artiști, ca să-și gătească 
calul cu falere*” și ca gravura încrustată pe coiful lui să-arate chipul 
lupoaicei lui Romulus, îmblânzită la poruncă, spre împlinirea 
destinului roman, pe cei doi Quirini“” sub stânca lor şi chipul gol al 


671 Personaje din istoria Romei, renumite prin meritele lor, prin asprimea 
moravurilor și felul lor simplu de viaţă. 

62 Romanii se considerau urmași ai vechilor troieni, care, după dărâmarea Troiei 
de către greci, conduși de Eneas, veniră în Italia. 

63 Plăci metalice rotunde, podoabe militare pe pieptul ostașului sau al calului 
său. 

64 După legendă, Romulus fu înălțat la cer și apoteozat; numele său de divinitate 
protectoare a Romei este Quirinus; Romulus și Remus fuseseră adăpostiți altădată 
sub o stâncă din care țâșnea un izvor. 

zeului“”5 repezindu-se cu scutul şi cu lancea şi tăbărând asupra 
duşmanului sortit să piară. Pe masă ei puneau terci de făină într-un 
blid etrusc. Argintul ce-l aveau le strălucea pe arme. Acestea erau 
tot ce-ai fi putut invidia la ei, dacă ai fi fost un pic invidios. Sfinţenia 
templelor lor era de asemenea mai gata să ne-ajute. Când Galii 
năvăleau venind de pe ţărmul Oceanului, un glas s-a auzit la miezul 
nopții prin mijlocul orașului: treaba prezicătorului o făceau 
pe-atunci zeii. Aşa ne-a dat de veste lupiter, așa le purta el de grijă 
latinilor, când statua lui era de lut, neprihănită de nici un fel de aur. 
Acele vremi văzură mese făcute acasă la noi dintr-un copac de-al 
nostru, dacă cumva austrul dobora vreun nuc bătrân. Acum, bogaţii 
nu simt nici o plăcere când mănâncă: calcanul, căprioara n-au nici 
un gust; pomezile şi trandafirii le par că put, dacă mesele lor mari, 
rotunde, nu au picioarele de fildeș și dacă din ele nu vezi 
înălțându-se de jos un leopard cu gura larg deschisă, făcut din colții 
ceia ce ni-i trimit și porţile Sienei“”, şi maurii cei iuți și inzii cu 
pielea mai neagră decât maurii, sau cei pe care elefanții i-au lăsat în 
pădurea nabateilor“8, fiind prea mari şi grei ca să-i mai poarte capul 
lor. Dintr-asta doar li se trezeşte pofta de mâncare, dintr-asta 
stomacul lor mai prinde oleacă de putere, căci pentru ei un picior de 
masă de argint e ceea ce-ar fi un inel de fier pe deget. 

lată de ce eu mă feresc de-un oaspete cu ifose, care mă asemuie 
cu el şi îmi disprețuiește felul de trai modest. La mine nu găsești un 
dram de fildeş; nici zarurile, nici pietricelele de joc nu sunt 


65 Zeul Marte, tatăl lui Romulus și Remus, din însoţirea lui cu Rhea Silvia. 

66 După legendă, invazia galilor din anul 390 î.e.n. și cucerirea Romei a fost 
prevestită de zeii romanilor, care pe atunci n-aveau deci nevoie de prezicători de 
meserie. 

67 Cataracta Nilului de la Aswan, în Egipt. 

68 Nabateii, locuitorii ținutului Paetra din Arabia. 


164 


dintr-astfel de material; ba și mânerele cuţitelor îmi sunt de os. Cu 
toate acestea nicicând bucatele nu-mi râncezesc, iară găina ce se taie 
nu-i mai puţin gustoasă. Nici n-am vreun sufragiu, elev de-al 
maestrului Trypherus*”, în fața căruia orice magherniţă de şcoală ar 
trebui să se dea în lături, la care se învaţă a se tăia doar c-un cuţit 
teşit, un uger mare de purcică, iepure, mistreţ şi antilopă, fazani de 
Sciţia şi un enorm flamingo şi capră de Getulia, în fine tot ce-i mai 
de soi pe lume, și-acest „ospăț de lemn de ulm” răsună în Suburra 
întreagă. Sclavul meu nu se pricepe să-şi pună la o parte vreo 
ciozvârtă de căprior sau vreo aripă de bibilică; e novice, prostuț în 
toate celea, se satură de-a binelea cu câteva bucățele de carne 
şterpelită. Alt sclav, neîngrijit și încotoşmănat ca să nu-i fie frig, îți 
va întinde niște pahare grosolane, cumpărate cu câțiva ași. Nici unul 
dintre ei nu-i frigian sau licians%, nici unul nu-i cumpărat de la un 
vânzător de sclavi; şi ce-i mai important, când ai să ceri ceva, 
cere-o pe latinește. Aceeaşi îmbrăcăminte au cu toţii, părul le e tăiat 
și nu le e frezat, ci pieptănat, dar asta numai azi, pentru oaspeți. 
Unu-i feciorul unui cioban neţesălat și celălalt, al văcarului: suspină 
după mamă-sa pe care n-a văzut-o de mult timp şi tânjeşte amărât 
după coliba lor cea mică şi iezii lui atât de cunoscuţi. E un băiat cu-o 
față atâta de plăcută şi-atâta de sfioasă, de parcă-ar fi un fiu de 
oameni liberi, cum le-ar sta bine şi tinerilor noştri, îmbrăcaţi cu 
purpura cea roșie ca focul; el n-aduce la baie, cu vocea răgușită, 


6 Aluzie la un maestru bucătar, Trypherus, care da lecţii de tăiat cărnuri de soi; 
pentru aceasta se servea de figurine de lemn care imitau organele diferitelor 
animale pe care le dezmembra cu un cuţit teșit de lemn de ulm, operaţie care 
dădea naştere unui zgomot „de răsuna Suburra”, cartier foarte frecventat și 
zgomotos. 

60 Frigia și Licia, provincii în Asia Mică. 

61 Sclavii lui sunt sclavi de casă, romani, trăiţi la țară, nu străini veniţi din toate 
părțile lumii, mai ales din Orient, și cumpăraţi la pieţele de sclavi. 

testicule cât pumnul de mari ce-s, nu lasă să i se smulgă părul 
subțiorilor, nici nu-şi ascunde cogeamite ruşinea, punându-i înainte, 
cu teamă, flaconul de ulei. Sclavul acesta al meu îţi va turna un vin 
tras la butoi de pe colinele de unde e și el, sub culmea cărora adesea 
se juca; locul de baştină al vinului și al paharnicului e unul și același. 
Poate te-ai aştepta ca niște cântece obscene gaditane“?, în cor 
armonios, să-nceapă să te zgândăre şi fete dansatoare, încurajate de 
aplauze, să se aplece până la pământ jucându-şi coapsele. Neveste 
tinere, cu soțul culcat alăturea de ele, privesc acest spectacol, pe care 
un altul s-ar ruşina şi să-l descrie când ele ar fi de față. E 
zgândărirea poftei amorţite a bogatului și excitația ce îi urzică 
simțurile. La celălalt sex această voluptate-i și mai mare; se-ncinge 
mai mult şi îndată pofta, stârnită prin ochi şi prin urechi, nu se mai 
poate ţine. În casa mea umilă frivolităţi de-acestea nu au ce căuta. 
Asculte zgomotul castanietelor şi vorbe pe care o sclavă goală, ce se 
expune într-un bordel infect, s-ar rușina să le rostească, și bucură-se 
de cântecele obscene și de toate artificiile erotice insul care scuipând 
stropește marmura laconiană a mozaicului: e un hatâr pe care-l 
facem bogăției. Jocul de zaruri şi preacurvia sunt de ruşine la 
oamenii de rând; când toate astea le fac bogaţii se cheamă că ei sunt 
persoane vesele și foarte rafinate. Ospăţul nostru ne va oferi astăzi 
distracții de alt fel: vom recita din autorul Iliadei și versurile 
sublimului Vergiliu, care ne fac să nu ştim bine căruia din ei îi vom 
da premiul. Ce importă cu ce voce reciți astfel de versuri? 

Dar acum lasă treburile, amână grijile și dăruieşte-ți o plăcută 
odihnă, de vreme ce putem fi liberi toată ziua. Despre dobânda 
datorată, nici o vorbă; şi nici că soaţa, ce pleacă de acasă-n zori şi 
vine de-obicei noaptea, îți face atâta fiere, iar tu taci, când se 
întoarce cu rochia cea fină pătată, cu cutele suspecte, cu părul 


62 Din Gades (azi Cadiz), oraş în Spania. 

ciufulit, cu obrajii şi urechile în flăcări. Înainte chiar de a-mi trece 
pragul, alungă orice necaz, uită de casă și de sclavi, de tot ce sparg 
aceştia sau îţi piere, şi mai cu seamă uită de prietenii ingrați. Între 
timp, iată, ştergarul dă semnalul jocurilor megalesiene: spectacolul e 
sărbătoarea zeiței de pe Ida. În car şade ca la un triumf pretorul, 
victimă în curând a cheltuielilor cu caii şi, de mi-e permis s-o spun 
cu voia gloatei imense ce-i îmbulzită aici, circul cuprinde toată 
Roma; strigătele îmi sparg urechile, de unde înţeleg că „verzii” au 
sosit primiis8. Căci dacă ar fi pierdut, ai fi văzut acest oraş mâhnit şi 
abătut, ca în ziua când consulii noştri au fost înfrânți în prăfăraia de 
la Cannae. Privească acest spectacol tinerii: lor le stă bine să strige, 
să facă pariuri îndrăzneţe și să se-aşeze alături de-o fată dichisită. 
Noi să dăm încolo toga, ca pielușica noastră zbârcită să se pătrundă 
bine de soarele primăverii. Ai putea încă să mergi fără sfială la baie, 
cu toate că n-ar fi decât o oră întreagă până la amiază. N-ai putea 
face asta cinci zile de-a rândul, căci și de-o astfel de viaţă ţi se face 
lehamite. Plăcerea, cu cât este mai rară, cu-atât este mai mare. 


63 Semnalul începerii jocurilor Megalesiene, care aveau loc la începutul lunii 
aprilie în cinstea zeiţei frigiene Magna Mater sau Cybele (zeița de pe muntele Ida, 
la sud-est de Troia), îl dădea pretorul, aruncând de la tribună un ştergar alb în 
arenă. 

64 La cursele de care ce aveau loc în Circ, participanţii la concurs aparţineau mai 
multor partide: albii, verzii, albaştrii, roşii, după culoarea distinctivă a 
îmbrăcămintei pe care o purtau vizitiul, echipajul, grăjdarii. Aceste partide aveau 
în public partizani pasionaţi care susțineau o partidă sau alta, făceau pariuri etc. 
65 Localitate din Apullia, în sudul Italiei, unde romanii au suferit în 216 î.e.n. (2 
august) marea înfrângere în fața lui Hannibal; consulii erau L. Aemilius Paulus și 
C. Terentius Varro: Aemilius Paulus muri în luptă, Varro scăpă fugind cu 50 de 
însoțitori. Printre cauzele înfrângerii romanii socotiră și faptul că vântul (scirocco), 
care se dezlănțuie obișnuit la amiază, le arunca praful în ochi. 

SATIRA A XII-A 


Această zi, Corvine%, în care un altar de brazde aşteaptă 
animalele promise zeilor, îmi e mai dragă ca ziua mea de naştere. 
Reginei cerului i-aduc ca jertfă“? o mioară albă ca zăpada; altă 
blăniță asemenea va fi închinată zeiței luptătoare cu scutul ce poartă 
pe el chipul Gorgonei maure, iar mai departe alt animal de jertfă 
păstrat lui Iupiter Tarpeianul, scutură, năzdrăvanul, funia întinsă și 
îşi izbeşte fruntea: e un vițel fără astâmpăr, căruia i-e ruşine să sugă 
ugerul maică-si și care zdreleșşte cu coarnele ce îi răsar trunchiul 
copacului; e numai bun de închinat altarelor la temple şi de stropit 
cu vine. Daca-aş avea o casă mai mare şi pe măsura simțămintelor, 
aş trage după mine un taur mai gras decât Hispullas, lenos la mers 
de-atâta greutate și nu hrănit cu iarbă din vecini; ar merge la altar 
un exemplar de rasă, vădind pășunile bogate ale Clitummului“” şi 
un grumaz ce cată-a fi izbit de-un zdravăn slujitor, spre a sărbători 
întoarcerea prietenului tremurând încă de groaza primejdiei prin 
care a trecut și minunându-se că este teafăr. Căci a scăpat nu doar 


686 persoană căruia îi este adresată satira ; probabil un om de condiție modestă. 

67 Jertfa este adusă zeilor de pe Capitoliu (stânca Tarpeiană): Iupiter Capitolinul, 
Iunona „regina cerului” şi Minerva „zeița luptătoare”. Aceasta din urmă era 
reprezentată cu o platoşă care purta pe ea chipul uneia dintre Gorgone, ucisă de 
Perseu, care împietrea pe cel ce o privea. 

6 Gest ritual. 

69 Ironic: o femeie grasă. 

6% Râușor în Umbria. 

de pericolele mării, ci şi de loviturile fulgerelor. Un întuneric mare 
acoperi tot cerul c-un nor şi deodată un trăsnet izbi antenele; 
fiecare credea că el e cel lovit şi, înspăimântat, era convins că nici un 
naufragiu nu e de comparat cu aprinderea pânzelor corăbiei. Pe 
capul lor cad astfel de necazuri, cum doar furtunile din poezii de 
mai stârnesc câteodată. Află acum de alt fel de primejdii ale 
oamenilor şi plânge-le din nou de milă, deși ce mai urmează nu e 
decât o parte a aceleiași soarte, groaznică într-adevăr, dar cunoscută 
multora: stau martore tăblițele votive din numeroase temple; cine 
nu știe că pictorii-s hrăniţi de Isis“? 

Astfel de soartă-avu și dragul meu Catullus**. Când fundul 
vasului se umplu de apă pân-la jumătate și, valurile aplecând pupa 
când într-o parte când într-alta, corabia nu mai avea decât catargul 
ce se clătina, când iscusinţa căruntului cârmaci nu mai era de nici un 
ajutor, Catullus începu a se tocmi cu vânturile, aruncându-le ca 
pradă tot ce ducea cu el, imitând castorul ce se scopeşte singur, 
dorind să scape cu paguba testiculului; el ştie bine că fuduliile-s 
bune de leac la toate. „Aruncaţi toate lucrurile mele”, zicea Catullus, 
voind s-azvârle tot ce-avea mai de preţ, stofe de purpură, ce-ar fi 
plăcut şi gingașilor noştri Mecenaţi, şi altele făcute din lâna unor oi 
cărora le-a dat culoare iarba grasă, dar şi izvoarele minunate cu 
puteri ascunse; și aerul Beticei %+ ajută la aceasta. Nu şovăi o clipă 


&1 La corăbiile cu pânze, vergelele susținute de catarg de care erau legate pânzele. 
62 Zeița egipteană Isis era considerată ca salvatoare a navigatorilor. Cei salvaţi 
închinau la templul ei tablouri care zugrăveau primejdia prin care trecuseră, 
mijloc de câștig pentru pictori. 
6 Un negustor de obiecte și mărfuri de lux. 
6 Betica, provincie în sudul Spaniei, numită astfel după fluviul Baetis (azi 
Guadalquivir). 

s-arunce argintăria, tipsiile pentru Parthenius 65 lucrate, un vas 
mare de-o urnăs%*, demn de a stinge setea centaurului Folus“” sau 
chiar pe a nevestei lui Fuscus; adaugă la asta ligheanele și miile de 
vase de servit, nenumărate cupe cizelate, din care băuse altădată 
vicleanul ce-a cumpărat Olintuls. Dar cine altul și în ce parte-a 
lumii ar îndrăzni vreunul să prețuiască persoana lui mai mult ca 
banii și viaţa lui mai mult decât averea? Nu pentru a trăi adună unii 
mari averi, ci, orbiţi de patimă, trăiesc pentru avere. Deci cea mai 
mare parte din lucrurile de preţ fu aruncată în mare, dar paguba 
n-ajută la nimic. Atunci Catullus la ananghie e silit să doboare 
catargul cu o secure şi se descurcă astfel din nevoie; înseamnă că 
primejdia-i la culme când folosim un mijloc de apărare ce mutilează 
vasul. Poftim acum, încredințează-ți vânturilor viața, pune-ți 
nădejdea în niște scânduri strujite, ferit de moarte doar prin nişte 
blăni de pin de patru și, dacă-s foarte late, de şapte degete; după 
asta, odată cu desagii cu pâine și cu butelca pântecoasă, ai grijă să 
mai iei cu tine securi trebuitoare în cazuri de furtună! Dar îndată ce 
marea s-a potolit şi apa e ca oglinda, când vin zilele bune, iar 
norocul cârmaciului e mai tare ca austrul și valurile, când Parcele 
voioase pun caiere mai bune pe furca lor și torc cu-o mână 
generoasă o lână cu fir alb, când se iveşte un vânt puţin mai tăricel, 
ca o uşoară adiere - atunci nefericita navă aleargă în chip jalnic: 
drept pânze, niște ţoale și prora cu o velă, singură ce rămase. 


65 Poate e vorba de libertul și cameristul lui Domițian, unul din cei care 
participaseră la asasinarea împăratului. 

6% Vas cu o capacitate de cca. 13 litri. 

67 Un centaur căruia îi plăcea mult vinul, ca și nevestei lui Fuscus, o beţivă. 

6 Aluzie la Filip al II-lea, regele Macedoniei, care a cucerit Olintul, oraș din 
peninsula Chalcidică, aliată până atunci cu Atena, prin mituirea unora dintre 
conducătorii ei. 


170 


Vânturile-au încetat şi, odată cu soarele, speranţa vieţii învie. lată că 
se zărește vârful înalt al muntelui ce-i fuse drag lui Iulus“ şi 
reședința pe care-o preferase Laviniului, sălaş al mamei sale vitrege, 
munte ce-și trage numele de la scroafa cea albă c-un uger minunat 
pentru troienii veseli, faimoasa scroafă cu treizeci de ţâţe, cum 
nicicând altădată nu se mai văzuse. În sfârșit, corabia pătrunse în 
apele închise de blocuri mari de piatră ale canalului, trece de farul 
tirenian şi brațele fluviului ce se desfac din nou şi dau în largul 
mării lasă departe în urmă toată ltalia7%. N-ai să admiri nicicând 
atâta vreun port din cele pe care natura însăşi le-a creat. Dar 
cârmaciul cu nava lui schiloadă se îndreaptă spre apele bazinului, 
un fel de lac al golfului, pe care-l poate trece-n siguranţă și-o luntre 
dintre cele de la Baiae. Mateloţii, cu creștetul capului ras”, sunt 
bucuroși, limbuţi acum când sunt în siguranţă, să-şi povestească 
aventurile. 

Haideţi, băieţi, punând frâu vorbelor și înflăcărării voastre, 
aduceţi ghirlandele la templu, stropiți cuţitele cu făină și împodobiţi 
altarele de pământ moale cu brazde de iarbă verde. lată, vă urmez și 
eu şi, după ce voi aduce, după obicei, jertfa cea mai de seamă, m-oi 
duce apoi acasă, unde micile statuete strălucind de ceară 
fărâmicioasă vor fi încununate cu gingașe cununi. Aici voi împăca 
pe-al nostru Iupiter; voi tămâia larii părintești și voi împrăștia 
viorele de toate nuanțele. Totul sclipește. Uşa împodobită - e zi de 
sărbătoare - își întinde lungi ramuri și participă la slujbă prin 


69 Tulus (Ascanius), fiul lui Eneas cu Creusa, părăsi orașul Lavinium ce aparținea 
mamei lui vitrege, Lavinia, îşi întemeie pe muntele Alban orașul Alba Longa, 
numit așa fiindcă aici i se arătase lui Eneas scroafa albă cu 30 de purcei, prezisă 
lui ca loc de așezare în Italia, și pe care el o sacrificase lunonei. 

7% Descrierea portului construit de împăratul Claudiu la Ostia. 

701 După ritual, cei scăpaţi dintr-un naufragiu îşi rădeau creștetul capului. 

luminiţele aprinse-n zorii zilei. 

Acestea să nu-ți dea nimic de bănuit, Corvine, căci Catullus, 
pentru reîntoarcerea căruia ridic atâtea altare, are trei mici 
moștenitori. Aş vrea să văd cine-ar jertfi o găină bolnavă care-și 
închide ochii”? pentr-un prieten atât de inutil. Ar fi, vezi bine, prea 
mare cheltuiala. Nici o prepeliță nu va cădea vreodată pentru un 
tată. În schimb, dacă bogata Gallitta și Pacius, oameni fără copii, 
încep numai să simtă că au puţină febră, porticul întreg e căptușit cu 
tăblițe votive, acăţate cum cere regula; sunt unii care promit zeilor 
suta de boi, deoarece la noi nu-s elefanţi, nici măcar de vânzare, şi 
nici nu se prăsesc în Latiu sau altunde sub cerul nostru astfel de 
animale, ci aduse de la neamurile tuciurii”%, pasc în pădurile 
rutulilor şi pe moşia lui Turnus”%, ca turmă a împăratului doar lui 
menită să slujească, de vreme ce strămoșii lor erau deprinși să se 
supună tirianului Hannibal 7% , generalilor noștri şi regelui 
moloşilor”%, să poarte-n spate cohorte întregi, o parte bună a 
războiului, şi-un turn ce înainta la luptă. Din partea lui Novius şi 
dintr-a lui Pacuvius Hister”” n-ar fi altminteri nici o piedică să fie 
adus la altare un purtător de fildeş” şi să cadă în faţa larilor lui 


702 Sens: gata să moară. 

73 Sens: din Africa. 

74 Turnus, regele rutulilor, neam în Laţiu, care fu rivalul lui Eneas și căzu în 
luptă cu acesta. Ţinutul lui ar fi Laurentum, nu departe de orașul Ardea. Vânarea 
elefanților era permisă numai împăratului. 

75 Cartagina fusese o colonie a orașului fenician Tir. 

76 Moloşii erau o populaţie din Epir. Pyrrhus, regele Epirului, a purtat războaie 
cu romanii între 282-272 î.e.n. În bătălia de la Heraclea (280 î.e.n.), romanii au 
văzut pentru prima dată elefanţi folosiţi în război. 

707 Vânători de testamente (captatores). 

78 Elefant; mod de-a ironiza stilul epopeii. 

Gallitta, singură victimă demnă de zei atât de mari” și de cei ce le 
vânează testamentele. Cât despre-al doilea™, de i-ai da voie, ar jurui 
să jertfească din turma sclavilor pe cei mai chipeși ori pe cei mai 
frumoşi, să încingă cu bentițe sfinte frunţile servitorilor sau 
slujnicelor lui, sau dacă are acasă vreo fată de măritat, vreo Ifigenie, 
să o consacre altarului, deși nu speră într-o ispășire tainică, 
sacrificând, ca-n tragedie, în locul ei o capră. ÎL laud pe 
concetățeanul meu și nu compar chiar mia de corăbii cu un 
testament, căci, dacă bolnavul va scăpa de moarte, prins în capcana 
vârşei, după o faptă merituoasă atât de uimitoare, își va anula 
testamentul și poate-şi va lăsa dintr-un condei averea toată lui 
Pacuvius. lată-l ce mândru calcă după înfrângerea rivalilor! Vezi, 
deci, cât de mult face junghierea unei fete ca cea de la Mycene”?. 
Trăiască dar Pacuvius câţi ani a trăit Nestor, să aibă atât-avere cât a 
furat Nerone, să înalțe munţi de aur, pe nimeni nu iubească şi 
nimeni să-l iubească. 


7% Bogătașii. 

710 Pacuvius. 

71 Ifigenia, fiica lui Agamemnon, comandantul grecilor în războiul troian, fu 
sacrificată, din porunca zeilor, de tatăl său pentru ca flota grecească („mia de 
corăbii”) adunată în portul Aulis, împiedicată până atunci de vânturi potrivnice, 
să poată porni în expediţia ei spre Troia. În momentul înjunghierii Ifigeniei, jertfă 
a ispăşirii, ea fu răpită de zeița Artemis și transportată în Taurida; în locul ei zeița 
puse o ciută, împiedicând astfel odioasa crimă. Legenda a constituit subiect de 
tragedie. (Euripide a scris o Ifigenie în Aulida şi o Ifigenie în Taurida). 

712 Oraş în Argolida, reşedinţa regelui Agamemnon, tatăl Ifigeniei. 

SATIRA A XIII-A 


O faptă care-ajunge să fie un rău exemplu nici chiar făptaşului 
nu-i place şi cea dintâi pedeapsă e că nici un vinovat, când se judecă 
singur, nu şi-o iartă, chiar dacă protecţia necinstită a unui pretor” a 
biruit prin măsluiri de urnă. Ce crezi tu că gândeşte toată lumea, 
Salvine”!“, de noua nelegiuire și de crima înșelării bună-credinţii 
tale? Dar nici averea ta nu-i chiar atât de mică, încât povara unei 
pierderi, neînsemnată totuşi, să te ruineze şi nici nu-i lucru rar ceea 
ce vedem că suferi tu acum: e o întâmplare pe care mulți au 
cunoscut-o, banală, luată din grămada de jocuri ale Soartei. Să lăsăm 
dar jelaniile prea mari. Durerea unui bărbat nu trebuie să fie mai 
arzătoare decât se cade și nici mai mare decât rana. Nu poți tu suferi 
o cât de mică şi neînsemnată părticică de necazuri uşoare şi arzi în 
tine de-ţi fierb măruntaiele, fiindcă un prieten nu-ţi restituie o sumă 
încredințată sub jurământ? Se mai minunează de asta un om ce 
are-n spate şaizeci de ani bătuţi, născut în anul când Fonteius era 
consul”? Să nu se aleagă el cu nici un folos din cele trăite într-o 
viaţă atât de lungă? E mare într-adevăr Filosofia ce dă precepte în 
cărțile divine şi soarta o învinge, dar eu socot că-s fericiți şi-aceia 


13 Pretorul sau cvestorul conducea procesele, trăgând la sorţi judecătorii; el putea 
măslui fie alegerea lor, fie sentinţele lor. 

74 Prietenul lui luvenal, căruia îi e adresată satira; acesta încredințase cuiva 
10.000 de sesterţi pe care acela tăgăduia că i-a primit. 

75 C. Fonteius Capito, consul în anul 67 e.n.; satira deci a fost scrisă în anul 127 
e.n. 

ce-au învăţat, din ce-i învaţă viaţa, să sufere necazurile vieţii, să nu-i 
arunce jugul. Ce zi e-atât de sfântă să nu-ți pună în față hoţia, 
rea-credinţa, înșelăciunile, câştigul urmărit prin orice fel de crimă şi 
banii dobândiţi prin lovitura de cuţit sau prin cutioara de otravă? 
Oamenii cinstiți sunt rari, într-adevăr; numără-i: de-abia de sunt 
atâţia câte-s porțile Tebei™, sau gurile Nilului bogat. Acum trăim o 
epocă şi timpuri mai grele decât cele din epoca de fier, ticăloşiei 
căreia natura nu i-a găsit nici ea vreun nume și nici metal după care 
s-o numească”. Invoca-vom ajutorul oamenilor și-al zeilor, strigând 
tot aşa de tare ca gloata cetățenilor flămânzi, cu glas răsunător, 
care-aclamează pe Faesidius”!5 pledând? Spune, bătrâne, vrednic să 
porţi la gât medalionul de copil”, oare nu ştii ce farmec are banul 
altuia? Nu știi ce râs stârnește în lume naivitatea ta, când ceri cuiva 
să nu jure strâmb şi să fie convins că în unele temple şi pe altarul lor 
însângerat există o putere divină? Cu astfel de credinţe trăiau 
odinioară băștinașii, mai-nainte ca Saturn, fugind și părăsindu-și 
diadema, s-apuce secera ţăranului, pe când Iuno era fetiță și Iupiter 
un copil ca orişicare altul, trăind în grota de pe Ida; când pe 
deasupra norilor nu se dădeau ospeţe de-ale zeilor, nici tânărul 


716 Cele şapte porţi ale oraşului Teba din Beoţia și cele șapte guri ale Nilului. 

77 Aluzie la modul cum fuseseră desemnate epocile omenirii epoca de aur, de 
argint, de aramă și cea de fier. 

78 Numele unui avocat slab ce-și aducea clienții la procese, ca să-i aplaude 
talentul oratoric. 

7 Copiii oamenilor liberi purtau la gât o bulă, de aur cei bogaţi, de piele cei mai 
săraci, până când îmbrăcau toga virilă (pe la 17 ani). 

72 Ironic, la adresa personajelor mitologice. În epoca de aur regele cerului era 
Cronos, identificat apoi de romani cu vechiul zeu italic, Saturn; fiindcă Cronos își 
mânca copiii, soţia lui, Gaia, salvă pe ultimul, ascunzându-l în insula Creta, pe 
muntele Ida. Acesta (Zeus la greci, Iupiter la romani), ajungând mare, răsturnă 
din domnie pe tatăl său şi-i luă locul. 

troian”?! şi nici soția frumoasă a lui Hercule nu le erau paharnici, 
când nu vedeai acolo pe Vulcan, după ce golea o cupă de nectar, 
ştergându-şi braţele înnegrite în fierăria de la Lipare”?, când fiecare 
zeu mânca la el acasă și nu era atâta mulțime de zei ca azi, iar bolta 
înstelată-a cerului, mulţumindu-se cu câteva zeități, era o mai mică 
povară pe umerii bietului Atlas”%, când nu trăsese nimeni la sorți 
domnia tristului regat al adâncului, nu se ştia de fiorosul Pluto”, cu 
soaţa lui siciliană, de roata de tortură, de Furii, de stâncă sau de 
pedeapsa vulturului negru, iar în Infern umbrele erau voioase 
făr-de regi’. Necinstea ar fi fost ceva de pomină pe vremea ceea 
când lumea socotea nelegiuire mare, de ispășit cu moartea, dacă un 
tânăr nu s-ar fi ridicat în fața unui bătrân, sau un copil-naintea 
oricăruia mai mare, chiar dacă acest copil ar fi văzut la el acasă fragi 
mai mulți, grămezi mai mari de ghindă”*: atât de multă cinste se 
dădea cuiva cu patru ani mai mare; chiar primele tuleie îl puneau în 
rând cu venerabilii bătrâni. 

Azi, dacă un prieten nu tăgăduieşte că i-ai dat în păstrare o sumă 


71 Ganimede, fiul regelui troian Tros, un tânăr frumos pe care Iupiter, 
îndrăgindu-l, îl răpi, ducându-l în cer și făcându-l paharnicul zeilor, ca și pe Hebe, 
fiica lui Iupiter și a lunonei, iar apoi soţia lui Hercule. 

722 Vulcan, zeul șchiop, marele meşter fierar şi soțul Venerei; acesta și-ar fi avut 
atelierul în insulele Lipare din nord-estul Siciliei. 

73 Gigantul care susține pe umerii lui bolta cerului. 

724 Zeul Infernului, a cărui soţie era Proserpina, fiica zeiței Ceres. 

75 Aluzie la alte personaje, vestite prin chinurile veşnice la care sunt supuse în 
infern: Ixion, regele lapiţilor, pedepsit, fiindcă atentase la pudoarea lunonei, să fie 
legat de spiţele unei roți şi învârtit la nesfârșit; Sisif, pedepsit pentru hoţiile sale să 
ridice tot timpul, pe vârful unui munte, o stâncă, ce se prăvălea, înainte de a fi 
ajuns sus, într-o prăpastie; Tityos, pe-al cărui ficat îl mânca necontenit un vultur 
negru, pentru vina de a se fi apropiat de Leto, mama zeului Apollo. 

726 Aluzie la simplitatea vieţii primitive, când distincţia între oameni o făcea doar 
o hrană rudimentară mai bogată: mai mulți fragi, mai multă ghindă. 

şi îți înapoiază vechea pungă cu banii toţi cocliţi, buna lui credință e 
un semn divin de rău prevestitor, demnă de-a figura în cărţile 
etrusce”?, şi tu ar trebui să împaci zeii, jertfindu-le o mieluşică 
purtând pe cap cunună. Eu, dacă văd un om ales, de-o cinste 
nepătată, compar această ciudățenie cu un copil cu două trupuri, cu 
peştii cei de pomină găsiți sub fierul plugului, sau c-o catârcă ce-a 
fătat, şi sunt neliniștit, de parc-ar fi plouat cu pietre, de parcă un roi 
de albine s-ar fi așezat ca un lung ciorchine în vârful templului, ori 
de parcă un râu s-ar fi vărsat în mare în valuri de-a minune, puhoi 
clocotitor de lapte. Tu boceşti cei zece mii de sesterți răpiți printr-o 
înşelătorie ticăloasă. Ce mai zici de cutare că a pierdut două sute de 
mii, date în păstrare tot astfel fără nici un martor? Un alt treilea 
pierdu o sumă și mai mare, care de-abia încăpuse într-o casetă mare, 
îndesată până la ultimul ei colţișor. Atâta de uşor și atât de potrivit 
cu înclinarea omului este să nu ţină seama că-l văd zeii din cer, dacă 
nici un muritor nu ştie taina lui. Uită-te la el cu ce ton neagă, ce 
siguranţă de sine pe faţa lui prefăcută; se jură pe lumina Soarelui, pe 
fulgerele lui Iupiter Tarpeianul”%, pe framea” lui Marte şi pe 
sulițele zeului prezicător din Cirrha 7%, pe săgețile și tolba 
fecioarei-vânătoare %1 şi pe tridentul tău, Neptune, părinte al mării 
egeene. La asta mai adaugă și arcul lui Hercule şi lancea Minervei şi 
toate armele din arsenalul cerului. lar dacă e și tată, se juruie zicând: 
„Să mănânc capul nefericitului meu copil, fiert şi stropit cu oțet de 


77 Ale haruspicilor etrusci, în care se explicau semnele prevestitoare ale zeilor și 
se prescria ritualul de ispășire a vinei. 

728 lupiter de pe Capitoliu. 

729 Un fel de suliță ca a vechilor germani. 

7% Apollo din Delfi; Cirrha era un port al oraşului Delfi. 

731 Zeița Diana, sora lui Apollo. 

Pharos7%”. 

Sunt oameni care pun totul pe seama întâmplării și cred că 
universul se mişcă făr-un conducător, natura reînnoind schimbările 
zilei şi-ale anului, și de aceea ating cu mâna fără frică orice altar. Un 
altul însă se teme ca după crimă să nu vină pedeapsa; el socoteşte că 
există zei, și totuși jură strâmb şi-şi zice în sine astfel: „Hotărască Isis 
ce-o vrea cu trupul meu, lovească-mi ochii mânioasă cu sistrul ei”, 
numai, orb chiar de-aş rămâne, să-mi pot păstra bănuţii pe care 
tăgăduiesc că i-am primit. Şi oftică, şi bube purulente şi picior rupt 
face să suferi pentru asta. Un Ladas”, ajuns în sărăcie, n-ar sta pe 
gânduri să-şi dorească damblaua unui om bogat, de nu are nevoie 
de Anticira sau de Archigene”%; căci la ce-i foloseşte, când n-are ce 
mânca, gloria de a fi primul alergător la curse şi ramura măslinului 
de Pisa”%? Oricât ar fi de mare mânia zeilor, ea totuşi este, cu 
siguranță, înceată. 

Dacă ei se silesc să pedepsească pe toți cei vinovaţi, când or 
s-ajungă oare pân-la mine? Dar chiar aşa, poate că dau de-un zeu 
mai de-nţeles, ce trece de-obicei peste astfel de păcate. Mulţi 


732 Un oțet foarte acru, egiptean; Pharos e mica insulă de la vărsarea Nilului, 
aproape de oraşul Alexandria, unde s-a înălțat vestitul turn de semnalizare 
pentru navigatori, numit de aceea „far“. 

7% Cultul zeiței egiptene Isis era foarte răspândit la Roma. La ceremoniile în 
cinstea zeiţei, foarte zgomotoase, se întrebuința un instrument muzical numit 
„Sistru“. 

734 Alergător vestit pe vremea lui Alexandru cel Mare, învingător la jocurile 
olimpice. 

735 Sens: dacă-i cu mintea întreagă, deci n-are nevoie nici de tratamentul cu 
hellebor, plantă medicinală folosită la vindecarea acceselor de delir, care se cultiva 
în localitatea Anticyra din Focida, nici de un doctor care să-i ia sânge, ca 
Archigene din Apameea (Siria), vestit medic în timpul lui Traian. 

75 Localitate în Elida pe râul Alfeu, locul unde se celebrau jocurile olimpice. 

săvârşesc aceleași ticăloşii şi-au totuși parte de-o soartă diferită: 
unul s-alege, drept plată a crimei lui, cu crucea, altul c-o diademă”””. 
Aşa îşi îmbărbătează inima ce tremură de frica vinei îngrozitoare şi, 
când tu îl chemi să jure la sfintele altare, ţi-o ia el înainte, ba mai 
mult chiar, e gata să te târască după dânsul și să te ocărască. Căci 
când într-o pricină o mare îndrăzneală covârşeşte ticăloşia faptei, 
mulţi cred că este vorba de-ncrederea în sine a unui om cinstit. El 
joacă atuncea rolul pe care-l joacă sclavul fugit de la stăpâni, 
măscăriciul din piesele hazliului Catul”. Tu strigi, nenorocitul, de 
l-ai putea întrece pe Stentor'%, sau, mai degrabă, întocmai ca şi 
Marte Gradivul”% din Homer: „Poţi auzi acestea tu, Iupiter, şi nu îţi 
dezlegi buzele, când ar fi trebuit să spui o vorbă, chiar dacă eşti de 
marmură sau de-aramă? Atunci de ce desfacem noi cornetul de 
hârtie și presărăm pioși peste cărbunii aprinși în cinstea ta boabele 
de tămâie? De ce punem pe ei ficatul de vițel și maţele albe de grase 
ce-s ale unui porc? Precum văd eu, nu-i de făcut nici o deosebire 
între statuile voastre şi cea a lui Vagellius”74”. 

La asta iată ce consolări ţi-ar putea oferi unul care n-a citit nici pe 
cinici, nici învăţăturile stoicilor, ce nu-s deosebiți de cinici decât că 
poartă tunică”, și care nici pe Epicur, cel mulțumit cu zarzavaturile 
din mica lui grădină, nu îl admiră. Îngrijească-se cu doctorii cei mari 
bolnavii ce nu ştiu de-or scăpa cu viaţă; tu lasă-te pe mâna oricărui 
cirac de-al lui Filippus”%, să-ți ia sânge. Dacă îmi dovedești că pe tot 


757 Sens: pentru aceeași crimă unul e răstignit pe cruce, altul ajunge la tron. 
738 Autor de mimi în vremea lui Claudiu și a lui Nero. 
7% Un grec la Troia cu o voce mai puternică decât a cincizeci de inși laolaltă. 
20 Epitet în epopee al zeului Marte. 
71 Un declamator, fără talent, dar obraznic. 
72 Sens: cinicii aveau o ţinută neglijentă: sub pallium (haina pe deasupra la greci), 
nu aveau tunica (vestmânt de corp, cămașă). 
74 Medic al lui Alexandru cel Mare. 
179 


pământul nu găseşti o faptă atât de ticăloasă ca a prietenului tău, eu 
nu mai zic nimic; nu te opresc să-ți dai cu pumnii în piept, nici să-ţi 
loveşti obrajii cu toată palma, de vreme ce, atunci când suferim vreo 
pagubă, e regula să ne închidem ușile şi banii sunt jeliți de toată casa 
cu mai mari bocete şi o mai mare larmă, ca la înmormântări. Nimeni 
în acest caz n-arată o durere prefăcută, mulțumindu-se să-și sfâşie 
doar marginea de sus a hainei, să se frece la ochi, umezindu-i de 
formă: nu, paralele pierdute-s jelite cu lacrămi sincere. 

Dar dacă vezi că forurile toate sunt pline de plângeri ca și-a ta” 
dacă datornicii de rea-credință, după ce li s-au citit de zece ori 
polițele de către partea adversă, susțin că iscăliturile pe-o tăbliță de 
lemn fără valoare nu-s autentice, ei, pe care-i acuză chiar scrisul şi 
pecetea lor gravată în sardonix, piatra cea mai de preț pe care o 
păstrează într-o cutioară de fildeș, dacă vezi toate acestea, crezi tu, 
odorașule, că trebuie să fii socotit mai ceva decât alţii, fiindcă tu 
te-ai născut dintr-o găină albă, iar noi suntem pui amărâți, ieşiţi din 
nişte ouă prăpădite? Ce suferi tu e un lucru neînsemnat, de care n-ar 
trebui să-ţi faci atâta fiere, de ţi-ai întoarce ochii spre crimele mai 
mari. Gândeşte-te la ucigașul tocmit ca să omoare, la incendiile 
ce-ncep de la pucioasa pusă de-o mână criminală, când vâlvătaia 
focului cuprinde întâi ușa; gândeşte-te la cel ce fură dintr-un vechi 
templu marile potire cu sfânta lor rugină, ofrandele popoarelor sau 
coroanele depuse acolo de-un rege de demult. În lipsa unor 
asemenea odoare, se va găsi vreun profanator mai mic, care să 
răzuiască coapsa îmbrăcată-n aur a lui Hercule, ba chiar și faţa lui 
Neptun, ori să scoată binișor o foiţă de pe Castor”%. Ar şovăi, crezi, 
poate, dacă-i obișnuit, să ţi-l topească pe Iupiter Detunătorul în 


74 Procesele se judecau în for. 
75 Fiul regelui spartan Tindareu şi al Ledei, fratele lui Pollux şi al Helenei; avea în 
Roma un templu. 

întregime? Gândeşte-te la cei care prepară otravă și la cei care-o 
vând, la nemernicul ce trebuie să fie aruncat în mare, închis într-o 
piele de bou împreună cu o maimuţă nevinovată, dar fără de 
noroc”. Şi asta nu-i decât o parte de care află zilnic Gallicus”, al 
Capitalei paznic, din zori şi până-n noapte. Vrei să cunoşti 
moravurile neamului omenesc? Îţi e de-ajuns numai o casă: pierde 
câteva zile și, după ce vei fi venit de-acolo, mai îndrăzneşte să zici că 
ești nenorocit! Cine se miră văzând o gușă mare în Alpi, sau o țâță 
mai mare ca un prunc dolofan la o femeie din Meroe”:? Cine se 
minunează de ochii albaştri ai germanului, de chica lui roşcată cu 
moaţe pomădate, rotită împrejurul capului? Aceasta, vezi bine, 
fiindcă așa e felul tuturor celor de acolo. Când un nor zgomotos de 
păsări de-ale tracilor apare pe neașteptate, pigmeul”* războinic 
aleargă la luptă cu armele lui mici: îndată însă, neputând ţine piept 
dușmanului, e prins în ghearele încovoiate ale cocorului sălbatic și 
ridicat în-naltul cerului. Dacă-ai vedea aceasta pe la noi, te-ai 
prăpădi de râs; dar acolo, deși astfel de lupte se văd adeseori, nu 
râde nimeni; toţi luptătorii nu sunt mai-nalţi de-o şchioapă. 

— Pentru un om ce jură strâmb, pentru înșelătoria lui nelegiuită 
nici o pedeapsă să nu fie? 

— Închipuie-ţi că e înșfăcat, că-i pus în lanţuri și mai grele și că - 
ce-şi poate oare dori mai mult mânia? - e omorât pe loc, după placul 
nostru. Paguba totuși rămâne aceeaşi: nu vei vedea nicicând suma 
împrumutată; cele câteva picături de sânge din corpul schingiuit vor 
fi o consolare care-ţi aduce ura tuturor. 


746 Astfel se pedepsea paricidul. 

77 Ç, Rutilius Gallicus, prefectul orașului sub Domițian. 

748 Oraș în Egipt. 

79 Pigmeii: popor legendar de pitici din Africa şi India; lupta lor cu cocorii din 
nord (aici Tracia) este amintită de Homer. 

— Fie, dar răzbunarea este o satisfacţie mai dulce decât viaţa. - 
Da, asta o spun inculţii, ale căror măruntaie le vezi că se aprind 
uneori fără nici un motiv său dintr-unul neserios: la cel mai mic 
prilej sunt gata să se-nfurie. Nu-ţi va vorbi astfel Chrysipp”%, nici 
Thales”! cu firea lui cea blândă și nici bătrânul vecin cu muntele 
Himet”2, care, încătușat în lanţurile grele, n-ar fi voit să-i dea 
acuzatorului o parte din cucuta primită. Binecuvântata înțelepciune 
e cea care alungă încetul cu încetul patimi și rătăciri; ea-i prima ce 
ne învaţă pe toți drumul cel drept în viață. Răzbunarea, de fapt, e 
totdeauna plăcerea sufletului mic, nevolnic şi meschin. Proba? 
Gândeşte numai că nimeni nu se bucură mai mult că se răzbună ca 
femeia. 

Totuşi de ce crezi tu c-au scăpat de pedeapsă cei pe care 
conștiința faptei blestemate îi ţine încremeniţi de frică și un bici 
nevăzut îi bate cu surde lovituri, căci sufletul lor însuși le e călăul ce 
izbeşte? E o pedeapsă grea şi mult mai crudă ca cele născocite de 
Caedicius”% hainul sau chiar de Radamant”* să porți zi, noapte-n 
suflet pe martorul ticăloșiei tale. Profeteasa Pythia răspunse unui 
spartan că odată și odată nu va scăpa nepedepsit, pentru că îl bătea 
gândul să-și însușească o sumă încredințată și să-și acopere 
înșelătoria printr-un jurământ fals; el întrebă care era părerea zeului 
şi dacă Apollo l-ar îndemna la această faptă. A restituit aşadar banii 


7% Chrysipp, vestit filosof stoic, elev al lui Zenon și al lui Cleanthes (cam 290-210 
î.e.n.). 

751 Thales din Milet, filosof ionian (sec. VII î.e.n.). 

75 Socrate atenianul, acuzat că nu crede în zei și că strică moravurile, condamnat 
la moarte prin otrăvire cu cucută; Himet e o înălțime lângă Atena, cu pajiști pe 
care roiau albinele care dădeau o miere renumită. 

75 Caedicius, probabil un intim al lui Nero, căruia îi sugera pedepse foarte grele. 


75 După legendă, Radamant e unul dintre judecătorii din infern. 

de frică, nu fiindcă ar fi fost cinstit, şi totuşi s-a convins că oracolul 
sanctuarului e demn de templul zeului și adevărat: a pierit 
împreună cu toți copiii, cu toți ai casei şi cu întregul neam al rudelor, 
oricât de departe ar fi fost. Însăși intenţia de-a păcătui îndură 
asemenea pedepse. Cine plănuieşte în sinea lui o crimă, e vinovat de 
parcă ar fi comis-o. Darmite dacă-și împlinește planul! Nelinişte fără 
încetare, ce nici în timpul mesei nu-l slăbeşte; gâtlejul îi e uscat ca la 
o boală; mâncarea greu de mistuit s-adună între măsele, iar vinul, 
biet de el, îl scuipă-afară; vechiul şi alesul vin de Alba nu-i mai 
place; de-i oferi altul și mai bun, se oțărăşte şi-şi încrețeşte atâta 
fruntea de parcă-ar fi să bea un Falern acru. lar noaptea, dacă din 
întâmplare chinul îi îngăduie un somn scurt și, după ce s-a răsucit în 
tot patul, trupul îşi găseşte liniştea, îndată îi apar templul și-altarele 
divinității pângărite și ceea ce mai ales i-apasă sufletul și-l face să 
asude, pe tine, zeu, te vede-n vis; chipul tău sfânt, mai mare decât 
cel omenesc, îl tulbură înfricoșându-l, şi-l face să mărturisească. 
Aceştia-s cei ce tremură şi-ngălbenesc la orice fulger, ei sunt pieriți 
când tună, chiar de la primul bubuit pe cer, ca și cum trăsnetul n-ar 
fi întâmplător și nici produs de vântul în turbare, ci ar cădea mânia 
asupra pământului și-ar judeca făcând dreptate. Dac-au scăpat cu 
bine de-acea furtună, au teamă și mai mare de alta viitoare, de parcă 
seninul de pe cer ar fi doar amânare. Pe lângă asta, la prima durere 
sub o coastă, la prima febră ce-i face să nu doarmă, cred că boala 
le-a fost trimisă de zeul supărat: sunt pietre şi săgeți de ale zeilor. Să 
făgăduiască o mielușea behăitoare altarului său, să promită larilor 
creasta unui cocoș, ei nu îndrăznesc. Ce mai poate spera 
răufăcătorul, dacă s-a îmbolnăvit? Sau ce animal de jertfă nu e mai 
vrednic decât dânsul să trăiască? 

Firea păcătoşilor e-aproape totdeauna schimbătoare, nestatornică. 
Atunci când hotărăsc să săvârșească crima, sunt tari peste măsură. 
După ce-au săvârșit-o, încep abia să vadă ce-i legiuit și ce-i nelegiuit. 

Şi totuşi firea lor revine repede la năravurile pe care le condamnase, 
căci așa e ea făcută şi a se schimba nu poate. Ce om și-a pus 
vreodată o limită la faptele lui rele? Când a recăpătat sfiala ce-i 
îmbujora fața, odată alungată de pe obrazul îngroșat? Care-i omul 
pe care să-l vezi că se mulţumeşte doar cu o mișelie? Perfidul nostru 
amic se va prinde cu picioarele-n laţ şi va-ndura cârligul întunecatei 
temniți'5, sau va ajunge pe un tanc prăpăstios al mării egeene, pe 
stâncile pline de nobili surghiuniți”. Tu te vei bucura atunci de 
pedeapsa amară a unui ins urât de toată lumea și, vesel, vei 
recunoaște, în sfârşit, că nici un zeu nu-i surd și nici orb ca 
Tiresias”. 


75 Cârligul cu care era scos din temniță cadavrul celui pedepsit cu moartea. 
75 Sens: va fi exilat, ca atâția nobili din epoca iulio-claudiană. 


757 Profetul teban din legenda lui Oedip e înfățișat ca fiind orb. 

SATIRA A XIV-A 


Multe lucruri urâte, Fuscine”%, demne de-un trist renume și care 
lasă o pată neștearsă pe tot ce-i mai ales, învaţă pe copii și le 
transmit acestora chiar propriii lor părinţi. Dacă bătrânului îi place 
nenorocitul joc de zaruri, la fel îi va juca şi moştenitoru-i ce poartă 
încă bula de copil”* şi va învâlrti aceleași arme“ în micul lui cornet. 
Un tânăr ce-a învăţat de la tatăl său, risipitor-faimos, mâncău cu 
părul alb, să curețe trufele, să gătească așezând bureţii, s-afunde 
făcându-le să înoate în acelaşi sos bucățele, nu va putea să dea nici 
unei rude-a lui speranţe de mai bine. După ce copilul va fi trecut de 
șapte ani, fără să-şi fi schimbat toți dinţii încă, poţi să-i pui o mie de 
dascăli bărboşi de-o parte şi o mie de alta, el va dori mereu să cineze 
la o masă aleasă, să nu înjosească marea tradiție a bucătăriei familiei. 
ÎI învaţă oare Rutilus7%! pe copil blândeţe sufletească, purtare 
îngăduitoare pentru greșelile mai mici, gândeşte el că sufletele și 
trupurile sclavilor-s făcute din aceeaşi materie și din aceleași 
elemente ca şi noi? Ori mai degrabă l-învaţă a fi crud acest Rutilus, 
care e încântat de plesnetul grozav al loviturilor de bici - nu-i cântec 


758 Personaj necunoscut căruia îi este adresată satira. 

75 Copiii oamenilor liberi purtau la gât un fel de medalion sferic de piele sau de 
metal. 

76 Sens figurat = zaruri. 

761 Necunoscut. 

de sirenă mai dulce pentru el - un Antifate şi un Polifem”%? ce 
tremură de frică pentru căminul lui și care numai atunci e fericit 
când cheamă gâdele şi vreun sclav de-al lui e ars cu fierul roș pentru 
două şervete de in ce s-au pierdut? La ce poate îndemna pe un tânăr 
un om care se bucură de zuruitul cătușelor, căruia îi plac nespus 
pecețile cu fierul înroșit, închisorile, temnita? Te-aştepţi, ca prostul, 
ca fata Largei™® să nu fie-o stricată, ea care niciodată nu va putea 
să-ți numere, oricât de repede, amanţii maică-si și să le facă 
pomelnicul în fugă, făr'să răsufle de treizeci de ori? Cât a fost fată, 
era tăinuitoarea mumă-si; acum aceasta îi dictează bileţelele şi le dă 
aceloraşi băieți să le ducă amantului. E-o lege a naturii asta: mai iute, 
mai degrabă ne strică exemplele de-acasă ale viciilor, căci ele 
pătrund în suflete venind de la cei mari. Vreunul sau doi tineri, din 
cei cărora titanul Prometeu” le-a plămădit inima lucrând cu-o 
mână fericită şi cu un lut mai bun, poate-or disprețui aceste pilde 
rele, dar ceilalți calcă pe urmele, de care-ar trebui să fugă, ale 
părinţilor: făgaşul vechiului păcat, pe care l-au văzut de-atâtea ori 
bătut, i-atrage. Abţine-te de aceea de la tot ce-i de condamnat. Ai un 
motiv puternic la aceasta, poate chiar singurul: copiii noştri să nu ne 
moștenească păcatele, fiindcă uşor deprindem toţi şi imităm ce-i 
imoral şi rău; un Catilina tu poţi vedea la oricare popor, în orice 
parte-a lumii, dar nicăieri n-ai să-ntâlnești un Brutus, sau pe-al lui 
Brutus unchi”. Nimic din ce e ruşinos de spus sau de făcut să nu 


72 Antifate, conducătorul lestrigonilor, neam de antropofagi (în Odiseea); Polifem, 
ciclopul care-a mâncat pe tovarășii lui Ulise ce pătrunseseră în peştera lui. 

73 Numele unei femei stricate. 

764 Titanul care-a furat focul din cer, ca să însuflețească chipul plămădit din lut al 
omului; fu pironit de Iupiter pe-o stâncă a Caucazului; un vultur îi sfâşia tot 
timpul ficatul ce creştea la loc. 

75 Marcus Iunius Brutus, filosof stoic şi orator, unul dintre ucigașii lui Iulius 
Caesar; era nepotul lui Cato Uticensis, vajnicul adversar al lui Caesar. 

atingă pragul casei în care locuiește un tată; departe, departe de 
aceasta şi fetele vândute de codoși și cântecele unui parazit de 
noapte. Mai mult ca orişice respectă-l pe copil, de vrei să pui la cale 
vreo faptă rușinoasă; să nu nesocotești anii copilului, ci, la gândul 
de a păcătui, micuțul tău să-ți fie o piedică. Căci dacă într-o bună zi 
va face o ispravă demnă de a stârni mânia cenzorului și se va arăta 
că-ți seamănă nu doar la trup şi la figură, dar că e fiul năravurilor 
tale şi că, mergând pe-aceleaşi urme, păcătuieşte chiar mai vârtos ca 
tine, îl vei mustra - nu-i de mirare - îl vei certa, strigând la el cu 
vorbe aspre, iar după asta te vei gândi să faci alt testament. De unde 
vei lua îndrăzneala și libertatea de a vorbi ca un părinte, când tu, 
bătrân acum, faci fapte și mai rele şi capul tău lipsit de creier de 
multă vreme are nevoie de ventuze”? 

Când e să-ţi vină-un oaspete, nimeni dintre ai tăi nu stă pe loc o 
clipă. - „Mătură pardoseală, să văd columnele strălucind ca luna; dă 
jos acest păianjen uscat cu pânza lui cu tot; unul să șteargă 
argintăria netedă, iar celălalt vasele cizelate”. Vocea stăpânului, ce 
stă pe capul lor cu vargă-n mână, răsună furioasă. Aşadar te 
frămânțţi, nenorocitule, ca atriul, spurcat de-o murdărie de câine, să 
nu jeneze ochii amicului ce-ţi vine, sau porticul să nu-ţi fie stropit cu 
glod, şi pentru asta un pui de sclav le curăţă cu-o jumătate de baniță 
de talaş; de-un lucru nu te îngrijești: ca fiul tău să vadă casa 
neprihănită de orice pată şi fără de păcate. Este frumos că ai dat ţării 
și neamului un cetăţean, dacă îl faci să fie de folos țării, destoinic la 
lucratul câmpului, destoinic la orice treabă de făcut în pace şi 
războaie. De fapt, lucrul cel mai însemnat e cum și cu ce moravuri îl 
creşti tu. Barza-și hrănește puii cu şerpi și cu șopârle, găsite pe 
coclauri lăturalnice. Aceștia, de-ndată ce prind aripi, aceleași 
animale caută. Vulturul lasă stârvuri de vite și de câini, de sclavi ce 


76 Spre a i se lua sânge. 

putrezesc de mult pe cruce, şi se grăbesc să le aducă odraslelor o 
halcă de cadavru (proaspăt). Aceasta e și hrana unui vultur când se 
măreşte şi se hrăneşte singur, după ce-şi face într-un copac un cuib 
al său. lar pajurile nobile, care-l slujesc pe Iupiter, vânează prin 
munții împăduriți iepuri şi căprioare: asta e hrana pe care o duc la 
cuibul lor că pradă; apoi, când puii, crescând, se vor fi ridicat în 
zbor mânațţi de foame, se reped spre aceeaşi pradă pe care-o gustase 
prima oară, când abia spărseseră găoacea. 

Cretonius avea mania de a clădi întruna: el înălța vile cu culmile 
înalte din marmură adusă din Grecia şi chiar de mai departe, când 
pe ţărmul scobit al mării la Caieta”%, când pe-nălțimile Tiburului”6, 
când prin munții Praenestei”%, întrecând tot pe-atâta lăcașul Fortunii 
şi pe-al lui Hercule pe cât Posides”%, eunucul, întrecea Capitoliul 
nostru. Cu-asemenea clădiri Cretonius şi-a împuţinat averea, a 
cheltuit parale, nu fără a lăsa totuși o bună parte din ceea ce 
avusese: pe toată aceasta însă a prăpădit-o smintitul de fecioru-său, 
ridicând alte vile din marmură mai bună. 

Unii, care-au avut parte de-un tată ce ţine cu strictețe ziua 
sâmbetei, n-adoră decât norii şi puterea divină-a cerului”!; ei 
socotesc că nu-i deosebire între carnea de porc, de care tatăl lor nu 
s-a atins, şi cea de om; îndată își taie și prepuţțul. Obișnuind să 
disprețuiască legile romane, ei învață pe de rost dreptul iudaic: pe 
acesta îl țin şi îl respectă precum şi tot ce le-a transmis Moise într-o 
carte misterioasă, în care li se spune să nu arate drumul decât celor 


767 Port în Laţiu la Marea Tireniană (azi Gaeta). 

768 Azi Tivoli, unde se află un templu al lui Hercule. 

7€ Localitate la estul Romei (azi Palestrina), unde se află un templu al zeiței 
Fortuna. 

77 Libert al împăratului Claudius, care se bucura de mare trecere pe lângă acesta. 
71 Evreii. 

ce practică același cult ca ei și să călăuzească la un izvor mult căutat 
numai pe circumciși. lar cauză la toate astea este un tată care o zi 
din şapte”? a stat degeaba şi o parte a vieţii lui nu a pus mâna pe 
NIMIC. 

Dar celelalte vicii tinerii le imită de la sine; doar avariţia sunt 
îndemnați s-o practice chiar fără voia lor. Căci viciul acesta îi înșală, 
fiindcă le pare că seamănă cu virtutea: figura mohorâtă, fața severă, 
la fel și-mbrăcămintea; nu-i de mirare că avarul e lăudat de parc-ar 
fi om cumsecade, cumpătat şi-un păstrător al bunurilor sale mai 
sigur chiar decât dacă şarpele Hesperidelor” sau balaurul pontic?774 
ar păzi aceleaşi avuţii. Unde mai pui că insul de care îţi vorbesc e 
lăudat de-o lume ca mare meșter în arta agoniselii: unor asemeni 
meșteri le cresc averile; dar ele cresc și se măresc întruna, căci ei bat 
neîncetat pe nicovală și focul în vatra lor nu se mai stinge. Un tată 
ce-admiră bogăţia şi gândeşte că nu există exemplu de sărac fericit, 
e-încredinţat în sine c-adevăraţii fericiți sunt, așadar, avarii; îi 
îndeamnă pe tineri s-apuce pe-acest drum, să stăruie întruna pe 
aceeași cale în viață. Acest viciu își are câteva învățături de bază; 
pe-acestea mai întâi el li le vâră-n minte și-i sileşte să-nveţe pe de 
rost cele mai mici mizerii; apoi le insuflă tinerilor dorința nesătulă 
de-a aduna avere. Pune la post burţile sclavilor cu-o baniță mai mică, 
înşelătoare, şi singur se chinuie de foame, căci niciodată nu se 
îndură să mănânce toate bucățile mucegăite de pâine înverzită; e-un 
obicei al lui să pună la păstrare, în mijloc de Septembrie, o tocătură 
de carne din ajun, ba chiar s-amâne, punând semn, pentru masa din 


72 Ziua Sabatului. 

773 Grădinile cu mere de aur ale nimfelor Hesperide, fiicele lui Atlas, situate în 
vestul îndepărtat și păzite de un balaur. 

774 Balaurul care păzea berbecul cu lâna de aur din Colchida, ţinut în estul 
îndepărtat la sud de munții Caucazului. 

zilele următoare, o mâncare de bob de vară c-o bucăţică de sardea 
alături sau c-o jumătate de somn putred şi să încuie, după ce le-a 
numărat, firele de praz: un ins din cei care cerșesc la pod, de-ar fi 
poftit la masa lui, ar refuza. Dar la ce bun aceste averi cu chinuri 
adunate, când e curată nebunie, delir frenetic declarat, să trăieşti ca 
un sărac oropsit de soartă, doar ca să mori bogat? În vremea asta, 
când punga i se tot umflă de dă pe dinafară, iubirea de argint îi 
creşte, pe cât îi cresc şi banii; un om lipsit cu totul nu i-ar dori atâta. 
Îți cauţi prin urmare o altă fermă şi, fiindcă nu-ți ajunge numai o 
proprietate şi ai dori să-ți lărgeşti hotarele, iar pământul vecinului 
îți pare că este mai mare și mai bun, îl cumperi și pe-acesta, livada 
lui şi coasta cu deși măslini ce-albesc când dau în floare. lar dacă 
proprietarul nu e înduplecat, orişice preţ i-ai da, vei băga în spicele 
verzi ale omului boii tăi jigăriți şi caii hămesiţi, cu grumazul lor 
frânt de oboseală: ei nu se întorc acasă până ce toată recolta nu trece 
în burta lor haină, de-ai crede că ogoru-întreg a fost cosit. Cu greu se 
poate spune cât de mulți inși se plâng de fapte ca acestea și câte 
pământuri sunt scoase la vânzare de-asemenea năpastă. Dar câte 
vorbe-n lume şi cât de urât sună buciumul faimei tale! „Ce-mi pasă 
de-asta”, zice. „N-aş da nici o păstaie de lupin” pe lauda vecinilor 
din satu-întreg, văzându-mă cum tai pe-o palmă de pământ doar 
câteva spice de grâu.” 

Te pomenești că n-ai să ştii de boli, de slăbiciune, că vei scăpa de 
jale şi de griji şi c-ai să ai o lungă: viață după asta şi parte de-un 
destin mai bun, dacă vei stăpâni tu singur atât pământ bine lucrat, 
cât neamu-întreg roman ara sub Tatius”7%. Şi chiar și mai încoace, 
celor frânţi de greul anilor, care înfruntaseră luptele cu punii, pe 


75 Lupin sau niprală, plantă leguminoasă; fructele ei sunt păstăi ale căror seminţe 
mici și turtite serveau ca monede actorilor pe scenă. 
77% Titus Tatius, regele sabin, asociat la domnie de Romulus. 

sălbaticul Pyrhus”” şi săbiile moloşilor li se dădea la urmă pentru 
multele răni primite câte două iugăre; răsplata aceasta a sângelui 
vărsat şi-a trudei nici unuia nu i-a părut vreodată mai mică decât 
meritele, sau că patria ingrată nu și-a ținut cuvântul. O palmă de 
pământ, atâta cât era, hrănea un tată şi laia întreagă a bordeiului, 
unde zăcea nevasta care de-abia născuse şi se jucau cei patru prunci, 
unul făcut cu-o sclavă și trei de ai stăpânului. Fraţii lor, mai mari 
însă, când se-ntorceau de la săpatul vreunei gropi sau de pe brazdă, 
găseau o altă cină mai bogată: coleaşă caldă aburind din niște oale 
mari. Azi, această bucată de pământ nici pentru o grădină de-a 
noastră n-ar ajunge. Dintr-asta vin aproape toate crimele: nici o 
stricare a minţii omului n-a pregătit mai multe otrăvuri altora şi nu 
porneşte s-atace cu cuțitul atâta cât sălbateca dorință de-averi 
nemăsurate. Căci cel ce vrea s-ajungă a fi bogat, vrea repede 
s-ajungă. Dar ce respect al legilor, ce teamă sau rușine vezi vreodată 
la un avar ce se grăbeşte? „Irăiți şi mulțumiţi-vă cu bordeiele și 
colinele astea ale voastre, copii!”, zicea odinioară bătrânul marş, 
hernicul sau vestinul!”%8 „Să ne câştigăm cu plugul pâinea; pentru 
mesele noastre e de-ajuns. Zeilor câmpenești, cu-al căror sprijin și 
ajutor omul, după ce avu parte de spicele bogate, ajunge a se scârbi 
de vechea ghindă, le place și laudă aceasta. Un om căruia nu-i e 
ruşine să încalţe ciubotele înalte, când afară e gheaţă, și să înfrunte 
vânturile cu blana lui miţoasă, va dori să nu facă nimic din ce-i 
oprit; pe noi purpura venită de aiurea, necunoscută nouă, oricum ar 
fi ea, ne împinge la crimă și la nelegiuire.” 


777 Pyrrhus, regele Epirului, sări în ajutorul tarentinilor în luptă cu romanii (c. 282 
î.e.n.); victorios mai întâi, fu însă până la urmă învins la Beneventum de Curius 
Dentatus; cucerind Tarentul, romanii devin stăpâni pe tot sudul Italiei (c. 272 
î.e.n.); molossii sunt o populaţie din Epir. 

778 Neamuri vechi din Italia, date ca exemplu pentru traiul lor modest. 

Astfel de învățături dădeau bătrânii de-altădată celor tineri. 
Acum însă, după sfârșitul toamnei, tatăl strigând în gura mare-și 
trezeşte de la miezul nopţii băiatul dormind cu faţa-n sus: „Pune 
mâna pe tăblițe; scrie, băiete, şi veghează, compune pledoarii, 
studiază legile strămoșilor scrise cu titlurile roşii. Sau fă o cerere, ca 
să obţii varga de centurion”; dar vezi ca Laelius”% să remarce chica 
ta, ce n-a cunoscut pieptene, şi nările păroase şi să se minuneze de-a 
tale subţiori flocoase; dărâma colibele maurilor și fortărețele 
briganţilor”!, pentru că al şaizecilea an al vieţii să îţi aducă gradul 
de primipil”?, apărător al acvilei care te procopseşte. Sau dacă îţi e 
greu a îndura lungile osteneli ale vieţii într-un castru şi cât ce auzi 
goarnele și trompețţii te-apucă o forfoteală și te deşerți pe dată, 
procură-ţi lucruri pe care să le poţi vinde mai scump ca jumătate din 
prețul ce-au costat'%; nu te apuce scârba de nici un fel de marfă ce 
trebuie ținută departe peste Tibru și nu crede că trebuie să faci vreo 
deosebire între parfumuri și piei netăbăcite; câştigul are miros 
frumos din orice-ar proveni. Să ai mereu pe limbă acea vorbă 
înțeleaptă, demnă de zei și chiar de Iupiter, de-ar face poezie: „De 
unde ai, nu te întreabă nimeni, dar trebuie să ai. Asta le-o spun 
copiilor ce merg în patru labe doicile lor bătrâne, asta învaţă fetele 
înainte de a şti de alfa şi de beta”&”. Părintelui, oricare ar fi acela, ce 
stăruie asupra copilului cu îndemnuri ca acestea, eu i-aș putea vorbi 
astfel: „Spune-mi, om fără cap, cine-ți impune să te grăbești? Elevul, 


79 Semnul rangului de centurion în armată. 

730 Comandant ce recruta soldaţi. 

731 Fapte de arme în ţinuturile de graniţă; maurii, neam în Africa; briganţii, neam 
în Britania. 

782 Cel mai înalt în rang dintre centurioni, care era în același timp şi purtătorul 
acvilei unei legiuni. 

78 Sens: făcându-te negustor speculant. 

734 Primele două litere ale alfabetului grecesc (a şi b) 

îți garantez, va fi mai bun decât maestrul lui. Lasă-l în pace, fără nici 
o grijă: el te va întrece, așa cum Aiax l-a depășit pe Telamon și Ahile 
pe Peleu”. Noi trebuie să cruțăm copiii: păcatele ticăloşiei celor 
mari nu le-au pătruns până în măduvă. 

Când tânărul va fi început să-și pieptene barba și când, 
crescându-i mare, şi-o va rade, va fi martor fals, va vinde o mărturie 
mincinoasă pe-o sumă de nimic, atingând cu mâna altarul şi piciorul 
zeiței Ceres. Dacă vreo noră cu-o zestre de moarte-dătătoare îţi va 
călca pragul, socoate-o ca şi înmormântată. Ce degete-or mai 
sugruma-o în somn! Averile care, cum crezi tu, trebuiesc câștigate 
străbătând mări și țări, fiului tău i le va aduce o cale mult mai scurtă. 
Nu-i nici o greutate să faci o crimă mare. „- Eu nu i-am dat nicicând 
asemenea poveţe”, vei zice tu odată, „nici nu l-am îndemnat la fapte 
ca acestea!” - Totuşi cauza rătăcirii minţii şi începutul de la tine vine. 
Căci cine predică iubirea de bogăţie mare și prin îndemnuri 
blestemate îi face pe copii avari şi cine le dă voie să-și îndoiască prin 
înșelătorii averea părintească înseamnă că lasă de tot slobode 
hăţurile unui cal de curse: dacă încearcă să-l frâneze, nu-l mai poate 
opri; el o ia razna şi, nemaiştiind de tine, trece de bornele traseului, 
lăsându-le departe. Nimeni nu se mulțumește să greşească doar atât 
cât îi dai voie. Într-atât fiecare-şi îngăduie mai mult ca altora. Când 
tu spui unui tânăr că-i un prost, pentru că dăruieşte ceva prietenului, 
că uşurează sărăcia aproapelui şi că îl mai ajută, tu-l înveţi să 
jefuiască, să înșele şi să dobândească prin orice fel de crimă bogății; 
la care ţii cu o iubire egală cu cea din pieptul Deciilor” pentru 
patrie, pe care le iubeşti cât a iubit, de Grecia nu minte, 


75 Aiax şi Ahile au întrecut în vitejie pe taţii lor Telamon și Peleu. 
7% Familie vestită: tatăl, fiul şi nepotul s-au dat jertfă zeilor, ca să salveze cu viața 
lor patria. 

Menoeceus”” Teba, pe brazdele căreia se nasc legiuni cu scuturi cu 
tot din dinţii unui şarpe” şi îndată și pornesc la lupte groaznice, ca 
şi cum odată cu ele ar fi apărut şi trompetistul. Așadar focul, pe-ale 
cărui scântei tu însuţi i le-ai dat, îl vei vedea arzând până departe și 
pustiind totul. Nici tu, nefericitule, nu ai să fii cruțat: leul crescut de 
tine va înhăţa în cușcă, mugind sălbatec, dresorul ce tremură de 
frică. Astrologii îți cunosc sorocul, dar este greu ca fiul tău s-aştepte 
a se termina torsul încet din furca Parcelor; vei muri dar-nainte ca 
firul vieţii să-ți fie rupt de ele; acum tu stai în calea tânărului și-i ţii 
în loc dorinţele; bătrâneţea ta lungă, asemenea cu-a cerbului, îl 
chinuie. Caută-l mai repede pe Archigene”* şi cumpără-ţi băutura 
pe care-a preparat-o Mitridate”%; de vrei să mai culegi smochine şi 
să mai miroşi alți trandafiri”, să ai cu tine leacul pe care e dator să-l 
bea înainte de masă orice părinte și-orice rege. 

Îţi ofer acum un spectacol din cale-afară de plăcut, cu care nici un 
teatru şi nici o scenă a vreunui pretor”? galanton n-ai putea 
compara: priveşte cu ce primejduire a capului se plăteşte sporirea 
locuinţei, grămada de bani ce trebuie pusă în templul lui Castor 
veghetorul, de când Marte Răzbunătorul şi-a pierdut chiar și coiful, 


77 În timpul războiului „celor şapte contra Tebei“, Menoeceus, după îndemnul 
profetului Tiresias, s-a aruncat în peștera unde trăise balaurul consacrat zeului 
Marte, spre a-l îmblânzi si a salva astfel Teba. 

7s Legenda spune că din dinţii balaurului ucis de Cadmus și semănaţi pe ogoare 
au ieşit vitejii care s-au luptat între ei; supraviețuitorii ar fi fost strămoșii familiilor 
tebane. 

739 Medic vestit pe vremea lui Traian, pomenit și altădată. 

7% Antidotul în contra morţii prin otrăvire, folosit de regele Mitridate: otravă în 
cantitate mică băută zilnic. 

71 Sens: să mai apuci o toamnă și o vară. 

72 Pretorul anului prezida jocurile publice, suportând cheltuielile. 

neputându-şi păstra nici lucrurile sale”. După asta te poți lipsi de 
toate spectacolele date în cinstea Florei, Cererii și Cybelii 7%: 
ocupațiile oamenilor sunt spectacole cu mult mai reuşite. Oare-i mai 
distractiv să vadă lumea echilibrişti făcând figuri pe-o roată sau pe 
unul coborând drept pe-o funie întinsă, decât pe tine care stârceșşti 
tot timpul pe-o pupă coriciană”% şi-acolo ţi-e sălașul, expus să fii 
mereu luat pe sus de Sorus sau de Austru”%, negustor prăpădit ce 
vinde pe mai nimic un sac cu marfă care pute și care-i fericit s-aducă 
de pe țărmul străvechii Creta niște vin gras de stafide şi câteva 
butelci, concetățene de ale lui Iupiter”? Cel care-și pune totuşi 
piciorul cu talpa lui nesigură pe funie, cu prețul asta-şi scoate hrana 
și se apără de foame și de frig cu-acea frânghie. Tu te primejduiești 
orbeşte, ca să ai o mie de talanți și o sută de vile. Priveşte porturile şi 
marea plină de corăbii: mai mulți oameni sunt azi pe mare decât pe 
uscat. O flotă va porni oriunde-o cheamă speranţa de câștig şi nu va 
trece doar apele mării carpatiene”* şi getulice”%, ci, lăsând în urmă 
Calpe*%, va auzi soarele sfârâind, când se afundă-n vâltoarea lui 


73 Templul lui Castor și Polux din forul roman, unde bogaţii își depuneau 
casetele de bani, spre a fi păstrate în siguranţă. Tot în for se afla și forul lui Marte 
Răzbunătorul, pe care Augustus îl ridicase în amintirea victoriei sale de la 
Philippi. Se pare că în timpul lui Domițian sau Traian acesta a fost prădat, 
furându-se dintr-însul chiar și coiful de aur al zeului și alte însemne ale lui. 

74 Jocurile zeiței Flora (Floralia) ţineau de la 28 Aprilie la 3 Mai; ale zeiței Ceres 
(Ceralia) aveau loc la mijlocul lui Aprilie (12-19 Aprilie) şi ale Cybelei (Megalesia), 
de asemenea în Aprilie. 

75 Corycos, port în Cilicia (Asia Mică). 

7% Corus, vânt de nord-vest; Auster vânt de sud. 

77 După legendă, Iupiter copilărise în Creta. 

78 Carpathos, insulă între Creta și Rhodos, într-o regiune bântuită de furtuni 
periculoase pentru navigatorii romani care mergeau în Bitinia. 

79 Getulia, ţinut din nord-vestul Africii, scăldat de apele Mediteranei. 

80 Promontoriu din sudul Spaniei, aproape de Gibraltar. 

Hercule&!. Face, într-adevăr, să te oboseşti ca să te poți apoi întoarce 
acasă cu punga plină, mândru de teșchereaua ta umflată și c-ai 
văzut dihăniile Oceanului și tineretul mărilor?! Nu-i singura 
nebunie care muncește minţile. Unul, în braţele surorii lui, e îngrozit 
de fața Eumenidelor şi de torțele lor*%. Altul, când se jertfeşte un 
bou, crede că cel care mugeşte e Agamemnon şi regele Itacăi%:. Cel 
care-și umple corabia până sus cu mărfuri şi nu e despărțit de apa 
mării decât de-o scândură - pricină a atâtor necazuri şi-a unei astfel 
de primejdii fiind doar nişte piese de argint cu titluri și mici figuri 
pe ele - acela are nevoie de-un curator, chiar dacă nu-și sfâşie tunica 
de pe el și pelerina. Se-adună nori pe cer şi fulgeră: „Dezlegaţi 
odgonul”, strigă stăpânul încărcăturii de grâu şi de piper, pe care-a 
dat parale; „culoarea asta a cerului, fâşia asta neagră nu-i o 
ameninţare; tună, cum tună vara”. Nefericitul, poate că chiar în acea 
noapte, el se va prăvăli în mare, după ce scândurile navei se vor fi 
frânt, va fi acoperit de valuri și-și va ţine chimirul cu stânga și cu 
dinţii. lar omul, căruia până atunci nu-i ajunsese, spre a-şi împlini 
dorința, aurul pe care-l rostogolește Tagul și Pactoluls cu nisipul 
lui roşcat, se mulţumeşte acum cu niște zdrenţe, ce-i acoperă 
goliciunea îngheţată, și cu un pic de hrană; după scufundarea 
vasului, naufragiatul cerşește câte-un ban şi îşi mai ţine zilele cu 


s1 Strâmtoarea Gibraltar. 

s02 Zeitățile marine: Nereide și Tritoni. 

803 Oreste, în brațele surorii sale, Electra, îngrozit de Furiile care-l chinuiau 
fiindcă-şi omorâse mama adulteră (Clitemnestra). 

s% E vorba de Aiax, fiul lui Telamon, care și-a pierdut minţile de furie că 
Agamemnon și ceilalți fruntași ai grecilor atribuiseră lui Ulise, regele Itacăi, 
armele lui Ahile. 

s5 Tagul (Tago), fluviu în Spania; Pactolul, fluviu în Asia Mică: amândouă vestite 
prin nisipul lor aurifer. 

tăblița pictată ce-nfăţișează furtuna de pe mare., 

Cele dobândite cu-atât amar de chinuri sunt păstrate cu-o grijă și 
cu-o teamă şi mai mare. Păzirea unei mari averi e o nenorocire. 
După ce găleţile cu apă sunt puse la locurile lor%”, bogătașul Licinus, 
chinuit de frică pentru chihlimbarul şi statuile sale, pentru 
columnele frigiene, pentru fildeșul şi încrustaţiile late de bagă, 
poruncește cohortelor de sclavi să stea de veghe toată noaptea. 
Butoiul cinicului despuiats nu arde niciodată; dacă-l vei sparge, o 
altă locuinţă a lui va fi chiar mâine gata; ba chiar acelaşi va rămâne 
şi mai departe, dacă va fi cârpit cu plumb. Când Alexandru** văzu 
pe faimosul locuitor al acestui chiup de lut, și-a dat seama cu cât 
mai fericit era acela ce nu dorea nimic, față de el, care căuta să 
stăpânească lumea întreagă, chiar dacă avea să întâmpine primejdii 
tot atât de mari ca faptele de arme săvârşite. Tu, Soartă, n-ai nici o 
putere, dacă am fi înţelepţi; noi, noi te facem zeitate. Dacă totuşi 
m-ar întreba cineva, câtă avere îi este de-ajuns omului, eu i-aș 
răspunde: atâta cât să-și stâmpere foamea şi setea şi să se apere de 
ger, cât ţi-a ajuns ţie, Epicure, în mica ta grădină, şi cât înaintea ta, 
se-afla în casa lui Socrate. Nicicând natura nu-ți va spune una şi 
înțelepciunea altceva. Îţi pare că te înfrânez cu prea aspre exemple? 
Mai potriveşte-le, punând câte ceva din ale noastre obiceiuri; fă-ți 


s6 Naufragiatul, cerșetor, purta la gât sau pe spate o tăbliță pe care era pictat 
naufragiul lui. 

807 Măsuri în contra incendiilor, atât de dese la Roma. 

s E vorba de Diogene din Sinope, filosoful cinic, care dormea, se zice, într-un 
butoi. 

8 E vorba de Alexandru cel Mare, care venind să-l vadă pe Diogene la Corint și 
întrebându-l dacă are nevoie de ceva, acesta se ridică puţin și îi răspunse: „Da, 
„povestește Plutarh. 


pu 


dă-te puţin la o parte, că-mi iei lumina soarelui 

suma pe care legea lui Otho o socotește demnă de-a sta la teatru 
în primele patrusprezece rânduri. Dacă și asta te face să te-ncrunți şi 
să-ți laşi buza-n jos, adună avere cât doi cavaleri, ba fă chiar întreitul 
a 400.000 de sesterți. Dacă nu ţi-am umplut încă sacul, dacă ţi-e mai 
departe desfăcut, atunci nici bogăţiile lui Croesus, nici regatele 
perșilor nu vor fi de-ajuns patimii tale și nici averile lui Narcissus8"!, 
căruia împăratul Claudius îi făcea toate voile, de ordinele căruia a 
ascultat, chiar când primi porunca să îşi omoare soața. 


5 După legea propusă de tribunul L. Roscius Otho (67 î.e.n.), membrilor 
ordinului cavalerilor le erau rezervate primele paisprezece rânduri de bănci la 
spectacole. Ca să facă parte din acest ordin, cineva trebuia să aibă o avere de cel 
puţin 400.000 de sesterți. 

si Puternicul și bogatul libert al împăratului Claudius, care făcu să fie ucisă 
Messalina. 

SATIRA A XV-A 


Cine nu ştie, Volusius Bithinice?”?, la ce dihănii ciudate se-închină 
nebunii de egipteni? Unii adoră crocodilul, alții tremură de frică în 
fața unui ibis ce s-a îndopat cu șerpi; prin locurile pe unde din 
statua trunchiată a lui Memnont* răsună acorduri magice și zace în 
ruină străvechea Tebă cu suta ei de porţi, vezi strălucind chipul de 
aur al cecropitecului sacru®*. Orașe întregi adoră într-o parte pisicile, 
într-alta peştii apelor şi în cealaltă câinii, dar nimeni pe Diana. E 
păcat mare să pângărești prazul şi ceapa, muşcând cumva din ele. 
Ce neamuri sfinte, cărora zeii li se nasc de-a dreptul prin grădini! De 
carnea purtătoarelor de lână nu-i masă să se-atingă și-acolo a 
înjunghia un ied e o nelegiuire; carne de om în schimb au voie să 
mănânce. Atuncea când Ulise îi povestea la masă lui Alkinousste 
uimit astfel de grozăvie, poate că el stârnise unora râsul, altora 


8&2 Probabil, un prieten al lui luvenal. 
53 În urma unui cutremur, statuia colosală a lui Memnon care se afla la Teba, 
vechea capitală a Egiptului de sus, „oraşul cu o sută de porţi“, fusese în parte 
dărâmată. La schimbările de temperatură, de ex. ivirea soarelui fierbinte după o 
noapte rece, din resturile monumentului se auzeau vibrații, socotite ca sunete 
magice. 
814 Un soi de maimuţă. 
815 Oile. 
816 Regele feacilor, Alkinous, găzduise pe Ulise în rătăcirile lui pe mare spre Itaca. 
La masa dată în cinstea lui, Ulise povestise peripeţiile călătoriei sale, pățaniile cu 
ciclopul Polifem, mâncător de oameni, și cu neamul lestrigonilor, de asemenea 
antropofagi (Odiseea, IX). 

indignarea, socotit un mincinos îndrugător de basme. „N-aruncă 
nimeni în mare pe-acest om ce-i vrednic de sălbatica de-adevărat 
Charibdă, cu scorniturile-i despre grozavii lestrigoni şi de ciclopi? 
Aş crede mai degrabă ce spune el de Scylla, de stâncile care se 
izbesc cap în cap ale Cyanelor, despre burdufurile pline cu furtuni şi 
de Elpenor cum că, lovit cu uşoara vargă a Circei, a grohăit cu toți 
vâslașii preschimbaţi în porcis”. Atât de făr' de minte crezut-a el că e 
neamul feacilor?” Aşa gândea, pe drept, unul din comeseni ce nu 
era beat încă: din urna de vin corcyrian®!! el prea puţin trăsese. De 
fapt, acestea toate le povestea Ulise singur, fără vreun martor care să 
le întărească. Eu vă voi povesti întâmplări uimitoare, e-adevărat, 
dar petrecute de curând, pe vremea consulului Iuncus®”, dincolo de 
zidurile fierbintelui oraș Coptost2: voi povesti de crima unui întreg 
popor, de fapte mai înfiorătoare ca-n toate tragediile, căci crimă ca 
aceasta, de-ai răscoli dramele toate pornind-o de la Pyrrha”, n-a 
săvârşit nici un popor în operele tragicilor. Află acum ce exemplu de 
groaznică cruzime a dat epoca noastră. 

Între Ombros și Tentyra?, orașe învecinate, era de multă vreme o 
veche dușmănie, o ură fără moarte și-o rană ce arde încă și nu se 


817 Scylla și Charybda, stâncile de la intrarea în strâmtoarea Messina, reprezentate 
ca monștri care răpeau pe navigatori și-i scufundau în mare; insulele Cyane, două 
stânci față în faţă la intrarea în Bosfor; regele vânturilor, Eol, dăduse lui Ulise un 
burduf în care închisese vânturile; Elpenor, cârmaciul corăbiei lui Ulise, 
preschimbat în porc de vrăjitoarea Circe: toate, aluzii la întâmplările din Odiseea. 
818 Insula Corcyra (azi Corfu), reşedinţa regelui Alkinous. 

89 Lucius Aemilius luncus, consul în anul 127 e.n. 

s Oraş în Egipt, aproape de Teba. 

s1 Deucalion și Pyrrha, singurii oameni scăpaţi de la potopul lumii, dezlănțuit de 
zei, spre a pedepsi crimele oamenilor. Din pietrele aruncate apoi în urma lor se 
născură alți bărbaţi şi alte femei: astfel pământul fu repopulat. 

822 Localități in Egipt, pe malul Nilului; ombiţii şi tentyriţii sunt locuitorii lor. 

mai închide. De-aici şi marea, suprema nebunie a ambelor popoare: 
fiecare din ele urăște zeitățile vecinilor, căci fiecare crede că nu 
trebuie socotiți drept zei decât aceia la care el se închină. Astfel, la o 
sărbătoare a celuilalt popor, fruntaşii toți şi comandanții dușmanilor 
aceluia au socotit că trebuie să prindă prilej ca ceilalți să n-aibă parte 
de-o zi de bucurie şi de înveselire, nici de plăcerile unui ospăț 
grozav; la temple şi răspântii ei întinseseră mese și paturi să se 
tolănească zi şi noapte, pe care uneori le găsește nestrânse chiar 
soarele din cea de-a șaptea zi. Egiptul e necioplit, de bună seamă, 
dar în destrăbălare mulțimea lui barbară, pe cât mi-am dat eu seama, 
nu-i mai prejos decât Canop-ul* faimos prin stricăciune. Mai pune 
că victoria asupra unor oameni beți, împleticindu-se la vorbă și 
clătinându-se de vinul ce-au băut, e destul de uşoară. Dintr-o parte, 
ţopăielile bărbaţilor, dănţuind în ritmul flautului din care cânta un 
negru, parfumuri de tot felul și flori și multe cununi pe capetele lor; 
dintr-alta, ura unor lihniți de foame. În marea înfierbântare încep să 
se audă primele-njurături: acestea sunt trompeta, semnalul 
încăierării; apoi, răcnind la fel de tare, pornesc cu toți la luptă; în 
locul unor arme, prăpădu-l fac doar pumnii. În toată încăierarea 
puţine fălci care să n-aibă o rană; doar câte unul îşi are nasul întreg, 
sau chiar nici unul. În orişice coloană de luptă ai să vezi tot chipuri 
mutilate, feţe de nerecunoscut, obrajii rupți cu oase dezgolite şi 
pumnii plini de sângele din ochii scoşi. Și totuşi ei cred că asta-i 
doar o joacă, doar lupte de copii, de vreme ce nu calcă în picioare 
nici un leș. Într-adevăr, la ce bun atâtea mii de oameni ai gloatei ce 
se bate, dacă sunt toţi în viaţă? Prin urmare, elanul e şi mai avântat: 
cu mâinile pe jos ei caută acum pietre şi încep să-și facă vânt și 
s-arunce cu ele: arme obişnuite la orişice răscoală, nu vreun pietroi 
de-acela pe care-l arunca Turnus şi Aiax, sau de greutatea celuia cu 


823 Oraş la gurile Nilului, vestit prin viaţa de lux şi de plăceri a locuitorilor. 

care Tidide a izbit în coapsă pe Eneas%%, ci cum pot s-arunce braţe 
cu totul altfel, braţe din vremea noastră. De fapt rasa aceasta începu 
să decadă chiar de pe timpul când Homer era în viaţă; 
pământu-acum hrăneşte oameni răi şi mărunți: când un zeu îi 
priveşte, râde și îi urăşte. 

Să reiau dar povestea de unde o lăsasem, făcând un mic ocol. 
După ce ombiţii primiră întăriri, partea cealaltă cutează să scoată 
sabia şi să reînceapă lupta cu săgeți blestemate. Cei care-și au 
sălaşul în Tentyra vecină cu-umbroşii palmieri, dau dosul luând-o 
repede la fugă, fiindcă asupra lor din spate vin ombiţii. Unul din ei 
alunecă, grăbind de mare frică fuga, şi e prins. Pe-acela, deşi tăiat în 
multe bucăţi şi bucățele, pentru ca un singur mort s-ajungă la atâția, 
mulțimea învingătoare îl mănâncă tot, rozându-i oasele, fără a-l mai 
frige într-o tingire mare sau în frigări; li s-a părut că e prea mult și 
că se-ntârzie s-aştepte pân’ se încinge vatră; s-au mulțumit dar cu 
cadavrul crud. De asta cred c-ar trebui să ne bucurăm: leșul n-a mai 
pângărit focul pe care, răpindu-l din înaltul cerului, Prometeu l-a 
dăruit pământului. Te felicit, element al universuluit?, și cred că şi 
tu, Volusius, tresalţi de bucurie. Dar cine a fost în stare să muște 
dintr-un cadavru, nu mănâncă niciodată mai cu plăcere decât astfel 
de carne. Nu cerceta și nu mai bănui că la o atât de mare crimă doar 
primul care a gustat a savurat plăcerea; ultimul care-a venit la rând, 
după ce întregul corp fusese consumat, dând cu degetele prin țărână 
gustă şi el un pic de sânge. 


s4 Amintiri din epopeile lui Homer şi Vergiliu al căror stil e parodiat aici; Turnus 
împotriva lui Eneas (în Eneida), Aiax împotriva lui Hector (Iliada) şi Diomede 
(Tydide) contra lui Aeneas (Iliada). 

825 Focul: Volusius este personajul căruia îi este adresată satiră. 

Vasconii**, așa se spune, şi-au ţinut cândva zilele cu o astfel de 
hrană. Dar situaţia era cu totul alta; e vorba acolo de vitregia soartei, 
de suferinţele extreme ale războiului, de nenorociri fără seamăn, 
de-amarnicele lipsuri ale unui lung asediu. Un exemplu de astfel de 
mâncare de care acum e vorba, precum ne dară neamuri de care am 
vorbit mai adineauri, ar trebui să fie de plâns de orișicine. După ce 
consumară toate buruienile, toate vietăţile şi tot la ce-i silea pornirea 
nebună a stomacului gol, când chiar și dușmanilor le era milă de 
gălbejeala, de slăbiciunea, de membrele lor descărnate, au început 
să sfâşie cu dinţii trupurile altora, gata să le mănânce şi pe ale lor. 
Ce om, ce zeu ar refuza să dea iertare unor orașe ce înduraseră 
grozăvii fără seamăn? l-ar fi putut ierta chiar sufletele morţilor cu 
ale căror trupuri aceştia se hrăneau. Mai bune sunt, fireşte, 
învăţăturile date nouă de Zenon”; unii filosofi cred că nu trebuie să 
facem orice, ca să trăim. Dar de unde un cantabru stoic$, mai cu 
seamă pe vremea bătrânului Metellus”? Acum pământu-întreg, are 
şcoli înalte de cultură grecească și de-a noastră. Galia, maestra 
elocinţei, a fost învăţătoarea avocaţilor britani; chiar Thule 8% 
vorbeşte acum să-și angajeze un retor. 


826 Vasconii, popor din nord-vestul Spaniei, la sud de Pirinei (strămoşii bascilor 
de azi). Aliați cu Sertorius în timpul răscoalei împotriva Romei, ei fură învinși: 
capitala lor, Calagurris, fu asediată și cucerită, după ce suferiseră atât de foame, 
încât trebuiseră să se mănânce între ei. 

827 Filosof, întemeietorul stoicismului, care în cazuri extreme recomanda 
sinuciderea. 

328 Cantabrii, neam în nord-estul Spaniei Taraconeze. 

89 Q. Caecilius Metellus Pius, consul, a condus războiul din Spania împotriva lui 
Sertorius între anii 79-72 î.e.n. 

80 Insulă socotită ca marginea pământului (Shetland sau Islanda). 

Nobilul popor de care am vorbit și tot aşa Zachintulsi, de-o 
seamă prin vitejia lui și prin credinţă, dar şi mai mare prin masacrul 
suferit, mai au totuşi o scuză pentru astfel de faptă. Egiptul însă e 
mai crud decât altarul Meotidei%2. Într-adevăr, Taurida ceea, 
născocitoarea nelegiuitei jertfe - de e să socoți ca vrednic de crezare 
ce ne transmit poeţii - jertfește numai oamenii, iar după aceea 
victima nu are a se teme de nimic mai greu ca lovitura de cuțit. Pe 
aceştia însă ce nenorocire-i împingea? Ce foamete, ce-arme atâta de 
grozave pentru orașul lor i-a silit la o faptă atâta de ticăloasă? Dacă 
Nilul n-ar mai voi să se reverse peste pământul uscat al 
Memfisuluis%, nu puteau oare să se răzbune pe zeii lor într-altfel? 
Nici fioroşii cimbri și nici măcar britanii, sarmațţii cei sălbateci sau 
cruzii agatârşis nu s-au pornit vreodată cu atâta turbare ca gloata 
asta netrebnică, ce de nimic nu-i bună; ea ştie doar să întindă la 
luntrile de-argilă pânzele lor micuţe şi să se aplece pe lopeţile scurte 
ale unei copăi de lut ars zugrăvit. Nu poți găsi pedeapsă pentru 
astfel de crimă, nici chinuri potrivite cu aceste popoare, în mintea 
cărora mânia și dorința înfometată de a-și mânca semenii sunt una 
și-aceeași, fără deosebire. Dând oamenilor lacrămi, natura ne arată 
că ea le-a dat cele mai simţitoare inimi; aceasta este partea cea mai 
bună a ființei noastre. Ea ne face să plângem prietenul ce-n zdrenţe 
îşi pledează cauza în faţa tribunalului și pe minorul ce-şi cheamă în 


s1 Numele Saguntului, oraș în nordul Spaniei, aliat cu romanii în al doilea război 
punic, asediat și cucerit de Hannibal (219 î.e.n.) 

s2 Lacul Maeotidei (meotic) este Marea de Azov, aci echivalent cu Taurida sau 
Chersonesul tauric, unde se afla un altar închinat zeiței Artemis, pe care se făceau 
sacrificii umane. 

33 Oraș în Egipt (la sud de Cairo), reședință a regilor egipteni, renumit pentru 
piramidele sale şi pentru cultul zeului Apis. 

84 Populaţie scitică, amintită de Herodot ca locuind în secolul al VI-lea î.e.n. în 
regiunea cursului mijlociu al Mureșului. 

judecată tutorele necinstit; părul lui de copil te face să nu știi dacă 
fața scăldată-n lacrămi nu-i, poate, a unei fete. Din porunca naturii 
plângem, când ne iese în cale cortegiul funebru al unei fete moarte 
în floarea tinereţii, sau când un prunc este vârât în groapă, prea mic 
să aibă parte de focul ruguluit. Căci ce om bun şi vrednic să poarte 
făclia la misterii* - aşa cum l-ar voi preotul Cererii - ar putea crede 
că nenorocirile altuia nu îl privesc pe el? Aceasta ne deosebeşte de 
turma necuvântătoarelor şi tocmai de aceea noi singuri avurăm 
parte de nobila putere a spiritului, capabili de-a pricepe divinul și 
apți de-a practica şi de-a inventa artele; noi singuri am sorbit și am 
adus cu noi din'nalta cetățuie a cerului, înțelegerea, de care sunt 
lipsite vieţuitoarele cu fața-n jos care privesc pământul. La începutul 
lumii, Creatorul comun le dete numai viaţă, nouă şi sufletul, pentru 
ca simțămintele mutuale să ne facă a cere ajutor şi a-l da altora, a 
aduna pe cei risipiţi, făcându-i un popor, a-i face să iasă din 
crângurile străvechi și-a părăsi pădurile locuite de strămoşi, a clădi 
case, a uni căminul nostru cu o altă locuinţă, pentru ca vecinătatea 
pragurilor să ne dea unii altora încrederea într-un somn sigur, a 
ocroti cu arme concetăţeanul căzut sau clătinându-se de rana lui cea 
mare, a da semnal de luptă cu aceeaşi trompetă, a ne-apăra cu 
aceleaşi turnuri şi a fi păziţi de porţi închise cu aceeași cheie. 

Acum însă şi şerpii se înțeleg mai bine între ei; o fiară cruță pe 
alta când pielea ei este la fel pătată. Când oare leul mai puternic a 
luat viaţa altui leu? În ce pădure un mistreţ și-a dat suflarea sub 
dinţii unui alt mistreţ mai mare? Un tigru indian trăieşte cu tigrul 
furios în perpetuă pace; între urșii sălbatici e bună-nţelegere. Dar 
omului nu-i e de-ajuns că a făurit pe-o blestemată nicovală fierul 


85 Copiii morți înainte de a le fi ieșit primii dinţi erau îngropați, nu arşi. 
86 Numai cei cu sufletul curat erau admiși să poarte făcliile la misterele zeiței 
Ceres. 

aducător de moarte, pe când cei dintâi făurari, obișnuiți să facă doar 
greble și săpăligi, trudind, din greu la cazmale și la fiare de plug, 
n-ar fi ştiut să bată săbii. Vedem astăzi popoare cărora nu le ajunge 
să-şi verse furia ucigând un om, ci ajung să creadă că pieptul aceluia, 
brațele lui şi fața sunt un fel de mâncare. Ce-ar zice oare, sau unde 
n-ar fugi, de ar vedea acum aceste grozăvii Pitagora”, care nu s-a 
atins de carnea nici unui animal, de parcă ar fi fost carne de om, şi 
nu i-a îngăduit stomacului orice fel de legumă? 


837 Pitagora şi adepţii lui, crezând în metempsihoză, nu mâncau nici un fel de 
carne; chiar şi de la unele legume se abțineau, de ex. nu mâncau bob. 

SATIRA A XVI-A 


Cine-ar putea înșira, Gallus, privilegiile slujbei mănoase de 
ostaş? Dacă ajung într-un castru norocos, fie ca poarta lui să mă 
primească, recrut sfios, sub zodia cea bună. Căci ceasul bun al 
soartei face mai mult ca o scrisoare de recomandare de-a Venerei** 
către Marte sau a mamei acestuias, zeița ce îndrăgit-a nisipul de la 
Samos. 

Să vedem mai întâi foloasele de care au parte militarii; dintr-astea 
în primul rând acela că un civil nu îndrăzneşte să te bată, ba chiar, 
dacă bătutul este el, are s-ascundă treaba şi n-are să îndrăznească 
s-arate pretorului nici dinţii scoşi, nici boboşeala neagră de pe fața 
cu vinețeli umflate, nici ochiul ce-i rămase, de care medicul de loc 
nu garantează. Celui ce vrea să ceară ca fapta să fie pedepsită i se dă 
drept judecător o ciubotă bardaică“! şi niște pulpe groase urcate pe 
o tribună mare, după vechile rânduieli de castru și după regula, 
păstrată din vremea lui Camillus*?, ca ostașul să nu se judece în 
afară de întăritura lagărului, departe de stindarde. „Cercetarea 


838 Necunoscut. 

839 Vezi sat. X, nota 63. 

80 Iunona, sora şi soţia lui Iupiter, care avea un templu celebru în insula Samos. 
81 Aşa cum purtau bardeii, popor din Iliria; sens figurat; un centurion încălțat cu 
ciubote grosolane, cum poartă bardeii cu pulpe groase etc. 

82 M. Furius Camillus, legendarul învingător al veilor (sec. IV î.e.n.), dictator de 
mai multe ori şi consul, cel care a eliberat Roma de dominaţia galilor; trecea drept 
organizatorul armatei romane și autorul regulamentelor militare. 

soldatului de către centurioni e, deci, perfect îndreptățită şi dacă 
plângerea îmi este întemeiată mi se va da deplină satisfacţie”. Toată 
cohorta însă e pornită contra mea și manipulele&* toate în deplină 
înțelegere fac ca pedeapsa aplicată să fie ușor de suportat, iar pentru 
tine mai grea decât năpasta suferită. A încasa atâtea botine 
soldățeşti şi-atâtea mii de cuie, când n-ai decât două picioare, e-o 
treabă potrivită cu încăpățânarea de catâr a lui Vagellius, 
declamatorul. Şi-apoi cine s-ar depărta atât de Roma și ce prieten 
atât de bun, un alt Pylade**, ar trece dincolo de parapetul castrului? 
Să ne ştergem îndată lacrămile şi să nu plictisim prietenii care vor 
căuta să se scuze în tot felul. Când judecătorul va zice „adu martor”, 
îndrăznească cutare, care a văzut pumnii, să zică „am văzut”, 
și-atunci am să-l cred vrednic de strămoșii noştri cu barbă și cu 
chică. Mai iute poţi aduce un martor mincinos contra unui civil, 
decât unul ce spune adevărul contra intereselor şi-onoarei unui 
militar. 

Să amintim acum alte și alte avantaje a celor angajaţi prin 
jurământ la oaste. Un ticălos de vecin mi-a luat o vâlcea din 
pământul moştenit de la bătrâni, sau o fâşie de teren, și mi-a scos 
din pământ piatra cea sfântă, despărţitoare de hotar, pe care o 
cinsteam în fiecare an cu o fiertură și cu-o turtă mare; sau un 
datornic se îndârjește să nu-mi dea înapoi banii împrumutaţi, zicând 
că semnătura lui pe tăblița de lemn n-are valoare; ei bine, va trebui 
s-aştept epoca anului când se judecă procesele tuturor oamenilor de 


&3 Mică unitate militară: a treizecea parte dintr-o legiune. 

84 Sens: toată lumea dorește să locuiască tot timpul în Capitală; nimeni n-ar 
părăsi-o, venind să te apere într-un lagăr militar. 

845 Prietenul lui Oreste, simbol al desăvârșitei prietenii. 

846 Ofrandă în cinstea lui Terminus, zeul hotarului, care se făcea în fiecare an la 23 
Februarie. 

rând. Dar și atunci trebuie să îndur o mie de necazuri, o mie 
de-amânări; de-atâtea ori numai s-așază băncile și, tocmai când 
elocventul Caedicius îşi lasă pelerina, iar Fuscus își descarcă 
beşicat”, fiind astfel gata să ne judecăm, iată că suntem amânați, 
plecând care încotro. Lupta pe care-o dăm e pe nisipul ce ne ţine în 
loc al forului. Pe când acelora ce poartă arme şi au pe umeri o 
leduncă li se acordă termenul de judecată ce le place şi nici nu-şi 
prăpădesc averea cu amânarea nesfârşită a procesului. 

Pe lângă asta, numai soldaţilor li se acordă dreptul de-a face 
testament când tatăl lor e-n viață. Căci după lege, averea dobândită 
de soldat în vreme ce-i la oaste nu-i socotită-n corpul bunurilor de 
care părintele dispune în întregime. De aceea pe Coranus, care e sub 
drapel şi are solda ostaşului în castru, umblă să-l prindă-n plasă, ca 
să-l moștenească, chiar taică-său ce bâțâie din toate încheieturile. O 
cinstită favoare îl face pe Coranus să-nainteze-n slujbă şi-i 
răsplăteşte bine efortul lăudabil. Se pare că e, desigur, şi interesul 
comandantului ca cel care-i viteaz să fie în același timp şi cel mai 
mulţumit, ca toţi să fie bucuroşi de falere şi colane*, toți... 


87 Caedicius şi Fuscus, avocați; ultimul, probabil, mare beţiv. 

848 Falerele sunt plăci metalice de argint sau de aur cu care se decorau fapte de 
arme deosebite; colanul este un lanţ de metal preţios, purtat la gât sau servind ca 
brățară. 

